
Cod cultural şi reprezentare 
 
 
Scrisul şi cititul, vorbirea şi audiţia ar trebui să nu cunoască divorţul. 
Caligrafiem semne nu pentru a ne ascunde adevăratul gând, ci pentru a-l sublima, 
dacă e posibil. Scriitorul are la îndemână geniul ascuns al creatorului, din care se 
înfruptă, de multe ori involuntar, cititorul: „actele originale“ devin „copii legalizate“ 
(Gheorghe Crăciun, 1982). 
Cristina Popescu comentează aplicat şi pe larg jurnalul prozatorului 
braşovean „Timpul ştie mai mult. Fals jurnal la Pupa russa“ (1993-2010), 
contrazicându-i spusele sceptice: „Singurul meu cititor sunt eu însumi“. Autoarea nu 
numai că a parcurs integral textul diaristului (cu certitudine l-a recitit detaşat, pentru 
a face adnotări), dar a produs, la rându-i, un exerciţiu de hermeneutică a scrisului, 
vast şi acribios. Devoalează componentele „triadei identitare autor-descriptor-
personaj“, ca posibil răspuns la titlul provocator al lui Gh. Crăciun „Doi într-o carte 
(fără a-l mai socoti pe autorul ei“ (2003), aderă la statutul de entitate a creatorului şi 
a produsului său (pentru „a citi şi discursul ascuns, nu numai pe cel manifest“, câtă 
vreme „litera este consubstanţială fiinţei scriitorului“) sau se molipseşte din filosofia 
acestui „hermeneut al suspiciunii“ („Într-o contemporaneitate traumatizată de 
inconsistenţă, destabilizată de moartea lui Dumnezeu şi saturată de peripluri 
metafizice inutile, sufletul-eter nu mai prezintă niciun interes. Orice promisiune a 
vieţii de după moarte, care se vrea luată în seamă, trebuie să ofere o minimă garanţie 
a concreteţei materiale“). Materialitatea invocată de Cristina Popescu e tăinuită 
sacrificial de Gheorghe Crăciun: „Ce altceva e scrisul dacă nu un lichid, chimic şi 
organic în acelaşi timp, un fel de suspensie coloidală în care a fost macerată toată 
carnea trupului tău, cu creier cu tot!“ (finalul cronicii-eseu „Trup şi literă în «falsul» 
jurnal al lui Gheorghe Crăciun“). 
Aceleiaşi arii tematice i se circumscrie studiul Nicoletei Popa Blanariu 
„Homo aestheticus, homo fausticus. «Cazul» Leverkühn şi ereziile modernităţii“. 
Autoarea excursului puternic fundamentat ne răsfaţă invitându-le în templul artelor 
(muzică, arte plastice, coregrafie şi, desigur, literatură). Incursiunile bibliografice au 
rostul unei utile recuperări informative pentru anii dinaintea obsedantului deceniu: 
„Doctor Faustus“ (1947), „Pierderea măsurii. Arta plastică a secolelor XIX şi XX, ca 
simptom şi simbol al vremurilor“ (1948) etc. Biografiile creatorilor de artă, aşa cum 
le consemnează autoarea, stau sub semnul nefericirii: „Pictorul modern este cel mai 
periclitat dintre artişti, rupt de realitate, având adesea o existenţă disperată“ (Hans 
Sedlmayr), iar altcineva „năzuieşte să descopere, în muzică, o dimensiune neştiută; 
drumul spre ea duce însă în neant“. 
„A gândi negânditul: Elsa Morante şi imaginarul vieţii dinainte de viaţă“ 
este titlul eseului semnat de Tatiana Ciocoi, cu referire la romanul „Aracoeli“ al 
prozatoarei italiene nebăgate în seamă la centenarul naşterii (1912-1985). 
Recunoscută pentru capacitatea de a reconstitui atmosfera dominată de tristeţe a 
lumii postbelice, scriitoarea a înregistrat câteva „evenimente «misterioase» care au 
precedat şi au însoţit“ redactarea propriu-zisă a naraţiunii: „despărţirea de Alberto 
Moravia, o banală fractură a femurului care o imobilizează într-o clinică din Zürich, 
un suicid ratat, urmat de o operaţie pe creier, ca rezultat al hidrocefaliei produse de 
asfixierea cu gaze, solitudinea, disperarea, trăirea exasperantă a îmbătrânirii 

corpului“ etc. Filologa de la Universitatea din Chişinău operează o extrem de fină 
analiză a romanului tipărit în 1982, revendicându-se dintr-o descoperire aparţinând 
unui comentator italian, Cesare Garboli: drama feminină este „culpa de a naşte 
gândul în loc de a naşte omul“. Ca altădată Mihai Eminescu („Nu credeam să-nvăţ a 
muri vreodată“), morala modernă are cam aceeaşi voce: „a învăţa experienţa morţii 
(être-pour-la-mort) înseamnă a învăţa experienţa separării (être-pour-la-séparation), 
care începe prin ieşirea din cavoul uterin şi sfârşeşte prin întoarcerea în cavoul 
funerar“. Sau, cu vorbele Elsei Morante: „Moartea (căreia tu m-ai hărăzit născându-
mă) e sadică şi carnivoră prin natura sa“. Sunt multe provocări în eseul Tatianei 
Ciocoi, alimentate de proza scriitoarei italiene, de la suprimarea divinului, prin 
imaginea „unui Dumnezeu mut şi arbitrar, omorât prin excesul de simbolizare“, la 
sugestia de a „traversa angoasa cu ochii deschişi şi de a regăsi, chiar şi în mijlocul 
confuziilor celor mai aberante şi diforme, valoarea ascunsă a adevărului poetic“.  
Dramaturgia feminină de la noi a avut începuturi care merită consemnate cu 
mai mult curaj de istoricii literari. „Dicţionarul literaturii române de la origini până 
la 1900“ (1979, retipărit în 2002) alocă Sofiei Nădejde, sub semnătura Gabrielei 
Drăgoi, un medalion consistent, iar Victor Vişinescu publică în 1972 o monografie 
dedicată militantei feministe. Florentina Buzea însă citeşte atent creaţiile scriitoarei 
şi descrie minuţios „Tipologia personajelor feminine în teatrul Sofiei Nădejde“. 
Aşezându-l în contextul literaturii vremii, cu doar câteva nume ale celor ce au 
zugrăvit chipuri memorabile („Elena“, de D. Bolintineanu, „Doamna Chiajna“, de 
Al. Odobescu, „Răzvan şi Vidra“, de B.-P. Hasdeu sau ciclul Chiriţelor al lui V. 
Alecsandri), comentatoarea se opreşte la drama „O iubire la ţară“, cea mai cunoscută 
piesă de teatru a Sofiei Nădejde, tipărită de „Contemporanul“ lui C. Dobrogeanu-
Gherea în 1887-1888. Cel puţin două remarci sunt de reţinut: una individualizatoare 
(spre deosebire de articolele menite a promova drepturile femeii în societate, în 
scrisul ei, „personajele feminine sunt prezentate într-o societate ostilă, în care 
sfârşesc tragic“) şi o alta generalizantă („Mamele, adesea neştiutoare şi 
superstiţioase, sunt vinovate pentru sfârşitul tragic al copiilor lor“). (Cititorul acestor 
rânduri este îmbiat să colaţioneze constatarea Florentinei Buzea cu notaţiile noastre 
anterioare, pe marginea studiului despre proza Elsei Morante.) 
Secolul XXI stă, ca şi finalul celui precedent, sub semnul informaţiei. S-a 
dovedit că înainte de 1990 citeam cărţile în primul rând pentru a ne astâmpăra 
foamea de a şti. Azi însă, căile de a obţine un adevăr s-au multiplicat. Pe primul loc 
s-ar afla internetul, cu toate că şi aici sunt numeroase capcane. Câteva 
„Vulnerabilităţi şi riscuri ale comunicării în mediul electronic“ ne sunt ilustrate de 
Răzvan Popovici-Diaconu, vorbind despre „Forme necontrolate de marketing 
electronic“, despre „Utilizarea ilicită a mediilor electronice, online“ sau chiar despre 
„Forme de criminalitate informatică“. Sfatul specialistului este să abordăm cu 
circumspecţie teritoriul populat de site-uri, portaluri, bloguri etc., din două 
perspective: a securităţii individului, cu întreaga sa societate, şi, respectiv, a calităţii 
şi preciziei informaţiei pe care o accesăm. 
Pe locul secund s-ar situa televiziunea, pentru ale cărei produse suntem 
îndemnaţi să manifestăm reticenţă. Micul ecran (cel mai adesea, televiziunea de stat) 
poate oferi însă emisiuni utile sub raport informativ şi care pot modela conştiinţe 
într-o direcţie constructivă. Luminiţa Hoarţă-Cărăuşu se opreşte asupra „Dezbaterii 
televizate actuale“, cu un studiu de caz privind talk-show-ul de la TVR, avându-l în 
centrul atenţiei pe Gigi Căciuleanu. Universitarul ieşean trece rapid peste 

componenta teoretică, pentru a reconstitui integral conţinutul celor două producţii 
mediatice din 2009 (semnate de Cătălin Ştefănescu, respectiv de Mariana 
Constantinescu) şi a le ordona pe axa perspectivă conversaţională-perspectivă 
televizuală. Deducem că s-a asistat la un exerciţiu de sincretism al artelor (Gigi 
Căciuleanu este coregraf, dansator, dar şi poet), vizualizat de noi prin transcrierea 
interviurilor (într-o notaţie specială) şi reproducerea a peste 40 de imagini din 
respectivele emisiuni. (Visăm deja la o vreme când un astfel de studiu ar fi însoţit de 
DVD.) 
Pe locul următor trebuie plasat cinematograful. Odette Arhip meditează 
pentru noi pe tema „Filmul, viaţa şi implicaţiile metareferenţialităţii“. Tratarea 
subiectului este modernă, cu referinţe din naratalogie („Lector in fabula“, de 
Umberto Eco), imagologie şi teoria mentalităţilor („Dicţionar de simboluri“, de J. 
Chevalier şi A. Gheerbrant) sau din psihologie („Personalitate şi transfer“, de C.-G. 
Jung). Pentru autoarea studiului, ecranul este oglinda modernă „care evidenţiază 
raportul dintre iluzie şi adevăr“, iar „camera de filmat poate fi considerată 
corespondentul cinematografic al uşii prin care noi, spectatorii, pătrundem în lumea 
ficţională“. 
Jocul de limbaj poate fi echivalat cu o „punere în scenă” a alterităţii, aceasta 
din urmă în relaţie de determinare cu logocentrismul şi cultura postmodernă. 
Subscriem la concluzia Florinelei Floria: „Reţeaua socială instituie plenar 
alteritatea”. 
Deşi izolate, cazurile de distorsionare a justiţiei valorilor în cultura naţională 
se cer urgent soluţionate. Giorge Pascu merită un loc onorabil în istoria literară, 
folcloristica şi lingvistica românească, de vreme ce parcursul ştiinţific i-a fost o 
autentică „zidire prin cuvânt” (Ioan Dănilă). 
Categoria estetică a grotescului în teatrul shakespearian („Representations of 
the Carnival and the Grotesque in Three Shakespearean Movies“, de Antonia 
Gîrmacea), corpusurile frazeologice româneşti („A Cultural Semiotic Approach on a 
Romanian Phraseological Corpus. The Onomasiological Field of Food Instruments“, 
de Petronela Savin), precum şi recenziile la „Studii despre literatura rusă şi alte 
eseuri”, de Ion-Vasile Şerban şi „Basmul popular – orizonturi stilistice”, de Elena 
Simionescu Zaharia întregesc sumarul numărului 30/2013 al volumului „Studii şi 
cercetări ştiinţifice. Seria Filologie“, editat de Facultatea de Litere a Universităţii 
„Vasile Alecsandri” din Bacău. 
 
 
Ioan Dănilă

Luminiţa Hoarţă-Cărăuşu 
Universitatea „Alexandru Ioan Cuza” Iaşi 
 
 
 
Dezbaterea televizată actuală. Studiu de caz 
 
 
Résumé 
Notre étude porte sur le discours médiatique, un discours général focalisé sur le 
présent, sans exclure la mémoire et la perspective, selon une définition de Daniela 
Rovenţa-Frumuşani. Nous allons analyser l’une des formes du discours médiatique, 
à savoir le débat télévisuel qui représente, selon Charaudeau et Ghiglione, un genre 
télévisuel. Notre approche vise deux programmes de télévision, de type talk-show, 
Garantat 100% (modéré par Cătălin Ştefănescu) et Nocturne (réalisateur Marina 
Constantinescu), surpris de deux perspectives, conversationnelle et télévisuelle  
(Nel 1990). 
Mots-clés: discours médiatique, débat, talk-show, perspective conversationnelle, 
perspective télévisuelle. 
 
„Discursul mediatic”1 poate fi înţeles ca „un discurs general care 
amalgamează şi focalizează cunoştinţele şi credinţele despre ce a fost, este şi ar 
trebui să fie, evident cu accentuarea prezentului („news”, „now”, „hic et nunc”), dar 
fără excluderea memoriei şi prospectivei”. 
În cadrul discursului mediatic, se evidenţiază dezbaterea televizată, un aşa-
numit „gen televizual” (trad.n.) (Charadeau, Ghiglione 1997), care ar trebui 
analizată, în opinia lui Noël Nel2, din două perspective, şi anume perspectiva 
conversaţională şi perspectiva televizuală. 
Studiul nostru analizează două emisiuni de televiziune care se înscriu în aşa-
numitul discurs televizual. Este vorba, mai întâi, despre talk-show-ul din cadrul 
emisiunii televizate Garantat 100%, talk-show moderat de către Cătălin Ştefănescu, 
invitat fiind Gigi Căciuleanu, coregraf şi dansator renumit (vezi anexa 1). Studiul 
reuneşte şi câteva observaţii referitoare la condiţiile speciale de desfăşurare a unei 
dezbateri televizate, într-un context situaţional special al comunicării. Abordăm 
câteva aspecte care au apărut în cadrul unei interacţiuni mediate controlate (de tip 
dezbatere televizată). Ne propunem să realizăm o analiză de caz a dezbaterii 
televizate Nocturne, al cărei moderator este Marina Constantinescu şi al cărei 
invitat este, de asemenea, Gigi Căciuleanu (vezi anexa 2). 
 
1. Perspectiva conversaţională 
Interacţiunea verbală din cadrul talk-show-ului pe care îl analizăm (vezi 
anexa 1) este structurată în acte de vorbire „în doi membri”, numite perechi de 
                                           
1Rovenţa-Frumuşani, Daniela, Analiza discursului. Ipoteze şi ipostaze, Bucureşti, Editura 
„Tritonic”, 2004, p. 106. 
2Nel, Noël, Le débat télévisé, Paris, Armand Colin, 1990, p. 17. 

adiacenţă3. Referitor la talk-show-ul analizat (vezi anexa 1), perechile de adiacenţă 
se pot observa în cadrul diverselor secvenţe ale actelor de vorbire, ca de exemplu: 
- salut / răspuns la salut: 
„CŞ: da. bună seara ↑ 
GC: bună seara.” 
- întrebare / răspuns: 
„CŞ: ce-ai adus gigi? 
GC: eu am adus un film ↑ + pe care l-am văzut ↑ + când eram copil ↑ + şi 
care m-a ↑ + m-a trăsnit la cap total. +++ am fost bolnav trei zile ↑ + literalmente am 
stat în pat ↑ + cu ↑ + cu temperatură ↑ + după ce-am văzut acest film ↑ la strada ↓ de 
felini. +++ aşa. ++ deci asta este ↑ cred opera de artă care m-a ↑ + zguduit. + din 
temelii.”; 
„CŞ: o capodoperă. da. ++ când erai copil ↑ vedeai filmu’ ăsta? 
GC: eu am văzut [xxx] da’ mic fiind. da. + da da. l-am văzut ↑”. 
În privinţa dezbaterii televizate pe care, de asemenea, o propunem spre 
analiză (vezi anexa 2), perechile de adiacenţă se pot observa în cadrul diverselor 
secvenţe ale actelor de vorbire, ca de exemplu, întrebare / răspuns:  
„MC: pentru că eraţi rebel oare↑ + sau de ce? 
GC: cred că nu-mi plăcea foarte mult. ++ adică nu vedeam ↑ ++ unde mă 
duce dansul academic ↑ + pentru că ↑ ++ hai să fim drepţi. + pentru un băiat ↑ +++ 
mai ales ↑ mai ales pe vremea aceea ↑ + în cel mai bun caz erai ↑ + 
MC: prim solist [al ↑  
GC: aveai] rolul principal ↑ + şi erai ↑ ++ ă ↑ + erai ↑ + prinţul din lacul 
lebedelor. ++ şi-atunci trebuia s-aştepţi în actul trei ↑ + ca să faci trei ↑ ++ ă ↑ + xxx 
şi trei mişcărele în spatele balerinei ↑ + na↑ + nu mi se pare interesant. ++ eu vroiam 
să fac teatru↓ ++ vroiam să fac clown ↑ + d ↑ + de fapt făceam deja teatru de păpuşi 
↑ ++ de la vârsta de zece ani ↑ +”; 
„MC: dar nu era oare ↑ +++ nu. ++ altceva vreau să vă-ntreb. ++ credeţi că ↑ 
+ acest ↑ + altfel de dans ↑ + se poate face ↑ + ă ↑ + fără să ai ↑ + paşii aceştia de  + 
de studiu clasic? 
GC: în ↑ ++ foarte mult m-a ↑ ++ m-a ↑ +++ mâncat acest ↑ + această 
problemă ↑ + ++ acuma ca să ↑ + ca să ↑ + spun aşa ↑ + tot aşa ex abrupto şi foarte 
repede↑ + este NU. + adică poţi să nu treci prin clasic. +++ părerea mea este asta 
ACUM. +++ foarte multă vreme nu am gândit aşa. + şi nici ↑ + ă ↑ + cu dansatori pe 
care viaţa a făcut că ↑ + am fost foarte repede ↑ + foarte iute ↑ + [chiar din plecare ↑ 
MC: foarte iute da].” 
Cele două reguli ale accesului la cuvânt permit ocurenţa anumitor fenomene, 
printre care se numără suprapunerile unor intervenţii comunicative, suprapuneri ce 
pot fi definite ca fiind „vorbirea simultană a doi (sau mai mulţi) participanţi la o 
conversaţie”4. Există două tipuri de suprapuneri, şi anume, „suprapunerile propriu-
zise”, care „apar în punctul relevant pentru schimbarea emiţătorului, când locutorul 
în curs nu-şi desemnează succesorul, mai mulţi participanţi fiind la fel de îndreptăţiţi 
să-şi asume rolul de emiţător”, suprapunerile fiind în acest caz „un rezultat al 
competiţiei pentru rolul de emiţător”, şi „suprapunerile – rezultat al întreruperii 
                                           
3Meibauer, Jörg, Pragmatik. Eine Einführung, Tübingen, 1994, p. 134. 
4
Ionescu-Ruxăndoiu, Liliana, Conversaţia. Structuri şi strategii, Bucureşti, Editura „All 
Educaţional”, 1999, p. 46. 

locutorului”, care „sunt produse înainte de încheierea intervenţiei locutorului în curs, 
ca urmare a întreruperii acestuia de către un alt participant”, acest tip de suprapuneri 
fiind „forme de violare teritorială, grave prin aceea că pot constitui preludiul unui 
conflict”5. 
În talk-show-ul analizat (vezi anexa 1), suprapunerile apar deoarece 
vorbitorul în curs este întrerupt de către un alt participant la interacţiune, dar şi 
pentru că locutorul în curs nu-şi desemnează succesorul: 
„RP: nu. pentru că tot timpul am făcut ↑ + lucrurile pe care eu le-am 
considerat bine. +++ nu m-am considerat niciodată o instanţă ↑ ++ care să ↑ ++ dea 
un verdict ↑ + verdict absolut. + am dat verdictul meu. +++ uite ↑ ++ asta-mi place ↑ 
+ asta cred eu că ↑ + merită văzut ↑ + citit ↑ ascultat în românia ↑ ++ astea sînt 
zonele în care eu mă simt bine. +++ încercaţi ↑ ++ asta a fost. ++ niciodată n-a fost 
ceva ↑ ++ î ↑ ++ FORŢAT să zic. +++ ceva în care să zic dacă vă uitaţi la mine ↑ [ 
nu mai trebuie să vă uitaţi nicăieri. 
CŞ: eu am dreptate da.]”; 
„ GC: da sigur. + [da. 
CŞ: doamnelor şi domnilor ↓]”; 
„RP: din păcate nu. + pentru că ↑ + ora la care se fac lansările este cinci. ++ 
eu lucrez ↑ +++ în consultanţă financiară ↑ +++ care ↑ + începe dimineaţa la nouă ↑ 
+ şi se termină la ↑ + şase ↑ şapte ↑ + şapte şi jumate ↑ +++ [în general ↑ urmăresc 
filmele. 
CŞ: hai să-ţi povestesc  ceva de la lansare.]” 
În dezbaterea televizată propusă spre analiză (vezi anexa 2), suprapunerile 
apar deoarece vorbitorul în curs este întrerupt de către celălalt participant la 
interacţiune: 
„GC: PLIN. + PLIN de oameni ↑ ++ într-o sală ↑ + la teatrul evreiesc cred 
că era ↑ ++ era printr-o ↑ + într-o sală ↓ +++ PLINĂ. ++ plină de oameni ↑ + unde i 
se dăduse şi un loc ↓ ++ să ↑ + să ↑ + lucreze ↑ ++ şi am descoperit ↑ +++ GESTUL. 
+++ am descoperit ↑ + MĂIASTRA ↑ + cum îi spun eu ↑ +++ ă ↑ + am descoperit 
faptul ↑ + că o ↑ + o mână ↑ ++ un braţ ↑ ++ o privire ↑ +++ ă ↑ + este nu numai o ↑ 
+++ un dans ↑ ci şi un proces al minţii. + un proces al gândirii. + dansul care-l 
văzusem atunci se numea GÂNDUL. + pe o muzică FOARTE spirituală ↑ + a lui 
olivier [messiaen. 
MC: messiaen].”; 
„MC: prim solist [al ↑  
GC: aveai] rolul principal ↑ + şi erai ↑ ++ ă ↑ + erai ↑ + prinţul din lacul 
lebedelor. ++ şi-atunci trebuia s-aştepţi în actul trei ↑ + ca să faci trei ↑ ++ ă ↑ + xxx 
şi trei mişcărele în spatele balerinei ↑ + na↑ + nu mi se pare interesant. ++ eu vroiam 
să fac teatru↓ ++ vroiam să fac clown ↑ + d ↑ + de fapt făceam deja teatru de păpuşi 
↑ ++ de la vârsta de zece ani ↑ +”; 
„GC: eram DIRECTORUL ↓ + teatrului meu de păpuşi. ++ şi proprietarul şi 
[directorul. 
MC: şi regizorul]. 
GC: şi animatorul. + şi actorul ↑ + şi regizorul ↑ + şi scenaristul ↑+ 
MC: şi ↑ ++ am impresia că v-ajutau ↑ ++ mătuşa ↑ + mama ↑ + 
GC: ei ↑ + mătuşa ↑ sigur. + MAMA DIA↑ [familia ↑ 
                                           
5
Ibidem, pp. 46-47. 

MC: mama dia] care rămânea uşor FASCINATĂ de ce faceţi ↑ şi ↑ + nu 
mişca păpuşa când  [trebuie 
GC: nu mişca ↑] ++ şi o muşcam de cot ↑ + ca păpuşa să înceapă să se 
mişte. +++ şi atunci ↑ ++ unul din spectacolele pe care le-am făcut la târgu mureş ↑ 
+ mult mai târziu ↑ + ă ↑ + la teatrul de păpuşi↑ + ă ↑ + iniţial ↑ + teatrul ariel ↑ + 
care a devenit under ground ↑”; 
„GC: nu există. ++ adică eşti ↑ + ă ↑ + mereu pă ↑ + în prezent ↑ +şi cum ai 
spus vorba prezent a şi ↑ + [a şi ↑  
MC: trecut].”; 
„GC: în ↑ ++ foarte mult m-a ↑ ++ m-a ↑ +++ mâncat acest ↑ + această 
problemă ↑ + ++ acuma ca să ↑ + ca să ↑ + spun aşa ↑ + tot aşa ex abrupto şi foarte 
repede↑ + este NU. + adică poţi să nu treci prin clasic. +++ părerea mea este asta 
ACUM. +++ foarte multă vreme nu am gândit aşa. + şi nici ↑ + ă ↑ + cu dansatori pe 
care viaţa a făcut că ↑ + am fost foarte repede ↑ + foarte iute ↑ + [chiar din plecare ↑ 
MC: foarte iute da].” 
În privinţa  mărcilor pragmatice care ocură în cele două emisiuni conţinute 
în discursul televizual, observăm că, în calitate de semnale care servesc la preluarea 
replicii, ajutând la  preluarea cuvântului de către ascultător, sunt utilizate, în talk-
show-ul analizat (vezi anexa 1), mărci pragmatice de tipul: iar, şi, vreau să spun 
etc.:  
„GC: de altfel am venit prin ↑ ++ aproape prin emisiunea voastră ↑ ++ 
silvia gheaţă m-a ↑ + invitat la ↑ + acest spectacol la teatrul naţional ↑ de foarte 
multă lume m-a redescoperit ↑ şi chiar m-a descoperit. şi ↑ ++ eu am descoperit 
foarte multă lume. 
CŞ: iar răzvan e pentru prima dată la noi ↑ dar ↓ + într-o formă sau alta ↑ + 
vă leagă dansul foarte tare pentru că ↑ +++ nu ştiu. + într-un fel şi prin garantat sută 
la sută ↑ +++ gigi ↓ ++ mare coregraf şi dansator ↑ +++ răzvan ↑ + a susţinut ↑+ 
unul dintre spectacolele despre care-am povestit aici ↑ + la garantat sută la sută ↑ + e 
vorba despre un spectacol al vavei ştefănescu ↑ + cvartet pentru o lavalieră-i spune. 
++ 
GC: şi mi-a propus acuma să mă susţină pentru alt spectacol. ++ chiar 
acuma ↑ + în culise ↑ + deci vă daţi seama.” ; 
„ GC: încerc. ++ să mă scol de pe scaun. (aplauze) +++ înainte să încep ↑ 
CŞ: te rog. 
GC: vreau să spun că ăsta-i un dans care l-am făcut pentru cătălin 
ştefănescu. ++ă ↑ + în primu’ rând pentru că este pe o muzică de jazz ↑ + foarte 
frumoasă ↑ + pe charlie parker ↑ + şi apoi pentru că-i propun o ↑ + un exerciţiu de 
STIL ↑ +++ adică ↑ + aşa cum ↑ ă ↑ ++ ravel a inventat un concert pentru mâna 
stângă ↑ ++ la pian ↑ ++ mâna mea stângă-i partea mea stângă ↑ şi mâna mea 
dreaptă –i ↑ + toată ↑ +++ tot corpu’ meu ↑ ++ partea ↑ mm ↑ ++ dreaptă a corpului. 
deci am inventat ↑ ++ un dans ↑ ++ ă ↑ numai cu partea dreaptă a corpului. ++ braţ 
şi picior. +++ blocând celălalt în buzunar. +++ ceea ce-i greu pentru că nu ţine 
cârma.” 
Ca semnale care servesc la preluarea replicii, sunt utilizate, în dezbaterea 
televizată analizată (vezi anexa 2), mărci pragmatice de tipul şi şi deci: 
„GC: eram DIRECTORUL ↓ + teatrului meu de păpuşi. ++ şi proprietarul şi 
[directorul. 
MC: şi regizorul]. 

GC: şi animatorul. + şi actorul ↑ + şi regizorul ↑ + şi scenaristul ↑+ 
MC: şi ↑ ++ am impresia că v-ajutau ↑ ++ mătuşa ↑ + mama ↑ + 
GC: ei ↑ + mătuşa ↑ sigur. + MAMA DIA↑ [familia ↑ 
MC: mama dia] care rămânea uşor FASCINATĂ de ce faceţi ↑ şi ↑ + nu 
mişca păpuşa când  [trebuie”; 
„GC: am fost formator de dansatori. ++ am vrut să-i formez să danseze cum 
↑ + gândesc eu. ++ şi-atuncea ↑ + sau cum gândesc eu gândind ei ca mine. ++ 
MC: da. 
GC: deci ↑ + pe undeva ↑ + nu numai un lucru de ↑ de ↑ de ↑ + de ↑ + de ↑ + 
corp. + şi-atunci nu mi se părea foarte important. + am zis dom
lucrează-ţi-l cum vrei şi dup-aia gândeşti ca mine. +++ dup-aia mi-am elaborat un 
fel de tehnică ↑ + de ↑ + de ↑ + de ↑ + chiar de ↑ + de training ↑ ++ de ↑ + de ↑ + 
lucru [cotidian. 
MC: pregătire] ↑ + da.” 
În ceea ce priveşte ocurenţa mărcilor pragmatice ale acordului, observăm că 
asentimentul este marcat, în talk-show-ul pe care îl analizăm (vezi anexa 1), prin 
intermediul mărcilor pragmatice ale acordului de tipul da, exact, da. exact etc.: 
„CŞ: bun. + şi-avem acolo ca să zică  ↑ let zepelin trei ↑ şi-o carte. + le dăm 
împreună. + la acelaşi ↑ 
RP: da. 
CŞ:  bun. +++ trebuie să aflu neapărat ↓ + pe cuvânt că nu ştiu ↑ + cum v-aţi 
cunoscut? ++ de unde ↑ + de unde şi ce legături vă leagă. cum v-aţi cunoscut gigi?” ; 
„RP: cred că de fapt prima dat-a fost o ↑ + aveam o rubrică care se chema 
întâlniri de dragoste. ++ şi l-am rugat pe gigi să scrie despre întâlnirea lui cu ↑ +++ 
doamna papa. 
GC: exact.”; 
„GC: nu. + voiam să spun că un lucru care m-a ↑ ++ î ↑ ++ m-a chiar m-a 
zdruncinat ↑ ++ a fost că răzvan mi-a cerut să ↑ ++ să comentez ↑ + campionatul 
european de futbol ↑  
CŞ: da. exact. 
GC: de fotbal. ++ şi eu i-am zis dar eu nu ştiu nimic despre fotbal ↑ ++ dar ↑ 
+ adevărul este c-am făcut la un moment dat un film ↑ unde se dansa ↑ ++ dansul 
meu ↑ ++ a fost ă ↑ ++ aşa ↑ ++ a fost î ↑ ++ aproape aspirat de către nişte sportivi 
care făceau fotbal. ++ şi-atuncea am zis <Î da> de ce nu? dar n-am scris despre 
fotbal ↓ + îţi dai seama.” 
În dezbaterea televizată propusă spre analiză (vezi anexa 2), ca mărci ale 
acordului, sunt utilizate, de asemenea, mărci pragmatice de tipul da şi exact: 
„MC: a trebuit să mâncaţi ↑ + exact]. să înghiţiţi acest tip de dans ↑ + ca să ↑ 
+ îi simţiţi gustul şi [tentaţia. 
GC: da]. + lumea ↑ + ă ↑ + confundă foarte des ↑ ++ faptul de a DANSA ↑ 
+ cu faptul de a DĂNŢUI. +++ şi aia-i frumos. ++ şi isaia dănţuieşte. +++ dar ↑ + 
dar ↑ + într-o anumită formă. + or ↑ + ceea ce e FOARTE frumos ↑ + şi 
PARADOXAL ↑ ++ este că forma nu se naşte din formă şi pentru formă. ++ se 
naşte dintr-un fel de ↑ ++ de nevoi umane ↑ + omeneşti. ++ nu e ceva ↑ + vai ↑ + 
asta-i balerina ↑ + machiată frumos ↑ + cu ochii aşa ↑ + cu ↑ cu ↑ părul strâns şi ↑ + 
nimeni nu po
balerinul ↑ ++ deodată poţi ↑ + trecând printr-un lucru nemaipomenit ↑ + printr-un 

proces alchimic să zic eu ↓ + de transformare ↑ + să ↑ + să ↑ + redevii copil. ++ să 
redevii ↑ + ă ↑ + neaoş. ++ să redevii ↑ + ă ↑ + inocent. ++ inocenţa asta pe care-a 
regăsit-o miro. ++ miro nu făcea ↑ + ce făcea pentru că nu ştia să deseneze. +++ este 
pentru că a ↑ + a ↑ + a ↑ + A VRUT ↑ + să facă acest lucru ↑ + aşa cum ↑ + a ↑ + ai 
fi într-un proces al ↑ + al ↑ + integrării ↑ + al ↑ + + s-a ↑ + a mâncat realitatea. ++ a 
luat şi-a băgat-o pă gât pă nas pă urechi ↑ + şi dup-aia a ieşit sub [forma asta miro 
sau picasso. 
MC: a topit-o] ↑ + cum spuneţi. 
GC: exact.” 
Sorin Stati
6
distinge acordul de confirmare, aceasta din urmă fiind „o reacţie 
la o cerere explicită de confirmare formulată de partener”7. Da, ca marcă a 
confirmării, ocură într-un schimb de replici între cei doi invitaţi ai talk-show-ului 
moderat de către Cătălin Ştefănescu, Gigi Căciuleanu şi Răzvan Penescu: 
„RP: cum ↑ ++ 
GC: cu măiastra nu? 
RP: da da da.” 
De asemenea, marca pragmatică da, în calitate de marcă a confirmării, este 
utilizată într-un schimb de replici între cei doi protagonişti ai dezbaterii televizate 
analizate (vezi anexa 2),  Marina Constantinescu şi Gigi Căciuleanu: 
„GC: PLIN. + PLIN de oameni ↑ ++ într-o sală ↑ + la teatrul evreiesc cred 
că era ↑ ++ era printr-o ↑ + într-o sală ↓ +++ PLINĂ. ++ plină de oameni ↑ + unde i 
se dăduse şi un loc ↓ ++ să ↑ + să ↑ + lucreze ↑ ++ şi am descoperit ↑ +++ GESTUL. 
+++ am descoperit ↑ + MĂIASTRA ↑ + cum îi spun eu ↑ +++ ă ↑ + am descoperit 
faptul ↑ + că o ↑ + o mână ↑ ++ un braţ ↑ ++ o privire ↑ +++ ă ↑ + este nu numai o ↑ 
+++ un dans ↑ ci şi un proces al minţii. + un proces al gândirii. + dansul care-l 
văzusem atunci se numea GÂNDUL. + pe o muzică FOARTE spirituală ↑ + a lui 
olivier [messiaen. 
MC: messiaen]. 
GC: da. + acest gând ↑ m-a ↑ + m-a uluit. + mi ↑ + mi-am dat seama că se 
poate dansa ↑ + pe altceva decât ↑ ++ hai să-i dăm prinţesei un măr ↑ + sau hai să 
vedem că dacă ea s-a otrăvit ↑ + din acest măr ↑ + sau ↑ + hai să vedem dacă 
frumoasa din pădurea adormită a dormit chiar o sută de ani sau mai puţin ↑ +++ 
adică ↑ + deja problematica DINTR-ODATĂ ↑ ++ mi s-a urcat ↑ ++ hai să spun de 
la PĂMÂNT ↑ + în cer. ++ DINTR-ODATĂ ↑ + acel ↑ ++ eu aveam atuncea 
paispezece ani ↑ + şi ↑ + pentru c-atunci ne-a preluat dumneaei. +++ şi ↑ ++ 
ATUNCI am descoperit că dansul ↑ + ASTA este pentru mine. + şi ↑ ++ ATUNCI 
am început să lucrez cu ea ↑ şi ATUNCEA dumneaei m-a luat. + în şcoală nu eram 
foarte bun. +++ ă ↑ ++ nu eram ↑ +++”. 
În ceea ce priveşte mărcile dezacordului, în talk-show-ul propus spre analiză 
(vezi anexa 1), funcţionează, ca marcă a dezacordului, adverbul de negaţie nu:  
„CŞ: (aplaudând): gigi căciuleanu ↓ doamnelor şi domnilor ↑ +++ mulţumim 
frumos gigi. +++ da. ă ↑ ++ până-ţi tragi sufletu’ o să-l întreb ceva pe ↑ + pe răzvan. 
+++ ă ↑ ++ asta ţineam neapărat să te-ntreb ↑ + răzvane ↓ şi nu neapărat aşa ↓ + într-
un context î ↑ ++ cu camere. ++ şi ↑ + la meseria asta. dar ↑ ++ uite c-am ocazia 
                                           
6
Stati, Sorin, Principi di analisi argomentativa, Bologna, 2002, pp. 54 şi 72. 
7Năstase, Vera, Acordul afirmativ în limba română vorbită, în Laurenţia Dascălu Jinga, Liana 
Pop (coordonatoare), Dialogul în româna vorbită, Bucureşti, Editura „Oscar Print”, 2003, p. 219. 

acuma să-ntreb. ++ ai avut vreodată ↑ ++ vreo problemă de legitimitate ↑ + cu 
liternet? +++ şi imediat nuanţez. +++ iarăşi ştiu foarte mulţi oameni care-ar spune ↑ 
+++ cine-i dom’ le penescu ăsta şi ce-i aia liternet? î ↑ ++ instituţiile culturale ↑ ++ 
apropo ↑ + te-a deranjat când am spus că eşti o instituţie culturală? ++ instituţiile 
culturale sînt cîteva ↑ şi sînt foarte serioase. +++ este criticu’ cutare ↑ + e revista 
cutare ↑ + este gruparea cutare ↑ + cine e ăsta care vine şi ne explică cum e cu 
literatura. ai avut probleme din astea de legitimitate?  
RP: nu. pentru că tot timpul am făcut ↑ + lucrurile pe care eu le-am 
considerat bine. +++ nu m-am considerat niciodată o instanţă ↑ ++ care să ↑ ++ dea 
un verdict ↑ + verdict absolut. + am dat verdictul meu. +++ uite ↑ ++ asta-mi place ↑ 
+ asta cred eu că ↑ + merită văzut ↑ + citit ↑ ascultat în românia ↑ ++ astea sînt 
zonele în care eu mă simt bine. +++ încercaţi ↑ ++ asta a fost. ++ niciodată n-a fost 
ceva ↑ ++ î ↑ ++ FORŢAT să zic. +++ ceva în care să zic dacă vă uitaţi la mine ↑ [ 
nu mai trebuie să vă uitaţi nicăieri.” ; 
„GC: (râde) am mişcat o etajeră ↑ ++ şi mă doare mâna. 
CŞ: exact. ++ ă ↑ şi am reumatism. ++ gigi ↑ + când se-ntâmplă momente 
din astea ↑ + dezarmezi? 
GC: nu. ++ i-am spus că ↑ ++ dimpotrivă. ++ dansul nu-i o terapie ↑ + şi că 
↑ +++ cred că nu există nici o zi din viaţa mea în care nu m-a durut nu numai un 
lucru. ++ vreo patru cinci în acelaşi timp. ++ şi ↑ î ↑ ++ ca să spun ceea ce este CEL 
MAI GREU. +++ nu-i să te SCOLI să dansezi ↑ ++ ci să te-aşezi după ce-ai dansat. 
(râde) +++ nu. ++ doamna aceea a fost minunată pentru c-a venit ca la VRACI ↓  ++ 
şi ↑ ++ î ↑ + chiar m-a ↑ m-a ↑ m-a ↑ ++ toată lumea a râs da’ eu am fost emoţionat 
↑ ++  pentru că ↑ + mi-am zis domnule ↑ ++ îmi pare rău că n-o pot ajuta. ++ 
probabil că dac-aş fi atins-o i-ar fi trecut umăru’. ++ atins-o frumos ↓ + vreau să 
spun. da.” 
În dezbaterea televizată la care facem referire (vezi anexa 2), funcţionează, 
ca marcă a dezacordului, tot adverbul de negaţie nu: 
„MC: dar nu era oare ↑ +++ nu. ++ altceva vreau să vă-ntreb. ++ credeţi că ↑ 
+ acest ↑ + altfel de dans ↑ + se poate face ↑ + ă ↑ + fără să ai ↑ + paşii aceştia de  + 
de studiu clasic? 
GC: în ↑ ++ foarte mult m-a ↑ ++ m-a ↑ +++ mâncat acest ↑ + această 
problemă ↑ + ++ acuma ca să ↑ + ca să ↑ + spun aşa ↑ + tot aşa ex abrupto şi foarte 
repede↑ + este NU. + adică poţi să nu treci prin clasic. +++ părerea mea este asta 
ACUM. +++ foarte multă vreme nu am gândit aşa. + şi nici ↑ + ă ↑ + cu dansatori pe 
care viaţa a făcut că ↑ + am fost foarte repede ↑ + foarte iute ↑ + [chiar din plecare ↑”. 
De remarcat şi prezenţa, în actul conversaţional conţinut în dezbaterea 
televizată analizată (vezi anexa 2), a mărcilor pragmatice ale atenţiei în cursul 
actului conversaţional. Astfel, într-un anumit moment, interlocutorul vrea să 
semnaleze propria disponibilitate la transmiterea mesajului, în cadrul interacţiunii 
verbale în curs, şi propria participare, cu o marcă pragmatică de tipul da (da fatic): 
„GC: aveai] rolul principal ↑ + şi erai ↑ ++ ă ↑ + erai ↑ + prinţul din lacul 
lebedelor. ++ şi-atunci trebuia s-aştepţi în actul trei ↑ + ca să faci trei ↑ ++ ă ↑ + xxx 
şi trei mişcărele în spatele balerinei ↑ + na↑ + nu mi se pare interesant. ++ eu vroiam 
să fac teatru↓ ++ vroiam să fac clown ↑ + d ↑ + de fapt făceam deja teatru de păpuşi 
↑ ++ de la vârsta de zece ani ↑ + 
MC: da ↑ (râde) + 

GC: eram DIRECTORUL ↓ + teatrului meu de păpuşi. ++ şi proprietarul şi 
[directorul. 
MC: şi regizorul].”; 
„GC: am fost formator de dansatori. ++ am vrut să-i formez să danseze cum 
↑ + gândesc eu. ++ şi-atuncea ↑ + sau cum gândesc eu gândind ei ca mine. ++ 
MC: da. 
GC: deci ↑ + pe undeva ↑ + nu numai un lucru de ↑ de ↑ de ↑ + de ↑ + de ↑ + 
corp. + şi-atun
lucrează-ţi-l cum vrei şi dup-aia gândeşti ca mine. +++ dup-aia mi-am elaborat un 
fel de tehnică ↑ + de ↑ + de ↑ + de ↑ + chiar de ↑ + de training ↑ ++ de ↑ + de ↑ + 
lucru [cotidian.” 
Politeţea pozitivă „reflectă un efort de apreciere între colocutori, 
presupunând  tratarea receptorului ca membru al grupului căruia îi aparţine 
emiţătorul, ca persoană cunoscută, agreată şi apreciată”8. Politeţea pozitivă consistă 
„în faptul de a produce orice act de vorbire pentru destinatar, cu un caracter esenţial 
„antiameninţător”: manifestări ale acordului, oferte, invitaţii, complimente, 
mulţumiri, formule de bun venit etc.” (trad. n.)9. 
Se înscrie, astfel, în politeţea pozitivă maniera în care Cătălin Ştefănescu, 
moderatorul şi realizatorul talk-show-ului în discuţie (vezi anexa 1), îşi prezintă, la 
începutul emisiunii, invitaţii:  
„CŞ: salutare. salutare la toată lumea ↑ bine v-am regăsit la garantat sută la 
sută. vă invit din nou ↑ la o călătorie prin poveşti frumoase despre oameni ↑ ++ cărţi 
↑ ++ filme ↑ ++ muzici ↑ ++ şi spectacole. +++ şi ca să n-o mai lungesc ↑ + vă 
propun să vedeţi ↑ + ce vă oferim azi ↑ + la garantat sută la sută. (fundal sonor 
muzical) cunoscutul coregraf şi dansator gigi căciuleanu ↓ + împreună cu ↑ + 
răzvan penescu ↓ + creatorul fenomenului liternet ↑ + sînt invitaţii primei părţi ai 
emisiunii de azi. ++ continuăm seria taxi driver. + în seara asta ↑ + avem ocazia ↑ + 
să vedem din nou ↑ + <F românia din taxi>. împreună cu mircea bogdan ↑ + un 
taximetrist care nu se sfieşte să recite versuri ↑ + şi să recomande lecturile sale din 
copilărie. +++ la arhivele garantat sută la sută ↑ + îl vedem pe nea Petru Armean. + 
un ţăran care şi-a construit un pian ↑ + şi care-şi invită consătenii la seri ↑ + de <F 
mozart>. +++ invitaţii părţii a doua a emisiunii ↑ + sînt membrii excelentului grup 
byron. + la rubrica mari români ↑ + ne vom aminti de dinu lipati. + iar la final ↑ + ca 
de obicei ↑ + ascultăm cântarea oferită de prietenii şi colegii din trupa de muzică de 
la garantat sută la sută. +++ (fundal sonor muzical) un mare coregraf şi dansator ↓ 
+ plecat din românia cu mulţi ani în urmă ↑ +  acum conduce baletul naţional din 
chile ↑ +++ predă cursuri la paris ↑ + scrie minunat ↑ + montează spectacole în 
europa şi în america de sud. +++ pe de altă parte ↓ ++ un om care nu şi-a 
trâmbiţat pasiunea ↑ + şi-a pus-o la lucru în slujba ideilor în care crede. reuşind să 
construiască o admirabilă instituţie culturală. + e vorba despre liternet. ++ aceştia 
sînt primii doi invitaţi ai emisiunii de azi. ++ DOAMNELOR ŞI DOMNILOR ↑ ++ 
să le spunem bun venit la garantat sută la sută ↑ ++ domnilor gigi căciuleanu şi 
răzvan penescu. (aplauze) (fundal sonor muzical) da. bună seara ↑ 
GC: bună seara.” 

Şi Gigi Căciuleanu se dovedeşte a fi politicos pozitiv cu realizatorul 
emisiunii, Cătălin Ştefănescu, atunci când îi mărturiseşte că ceea ce urmează să 
danseze, în seara în care se desfăşoară talk-show-ul analizat, este un dans pe care l-a 
creat gândindu-se la realizatorul şi moderatorul emisiunii, ştiind că acesta preferă 
muzica de jazz: 
„GC: vreau să spun că ăsta-i un dans care l-am făcut pentru cătălin 
ştefănescu. ++ă ↑ + în primu’ rând pentru că este pe o muzică de jazz ↑ + foarte 
frumoasă ↑ + pe charlie parker ↑ + şi apoi pentru că-i propun o ↑ + un exerciţiu de 
STIL ↑ +++ adică ↑ + aşa cum ↑ ă ↑ ++ ravel a inventat un concert pentru mâna 
stângă ↑ ++ la pian ↑ ++ mâna mea stângă-i partea mea stângă ↑ şi mâna mea 
dreaptă –i ↑ + toată ↑ +++ tot corpu’ meu ↑ ++ partea ↑ mm ↑ ++ dreaptă a corpului. 
deci am inventat ↑ ++ un dans ↑ ++ ă ↑ numai cu partea dreaptă a corpului. ++ braţ 
şi picior. +++ blocând celălalt în buzunar. +++ ceea ce-i greu pentru că nu ţine 
cârma. 
(muzică. GC dansează)” 
Se înscrie, de asemenea, în politeţea pozitivă maniera în care Marina 
Constantinescu, moderatorul şi realizatorul dezbaterii televizate în discuţie (vezi 
anexa 2), îşi prezintă, la începutul emisiunii, invitatul: 
„MC: Doar despre dans ↑ + teatru ↑ şi muzică ↑ ++ în istoria culturii ↑ +++ ă 
↑ ++  într-un SPAŢIU ↑ ++ pe care încercăm să-l refacem acum ↑ ++ magic ↑ + 
spiritual ↑ ++ într-un ↑ + spaţiu al creaţiei pure ↓ autentice ↑ + de un devotament ↑ + 
EXTRAORDINAR. NOCTURNE de la teatrul ŢĂNDĂRICĂ. +++ de-a lungul 
timpului ↑ am avut şansa ca-n studioul ↓ + nocturnelor ↑  + să-i avem ↓ + fie pe 
miriam răducanu ↑ + fie pe johnny răducanu. ++ UN ELEMENT ↑ + lipsea din acest 
trio ↑ + spiritual ↑ + din acest trio faţă de care ↓ + de fapt ↑ +++ încerc să m-apropii 
↑ +++ cu mintea  şi cu sufletul ↑ ++ de câte ori creăm ceva la nocturnele noastre. ++ 
GIGI CĂCIULEANU. ++ anii au trecut ↑ ++ şi probabil ↑ + c-aşa a fost să fie ca 
ACUM ↓ ++ în acest moment ↑ + să fie şi gigi căciuleanu cu noi împreună ↑ ++ ca 
să refacem în această cutie magică↑ ++ gândul ↑ + pentru care această emisiune se 
numeşte NOCTURNE. +++ mă bucur foarte mult că ↑ +++ ÎN SFÂRŞIT ↑ ++ în 
sfârşit ↑ ă ↑ +++ refacem ceva din ceea ce spuneam mai devreme. +++ ă ↑ ++ vă 
mulţumesc c-aţi acceptat invitaţia noastră ↑ ++ şi ↑ ++ ă ↑ ++ mărturisesc că ↑ +++ 
această întâlnire nu este deloc lipsită de emoţie ↑ ++ pentru c-aşa cum vă spuneam ↑ 
+++ v-aştept de mult. ++ şi NOCTURNELE noastre aveau nevoie de gigi 
căciuleanu. ++ de mintea lui ↓ ++ atât de vie şi de deschisă. +++ ă ↑ ++ am să-ncep 
foarte ex abrupto. +++ unul din lucrurile ↓ +++ care m-a impresionat întotdeauna ↑ 
+ la dumneavoastră ↑ + este ↑ +++recunoştinţa ↑ ++ pe care-o aveţi faţă de un ↑ ++ 
mare artist ↑ +++ un ă ↑ ++ mare spirit ↑ ++ un om VIU ↑ + deschis la tot ceea ce 
înseamnă mişcare ↑ + teatru ↑ + la ce este VIU ŞI ADEVĂRAT. ++ pe-acest 
pământ. ++ sînteţi printre puţinii artişti ↑ + şi personalităţi ↑ + care nu ezită ↑ + şi 
caută motiv ↑ + şi prilej ↑ + să aducă mulţumirile lui faţă de miriam răducanu. 
+++este un lucru care ↑ ++ mărturisesc ↑ + este tot mai rar ↑ + în lumea noastră. 
+++ această REVERENŢĂ. +++ pe care cineva o face în faţa maestrului. +++ ă ↑ 
+++ miriam îmi spunea să nu suferi că nu sînt nici eu acolo ↑ + pentru că gigi este 
prelungirea mea. +++cine este miriam ↑ ++ răducanu PAPA cum îi spunem cu toţii 
↑ +++ pentru gigi căciuleanu ↑ +++ cel de ASTĂZI.” 
O altă strategie care se înscrie în politeţea pozitivă este utilizarea glumelor. 
Această strategie „se bazează pe cunoştinţe şi valori comune, făcându-l pe receptor 

să se simtă în largul lui”10. O astfel de glumă utilizează Cătălin Ştefănescu, atunci 
când vorbeşte despre un moment hazliu petrecut la lansarea cărţii lui Gigi 
Căciuleanu, Vând volume, vectori: 
„CŞ: gigi căciuleanu a vorbit foarte frumos la lansare ↑ ++ a fost lume foarte 
multă ↑ ++  şi la un moment dat ↑ ++ o doamnă din ↑ ++ PRIMUL rând ↑ +++ 
după ce-a ASCULTAT ↑ ++ cu RĂBDARE ↑ ++ gigi a explicat ↑ a ↑ +++ a vorbit 
foarte mult despre corp ↓ + despre dans ↑ + despre faptu’ că ↑ ++ aici nu avem un 
manual de dans ↑ +++ şi la un moment dat ↑ + doamna foarte liniştită ↑ ++ a-
ntrebat aşa. +++ i-a zis. domnule căciuleanu ↓ ++ cartea asta a dumneavoastră 
despre masaj +++ ă ↑ +++ ce mişcări ar trebui să fac eu? ++ pentru că sufăr. ++ 
am reumatism ↑ ++ am ↑ 
GC: (râde) am mişcat o etajeră ↑ ++ şi mă doare mâna. 
CŞ: exact. ++ ă ↑ şi am reumatism. ++ gigi ↑ + când se-ntâmplă momente 
din astea ↑ + dezarmezi?” 
Politeţea pozitivă „se manifestă mai ales între interlocutori şi public, ţinta 
perfectă a politeţii pozitive fiind publicul”11. Astfel, Cătălin Ştefănescu şi cei doi 
invitaţi ai săi îşi mărturisesc respectul, simpatia şi solidaritatea faţă de publicul 
spectator şi telespectator prin gestul de a-i oferi cadouri ce reprezintă obiecte care au 
însemnat ceva fundamental în viaţa lor: 
„CŞ: mulţumesc frumos pentru c-aţi acceptat invitaţia noastră ↑ +++ ă ↑ ++ 
să-ncep aşa. + cu ce să-ncep? ++ începem cu ↑ ++ un lucru foarte important ↓ +++ 
înainte de a povesti cum v-aţi cunoscut ↑ + şi ca-n [xxx] ce legături vă leagă ↑ ++ ă 
↑ ++ s-aflăm ↑ + ce fel de obiecte aţi adus ↑ + pentru că ↑ +++ în noul format la 
garantat sută la sută ↑ + am zis că ne folosim într-un mod sublim de invitaţii din 
prima parte a emisiunii ↑ + domniile lor sînt rugate ↑ + să aducă ↑ + un obiect ↓ + 
o carte ↑ + un film ↑ + o muzică ↑ ++ ceva care la un moment dat ↑ + le-a 
schimbat viaţa. + şi-a însemnat ceva fundamental în viaţa lor. + o operă de artă cu 
care se identifică ↓ + într-o formă sau alta.  +++ ă ↑ ++ ce-ai adus gigi? 
GC: eu am adus un film ↑ + pe care l-am văzut ↑ + când eram copil ↑ + şi 
care m-a ↑ + m-a trăsnit la cap total. +++ am fost bolnav trei zile ↑ + literalmente 
am stat în pat ↑ + cu ↑ + cu temperatură ↑ + după ce-am văzut acest film ↑ la 
strada ↓ de felini. +++ aşa. ++ deci asta este ↑ cred opera de artă care m-a ↑ + 
zguduit. + din temelii.” 
Prezentarea lui Gigi Căciuleanu făcută de către Marina Constantinescu 
conţine, de asemenea, mărci ale adresării către telespectatori, în cadrul dezbaterii 
televizate transcrise (vezi anexa 2): 
„↑ am avut şansa ca-n studioul ↓ + nocturnelor ↑  + să-i avem ↓ + fie pe 
miriam răducanu ↑ + fie pe johnny răducanu.”; 
„şi NOCTURNELE noastre aveau nevoie de gigi căciuleanu. ++ de mintea 
lui ↓ ++ atât de vie şi de deschisă”. 
 
2. Perspectiva televizuală 
Pentru a demonstra adevărul conţinut în afirmaţia potrivit căreia talk-show-
ul utilizează „un melanj de genuri (interviuri, varietăţi, muzică, reportaje, anchete) 

pentru a dezamorsa tensiunea dramatică şi a distra atât publicul din sală, cât şi 
telespectatorii”12, propunem spre analiză unul dintre momentele memorabile ale 
talk-show-ului a cărui analiză o întreprindem (vezi anexa 1), anume dansul lui Gigi 
Căciuleanu pe una dintre poeziile sale. Nicoleta Popa Blanariu13 sugerează că 
„vorbirea coregrafică actualizează o limbă pe care – susţin adepţii dansului 
fundamental/primar (basic dance) – fiecare o poartă în sine, ca pe o facultate 
ancestrală de expresie şi pe care o poate vehicula, prin mişcările sale, chiar fără a-i 
cunoaşte gramatica”. Încercăm să subliniem faptul că există o corespondenţă 
perfectă între comunicarea verbală şi limbajul coregrafic, în privinţa informaţiei 
transmise, lucru demonstrat magistral de către renumitul coregraf şi dansator Gigi 
Căciuleanu, prin dansul său creat pe versurile propriei poezii (vezi anexa 1): 
„(pe fundal se aude vocea lui gigi căciuleanu care-şi recită propria poezie) 
GC: a fi ↑ +++ sau ↑ ++ poate doar ↑ ++ a ÎNCERCA SĂ fii. sau ca şi cum ↑ 
+ ai fi fără să fii. FIR-AR SĂ FIE ↓ +++ să poţi ↑ +++ sau să nu poţi +++ să intri ↑ 
+++ sau ↑ ++ să-ţi IEŞI + din fire ↑ ++ de parc-ar fi să NICI NU-ŢI PESE de fericire 
↑ ++ de ne ↑ ++ fericire ↑ ++ nimic sau tot. sau nesfârşire. A ADORMI ↓ +++ A 
STA DE VEGHE ↓ +++ când te trezeşti ↑ ++ e parc-ai adormi pe dos. +++ un singur 
somn ↑ +++ cu vise diferite. +++ un pas mai mult ↑ ++ sau unul mai puţin ↑ ++ pe 
drum ascuns ↑ +++ în câmp deschis ↑ +++ aicea jos ↓ ++ totul nu pare-a fi DECÂT 
↑ +++ PĂRERE. +++ de bine sau de rău ↑ +++ putere ↑ ++ slăbiciune ↑ +++ cădere 
↑ +++ înălţare ↑ +++ a şti. +++ a nu mai şti nimic ↑ de ↑ +++ tine însuţi. +++ a fi ↑ 
+++ sau a nu ↑ ++ fi. +++ lumină ↑ +++ hău ↑ +++ totul nu-i altceva ↓ ++ decât un 
semn ↓ ++ de întrebare.  
(aplauze)” 
 
Pentru a susţine afirmaţiile anterioare, anexăm un număr de 31 de imagini 
(vezi anexa 3), fiecare imagine corespunzând următorilor termeni din poezia scrisă 
şi recitată de către Gigi Căciuleanu: imaginea 1: „a încerca”; imaginea 2: „să poţi”; 
imaginea 3: „sau să nu poţi”; imaginea 4: „să intri”; imaginea 5: „să-ţi ieşi”; 
imaginea 6: „din fire”; imaginea 7: „să nici nu-ţi pese”; imaginea 8: „de fericire”; 
imaginea 9: „de ne-”; imaginea 10: „-fericire”; imaginea 11: „nimic”; imaginea 12: 
„tot”; imaginea 13: „neant”; imaginea 14: „nesfârşire”; imaginea 15: „a adormi”; 
imaginea 16: „a sta de veghe”; imaginea 17: „a dormi pe dos”; imaginea 18: „un pas 
mai mult”; imaginea 19 „sau unul mai puţin”; imaginea 20: „drum ascuns”; 
imaginea 21: „în câmp deschis”; imaginea 22: „părere”; imaginea 23: „de bine”; 
imaginea 24: „sau de rău”; imaginea 25: „putere”; imaginea 26: „slăbiciune”; 
imaginea 27: „cădere”; imaginea 28: „înălţare”; imaginea 29: „a şti”; imaginea 30: 
„a nu mai şti nimic”; imaginea 31: „a fi”. 
Atenta observare şi analiză a imaginilor şi a termenilor corespondenţi ne 
determină să subscriem opiniei profesioniştilor dansului care „îi subliniază funcţia 
de comunicare”14. Astfel, Martha Graham este de părere că „dansul înseamnă 
comunicare şi marea dorinţă ar fi aceea de a putea vorbi cu precizie, frumuseţe şi 

elocinţă”15. Cu precizie, frumuseţe şi elocinţă „vorbeşte” Gigi Căciuleanu prin 
dansul său, gesturile suprapunându-se peste cuvintele propriei poezii. În literatura de 
specialitate, se consideră că, de obicei, dansul „intră în sfera comunicări nu numai 
prin relaţia pe care o stabileşte cu publicul sau între dansatori, ci şi datorită 
raportului intersemiotic dintre muzică şi dans.”16. Ceea ce este original la dansul lui 
Gigi Căciuleanu pe care îl luăm în discuţie este faptul că raportul intersemiotic se 
manifestă, de data aceasta, între poezie şi dans. 
În cadrul dezbaterii televizate analizate (vezi anexa 2), Gigi Căciuleanu nu 
dansează. Atunci când vorbeşte însă, mâinile îi dansează. „Dansul mâinilor” lui Gigi 
Căciuleanu poate fi urmărit nu numai atunci când acesta face referiri la dans în 
general şi la tehnicile utilizate în dans, în special (vezi anexa 4, imaginile 
1,2,4,6,7,8,9,10), ci şi atunci când dansatorul face judecăţi de valoare referitoare la 
profesoara sa, Miriam Răducanu, dar şi la întâmplări care au marcat formarea sa 
profesională ulterioară, ca dansator renumit şi coregraf (vezi anexa 4, imaginile 3, 5, 
11,12,13,14). Fiecare gest al mâinilor corespunde unui cuvânt sau unei îmbinări de 
cuvinte rostit/rostită de către Gigi Căciuleanu, pe parcursul dezbaterii televizate 
transcrise: imaginea 1 : „o mână” ; imaginea 2 : „un braţ”; imaginea 3: „în cer“; 
imaginea 4: „dansul academic”; imaginea 5: „în cel mai bun caz”; imaginea 6: „trei 
mişcărele”; imaginea 7: „zbor“; imaginea 8: „fâlfâia din aripi”; imaginea 9: „capu-
aicea”; imaginea 10: „umerii jos”; imaginea 11 „cireaşa-n vârf”; imaginea 12: pe 
dinăuntru”; imaginea 13: „când o mâncai”; imaginea 14: „bunătate unică”. 
 
Concluzii 
Studiul nostru analizează două emisiuni de televiziune care se înscriu în 
aşa-numitul discurs televizual. Este vorba, mai întâi, despre talk-show-ul din cadrul 
emisiunii televizate Garantat 100%, talk-show moderat de către Cătălin Ştefănescu, 
invitat fiind Gigi Căciuleanu, coregraf şi dansator renumit (vezi anexa 1). Studiul 
reuneşte şi câteva observaţii referitoare la condiţiile speciale de desfăşurare a unei 
dezbateri televizate, într-un context situaţional special al comunicării. Abordăm 
câteva aspecte care au apărut în cadrul unei interacţiuni mediate controlate (de tip 
dezbatere televizată). Ne propunem să realizăm o analiză de caz a dezbaterii 
televizate Nocturne, al cărei moderator este Marina Constantinescu şi al cărei 
invitat este, de asemenea, Gigi Căciuleanu (vezi anexa 2). 

Anexa 1 
 
Situaţia de comunicare: 
data înregistrării: 22 martie 2009 
ora înregistrării: 22 şi 10 minute 
autorul înregistrării: Luminiţa Hoarţă-Cărăuşu 
locul înregistrării: postul de televiziune TVR 1, talk-show-ul Garantat 
100%
17
 
participanţii: CŞ – Cătălin Ştefănescu, realizator 
  GC – Gigi Căciuleanu, coregraf şi dansator 
  RP – Răzvan Penescu, creatorul fenomenului liternet 
autorul transcrierii: Luminiţa Hoarţă-Cărăuşu 
durata totală a pasajelor transcrise: 30' 
Observaţie ortografică: Pentru sînt s-a notat sînt şi nu sunt. 
 
CŞ: salutare. salutare la toată lumea ↑ bine v-am regăsit la garantat sută la 
sută. vă invit din nou ↑ la o călătorie prin poveşti frumoase despre oameni ↑ ++ cărţi 
↑ ++ filme ↑ ++ muzici ↑ ++ şi spectacole. +++ şi ca să n-o mai lungesc ↑ + vă 
propun să vedeţi ↑ + ce vă oferim azi ↑ + la garantat sută la sută. (fundal sonor 
muzical) cunoscutul coregraf şi dansator gigi căciuleanu ↓ + împreună cu ↑ + răzvan 
penescu ↓ + creatorul fenomenului liternet ↑ + sînt invitaţii primei părţi a emisiunii 
de azi. ++ continuăm seria taxi driver. + în seara asta ↑ + avem ocazia ↑ + să vedem 
din nou ↑ + <F românia din taxi>. împreună cu mircea bogdan ↑ + un taximetrist 
care nu se sfieşte să recite versuri ↑ + şi să recomande lecturile sale din copilărie. 
+++ la arhivele garantat sută la sută ↑ + îl vedem pe nea Petru Armean. + un ţăran 
care şi-a construit un pian ↑ + şi care-şi invită consătenii la seri ↑ + de <F mozart>. 
+++ invitaţii părţii a doua a emisiunii ↑ + sînt membrii excelentului grup byron. + la 
rubrica mari români ↑ + ne vom aminti de dinu lipati. + iar la final ↑ + ca de obicei ↑ 
+ ascultăm cântarea oferită de prietenii şi colegii din trupa de muzică de la garantat 
sută la sută. +++ (fundal sonor muzical) un mare coregraf şi dansator ↓ + plecat din 
românia cu mulţi ani în urmă ↑ +  acum conduce baletul naţional din chile ↑ +++ 
predă cursuri la paris ↑ + scrie minunat ↑ + montează spectacole în europa şi în 
america de sud. +++ pe de altă parte ↓ ++ un om care nu şi-a trâmbiţat pasiunea ↑ + 
şi-a pus-o la lucru în slujba ideilor în care crede. reuşind să construiască o 
admirabilă instituţie culturală. + e vorba despre liternet. ++ aceştia sînt primii doi 
invitaţi ai emisiunii de azi. ++ DOAMNELOR ŞI DOMNILOR ↑ ++ să le spunem 
bun venit la garantat sută la sută ↑ ++ domnilor gigi căciuleanu şi răzvan penescu. 
(aplauze) (fundal sonor muzical) da. bună seara ↑ 
GC: bună seara. 
CŞ: mulţumesc frumos pentru c-aţi acceptat invitaţia noastră ↑ +++ ă ↑ ++ să-
ncep aşa. + cu ce să-ncep? ++ începem cu ↑ ++ un lucru foarte important ↓ +++ 
înainte de a povesti cum v-aţi cunoscut ↑ + şi ca-n [xxx] ce legături vă leagă ↑ ++ ă 
↑ ++ s-aflăm ↑ + ce fel de obiecte aţi adus ↑ + pentru că ↑ +++ în noul format la 
garantat sută la sută ↑ + am zis că ne folosim într-un mod sublim de invitaţii din 

prima parte a emisiunii ↑ + domniile lor sînt rugate ↑ + să aducă ↑ + un obiect ↓ + o 
carte ↑ + un film ↑ + o muzică ↑ ++ ceva care la un moment dat ↑ + le-a schimbat 
viaţa. + şi-a însemnat ceva fundamental în viaţa lor. + o operă de artă cu care se 
identifică ↓ + într-o formă sau alta.  +++ ă ↑ ++ ce-ai adus gigi? 
GC: eu am adus un film ↑ + pe care l-am văzut ↑ + când eram copil ↑ + şi care 
m-a ↑ + m-a trăsnit la cap total. +++ am fost bolnav trei zile ↑ + literalmente am stat 
în pat ↑ + cu ↑ + cu temperatură ↑ + după ce-am văzut acest film ↑ la strada ↓ de 
felini. +++ aşa. ++ deci asta este ↑ cred opera de artă care m-a ↑ + zguduit. + din 
temelii. 
CŞ: o capodoperă. da. ++ când erai copil ↑ vedeai filmu’ ăsta? 
GC: eu am văzut [xxx] da’ mic fiind. da. + da da. l-am văzut ↑  
CŞ: eu mă uitam la veronica. (râde) 
GC: (râde) 
CŞ: da. + e foarte adevărat. e un film cu totul şi cu totul remarcabil. + e ↑ + 
da. sînt foarte curios la cine-o să ajungă ↑ + filmul ăsta ↑ + răzvan ↑  
GC: s-ajungă la toţi. 
RP: eu am adus o carte şi un CD. + cartea este ↑ ++ una care nu pot să spun că 
mi-a schimbat viaţa ↑ + dar care m-a marcat foarte tare. + e o poveste despre 
speranţă ↑ +++ despre iubirea de aproape ↑ ++ se cheamă îngerii nimănui ↑ ++ de 
rodica mătuşă ↑ ++ apărută la compania ↑ ++ şi este despre o doctoriţă ↑ + din 
constanţa ↑ + care a avut grijă ↑ + de copii bolnavi de sida. +++ şi pentru a ↑ ++ 
tempera un pic î ↑ +++ partea oarecum ↑ + melancolică a primei ↑ primei cărţi ↑ am 
adus şi primu’ cântec rock pe care l-am ascultat eu ↑ ++ de pe let zepelin trei ↑ + 
since I’ ve been loving you. +++ 
CŞ: bun. + şi-avem acolo ca să zică  ↑ let zepelin trei ↑ şi-o carte. + le dăm 
împreună. + la acelaşi ↑ 
RP: da. 
CŞ:  bun. +++ trebuie să aflu neapărat ↓ + pe cuvânt că nu ştiu ↑ + cum v-aţi 
cunoscut? ++ de unde ↑ + de unde şi ce legături vă leagă. cum v-aţi cunoscut gigi?  
GC: chiar că nu mai ştiu cum ne-am cunoscut. ++ cred c-am început deodată ↑ 
+++ deodat-am început ↑ + el m-a rugat să trec de partea cealalt-a oglinzii ↑ + şi să 
scriu. ++ adică eu i-am spus la un moment dat ↑ + nu ştiu. când ↑ + cum ↑ +++ c-am 
nişte cufere întregi cu ↑ + cu ↑ + desene ↑ + cu ↑ + chestii scrise cu dansuri notate 
într-un fel mai poetic aşa ↑ + şi el mi-a zis hai să le publicăm într-un fel. + nu? + 
cam aşa a fost. ++  
RP: cred că de fapt prima dat-a fost o ↑ + aveam o rubrică care se chema 
întâlniri de dragoste. ++ şi l-am rugat pe gigi să scrie despre întâlnirea lui cu ↑ +++ 
doamna papa. 
GC: exact. 
RP: cum ↑ ++ 
GC: cu măiastra nu? 
RP: da da da. 
GC: minunat. ++ mersi. 
RP: şi aşa ↑ ++ ne-am întâlnit. +++ bine. + eu îl văzusem ↑ + la teatrul 
naţional într-un spectacol fabulos ↑ prima dată când venise după revoluţie ↑ +++ 
rămăsesem cu gura căscată ↑ + nu credeam c-o să-l cunosc vreodată ↑ + aşa ↑ + 
norocu’ a făcut ca ↑ +++ făcând liternetu’ să ↑ + am tupeu’ să trimit mail-uri unui 
număr foarte mare de oameni ↑ + şi să primesc uneori răspunsuri ↑ + foarte 

personale ↑ +++ cum a fost acest text al lui gigi ↑ +++ şi ↑ + de-acolo s-a legat. + 
mi-a plăcut aşa de mult cum a scris ↑ încât ↑ + l-am rugat ↑ ++ să mai dea ceva ↑ + 
să mai încer ↑ încercăm să facem ceva împreună ↑ + şi s-a legat ceva ↑ + care  acum 
ne-a adus aici. ++ cine ştie unde ne va duce săptămâna viitoare ↑ +++ anu’ viitor ↑ 
+++ 
CŞ: e de spus neapărat următorul lucru. + gigi căciuleanu e ↑ + un FOARTE 
vechi prieten al emisiunii noastre ↑ ++ 
GC: de altfel am venit prin ↑ ++ aproape prin emisiunea voastră ↑ ++ silvia 
gheaţă m-a ↑ + invitat la ↑ + acest spectacol la teatrul naţional ↑ de foarte multă 
lume m-a redescoperit ↑ şi chiar m-a descoperit. şi ↑ ++ eu am descoperit foarte 
multă lume. 
CŞ: iar răzvan e pentru prima dată la noi ↑ dar ↓ + într-o formă sau alta ↑ + vă 
leagă dansul foarte tare pentru că ↑ +++ nu ştiu. + într-un fel şi prin garantat sută la 
sută ↑ +++ gigi ↓ ++ mare coregraf şi dansator ↑ +++ răzvan ↑ + a susţinut ↑+ unul 
dintre spectacolele despre care-am povestit aici ↑ + la garantat sută la sută ↑ + e 
vorba despre un spectacol al vavei ştefănescu ↑ + cvartet pentru o lavalieră-i spune. 
++ 
GC: şi mi-a propus acuma să mă susţină pentru alt spectacol. ++ chiar acuma 
↑ + în culise ↑ + deci vă daţi seama. 
CŞ: (râde) +++ gigi ai lansat o carte. ă ↑ ++ cartea asta este chiar aici ↓ + la 
noi ↓ + pe masă. GC: aş da-o şi pe asta. + că tot e-aicea nu? + dacă el a venit cu 
DOUĂ ↑ + să vin şi eu cu două. + că mă fac de râs. +++ 
CŞ: (râde) 
GC: nu. + voiam să spun că un lucru care m-a ↑ ++ î ↑ ++ m-a chiar m-a 
zdruncinat ↑ ++ a fost că răzvan mi-a cerut să ↑ ++ să comentez ↑ + campionatul 
european de futbol ↑  
CŞ: da. exact. 
GC: de fotbal. ++ şi eu i-am zis dar eu nu ştiu nimic despre fotbal ↑ ++ dar ↑ 
+ adevărul este c-am făcut la un moment dat un film ↑ unde se dansa ↑ ++ dansul 
meu ↑ ++ a fost ă ↑ ++ aşa ↑ ++ a fost î ↑ ++ aproape aspirat de către nişte sportivi 
care făceau fotbal. ++ şi-atuncea am zis <Î da> de ce nu? dar n-am scris despre 
fotbal ↓ + îţi dai seama. 
CŞ: (râde) 
RP: a fost o idee ↑ ++ să prez ↑ + entăm ţările care participă la campionatu’ 
european de fotbal prin multe ↑ ++ aspecte culturale. ++ gigi s-a ocupat de partea de 
dans.  
GC: nu numai. 
RP: da. 
GC: de partea ↑ mm ↑ ++ 
RP: de spectacol. 
GC: aşa. ++ dansu’ e viaţă. ++ nu? + atunci de partea ↑ ++ existenţială. şi ↑ 
++ puteţi citi şi pe liternet ↑ + deschideţi liternet nu ca să mă citiţi pe mine. ++ ca să 
citiţi toate ↑ ++ mm↑ toate minunăţiile pe care le publică răzvan ↑ +++ stând 
noaptea şi lucrând foarte greu ↑ + ca să scoată acest liternet. + ca noi toţi. + adică tot 
ce se face bine se face noaptea şi greu. 
CŞ: bun. ++ te-am întrebat gigi ceva despre carte ↑ + tu te-ai făcut că nu m-
auzi ↑ + ajungem imediat la carte ↑ + ÎNSĂ ↑ +++ noi avem o rubrică nouă. + aici. + 
la garantat sută la sută ↑ +++ e ceva foarte scurt care ↑ + cred că se urmăreşte cu 

mare atenţie ↑ +++ rubrica noastră se cheamă taxi driver ↑ ++ şi e ↑ ++ în fiecare 
ediţie ↑ ++ e o poveste ↑ + cu câte un taximetrist din bucureşti. + care e-ntr-un fel 
sau altu’ ↑ + un soi de ↑+ prim ↑+ sociolog ↑ î ↑ ++ psiholog ↑ î ↑ +++ ce să mai 
spun? ++ CRITIC de artă ↑ + de altfel ↑ î ↑ + oameni cu care se poate povesti despre 
toată lumea din jurul lor ↑ + dar şi despre literatură şi despre artă ↑ + vă propun să 
ne-ntâlnim astăzi ↑ + la taxi driver ↑ cu domnul mircea bogdan. [...] 
CŞ: gigi ↑ ++ ă ↑ + ştiu sigur c-abia stai pe scaun ↑ ++ m-au întrebat colegii 
mei înainte de-a incepe emisiunea asta ↑ + când o să danseze domnul căciuleanu? şi 
le-am spus ↓ NU ŞTIU. ++ când are chef. + când simte nevoia ↑ ++ 
GC: când mi se [xxx] pielea. 
CŞ: atunci o să-ncepem. + dar pentru c-ai adus vorba despre asta ↓ + încercăm 
ceva? 
GC: da sigur. + [da. 
CŞ: doamnelor şi domnilor ↓] 
GC: încerc. ++ să mă scol de pe scaun. (aplauze) +++ înainte să încep ↑ 
CŞ: te rog. 
GC: vreau să spun că ăsta-i un dans care l-am făcut pentru cătălin ştefănescu. 
++ă ↑ + în primu’ rând pentru că este pe o muzică de jazz ↑ + foarte frumoasă ↑ + pe 
charlie parker ↑ + şi apoi pentru că-i propun o ↑ + un exerciţiu de STIL ↑ +++ adică 
↑ + aşa cum ↑ ă ↑ ++ ravel a inventat un concert pentru mâna stângă ↑ ++ la pian ↑ 
++ mâna mea stângă-i partea mea stângă ↑ şi mâna mea dreaptă –i ↑ + toată ↑ +++ 
tot corpu’ meu ↑ ++ partea ↑ mm ↑ ++ dreaptă a corpului. deci am inventat ↑ ++ un 
dans ↑ ++ ă ↑ numai cu partea dreaptă a corpului. ++ braţ şi picior. +++ blocând 
celălalt în buzunar. +++ ceea ce-i greu pentru că nu ţine cârma. 
(muzică. GC dansează) 
(aplauze) 
CŞ: (aplaudând): gigi căciuleanu ↓ doamnelor şi domnilor ↑ +++ mulţumim 
frumos gigi. +++ da. ă ↑ ++ până-ţi tragi sufletu’ o să-l întreb ceva pe ↑ + pe răzvan. 
+++ ă ↑ ++ asta ţineam neapărat să te-ntreb ↑ + răzvane ↓ şi nu neapărat aşa ↓ + într-
un context î ↑ ++ cu camere. ++ şi ↑ + la meseria asta. dar ↑ ++ uite c-am ocazia 
acuma să-ntreb. ++ ai avut vreodată ↑ ++ vreo problemă de legitimitate ↑ + cu 
liternet? +++ şi imediat nuanţez. +++ iarăşi ştiu foarte mulţi oameni care-ar spune ↑ 
+++ cine-i dom’ le penescu ăsta şi ce-i aia liternet? î ↑ ++ instituţiile culturale ↑ ++ 
apropo ↑ + te-a deranjat când am spus că eşti o instituţie culturală? ++ instituţiile 
culturale sînt cîteva ↑ şi sînt foarte serioase. +++ este criticu’ cutare ↑ + e revista 
cutare ↑ + este gruparea cutare ↑ + cine e ăsta care vine şi ne explică cum e cu 
literatura. ai avut probleme din astea de legitimitate?  
RP: nu. pentru că tot timpul am făcut ↑ + lucrurile pe care eu le-am considerat 
bine. +++ nu m-am considerat niciodată o instanţă ↑ ++ care să ↑ ++ dea un verdict 
↑ + verdict absolut. + am dat verdictul meu. +++ uite ↑ ++ asta-mi place ↑ + asta 
cred eu că ↑ + merită văzut ↑ + citit ↑ ascultat în românia ↑ ++ astea sînt zonele în 
care eu mă simt bine. +++ încercaţi ↑ ++ asta a fost. ++ niciodată n-a fost ceva ↑ ++ 
î ↑ ++ FORŢAT să zic. +++ ceva în care să zic dacă vă uitaţi la mine ↑ [ nu mai 
trebuie să vă uitaţi nicăieri. 
CŞ: eu am dreptate da.] 
RP: eu am dreptate ↑ î ↑ + verdictele mele sînt cele mai bune ↑ +++ altcineva  
ai are dreptu’ să spună nimic. ++ nu. ++ e o ↑ + alternativă ↑ +++ e ↑ ++ o formă ↑ + 
în care +++ nişte oameni ↑ +++ mulţi puţini ↑ ++ se simt aproape ↑ ++ se simt bine 

↑ ++ şi ↑ ++ împărtăşesc ↑ ++ un set ↑ + de idealuri comune. ++ de ↑ ++ plăceri 
comune. 
CŞ: ai fost la î ↑ + lansarea cărţii vând volume vectori? 
RP: din păcate nu. + pentru că ↑ + ora la care se fac lansările este cinci. ++ eu 
lucrez ↑ +++ în consultanţă financiară ↑ +++ care ↑ + începe dimineaţa la nouă ↑ + 
şi se termină la ↑ + şase ↑ şapte ↑ + şapte şi jumate ↑ +++ [în general ↑ urmăresc 
filmele. 
CŞ: hai să-ţi povestesc  ceva de la lansare.] 
RP: ă ↑ + filmele şi teatrele.  
CŞ: gigi căciuleanu a vorbit foarte frumos la lansare ↑ ++ a fost lume foarte 
multă ↑ ++  şi la un moment dat ↑ ++ o doamnă din ↑ ++ PRIMUL rând ↑ +++ după 
ce-a ASCULTAT ↑ ++ cu RĂBDARE ↑ ++ gigi a explicat ↑ a ↑ +++ a vorbit foarte 
mult despre corp ↓ + despre dans ↑ + despre faptu’ că ↑ ++ aici nu avem un manual 
de dans ↑ +++ şi la un moment dat ↑ + doamna foarte liniştită ↑ ++ a-ntrebat aşa. 
+++ i-a zis. domnule căciuleanu ↓ ++ cartea asta a dumneavoastră despre masaj +++ 
ă ↑ +++ ce mişcări ar trebui să fac eu? ++ pentru că sufăr. ++ am reumatism ↑ ++ am 
↑ 
GC: (râde) am mişcat o etajeră ↑ ++ şi mă doare mâna. 
CŞ: exact. ++ ă ↑ şi am reumatism. ++ gigi ↑ + când se-ntâmplă momente din 
astea ↑ + dezarmezi? 
GC: nu. ++ i-am spus că ↑ ++ dimpotrivă. ++ dansul nu-i o terapie ↑ + şi că ↑ 
+++ cred că nu există nici o zi din viaţa mea în care nu m-a durut nu numai un lucru. 
++ vreo patru cinci în acelaşi timp. ++ şi ↑ î ↑ ++ ca să spun ceea ce este CEL MAI 
GREU. +++ nu-i să te SCOLI să dansezi ↑ ++ ci să te-aşezi după ce-ai dansat. (râde) 
+++ nu. ++ doamna aceea a fost minunată pentru c-a venit ca la VRACI ↓  ++ şi ↑ 
++ î ↑ + chiar m-a ↑ m-a ↑ m-a ↑ ++ toată lumea a râs da’ eu am fost emoţionat ↑ ++  
pentru că ↑ + mi-am zis domnule ↑ ++ îmi pare rău că n-o pot ajuta. ++ probabil că 
dac-aş fi atins-o i-ar fi trecut umăru’. ++ atins-o frumos ↓ + vreau să spun. da.  
CŞ: gigi ce ne spune cartea asta? ++  adică ↑ ă ↑ +++ într-o formulă ↑ +++ a 
străzii ↑ + o să spun ↓ + cu ce vrăjeşte pe ceti ↑ + pe cetitoriu cartea asta?  
GC: eu ↑ ++ în primul rând este o carte pentru toată lumea. nu-i pentru 
dansatori. ++ numai.  + este o carte pentru un public foarte larg ↑ +++ şi pentru 
oameni care vor să descifreze MIŞCAREA. nu-i o carte de dans. +++ e-o carte 
despre mişcare. + ce-am crezut eu ↑ + că este important ↑ + în ↑ + mişcarea pe care-
o fac ↑ ++ cum o fac ↑ + şi de ce o fac. adică de ce-o fac nu poţi să spui întotdeauna. 
++ pentru că n-ai ↑ + nu ↑ n-ai cuvinte să spui. +++ şi nici cum o faci. n-ai cuvinte. 
deci ↑ ++ pe undeva am inventat nişte formule aşa ↓ + care să concentreze ↓ ++ ă ↑ 
++ ceea ce se-ntâmplă în corpu’ ↑ ++ într-un corp care dansează. 
CŞ: ce ↑ ++ cum adică AXE ale corpului? ++ adică ↑ +++ omu-i obişnuit să-
şi gândească corpu’-ntr-un mod foarte simplu. ++ e ↑ +++ în general corpu’ nu e 
ceva la care acorzi atenţie ↓ ++ iar cultura pentru aşa ceva în spaţiu’ nostru ↑ + e 
departe de a fi una definită. ++ cum adică AXE ale corpului? 
GC: problema-i dublă. ori omul vede corpul într-o totalitate ↑ + ori o vede ca 
un doctor. ++ cu porcării. adică cu anatomi ↑ ++ cu diafragmă. + vorbim de 
DIAFRAGMĂ. +++ dacă te gândeşti cum arată diafragma aia ↓ o chestie plină de 
sânge şi scârboasă ↑ +++ nici nu-ţi mai vine să te foloseşti de ea. +++ deci eu am 
trecut pe undeva prin ↑ + prin gardu’ ăsta. + între ceea ce ↑ +++ între blocu’ ăla 
care-i corpu’ aşa ↑ ++ care-l închipuie fiecare ↑ + ŞI ↑ ++ corpu’ ăla anatomic ↑ + 

făcut din zgârciuri ↑ + oase şi muşchi ↑ ++ am inventat o paraanatomie aşa ↑ ++ 
care-i a tuturor. ++ eu găsesc de regulă un număr ↓ ++ un număr de femei de 
exemplu ↑ +++ nu-mi pasă că se cheamă umerus şi că ai un os un zgârci şi-un 
tendon. +++ acolo ↑ ++ pă umărul ăla ↑ + se-ntâmplă atâtea lucruri. ++ atâtea capete 
se pot pune pe-acel umăr. ++  atâta ↑ + CĂLDURĂ poate emana din acel ↑ + umăr. 
+ deci vreau să spun că este o poezie-ntreagă.  nu numai o ↑ +++ serie de + linii. ++ 
dar revin şi la LINII. + pentru că fără linii ↑ de exemplu ↓ + în momentul în care ↑ 
+++ iei un ă ↑ ++ ă ↑ ++ un desen de-ăla cu multe ↑ ++ multe feţe-aşa ↑ ++ şi cu cât 
reduci feţele alea devine rotund. +++ asta se-ntâmplă de exemplu cu ↑ +++ balerina 
aia care dansează ↑ +++ asta s-a făcut şi-acuma cu mişcarea asta. aia care dansează ↑ 
+ ă ↑ ++ lebăda ↑ ++ şi se mişcă cu mâinile din spate şi face-aşa. (dansează). nu?  + 
deci mâna aia care sînt nişte ↑ + ++ axu’ ăsta ↑ + axu’ ăsta ↑ + ele se îmbină ↑ + şi 
se ↑ ++ ă ↑ + unduie. şi se ↑ ++ şi se ↑ +++ şi-au o concurenţă între ele. vreau să 
spun că acele axe dacă NU le ştii nu poţi  să faci acest lucru. deci dacă şi tu ↑ + tu 
ştii că braţu’ tău-i făcut ↑ ++ dacă ştii că sîntem nişte ↑ +++ ă ↑ ++ fiinţe ramificate. 
++ sîntem nişte copaci. uite. HOP ↑ (ridică un braţ) +++  m-am ramificat. ++ sînt ca 
un stejar. ++ mi s-a ramificat mâna ca o FRUNZĂ.  +++ dacă ştiu că axu’ fiecărei ↑ 
+ NERVURA fiecărei frunze ↑ ++  poate dansa şi ea ↑ ++ dansez mai mult dacă ştiu 
că dansez cu mâna ca cu un bolovan. ++ asta-i tot. 
CŞ: [xxx] am rămas ă↑ +++ am rămas UIMIT ↑ în mometu-n care gigi mi-a 
spus că ↑ +++ POATE să danseze ↑ ++ pe o poezie. ++ şi-am zis bine bine ↓ + pe-o 
poezie ↓ + da ↑ ++  ce-i dedesubt ↑ + ce muzici pui dedesubt? nu nu nu ↑ +++ 
dedesubt nu-i nicio muzică. 
RP: da. pentru că poezia are un ritm. 
CŞ: exact. +++ sînt  cuvinte de gigi căciuleanu ↑ pe care dansează ↓ ++  gigi 
căciuleanu. 
GC: şi tăceri de gigi căciuleanu. ++ şi pe-alea dansez. 
CŞ: putem să vedem [toată treaba asta? 
GC: da ↑ ++ am să-ncerc.] am să-ncerc. 
CŞ: doamnelor şi domnilor ↓ ++  gigi căciuleanu. ++ din nou. 
(aplauze) 
(pe fundal se aude vocea lui gigi căciuleanu care-şi recită propria poezie) 
GC: a fi ↑ +++ sau ↑ ++ poate doar ↑ ++ a ÎNCERCA SĂ fii. sau ca şi cum ↑ 
+ ai fi fără să fii. FIR-AR SĂ FIE ↓ +++ să poţi ↑ +++ sau să nu poţi +++ să intri ↑ 
+++ sau ↑ ++ să-ţi IEŞI + din fire ↑ ++ de parc-ar fi să NICI NU-ŢI PESE de fericire 
↑ ++ de ne ↑ ++ fericire ↑ ++ nimic sau tot. sau nesfârşire. A ADORMI ↓ +++ A 
STA DE VEGHE ↓ +++ când te trezeşti ↑ ++ e parc-ai adormi pe dos. +++ un singur 
somn ↑ +++ cu vise diferite. +++ un pas mai mult ↑ ++ sau unul mai puţin ↑ ++ pe 
drum ascuns ↑ +++ în câmp deschis ↑ +++ aicea jos ↓ ++ totul nu pare-a fi DECÂT 
↑ +++ PĂRERE. +++ de bine sau de rău ↑ +++ putere ↑ ++ slăbiciune ↑ +++ cădere 
↑ +++ înălţare ↑ +++ a şti. +++ a nu mai şti nimic ↑ de ↑ +++ tine însuţi. +++ a fi ↑ 
+++ sau a nu ↑ ++ fi. +++ lumină ↑ +++ hău ↑ +++ totul nu-i altceva ↓ ++ decât un 
semn ↓ ++ de întrebare.  
(aplauze) 
CŞ: da. +++ mulţumim foarte frumos ↑ ++ gigi. 

Anexa 2 
 
Situaţia de comunicare: 
data înregistrării: 10.11.2009 
ora înregistrării: 0 şi 20 de minute 
autorul înregistrării: Luminiţa Hoarţă-Cărăuşu 
locul înregistrării: postul de televiziune TVR 1, dezbaterea televizată 
Nocturne
18
 
participanţii: MC– Marina Constantinescu, realizator 
GC – Gigi Căciuleanu, coregraf şi dansator   
autorul transcrierii: Luminiţa Hoarţă-Cărăuşu 
durata totală a pasajelor transcrise: 30' 
Observaţie ortografică: Pentru sînt s-a notat sînt şi nu sunt. 
 
MC: Doar despre dans ↑ + teatru ↑ şi muzică ↑ ++ în istoria culturii ↑ +++ ă ↑ ++  
într-un SPAŢIU ↑ ++ pe care încercăm să-l refacem acum ↑ ++ magic ↑ + spiritual ↑ 
++ într-un ↑ + spaţiu al creaţiei pure ↓ autentice ↑ + de un devotament ↑ + 
EXTRAORDINAR. NOCTURNE de la teatrul ŢĂNDĂRICĂ. +++ de-a lungul 
timpului ↑ am avut şansa ca-n studioul ↓ + nocturnelor ↑  + să-i avem ↓ + fie pe 
miriam răducanu ↑ + fie pe johnny răducanu. ++ UN ELEMENT ↑ + lipsea din acest 
trio ↑ + spiritual ↑ + din acest trio faţă de care ↓ + de fapt ↑ +++ încerc să m-apropii 
↑ +++ cu mintea  şi cu sufletul ↑ ++ de câte ori creăm ceva la nocturnele noastre. ++ 
GIGI CĂCIULEANU. ++ anii au trecut ↑ ++ şi probabil ↑ + c-aşa a fost să fie ca 
ACUM ↓ ++ în acest moment ↑ + să fie şi gigi căciuleanu cu noi împreună ↑ ++ ca 
să refacem în această cutie magică↑ ++ gândul ↑ + pentru care această emisiune se 
numeşte NOCTURNE. +++ mă bucur foarte mult că ↑ +++ ÎN SFÂRŞIT ↑ ++ în 
sfârşit ↑ ă ↑ +++ refacem ceva din ceea ce spuneam mai devreme. +++ ă ↑ ++ vă 
mulţumesc c-aţi acceptat invitaţia noastră ↑ ++ şi ↑ ++ ă ↑ ++ mărturisesc că ↑ +++ 
această întâlnire nu este deloc lipsită de emoţie ↑ ++ pentru c-aşa cum vă spuneam ↑ 
+++ v-aştept de mult. ++ şi NOCTURNELE noastre aveau nevoie de gigi 
căciuleanu. ++ de mintea lui ↓ ++ atât de vie şi de deschisă. +++ ă ↑ ++ am să-ncep 
foarte ex abrupto. +++ unul din lucrurile ↓ +++ care m-a impresionat întotdeauna ↑ 
+ la dumneavoastră ↑ + este ↑ +++recunoştinţa ↑ ++ pe care-o aveţi faţă de un ↑ ++ 
mare artist ↑ +++ un ă ↑ ++ mare spirit ↑ ++ un om VIU ↑ + deschis la tot ceea ce 
înseamnă mişcare ↑ + teatru ↑ + la ce este VIU ŞI ADEVĂRAT. ++ pe-acest 
pământ. ++ sînteţi printre puţinii artişti ↑ + şi personalităţi ↑ + care nu ezită ↑ + şi 
caută motiv ↑ + şi prilej ↑ + să aducă mulţumirile lui faţă de miriam răducanu. 
+++este un lucru care ↑ ++ mărturisesc ↑ + este tot mai rar ↑ + în lumea noastră. 
+++ această REVERENŢĂ. +++ pe care cineva o face în faţa maestrului. +++ ă ↑ 
+++ miriam îmi spunea să nu suferi că nu sînt nici eu acolo ↑ + pentru că gigi este 
prelungirea mea. +++cine este miriam ↑ ++ răducanu PAPA cum îi spunem cu toţii 
↑ +++ pentru gigi căciuleanu ↑ +++ cel de ASTĂZI. 
GC: cel de astăzi e la fel ca cel de ieri ↑ + şi ↑ + SPER ↑ + că e la fel cu cel de 
mâine. ++ ă ↑ + doamna miriam răducanu ↑ + este întotdeauna ↑ + şi va fi ↑ ++ ă ↑ 
                                           
18Dezbaterea televizată a fost transcrisă după convenţiile de transcriere utilizate în Hoarţă-
Cărăuşu, 2005, pp. 11-13. 

++ persoana care m-a făcut. +++ PUR ŞI SIMPLU. + adică N-AŞ FI EXISTAT ↑ 
+++ în nici un fel ↓ ++ cred că nici fizic n-aş fi existat ↑ + dacă doamna miriam 
răducanu ↑ + nu m-ar fi LUAT ↑ + nu numai în braţe ↑ + nu m-ar fi luat aşa ↑ + în 
căuşul mâinilor ↑ ++ şi nu m-ar fi ↑ + ÎMPINS pe scenă. + chiar din şcoală. ++ nu ↑ 
+ nu ↑ + ca dans în orice caz n-aş fi continuat. ++ dacă n-aş fi avut ↑ ++ această ↑ 
++ REVELAŢIE ↓ + ca în sensul aproape religios ↓ ++ al cuvântului ↓ +++ ă ↑ ++ 
când am văzut-o prima oară dansând ↑ ++ eu venind din şcoală ↓ + alergând  ↑ + aşa 
↑ + mi s-a spus că aşa ↑ + una din profesoarele noastre e mai trăznită ↑ + şi ↑ + 
undeva profesorii noştri care nu ↑ + nu ↑ nu ne lăsau ↑ + după aia am fost şi 
persecutat. + de faptul că ↑ + ă ↑ + că lucram cu dumneaei ↑ + de la ↑ + mi-amintesc 
că era  o ↑ + oră de pas de deux cum se spune ↑ + în partenariat ↑ + şi-am fugit. am ↑ 
am chiulit. +++şi-am fugit ↑ + ă ↑ ++ în sala unde dumneaei dansa fără niciun afiş. + 
nu era anunţat  ↑ 
MC: unde? 
GC: PLIN. + PLIN de oameni ↑ ++ într-o sală ↑ + la teatrul evreiesc cred că era ↑ 
++ era printr-o ↑ + într-o sală ↓ +++ PLINĂ. ++ plină de oameni ↑ + unde i se 
dăduse şi un loc ↓ ++ să ↑ + să ↑ + lucreze ↑ ++ şi am descoperit ↑ +++ GESTUL. 
+++ am descoperit ↑ + MĂIASTRA ↑ + cum îi spun eu ↑ +++ ă ↑ + am descoperit 
faptul ↑ + că o ↑ + o mână ↑ ++ un braţ ↑ ++ o privire ↑ +++ ă ↑ + este nu numai o ↑ 
+++ un dans ↑ ci şi un proces al minţii. + un proces al gândirii. + dansul care-l 
văzusem atunci se numea GÂNDUL. + pe o muzică FOARTE spirituală ↑ + a lui 
olivier [messiaen. 
MC: messiaen]. 
GC: da. + acest gând ↑ m-a ↑ + m-a uluit. + mi ↑ + mi-am dat seama că se poate 
dansa ↑ + pe altceva decât ↑ ++ hai să-i dăm prinţesei un măr ↑ + sau hai să vedem 
că dacă ea s-a otrăvit ↑ + din acest măr ↑ + sau ↑ + hai să vedem dacă frumoasa din 
pădurea adormită a dormit chiar o sută de ani sau mai puţin ↑ +++ adică ↑ + deja 
problematica DINTR-ODATĂ ↑ ++ mi s-a urcat ↑ ++ hai să spun de la PĂMÂNT ↑ 
+ în cer. ++ DINTR-ODATĂ ↑ + acel ↑ ++ eu aveam atuncea paispezece ani ↑ + şi 
↑ + pentru c-atunci ne-a preluat dumneaei. +++ şi ↑ ++ ATUNCI am descoperit că 
dansul ↑ + ASTA este pentru mine. + şi ↑ ++ ATUNCI am început să lucrez cu ea ↑ 
şi ATUNCEA dumneaei m-a luat. + în şcoală nu eram foarte bun. +++ ă ↑ ++ nu 
eram ↑ +++ 
MC: pentru că eraţi rebel oare↑ + sau de ce? 
GC: cred că nu-mi plăcea foarte mult. ++ adică nu vedeam ↑ ++ unde mă duce 
dansul academic ↑ + pentru că ↑ ++ hai să fim drepţi. + pentru un băiat ↑ +++ mai 
ales ↑ mai ales pe vremea aceea ↑ + în cel mai bun caz erai ↑ + 
MC: prim solist [al ↑  
GC: aveai] rolul principal ↑ + şi erai ↑ ++ ă ↑ + erai ↑ + prinţul din lacul lebedelor. 
++ şi-atunci trebuia s-aştepţi în actul trei ↑ + ca să faci trei ↑ ++ ă ↑ + xxx şi trei 
mişcărele în spatele balerinei ↑ + na↑ + nu mi se pare interesant. ++ eu vroiam să fac 
teatru↓ ++ vroiam să fac clown ↑ + d ↑ + de fapt făceam deja teatru de păpuşi ↑ ++ 
de la vârsta de zece ani ↑ + 
MC: da ↑ (râde) + 
GC: eram DIRECTORUL ↓ + teatrului meu de păpuşi. ++ şi proprietarul şi 
[directorul. 
MC: şi regizorul]. 
GC: şi animatorul. + şi actorul ↑ + şi regizorul ↑ + şi scenaristul ↑+ 

MC: şi ↑ ++ am impresia că v-ajutau ↑ ++ mătuşa ↑ + mama ↑ + 
GC: ei ↑ + mătuşa ↑ sigur. + MAMA DIA↑ [familia ↑ 
MC: mama dia] care rămânea uşor FASCINATĂ de ce faceţi ↑ şi ↑ + nu mişca 
păpuşa când  [trebuie 
GC: nu mişca ↑] ++ şi o muşcam de cot ↑ + ca păpuşa să înceapă să se mişte. +++ şi 
atunci ↑ ++ unul din spectacolele pe care le-am făcut la târgu mureş ↑ + mult mai 
târziu ↑ + ă ↑ + la teatrul de păpuşi↑ + ă ↑ + iniţial ↑ + teatrul ariel ↑ + care a devenit 
under ground ↑ 
MC: da↑ +++ 
GC: i-am spus ↑ + ă ↑ + cartea junglei ↑ +++ cartea junglei x ↑ + sau ↑ + gustul 
cotului. ++ pentru că mi-aminteam cum muşcam din cotul mătuşii ca ↑ +++ păpuşa 
să se mişte mai repede. + deci ↑ + ŞI ASTA era dans pe undeva. + şi-acum continui 
să mă muşc eu pă mine de cot ↑ + ca să-ncep să mă mişc ↑ + de exemplu în 
momentul când  ↑ + când ↑ + DANSUL este ↑ ++ cum să sun? ++ este VIAŢĂ. 
+++DACĂ NU ↑ +++ (inspiră adânc şi expiră) DACĂ NU trăieşti clipa ↑ nu este 
adevărată. + dacă n-ai acest ↑ + acest adevăr al clipei ↑ ++ devine dansul ăla 
stereotipat contemporan ↑ + c-o fi modern ↑ + c-o fi clasic ↑ + [c-o fi cum o fi. 
MC: ce să facem] că în general ↑ ++ în general ↑ + oameni ai ↑ ++ timpului pe care-l 
trăim ↓ ++ un timp grăbit ↑ + un timp neatent la detaliu ↓ ++ la clipă cum spuneţi ↓ 
+++ ce facem ↑ ++ CUM FACEM să-nvăţăm chestia asta cu trăieşte clipa. +++adică 
bucură-te ↑ ++ de ce ţi se întâmplă. +++ de obicei ↑ ++ ă ↑ ++ proiectăm totul spre 
viitor ↑ ++ sau ne uităm în trecut şi ratăm prezentul. 
GC: problema ↑ +++ asta este. + problema este prezentul. ++ pentru că  + în fond ↑ 
++ nici trecutul ↑ + nici viitorul ↑ + în momentul dansului ↑ ++ ca şi în momentul 
vieţii ↓ + găsesc eu ↑ +++ 
MC: asta ↑ 
GC: nu există. ++ adică eşti ↑ + ă ↑ + mereu pă ↑ + în prezent ↑ +şi cum ai spus 
vorba prezent a şi ↑ + [a şi ↑  
MC: trecut]. 
dintr-un prezent într-altul. ++ acuma ↑ ++ ă ↑ +++ problema cu adevărul în mişcare 
↑ + este o problemă care mă chinuie de foarte multă vreme şi ↑ +++ tocmai asta am 
descoperit la miriam răducanu. ++ în ACELASI TIMP ↑ +++ EXACT ADEVĂRUL 
care este în sculptura lui Brâncuşi. ++ în acelaşi timp e un adevăr esenţial. ++ este 
REALMENTE un SPIRIT. ++ nu numai materie ↑ + ci spirit ↑ ++ şi-n acelaşi timp ↑ 
+ este o CIZELARE ↑ ++ o cizelare fără ↑ + fără ↑ + ă ↑ + fără sfârşit ↑ + a acestei 
păsări care devine la un moment dat ZBOR. 
MC: ZBOR. 
GC: şi nu pasăre. ++ de altfel ↑ + una din ↑ + unul din argumentele pe care doamna 
PAPA ↑ + miriam răducanu ↑ + mi-l dăduse-n momentul când tocmai ↑ ++ mi se 
spunea ↑ + de ce lucrez cu miriam ↑ + că asta nu e viitor ↑ + că ce-i aia ↑ + că aia 
nu-i dans ↑ ++ aia nu-i dans ↑ ++ aia nu-i dans ↑ şi ea mi-a zis tocmai atunci făcuse 
un dans ↑ + care se chema ZBORUL. ++ pe o muzică superbă de johnny hooker ↑ 
++ în care dânsa nu fâlfâia din aripi. ++ cum fac lebedele. +++ şi aia-i frumos. ++ 
dar ea nu făcea asta. +++ la ↑ + la ea braţele erau lipite de corp ↑ +++ şi capul doar 
se ↑ + adică ↑ + axul se schimba.  ++ ceea ce se-ntâmplă ↑ + ă ↑ + de fapt şi c-o 
pasăre când zboară ↑ ++ este ↑ + ă ↑ + ea nu fâlfâie. ++ foarte rar fâlfâie. ++ în 
momentul ↑ + frumosul zborului este planatul. +++ când deschizi şi planezi. ++ şi ↑ 

++ ea mi-a zis dacă cineva-ţi spune altceva ↑ + nu te bate cu ei. +++ spune-
ce? + pasărea lui brâncuşi are pene? +++ şi ↑ + exact ↑ + ăsta-i adevărul. + adică 
adevărul păsării nu e pana ↑ + e ZBORUL. +++ aşa este şi cu dansul. ++ adică ↑ ++ 
dacă ↑ ++ pă undeva ↑ ++ ă ↑ + ieşim din aparenţe ↓ + ceea ce-i greu. ++ pentru că 
începem să dansăm la oglindă. ni s-a spus ↑ + poziţia unu ↑+ poziţia doi ↑ + poziţia 
a cincea la picioare ↑ + ă ↑ + capu-aicea ↑ + umerii jos ↑ + nu ştiu ce. ++ deci ↑ + 
am fost condiţionaţi de la-nceput ↑ + băgaţi într-o ↑ + într-un fel de FORMĂ de-aia 
de prăjitură ↑ + şi trebuia să ieşim şi noi ↑ + ca o savarină. ++ adică la fel ↑ + toţi ↑ 
+ cu frişca unde trebuie ↑ + cu ↑ + cireaşa în vârf ↑ + ă ↑ + aşa. + şi ↑ + mie mi se 
părea că-i mult mai frumos dă MĂNÂNCI savarina aia ↑ + decât să o vezi la fel ↑ + 
înşirată pă ↑ + pă ↑ + dealtfel ↑ + era o problemă pă vremea aia să mai şi CUMPERI 
o savarină ↑ ++ dar ↑ + în fine. + mi se părea mai frumos s-o mănânc. + să şi muşc 
din ea ↑ + şi s-o simţi ↑ ++ cât e de bună. + şi cât e de bună pe dinăuntru. + pentru că 
când ↑ ++ mi-amintesc că se deschise-un magazin care se chema POLAR. 
MC: POLAR. 
GC: şi atunci la polarul ăla ↑ + se dădeau nişte frişte ↑ + nişte nişte ↑ + într-un fel de 
pahar ţi se dădea frişcă. +++ frişca aia afară mi se părea rea ↑ + rece ↑ + urâtă. + 
când o MÂNCAI ↑ + era de-o bunătate unică. +++ de-atunci ↑ + [simt că şi dansul e 
la fel. 
MC: a trebuit să mâncaţi ↑ + exact]. să înghiţiţi acest tip de dans ↑ + ca să ↑ + îi 
simţiţi gustul şi [tentaţia. 
GC: da]. + lumea ↑ + ă ↑ + confundă foarte des ↑ ++ faptul de a DANSA ↑ + cu 
faptul de a DĂNŢUI. +++ şi aia-i frumos. ++ şi isaia dănţuieşte. +++ dar ↑ + dar ↑ + 
într-o anumită formă. + or ↑ + ceea ce e FOARTE frumos ↑ + şi PARADOXAL ↑ 
++ este că forma nu se naşte din formă şi pentru formă. ++ se naşte dintr-un fel de ↑ 
++ de nevoi umane ↑ + omeneşti. ++ nu e ceva ↑ + vai ↑ + asta-i balerina ↑ + 
machiată frumos ↑ + cu ochii aşa ↑ + cu ↑ cu ↑ părul strâns şi ↑ + şi face lucruri care 
facă. ++ dar trecând PESTE ba ↑ + transcendând balerina sau balerinul ↑ ++ deodată 
poţi ↑ + trecând printr-un lucru nemaipomenit ↑ + printr-un proces alchimic să zic eu 
↓ + de transformare ↑ + să ↑ + să ↑ + redevii copil. ++ să redevii ↑ + ă ↑ + neaoş. ++ 
să redevii ↑ + ă ↑ + inocent. ++ inocenţa asta pe care-a regăsit-o miro. ++ miro nu 
făcea ↑ + ce făcea pentru că nu ştia să deseneze. +++ este pentru că a ↑ + a ↑ + a ↑ + 
A VRUT ↑ + să facă acest lucru ↑ + aşa cum ↑ + a ↑ + ai fi într-un proces al ↑ + al ↑ 
+ integrării ↑ + al ↑ + + s-a ↑ + a mâncat realitatea. ++ a luat şi-a băgat-o pă gât pă 
nas pă urechi ↑ + şi dup-aia a ieşit sub [forma asta miro sau picasso. 
MC: a topit-o] ↑ + cum spuneţi. 
GC: exact. 
MC: pe dinăuntru. 
GC: pe dinăuntru. +++ 
MC: dar nu era oare ↑ +++ nu. ++ altceva vreau să vă-ntreb. ++ credeţi că ↑ + acest 
↑ + altfel de dans ↑ + se poate face ↑ + ă ↑ + fără să ai ↑ + paşii aceştia de  + de 
studiu clasic? 
GC: în ↑ ++ foarte mult m-a ↑ ++ m-a ↑ +++ mâncat acest ↑ + această problemă ↑ + 
++ acuma ca să ↑ + ca să ↑ + spun aşa ↑ + tot aşa ex abrupto şi foarte repede↑ + este 
NU. + adică poţi să nu treci prin clasic. +++ părerea mea este asta ACUM. +++ 

foarte multă vreme nu am gândit aşa. + şi nici ↑ + ă ↑ + cu dansatori pe care viaţa a 
făcut că ↑ + am fost foarte repede ↑ + foarte iute ↑ + [chiar din plecare ↑ 
MC: foarte iute da]. 
GC: am fost formator de dansatori. ++ am vrut să-i formez să danseze cum ↑ + 
gândesc eu. ++ şi-atuncea ↑ + sau cum gândesc eu gândind ei ca mine. ++ 
MC: da. 
GC: deci ↑ + pe undeva ↑ + nu numai un lucru de ↑ de ↑ de ↑ + de ↑ + de ↑ + corp. + 
şi- -ţi-l 
cum vrei şi dup-aia gândeşti ca mine. +++ dup-aia mi-am elaborat un fel de tehnică 
↑ + de ↑ + de ↑ + de ↑ + chiar de ↑ + de training ↑ ++ de ↑ + de ↑ + lucru [cotidian. 
MC: pregătire] ↑ + da. 

Anexa 4 
 
 
 
 
Imaginea 1 
„O mână” 
Imaginea 2 
„Un braţ” 
Imaginea 3 
„În cer” 
Imaginea 4 
„Dansul academic” 
Imaginea 5 
„În cel mai bun caz” 
Imaginea 6 
„Trei mişcărele” 
Imaginea 7 
„Zbor” 
Imaginea 8 
„Fâlfâia din aripi” 
Imaginea 9 
„Capu-aicea” 
Imaginea 10 
„Umerii jos” 
Imaginea 11 
„Cireaşa-n vârf” 
Imaginea 12 
„Pe dinăuntru” 
Imaginea 13 
„Când o mâncai” 
Imaginea 14 
„Bunătate unică” 

A gândi negânditul: Elsa Morante și imaginarul vieții dinainte de viață 
 
 
Abstract 
The research represents an analysis of the novel Aracoeli (1982), signed by Elsa 
Morante, the cult writer of the Italian prose from the XX-th century. In spite the 
psychoanalytic rigor, Aracoeli is a psychoanalytic iconoclast and iconostrof 
document, full of bitterness and depression regarded with a supreme metaphysical 
lucidity and characterized by a remarkable absence of the common places of 
metaphysics, whose balance is reduced to a unique and fatal essence: the eternal 
love for the mother’s body from which we have been pulled up. Emanuele, the 
narrating protagonist, is a man of forty three years poisoned by the existential 
anguish, a morphinoman misanthrope, homosexual and a superior loser convicted to 
a „rejection without remedy”, who realizes a real travel, but not less delirious, to El 
Almendral, the native country of his Andalusian mother, Aracoeli, that corresponds 
to a return in an apocryphal past, in the mother’s body. In this regard, the merit of 
the Morantian novel, before any other, consists in the lexical invention, capable to 
express proteiform sensations of a „uterine nostalgia”, to decipher the coded 
messages of a „underwater” existence, of a biological ancestry originated from the 
„placental ocean”. Contrarily to many Ulysseses of modernity, the gnosiological 
voyage of Manuel is a reconstruction of the „apocryphal memories” about the 
„oneiric flora”,  „visionary bacilli”, „beatified cells”, „protoplasm”, „endogenous 
impulses”, „the aphasic break” and „the preagonic posture”, then the „apocalyptic 
billows” of throwing over the world. Elsa Morante is thus the creator of a prime 
literary imaginary of life before life. 
Key-words: novel, imaginary, body, existence, gnosiological voyage. 
 
Cel din urmă roman din CV-ul terestru al Elsei Morante este Aracoeli 
(1982). Biografii scriitoarei şi criticii literari care au cunoscut-o personal în timpul 
vieţii consemnează evenimentele „misterioase” care au precedat şi au însoţit scrierea 
acestui roman: despărţirea de Alberto Moravia, o banală fractură a femurului care o 
imobilizează într-o clinică din Zürich, un suicid ratat, urmat de o operaţie pe creier, 
ca rezultat al hidrocefaliei produse de asfixierea cu gaze, solitudinea, disperarea, 
trăirea exasperantă a îmbătrânirii corpului,  
 
„ca o explozie a unui uragan, cu atât mai teribil, cu cât apropierea furtunii a 
fost silenţioasă; acest uragan răvăşi corpul Elsei, îl alteră, îl transformă, îl 
detronă, cedându-l unei persoane în care Elsa nu s-a recunoscut niciodată pe 
ea însăşi. Mai ales, unei persoane pe care Elsa nu o iubea. (…) 
Transformarea propriului corp s-a dovedit a fi mai puternică decât ea; şi atât 
de monstruoasă, atât de neverosimil de configurat în ochii proprii, nu doar 
ca o pistă, un indiciu, o enigmă de interogat, ci ca o oglindă care îi restituia o 
culpă refulată, prea lungă vreme refulată. O veche rană se redeschise odată 

cu primele simptome ale senectuţii corpului Elsei şi concentră asupra sa 
fiecare gând, ca unică experienţă netrăită, ca unică divinitate căreia nu i-a 
fost sacrificat: maternitatea renegată şi ofensată”1. 
 
 Pătrunzând atât de adânc în „fiziologicul” Elsei Morante, Cesare Garboli 
pune degetul pe o rană tipic feminină, o rană care nu a constituit sursa durerii 
edificatoare de ontologie a niciunui creator masculin, genial sau serial, de la Platon 
încoace: culpa de a naşte gândul în loc de a naşte omul. În întreg tezaurul culturii, nu 
există un corespondent masculin (paternitatea gândului/paternitatea omului) al 
acestei psihodrame înrădăcinate în subconştientul creatoarelor femei: maternitatea 
gândului/ maternitatea omului. Încredinţat unui „fiu” imaginat, dar niciodată avut, 
tragicul monolog din Aracoeli este o crudă răfuială a scriitoarei cu ea însăşi, dar şi 
cu teribilele imagini feminine pe care mitologia şi cultura le-au consemnat 
modernităţii. În ciuda rigorii psihanalitice, Aracoeli este un document psihanalitic 
iconoclast şi iconostrof, plin de amărăciune şi deprimare, privite cu o supremă 
luciditate metafizică şi caracterizat de o remarcabilă absenţă a locurilor comune ale 
metafizicii, al căror bilanţ e redus la o unică şi fatală esenţă: amorul etern pentru 
corpul mamei din care am fost smulşi. Emanuele, protagonistul narator, este un 
bărbat de patruzeci şi trei de ani otrăvit de angoasa existenţială, un mizantrop 
morfinoman, homosexual şi un ratat superior condamnat la o „respingere fără 
remediu”, care întreprinde o călătorie reală, dar nu mai puţin delirantă pentru 
aceasta, la El Almendral, ţara de origine a mamei sale andaluze, Aracoeli, ce 
corespunde unei reîntoarceri într-un trecut apocrif, în corpul mamei. Ce s-ar mai fi 
putut adăuga la tema angoasei existenţiale după miile de pagini scrise de Kafka, 
Ionesco, Beckett, Adamov, Vian, Frisch, Camus, Sartre ş.a.? Venit pe urmele 
întrebărilor sfâşietoare ale unui Estragon, Molloy, Béranger, Lucky sau Ubu Roi, 
Emanuele are toate atributele insului masacrat de angoasa morţii, a vieţii, a 
responsabilităţii, a culpei fără vină, a alienării, a vidului şi a nonsensului existenţial. 
Cauza disperării lui Emanuele conţine răspunsul la toate aceste obsesii atemporale 
ale omului melancolic în sens aristotelian, ca rezultat al „supraabundenţei de 
umanitate”. 
Iată „portretul său robot” efectuat cu mare precizie de Julia Kristeva în 
Soleil Noir:  
 
„Tristeţea este semnalul unui eu primitiv rănit, incomplet, vid. Un asemenea 
individ nu se consideră lezat, ci atins de un defect fundamental, de o carenţă 
congenitală. (…) tristeţea lui va fi mai curând expresia cea mai arhaică a 
unei răni narcisiste imposibil de simbolizat, imposibil de numit, atât de 
precoce, încât orice agent exterior (subiect sau obiect) nu-i poate fi referit. 
Pentru acest tip de deprimat narcisistic, tristeţea este de fapt singurul obiect: 
ea este, mai exact, un erzaţ al obiectului de care e ataşat, pe care-l 
domesticeşte şi mângâie în locul altuia. În acest caz, suicidul nu este un caz 
de război camuflat, ci o reuniune cu tristeţea, dincolo de ea, cu această 
imposibilă iubire, mereu intangibilă, mereu în altă parte, ca promisiunea 
neantului sau a morţii. (…) datorită acestui ataşament arhaic, depresivul are 
                                           
1
 Garboli C., Il gioco segreto. Nove immagini di Elsa Morante, Adelfi Edizioni, 1995, p. 196. 

impresia că este privat de un bine suprem imposibil de numit, de ceva 
nereprezentabil, pe care poate numai o devorare ar putea să o figureze, o 
invocaţie s-o indice, dar niciun cuvânt nu o poate semnifica.”2  
 
Indicibilul, nenumitul despre care vorbeşte Kristeva provine de la faptul că rana 
narcisistă a deprimatului este premergătoare limbajului şi deci anterioară 
simbolizării prin cuvinte. În acest sens, meritul romanului morantian, înainte de 
oricare altul, constă în invenţia lexicală capabilă să exprime senzaţiile proteiforme 
ale unei „nostalgii uterine”, să descifreze mesajele cifrate ale unei existenţe 
„subacvatice,” ale unei ancestralităţi biologice provenite din „oceanul placentar”. 
Contrar atâtor Ulişi ai modernităţii, voiajul gnoseologic al lui Manuele este o 
reconstrucţie a „amintirilor apocrife” despre „flora onirică”, „bacilul vizionar”, 
„celulele beatificate”, „protoplasma”, „impulsurile endogene”, „repaosul afazic” şi 
„starea preagonică”, apoi „talazurile apocaliptice” ale aruncării pe lume:  
 
„patruzeci şi trei de ani în urmă, patru noiembrie, orele trei după-amiază. 
Este ziua şi ora naşterii mele, a primei mele separări de ea, când nişte mâini 
străine m-au smuls din vaginul ei pentru a mă expune ofensei lor. Şi s-a 
auzit atunci primul meu plâns, acel plâns tipic mielului, care după părerea 
tâmpită a medicilor n-ar avea un alt sens decât cel fiziologic. Eu sunt sigur 
că plânsul meu a fost unul adevărat, de luptă disperată: eu nu vroiam să mă 
separ de ea. Cred că ştiam deja atunci că acelei prime separări sângeroase îi 
va urma o alta, şi alta, până la ultima, cea mai sângeroasă. A trăi înseamnă: 
experienţa separării. (…) În realitate, eu n-am încetat niciodată s-o caut şi 
opţiunea mea a fost, încă de atunci, aceasta: a reintra în ea”3.  
 
Căderea în lume dezvăluie structura existenţială cea mai profundă a fiinţei 
umane, de care sunt legate toate celelalte angoase ontologice. În fond, arhetipul 
morantian al relaţiei fiinţei cu neantul este complementar celui heideggerian şi 
reconductibil la aceeaşi finalitate: a învăţa experienţa morţii (être-pour-la-mort) 
înseamnă a învăţa experienţa separării (être-pour-la-séparation), care începe prin 
ieşirea din cavoul uterin şi sfârşeşte prin întoarcerea în cavoul funerar. Şi ce efecte ar 
avea această nostalgie a uterului asupra chimiei interne a angoaselor existenţiale? 
Întreg corolarul de postulate privind vacanţa autorităţii, tirania vieţii 
instituţionalizate, degradarea sistemului de comunicare, alegerea şi responsabilitatea, 
aprehensiunea realului, condamnarea la libertate, damnarea sisifică, înstrăinarea şi 
moartea converg în privilegiul exorbitant al mamei de a fi începutul şi sfârşitul a 
toate câte sunt. Filosofic, se înregistrează două responsabilităţi ontologice ale femeii 
în raport cu fiinţa (pro)creată: generarea celuilalt şi excesul de dăruire de sine pentru 
celălalt. Cât priveşte psihanaliza, aceste forme de responsabilitate anulează legătura 
crucială dintre anxietatea de castrare şi evenimentul psihic care, considera Freud, 
joacă rolul de „nucleu al tuturor nevrozelor”. Descrierea pe care Freud a făcut-o 
complexului lui Oedip, parţial psihologică şi preponderent mitologică, se bazează pe 
frica fiului de a fi castrat de tată ca răspuns la dorinţa lui sexuală pentru mamă. 
Naşterea este însă o separare biologică anterioară ameninţărilor paterne, ea 

3
 Morante E., Aracoeli, Torino, Einaudi, 1982, p. 19. 
Studii şi cercetări ştiinţifice. Seria Filologie, 30/2013 
44 
prevalează asupra tuturor celorlalte temeri şi sfârşeşte prin a deveni o angoasă 
dominantă. „Cazul” lui Emanuele e „atipic”, după cum se autodiagnostichează el 
însuşi. În amintirile lui apocrife nu transpare niciun tată; mai mult chiar, el nu 
concepea că „taţii ar fi fost necesari şi inevitabili pe pământ”. Realitatea freudiană e 
înlăturată de statura fizică a celor doi „luptători” – tatăl şi fiul – „prea diverse erau 
măsurile noastre pentru a se adapta unei confruntări sau, cu atât mai puţin, unei 
competiţii”, „nicio ameninţare nu venea din partea lui. Din contra, corpul mitic pe 
care i-l presta Aracoeli extindea şi asupra mea demnitatea sa grandioasă”.  
Reconstrucţia psihanalitică a întâlnirii lui Emanuele cu Il Comandante e 
lipsită de rezonanţa peniană (freudiană) a „pumnalelor şi coaselor”:  
 
„Între mine şi el se stabili imediat – în locul unui afect carnal – o silenţioasă 
concordanţă: poate chiar în virtutea comunei noastre pasiuni pentru 
Aracoeli. E absolut sigur că amorul nostru imens şi exclusiv pentru aceeaşi 
femeie era, pentru noi doi, un motiv de recunoaştere şi nu de contestare”4. 
 
Morante exacerbează în mod evident cultul mamei, făcând să renască 
imaginarul niciodată simbolizat al atotputerniciei htonice a Marii Mame (corpul 
mitic), dar nu pentru a-i sărbători triumful, ci pentru a-l substitui unui Dumnezeu 
mut şi arbitrar, omorât prin excesul de simbolizare. „Voiajul de dragoste” al lui 
Emanuele în „ţara de origine” a mamei sale se configurează ca o călătorie înapoi, 
spre „origini”, spre viscerele materne (cromatica drapelului spaniol – roşu şi galben 
– şi preponderenţa galbenului nisipurilor şi a roşului trandafirilor, o ţară văzută ca „o 
grădină de portocali” şi un paradis al vacanţelor estive, sugerează „repaosul afazic” 
şi culorile lichidului intrauterin), unde descoperă „o cavernă de mistere minunate şi 
de tenebre crude”, „o vatră de morbidităţi” în care „sălăşluieşte Dumnezeu”. 
„Călătoria de dragoste” devine în mod inevitabil o „călătorie a urii”, căci din 
interiorul dezolant al acelei „caverne pietrificate” îl pândeşte privirea ucigaşă a 
Gorgonei pe care Emanuele, biet Perseu fără scut, nu o poate decât acuza:  
 
 „Greşeala ta de neiertat a fost aceea de a mă fi generat. Cu atât mai gravă cu 
cât, ignorantă şi nesocotită, tu n-ai prevăzut efectele funeste ale creaţiei tale. 
Necunoaşterea legilor este un delict. (…) Moartea (căreia tu m-ai hărăzit 
născându-mă) e sadică şi carnivoră prin natura sa”5. 
 
Metafora acvatică a „oceanului placentar” în care se oglindeşte Emanuele îi restituie 
imaginea funerară a unui „Narcis încărunţit”, sortit decrepitudinii şi morţii. Iată o 
formidabilă corespondenţă masculină a masochismului feminin: dacă femeia se 
complace în suferinţă din cauza penisului introiectat  în ea, bărbatul (Emanuele) e 
masochistul prin excelenţă din cauza „feminităţii” sale încarnante, care îl leagă de 
„natura” mortală a femeii, făcându-l muritor, ca şi ea. Peisajul existenţial în care se 
mişcă Emanuele este exact inversul grădinii edenice (paradisul pierdut al copilăriei) 
pe care spera să o regăsească demarând motorul acestei „maşini de căutare a 
sensului”. Turismul fiului în „STRĂINĂTATEA legendară a mamei” converteşte 
toposul mitic al coborârii în infern într-o transcendentalitate absurdă şi dureros 

infirmată. Răspunsul adus de acest Enea al (post)modernităţii din Hadesul viscerelor 
materne e dezolant: „dar ce-ai fi vrut să înţelegi, niño? Nu e nimic de înţeles”. 
Colapsul existenţial al fiului capătă dimensiuni apocaliptice: 
 
„Era mai bine dacă mă avortai, sau mă sufocai cu mâinile tale la naştere, în 
loc să mă fi hrănit şi crescut cu dragostea ta perfidă, ca pe o vită destinată 
măcelului. (…) dacă ai fi studiat ştiinţele pozitiviste ale sufletului, ai fi 
putut, cel puţin, să-ţi recunoşti crimele materne”6.  
 
Delirul hermeneutic al simbolului Madonei cu copilul Iisus (Sacra Maternità) 
destramă şi această ultimă făgăduinţă de pietate. Cruzimea Tatălui Ceresc, care îşi 
hărăzeşte propriul fiu mântuirii pe cruce, merge mână în mână cu indolenţa maternă, 
care îi ascunde, prin dragoste şi poveşti consolatorii, tragicul sfârşit care îl aşteaptă. 
Rămasă pură experienţă biologică, realitatea maternală a originii vieţii nu s-a 
bucurat în religia creştină de o simbolizare spirituală comparabilă cu 
primordialitatea sufletului (patern), fiind fantasmată fie ca o gestaţie imaculată, care 
exclude sexualitatea maternă şi conduce la o idealizare căreia nicio femeie nu-i 
poate corespunde (masochism), fie ca un păcat abominabil şi repulsiv, pentru care 
corpul purtător de viaţă a fost obiectul constant al procedurilor teologice de 
deculpabilizare (sadism). Desublimarea maternităţii sacre întreprinsă de Morante 
prin figura ambivalentă a lui Aracoeli – „carne în floare” şi „obiect de pedeapsă” – 
este apoteoza aspectului religios deformant al maternităţii. 
Întrebarea care-l preocupă pe Emanuele nu este, prin urmare, una tipic 
oedipiană (cine sunt?), ci una mult mai dramatică şi determinantă pentru fiinţă, 
întrucât legată de fiinţare. Dincolo de orice raport de iubire sau de duşmănie, 
proximitatea mamei procură uitarea morţii şi pune pecetea oricărei finalităţi:  
 
„De la Napoleon, la Lenin şi la Stalin, şi până la ultima prostituată, la idiotul 
mongoloid, la Greta Garbo şi la Picasso, şi la câinele vagabond, aceasta e, în 
realitate, unica întrebare perpetuă adresată de orice fiinţă vie altei fiinţe vii: 
„vă par frumos? Eu, care îi păream ei cel mai frumos?” Şi astfel, fiecare îşi 
exhibă propriile frumuseţi: aşa se explică toate disperatele noastre vanităţi. 
Ambiţiile publicitare ale divelor şi încruntarea generalilor, şi puterile, şi 
finanţele, şi kamikaze, şi alpiniştii, şi echilibriştii; şi orice ţintă atinsă, orice 
record („Pentru ea, eu eram primul dintre toţi”). (…) Pentru aceeaşi 
întrebare, sau laudă, sau pretenţie, se încredinţează supliciului şi crucii şi 
sadismului şi algomaniei şi jafului şi nimicirii. Nimeni nu poate evita 
condamnarea naşterii: într-un singur moment te smulg din uter şi te aruncă 
pe pământ. Şi cine ar putea să se adapteze pe un teritoriu comun, unde i se 
dispută orice îmbucătură şi orice adăpost, după ce a fost oaspetele acelui 
cuib şi nutrit de acel fruct gratuit?”7. 
 
Nu există în meandrele analizelor lui Emanuele nicio manifestare a făpturii 
materne, doar vorbire, debordare, venire la lumină a ceea ce n-a venit niciodată pe 
deplin la lumină, ocultare şi mai secretă decât acea acoperită de tăcere. Fantoma 

eternului feminin – Aracoeli. Păstoriţă. Hidalgă. Sfântă. Prostituată. Moartă. 
Imortală. Victimă. Tirană. Păpuşă. Zeiţă. Sclavă. Mamă. Fiică. Balerină – 
traversează această carte de la un capăt la altul. Concetta D’Angeli notează în 
Leggere Elsa Morante că numele Aracoeli nu există în limba spaniolă (există 
Araceli, cu diminutivele Celina sau Celona), în schimb există la Roma o biserică 
foarte populară, Ara Coeli, dedicată Sfintei Maria:  
 
„Aracoeli este un altar al Cerului care adună în numele său comprezenţa 
oximoronică a divinităţii efective pe care Aracoeli o posedă prin paradisul 
din Totetaco şi răsturnarea demonică realizată în acţiuni abjecte şi 
contrastante cu numele celest în timpul ultimei părţi a vieţii”8.  
 
Duplicitatea fundamentală a figurii materne şi a structurii de profunzime a 
romanului e fondată pe contradicţia ireconciliabilă dintre natură şi cultură. Viaţa lui 
Emanuele e împărţită în două faze majore: copilăria fericită petrecută cu Aracoeli 
(până la patru ani) într-o vilă sordidă din cartierul Monte Sacro (Totetaco, în 
articularea infantilă a lui Manuele) şi copilăria din vila rezidenţială din „cartierul de 
sus” după legalizarea relaţiei cu Il Comandante. Provenită din spaţiul mitic al unei 
insule din marea Almeriei (El Almendral), străină prin limbă şi obiceiuri culturii 
italiene, inferioară ca stare şi clasă socială, diversă ca spiritualitate (cultura andaluză, 
mixată cu fondul arab, e privită ca o formă barbară de cultură), incultă, ignorantă, 
dar foarte frumoasă şi protestatară (refuză să-şi taie pletele lungi şi răsfirate pe 
umeri, ca semn al personalităţii sale libere, nesupuse, şi să-şi acopere capul în 
biserică), istoria lui Aracoeli aminteşte de vestita magiciană din Colhida, fugită cu 
Iason în civilizaţia înfloritoare a Corintului. „Povestea romanţată” a dragostei ei cu Il 
Comandante sporeşte analogia cu mitul Medeei: aflat într-o misiune militară, 
locotenentul de marină Eugenio Oddone Amedeo (Il Comandante) o cunoaşte pe 
Aracoeli Miñoz Miñoz şi, „în pofida atâtor diferenţe”, se aprinde între ei o „pasiune 
incandescentă”, „subită” şi „definitivă”. Conform fanteziilor surorii locotenentului, 
mătuşa Monda, Aracoeli traversă marea „până la Livorno (sau la Spezia) ascunsă pe 
nava de război a tatălui meu, cu complicitatea echipajului”. După ce o aduce în 
Italia, Il Comandante o instalează într-o casă din cartierul Monte Sacro, unde 
frumoasa barbară este supusă unui intens tratament civilizator: învăţarea limbii 
italiene, utilizarea instalaţiilor sanitare, a periuţei de dinţi, a portjartierelor, a fierului 
de călcat şi a aragazului, e dezvăţată să sufle în supă, să muşte mărul cu dinţii şi să 
se scarpine în cap cu furculiţa. Ca şi în cazul Medeei, „exotismul” lui Aracoeli, 
mistica sa credinţă în talismane şi fizionomia sa, care era cea a „naturii intacte”, sunt 
privite în anturajul burghez al locotenentului cu o „indulgenţă superioară” şi o 
„bunăvoinţă seniorială”. Imaginea sanctificată a maternităţii provine din perioada 
Totetaco (Monte Sacro), când Aracoeli, natură nedenaturată, întruchipează 
fantasma gestaţiei purificate de sexualitate:  
 
„Pentru ea, coitul era un soi de act magic – un tribut cuvenit soţului, ceva de 
genul săruturilor cuvenite lui Dumnezeu. Ea i se abandona tatălui meu nu 
pentru plăcerea simţurilor, ci prin consimţământ şi încredere. Tot ce venea 
de la el îi părea benefic şi, într-o oarecare măsură, sfânt. (…) existenţa lui 

Aracoeli la Totetaco se nutrea, ca cea a unui arbore, din două substanţe 
vitale: o limfă pe care rădăcinile sale o sorbeau din pământ şi o tensiune 
îndreptată spre luminoasa energie solară. Prima era prezenţa mea. Cealaltă 
era aşteptarea tatălui meu”9. 
 
„Limfa pământului” indică esenţa htonică, aspectul nocturn şi obscur al suveranităţii 
materne, în timp ce „tensiunea solară” este o manifestare a luminii diurne penetrante 
(care face lucrurile manifeste) şi fecundatoare a paternităţii imperiale. Refigurarea 
mitologică a cuplului Medeea-Iason (matriarhat-patriarhat) identifică o zonă 
intermediară cerului şi pământului reprezentată, în iconografia creştină, prin figura 
Fecioarei Maria. În pseudo-memoria lui Emanuele, chipul lui Aracoeli primeşte 
contururile Madonei cu pruncul în braţe, însă imaginea nu este directă, ci „înrămată” 
în pătratul oglinzii care o răsfrânge:  
 
„se vede în ea, aşezată într-un fotoliu de piele galbenă-aurie, o femeie ţinând 
la piept un sugar. Ea îşi reazemă piciorul nud de pat, iar pe podeaua 
acoperită de un covor francez se vede un botoşel întors pe dos. Nu disting 
bine hainele ei (un capot lung, de culoarea brocartului?), dar recunosc modul 
său de a-şi acoperi pieptul, evitând dezgolirea lui, având grijă să-i iasă în 
afară doar vârful mamelei, cu o pudoare de-a dreptul comică, a uneia care se 
ruşinează până şi de propria sa odraslă. Suntem, de fapt, numai noi doi în 
cameră. Sugarul cu căpşorul brunet care stă cu ochii ridicaţi spre ea, sunt 
eu”10. 
 
„Stadiul oglinzii” (Lacan) fixează corpul matern în care copilul îşi identifică 
propria imagine ideală, anticipând discrepanţa dintre această viziune globală şi 
jubilantă a formei corpului său şi „statura” precară pe care o va regăsi ulterior în 
realitate şi care îi va procura alienarea eu-lui şi ura (invidia) faţă de un ideal 
imposibil de atins. 
Deteriorarea treptată a „naturii” feminine începe, în mod paradoxal (sau 
normativ), tocmai odată cu punerea ei sub custodia legilor culturii patriarhale. După 
naşterea fiului, Il Comandante se căsătoreşte cu Aracoeli şi o introduce, cu acte în 
regulă, în mediul său burghez. Aracoeli se mută în „cartierul de sus”, urcă pe tocuri 
şi în ochii lumii (devine doamna colonel), învaţă să deosebească un renard argenté 
de un renard bleu, sau un chemisier de un tailleur, renunţă la credinţa că pământul 
ar fi un disc plat suspendat între infern şi paradis, începe să combine corect 
ingredientele unui cocktail, să mimeze o ţinută mondenă şi să citească reviste 
ilustrate pentru femei şi gospodine, a căror calitate era „garantată” de opinia 
autoritară a soţului. Asociată naturii şi proceselor ei gestative, Medeea andaluză este 
pusă la adăpostul domesticului, unde este supravegheată, cultivată şi transformată în 
obiectul fetişizat al dorinţelor şi fantasmelor bărbatului-colonel. Dar confruntarea cu 
virtuţile culturii androcentrice are un impact devastator nu doar asupra fiinţei 
sexuate din punct de vedere social, ci şi asupra fiinţei sexuale din punct de vedere 
biologic. Ca orice dispozitiv al puterii, care nu poate fi decât abuziv, „domesticirea” 
şi „pedagogizarea” lui Aracoeli urmăreau raportarea conduitei ei sociale la normele 

culturale în vigoare (dominante), dar efectele acestei instrumentalizări au repercutat 
în anatomia corpului său „natural” şi „armonios,” afectându-i creierul, simţurile şi 
„maşinăria reproductivă.” Carina, fetiţa născută în splendoarea „regală” a vilei din 
cartierul rezidenţial, moare înainte să fi împlinit două luni, din cauza unei deficienţe 
congenitale a glandei suprarenale. Reacţia mamei în faţa corpului neînsufleţit al 
fiicei abia născute traduce furia dezlănţuită a materiei primordiale: „auzind-o de 
afară, părea o invazie de câini turbaţi sau de fiare şi spectacolul era teribil. Cădea şi 
se ridica, şi iarăşi cădea, târându-se pe mâni şi pe picioare ca o bestie”11. Dizgraţia 
lui Emanuele are şi ea o cauză reperată în sexualitatea culturii. Gloria maternă a lui 
Aracoeli, susţinută de laudele şi mirarea trecătorilor la vederea „minunii de copil” 
generat de ea, este profund rănită în momentul când un oculist „necromant îmbrăcat 
în alb” îi pune lui Emanuele pe nas lentilele de miop-prezbit: 
 
„ Ea mă scruta cu o violenţă care, s-ar putea spune, nu era dictată de voinţa 
ei, şi trăsăturile ei erau descompuse, aproape îmbătrânite de uimire şi 
deziluzie, de parcă ar fi descoperit o trădare. De fapt (cred eu), pentru prima 
oară în viaţa noastră ea mă vedea urât. (…) În realitate, pe tiparul primitiv al 
feţei mele, de care ea era atât de îndrăgostită, începea deja să lucreze acel 
deget obscur şi malign care trebuia să mi-l deformeze fără remediu, întru 
eterna mea nenorocire”12.  
 
Obiect intelectual prin excelenţă, ochelarii (pe care Aracoeli îi numeşte, la 
masculin, „un ochelar”) sunt un echivalent al falusului care penetrează pentru a 
cunoaşte, favorizând astfel pulsiunea epistemofilă a eului şi dezvoltarea sa pe calea 
cunoaşterii. Cu ajutorul ochelarilor, Emanuele învinge miopia (prezentul) şi 
prezbitismul (viitorul), distrugând astfel (orice cunoaştere-penetraţie este 
distrugătoare)  iluziile imaginii totale din „oglindă”. Ticul său nervos de a-şi scoate 
ochelarii va fi o încercare disperată de reîntoarcere în paradisul pierdut. Preţul psihic 
al cunoaşterii este însă enorm.  
Alienarea, angoasa morţii, castrarea, impotenţa, homosexualitatea şi imensa 
cohortă de reprezentări ale femininului malefic îşi au rădăcina în această oglindă 
spartă a eului. Spus direct, ceea ce pedepseşte Emanuele atunci când o învinuieşte pe 
Aracoeli de „crimele ei materne” este limita şi mizeria propriului său corp „mai 
străin decât conglomeraţiile stelare sau străfundurile vulcanice”, de care este legat 
„prin acelaşi raport care leagă un condamnat de roata supliciului”. 
Ireprezentabilitatea tenebrelor întunecoase ale „corpului-mormânt”, ca şi 
ireprezentabilitatea morţii, a împins gândirea mitică spre construcţii imaginare 
asociative cu originea „subterană”, terifiantă şi primejdioasă a corpului feminin, pe 
care „ochelaristul” intelectual le reproduce în cunoştinţă de cauză şi cu mare 
plasticitate. O experienţă sexuală ratată cu o prostituată sexagenară îi sugerează o 
metaforă tipic freudiană care face legătura între femininul lipsit de penis şi moarte: 
„Nu mai văzusem până atunci, expus ochilor mei atât de aproape, un sex de femeie; 
aşa cum îmi dau seama astăzi, acesta îmi apăruse ca un obiect al masacrului şi al 
unei oribile torturi, asemănător cu botul măcelărit al unui animal”13. O astfel de 

fantasmă nu putea fi concepută decât de un bărbat literalmente înfometat de sex, a 
cărui poftă de „carne” introiectează sfârtecarea ei sadică. Stereotipul angoasei 
masculine faţă de umorile interne ale corpului feminin transpare şi în delirul 
cocainist al lui Emanuele, în care frica de boală şi de moarte e concentrată în trupul 
mort şi despuiat al lui Aracoeli: „nuditatea ei dezgolită provoca aceeaşi ruşine 
mizerabilă şi iremediabilă care face să întorci privirea de la corpurile animalelor 
jupuite”14. Cheia acestor tensiuni şi nelinişti masculine trebuie căutată, aşa cum a 
arătat Michel Foucault, în semnificaţiile doctrinare ale discursurilor puterii, care 
construiesc femeia şi bărbatul graţie reproducerii, în procesul vorbirii, a 
reprezentărilor deja existente în sistemul lingvistic. Imaginarul lui Emanuele nu este 
inedit, personal, propriu, ci pură vehiculare a reprezentărilor colective mereu 
reanimate de activitatea reiterativă a limbajului, ajungând, în cele din urmă, la o 
adecvare inconştientă la aceste categorii lexicale.  
În mod similar, Aracoeli materializează dublul standard feminin (mater 
gloriosa şi vampa diabolică) introiectat odată cu mimicria normelor sociale, 
culturale, religioase şi lingvistice. Afectată de un cancer cerebral („marele rău” îi 
atacă anume organul pretenţiilor de raţionalizare a „naturii”), ea devine victima unor 
crize de hetairism debordant, acuplându-se frenetic şi la întâmplare cu orice mascul 
apărut în cale, până când boala o va aduce pe masa de operaţie, apoi în eternitatea 
postumă a fiului şi a soţului. 
La capătul chinuitoarei căutări a „originii” pierdute, Emanuele descoperă 
adevăratul obiect al iubirii sale enorme: Eugenio Ottone Amedeo. În faţa acestui tată 
absent la propriu şi la figurat, redus acum la un trup abominabil, urât mirositor, 
bolnav, alcoolizat şi ros de culpabilităţi neştiute, fiul rătăcitor trăieşte revelaţia 
traumei după care n-a ştiut să poarte doliu. Dezlegarea enigmei o găsim la Kristeva: 
„Deprimarea mea îmi semnalează că nu ştiu să pierd: poate că n-am ştiut să găsesc o 
contrapartidă valabilă acelei pierderi? Orice pierdere antrenează o pierdere a fiinţei 
mele – şi a Fiinţei înseşi. Deprimatul este un ateu radical şi morocănos”15. 
Nu putem încheia acest studiu dedicat Elsei Morante fără a răspunde unei 
provocări lansate de Cesare Garboli, prefaţatorul, biograful şi comentatorul cel mai 
fidel al scriitoarei italiene. În Elsa come Rousseau, un eseu scris în mai 1995, cu 
ocazia participării ratate a criticului la Salonul de Carte din Torino, unde trebuia să 
vorbească despre întemeietoarele gândirii feministe, Garboli notează:  
 
„Oricât de mare ar fi forţa de provocare şi fascinaţia romanelor sale, niciun 
mesaj al Elsei Morante nu este destinat femeilor, nu poate fi bănuit de 
solidarizare cu lupta lor, ideologia lor, bătăliile lor în favoarea emancipării 
feminine. Niciunul dintre romanele sau eseurile sale nu merge în această 
direcţie. (…) Morante nu se identifică cu femeile; ea se identifică cu bărbaţii 
tineri. Raportul său cu lumea trece prin prepotenţa luminoasă a lui Ahile sau 
prin distanţarea de lume a lui Rimbaud. Să fim serioşi, Morante nu iubeşte 
femeile. Le dispreţuieşte. Şi le dispreţuieşte cu atât mai mult cu cât acestea 
au pretenţii de civilizaţie, educaţie, cultură. Femeilor emancipate sau 
intelectuale e capabilă să le nege orice simpatie. Preferă ţărănci, ca 
Nunziata, învăţătoare timorate ca Ida Ramundo. Dacă am exclude-o pe 

Simone Weil, femeile pe care le admiră Morante sunt aproape întotdeauna 
analfabete.”16.  
 
Invectivele aduse de criticul italian Weltanschauung-ului Elsei Morante vizează 
problema foarte controversată a reprezentării deja reprezentatului. Tema femininului 
a traversat în mari şuvoaie arta înaltă şi cultura vieţii cotidiene, cristalizându-se într-o 
serie de coduri semice, mitice, simbolice şi stilistice imposibil de evitat într-o 
naraţiune cu pretenţii de „verosimilitate”. De la romanul feminin se aşteaptă, 
probabil, să fie misandru, vindicativ şi gynocentric în măsura în care romanul 
masculin a fost misogin, „didascalic” şi androcentric. Scriitura Elsei Morante nu 
este, într-adevăr, o „cântare a celor două buze” (Annie Leclerc), demersul său spre 
„diferenţa” feminină trecând prin tot ceea ce a fost tradiţional conotat negativ ca 
„etern feminin”. Trebuie însă admis că nici un critic nu i-ar fi reproşat niciodată lui 
Samuel Beckett, de exemplu, ura faţă de bărbaţi (misandria) doar pentru faptul că 
personajele sale sunt cloşari, scursuri sociale abjecte şi absurde. Strategia Elsei 
Morante este, aşa cum reiese din micul său tratat de poetică, Sul Romanzo (1959), de 
a „traversa angoasa cu ochii deschişi şi de a regăsi, chiar şi în mijlocul confuziilor 
celor mai aberante şi diforme, valoarea ascunsă a adevărului poetic”, intervenţie prin 
care „sustrage cetatea umană monştrilor absurdului”. Aventura ei scriitoricească 
intră în competiţie cu estetica romanului masculin şi exprimă, uneori mai bine decât 
povestitorii consacraţi, arta de „a oglindi în propriul limbaj limpezimea adevărului”. 
Şi poate, contrar părerii lui Garboli, şi o estetică feminină. 

Filmul, viaţa şi implicaţiile metareferenţialităţii 
 
 
Abstract 
Meta-referential and intermediality concepts have been highly developed in theory 
for the recent decades, but the applied artistic phenomenon exists since a distant 
historical period (e.g. Pheidias’ image on the shield of Athens). Frequently found 
and commented on various arts (literature, painting, theatre, sculpture, music, 
photography, architecture), these aspecta appeared also in the cinematographic art 
and in the applied studies of this artistic field. 
This contribution focuses on the films made by famous directors: Ingmar Bergman 
(Persona), Woody Allen (The Purple Rose of Cairo, Annie Hall, Manhattan), 
Michael Haneke (Caché, Funny Games). Some of their creations deal with this issue 
explicitly, but they also contain implicit elements with symbolic value which must 
be deciphered by the viwer. These elements are the subject of the present analysis 
and interpretation. Their results are materialized into a new perspective that invites 
to further meditation and interpretative thoroughness. 
Key-words: meta-referentiality, reception, code, media, cinematographic art, 
symbol, director, perspective. 
 
Metareferenţialitatea este un aspect teoretic îndelung dezbătut şi analizat. 
Din punct de vedere semiotic, s-a stabilit că semnele verbale pot fi explicit şi 
implicit metareferenţiale, în vreme ce semnele nonverbale au doar implicit această 
calitate: „Performers of nonverbal messages can only perform, but they cannot 
perform that they are performing, but this does not mean that implicit metareference 
is necessarily less strongly metareferential, i.e., that it creates less metasemiotic 
awareness than explicit metareference. An implicit metasign can lead to as much or 
even more reflection on the nature of signs as an explicit metasign can”1. 
Artele vizuale permit o subtilitate aparte şi o caracteristică extrem de 
spectaculoasă pentru acest mod de a crea o diversitate de conotaţii. Domeniul 
cinematografic confirmă această remarcă. Regizorii şi scenariştii au fost atraşi de 
posibilitatea de a realiza, prin fantezie, punţi între lumea ficţiunii şi cea a realităţii. O 
simplă desfăşurare cronologică de evenimente mai mult ori mai puţin previzibile, 
efortul de a surprinde prin diverse efecte vizuale ori sonore nu mai erau suficiente şi, 
mai ales, nu apelau îndeajuns de mult la spiritul de observaţie şi la capacitatea 
interpretativă a spectatorului. Maeştrii cinematografiei şi-au dorit alte provocări şi 
un mesaj diferit al creaţiilor lor. În această contribuţie, am optat pentru câteva 

comentarii pe marginea creaţiilor lui Woody Allen, Michael Haneke şi Ingmar 
Bergman
2
. 
Woody Allen a cochetat cu ideea de „film în film” aproape de la începutul 
carierei. Într-un interviu, el declara că nu a fost propriu-zis inspirat de încercarea lui 
Buster Keaton (Sherlock Jr), ci a fost determinat de propriul impuls. „Ideea de a 
intra în ecran a fost un gând care a apărut mult după aceea.”3 Astfel, după 25 de ani 
de la vizionarea filmului lui Keaton, Woody Allen regizează Trandafirul roşu din 
Cairo (1985). În acesta, o dublă trecere are loc. Personajul feminin, Cecilia, 
idealizează lumea ficţională şi intră în ecran după ce un personaj al filmului, 
arheologul Tom Baxter, a coborât în lumea reală. Ambele traversări ale graniţei 
estetice se petrec sub pretextul unei cvasitradiţionale poveşti de dragoste. 
Spectatorul priveşte astfel două filme în care personajele principale au dublă 
apartenenţă, iar metareferenţialitatea devine tema principală de meditaţie atât a 
regizorului, cât şi a publicului. Dovada că W. Allen este captivat de posibilitatea de 
a ambiguiza limita dintre real şi ficţional se poate găsi şi în alte creaţii ale sale. De 
exemplu, în Annie Hall (1977), personajele principale vorbesc explicit despre acest 
aspect transmedial. Aşteptând să intre într-o sală de cinema, eroul masculin Alvy 
aduce în sprijinul opiniilor sale, ce contrazic discursul emfatic al altui personaj, pe 
însuşi Marshall McLuhan. Personalitatea, aparent inaccesibilă realităţii obişnuite, 
apare metonimic din spatele unui afiş; M. McLuhan este un fel de correctio, un 
antorism
4
 personificat care uneşte lumea ideilor cu lumea concretă. În aceeaşi serie 
de interviuri, W.Allen recunoaşte că a încercat să îi convingă pe Ingmar Bergman 
sau pe Fellini să apară astfel în filmul său, dar a fost refuzat, cei doi apreciind însă 
originalitatea ideii sale.
5
 
În Trandafirul roşu din Cairo, personajul feminin, chelneriţa Cecilia, duce o 
viaţă monotonă şi are o căsnicie nefericită, motiv pentru care frecventează 
cinematograful şi idolatrizează eroii de pe ecran. Îndrăgostită de stereotipul de erou 
masculin, caracteristic filmelor interbelice, ea îl atrage în realitate pe ficţionalul Tom 
Baxter. De profesie arheolog, acesta duce o viaţă mondenă aflată, prin stereotipii, în 
deplină opoziţie cu genul de viaţă al Ceciliei. „Filmul în film” este anunţat şi de 
exerga Now Playing The Purple Rose of Cairo, care străluceşte singură deasupra 
clădirii cinematografului în acel context social deprimant şi întunecat. Filmul lui 
Woody Allen propune un proces de para-receptare estetică extrem de interesant. 
Cecilia întruchipează personajul ales care înţelege structura imaginară a ficţiunii şi 
poate trăi în aceasta. Ea intră în ecran fiind convinsă de replica lui Baxter („În lumea 
mea, oamenii sunt foarte consecvenţi. Te poţi baza pe ei.”) şi de intervenţia lui Gil 
Shepard, personaj ce aparţine ambelor niveluri narative, are o identitate 
transmundană („transworld identity”) şi tratează lumea reală ca pe un construct.6 

Atracţia de a anula frontiera estetică dintre ficţiune şi realitate se remarcă şi 
în filmele regizorului austriac, de origine germană, Michael Haneke. Ne referim cu 
precădere la Caché (2005) şi Funny Games (1997/remake în 2007). În primul se 
întâlneşte o mai subtilă exergă pentru autoreflexivitate. Filmul începe cu imaginea 
statică a unei camere instalate pe strada cu denumirea Iris. (Irisul este diafragma 
vizuală a ochiului care controlează cantitatea de lumină ce ajunge la retină.) Privirea 
audienţei este reprezentată metaforic prin casetele video şi desenele primite de 
familia Laurent. Din punct de vedere mitologic, Iris era corespondentul feminin al 
lui Hermes, adică un mesager al zeilor. O altă exergă din acelaşi film este titlul 
Brothers/Fraţii, care apare pe firma luminoasă a cinematografului unde merge, într-o 
după-amiază, Georges Laurent. Exerga în cauză face trimitere alegorică la mitul 
fraţilor Cain şi Abel, reluat şi reinterpretat în pelicula lui Haneke prin cuplul fraţilor 
vitregi G. Laurent – Majid. În celălalt film al lui Haneke, Funny Games, dubletul de 
asasini, Petre şi Paul, priveşte de câteva ori direct spre cameră, vorbind cu publicul 
şi cu regizorul despre evoluţia ulterioară a evenimentelor, despre obişnuitul happy-
end, care nu este însă avut în vedere în cazul lor. În plus, Paul dă înapoi filmul 
evenimentelor cu ajutorul unei telecomenzi, după aceea revenind brusc în 
actualitate. Din punctul de vedere al semnificaţiei biblice, Petru şi Paul sunt martiri 
şi simboluri ale căutării credinţei adevărate şi a cunoaşterii. Această conotaţie este 
contrazisă de creaţia lui Haneke. La fel este răsturnat cursul previzibil al 
evenimentelor
7
. 
Cea mai directă trimitere la metareferenţialitate se identifică în creaţia lui 
Ingmar Bergman, Persona (1966), film care începe şi se încheie cu imagini explicite 
ale ochiului, irisului şi rolei cu peliculă cinematografică. Un prolog şi un epilog de 
metafore vizuale anticipă, respectiv trag concluzia conţinutului acestui film. S-a spus 
că este, asemenea altor creaţii ale lui Bergman, o reprezentare cinematografică a 
căutării sinelui, a identităţii. Audienţa este invitată să ofere răspunsuri la 
numeroasele probleme emoţionale şi intelectuale pe care le exprimă această expresie 
cinematografică abstractă şi complexă. 
Toate aceste creaţii sunt bogate simbolistic, implicând şi conotaţii biblice 
sau mitice. Regizorii adoptă perspective combinatorii care probează suplimentar 
intenţiilor lor artistice. Ei îşi doresc modernizarea artei cinematografice şi 
transformarea publicului într-un partener de comunicare mai elevat. Graniţa dintre 
ficţiune şi realitate este intenţionat estompată, iar iluzia reprezentării artistice este 
principala sursă a plăcerii estetice. Continuitatea deliberată dintre nivelul 
reprezentării şi cel al realităţii este pregnantă, normele clasice şi standardele à la 
Hollywood fiind abolite. 
Un simbol este trandafirul invocat în The Purple Rose of Cairo şi care 
conotează dragoste, renaştere şi perfecţiune atinsă8. Toate acestea converg cu 
dorinţele şi visurile Ceciliei, chiar dacă ultimele nu se împlinesc. Este posibil ca 
filmul în sine să întrupeze Trandafirul, Roza, bijuteria cinematografică perfectă şi 
magică. Cecilia rămâne în universul ei anost şi singura ofertă mundană pentru Tom 

Baxter-Gil Shephard este locul unde stau de vorbă, un carusel - simulacra pentru 
realitatea înconjurătoare. Culoarea trandafirului simbolizează misterul vieţii, 
principiul feminin nocturn, încălcarea regulilor şi pericolul pe care acest fapt îl 
implică9. 
De asemenea cu valoare simbolică sunt casetele video şi desenele primite de 
familia Laurent, din filmul lui M. Haneke, Caché. Acestea relevă crâmpeie din viaţa 
familiei, având o înşelătoare primă semnificaţie de ameninţare. De fapt, acestea sunt 
un mijloc modern prin care i se amintesc lui Georges Laurent fapte comise cu 
răutate, în timpul copilăriei, împotriva fratelui său adoptiv, Majid. Acestea sunt 
proiecţii ale vinii şi ale remuşcării. Destinul său încununat de succes şi renume, 
cariera sa ca realizator de talk-show televizat nu pot contrabalansa vinovaţia din 
trecut. Adevăratul său păcat nu e vanitatea, ci nepăsarea care îl împiedică să 
recunoască gravitatea faptelor comise. Georges Laurent, acest Cain contemporan, se 
face vinovat de încălcarea xeniei, termen grecesc ce desemnează prietenie şi 
ospitalitate, reguli morale de care personajul nu a ţinut cont. 
Desenele primite de familia Laurent au un cocoş însângerat pe ele. Cocoşul 
este un simbol consacrat al vanităţii şi al mâniei dezlănţuite10. Invidia şi ura lui 
Laurent-copilul faţă de fratele Majid redă, practic, conflictul mitic dintre Cain şi 
Abel. Sângele desenat prefigurează sacrificiul lui Cain în faţa divinităţii, dar acest 
tribut nu e acceptat. În concluzie, Laurent îşi poartă mai departe păcatul şi durerea 
teribilă. 
Principalul element simbolic din Funny Games este oul. Acesta este 
simbolul universal al genezei şi al misterului existenţei umane. Este elementul 
primar din care a apărut diversitatea de fiinţe. În film, este folosit anaforic în jocul 
crimelor în serie ale lui Petru şi Paul. Astfel, unul dintre cei doi vine la început să 
împrumute un ou de la următoarele victime. Oul simbolizează, de asemenea, ordinea 
şi diversitatea originilor. Deşi nu este în mod absolut primul, acesta rezumă 
diversitatea
11
. Fiecare crimă debutează cu acest principiu primar, iar varietatea şi 
diversitatea continuării evenimenţiale sunt impresionante. Petru şi Paul provoacă 
publicul la acest joc al unei noi şi imprevizibile desfăşurări de întâmplări. Ei devin 
regizorii, dar şi un fel de para-personaje ce evoluează într-un al doilea plan ficţional 
paralel. Funny Games propune opusul unui happy-end. Para-personajele se comportă 
anormal şi au o înfăţişare atipică. Petru şi Paul poartă costumele albe pentru jocul de 
golf şi nu clasicele haine negre ale personajelor negative tradiţionale, acest cod al 
vestimentaţiei anunţând un joc ciudat cu noi reguli. Este un paradox asemănător cu 
jocul de cricket din Alice în Ţara minunilor. Când cei doi atacă cu violenţă familia, 
chiar filmul devine o armă încărcată, iar privitorii sunt molestaţi într-un mod similar 
cu victimele. Para-caracterele cu rol regizoral încalcă toate regulile filmelor de 
acţiune şi suspans; nu există nicio cale miraculoasă prin care se poate evada, nu 
există supravieţuitori, nu există justiţie. Filmul demontează modalitatea în care 
cinematografia prezintă problema violenţei. Ei nu comit, practic, crime. În calitatea 
de regizori ai noului gen de film despre violenţă pe care ni-l oferă, ei omoară, 
elimină o categorie de personaje stereotipe, previzibile, pe care nu le mai doresc 

prezente pe ecran. Se doreşte dispariţia unui element din paradigma eroilor 
cinematografici. 
Din punct de vedere simbolic, dubletul ori sinele divizat (Petru şi Paul) are o 
conotaţie tragică şi nefastă. Dublul este inamicul nostru şi cel care prevesteşte 
moartea
12
. Dubletul Petru şi Paul soseşte la casa de vacanţă a lui Anne şi George 
Farber, unde, după o serie de minciuni, ia familia ostatică. Ei întrupează inamicul 
psihopat care propune jocuri sadice în următoarele douăsprezece ore. După jocul 
inocent de la începutul filmului când cei doi soţi ghiceau teme muzicale celebre, 
dublul Petru şi Paul îi iniţiază în jocuri sadice ce implică violenţă mentală şi fizică. 
Sosirea lor în casa Farber poate conota şi vizita regizorului în propria creaţie. El 
devine un instrument semiotic şi îşi realizează auto-portretul ca regizor 
contextualizat, modern şi iconoclast13. 
Jocul de golf, din Funny Games, este o metaforă pentru viaţă şi cursul 
evenimentelor ce o alcătuiesc. Acesta nu presupune o suprafaţă standard, dar implică 
paradoxal şi reguli precise, şi hazard. Jocul de golf al dubletului se joacă pe viaţă şi 
pe moarte, pe întreaga suprafaţă a vecinătăţii caselor de vacanţă în care fiecare 
familie este o gaură de punctat. De asemenea, ei joacă golf cu toţi membrii familiei 
Farber, fiecare fiind la fel punctul următor de atins. De exemplu, scena finală în care 
Anne eşuează în încercarea de a apuca cuţitul din barcă şi a-şi salva viaţa aminteşte 
expresiv de acelaşi joc. Gestul figurativ cu care este aruncată din barcă şi ucisă 
seamănă izbitor cu acela făcut de un jucător de golf când loveşte mingea. Ea cade în 
apă fără reacţie, dispare pur şi simplu ca o minge în gaura de pe terenul de joc. O 
multitudine de combinaţii sintagmatice se pot observa pe parcursul desfăşurării 
jocului. Intriga tradiţională este radical modificată, întreg ansamblul fiind unul 
diferit. Între thrillerul obişnuit şi filmul sofisticat, destinat intelectualilor, se 
stabileşte un raport in absentia. Se exclud reciproc. Regizorul utilizează totodată un 
sofism extra dictionem
14
. Elementele relative se împletesc cu cele absolute după 
modelul consacrat din Alice în Ţara minunilor. Sofismul cinematografic evidenţiază 
technè, arta în sine ca subiect real pentru orice film. 
Metareferenţialitatea este abordată diferit de Ingmar Bergman în Persona. 
Personajul principal, actriţa Elisebeth Vogler, este sănătos sub toate aspectele, dar 
nu vorbeşte. Din punct de vedere semiotic, tăcerea se opune discursului. Simbolic, 
tăcerea este o deschidere spre revelaţie şi o cale providenţială de trecere15. Tăcerea 
este caracteristică pentru perioada ce precedă şi urmează actului creator. Ea adaugă 
mister şi eleganţă comportamentului extrem de formal al lui Elisebeth. Fosta actriţă 
interpretează în film propriul rol, din viaţa reală, în vreme ce asistenta Alma 
(cuvântul grecesc alma înseamnă suflet) are rolul de a rosti monologurile sinelui. 
Acest efect artistic produce scene remarcabile şi ne prezintă un tip original de 
personaj dual. Elisebeth Vogler ne dezvăluie partea exterioară, vizibilă a 
personajului, iar Alma, pe cea interioară. Scenele în care este prezent şi soţul lui 
Elisebeth sunt elocvente pentru faptul că există un unic personaj. Acest film se 
concentrează asupra trecerii dincolo de aspectul exterior, superficial al unui 

Ibidem, vol. I, p. 438. 
13
Cf. Montaigne – “So, my reader, I’m the very dough of my book” - De la vanité, Paris, 
Gallimard, 2012. 
14
Petreu, M., Jocurile manierismului logic, Iaşi, „Polirom”, 2013, pp. 73-74. 

Chevalier, J., Gheerbrant, A., Dicţionar de simboluri, vol. al III-lea, ediţia citată, p. 343. 

personaj, spre a ajunge în profunzimea sinelui său. Aspectele non-verbale sunt 
edificatoare, şi Ingmar Bergman ar fi putut realiza la fel de bine şi un film mut. 
Aceasta metareprezentare îmbogăţeşte paradigma personajelor cinematografice. 
Elisebeth dispare în propriul abis interior, iar ecranul oglindeşte doar o perspectivă 
sumbră şi moartea16. Titlul filmul are întreaga expresivitate pe care o presupune o 
frază-prag/phrase-seuil17 în naraţiuni. Persona este masca prin care trece vocea 
umană; persona este autorul implicit, un alter ego auctorial18. Apariţiile din 
inconştient sunt atât de convingătoare, încât e utilă aminitirea insinuării lui C. G. 
Jung conform căreia eul însuşi se poate îndoi de propria sa identitate19. Sinteza 
dintre cuvânt şi imagine creează un limbaj complex exprimând multiplele aspecte 
ale conştiinţei. Imaginea de final a feţei întregite prin cuplarea celor două fizionomii 
este de un foto-realism ce evocă transmedialitate. Aceasta poate atrage şi alte 
reflecţii din partea privitorului. 
În toate aceste filme, ecranul se comportă asemenea unei oglinzi moderne 
care evidenţiază raportul dintre iluzie şi adevăr, dintre ficţiune şi realitate. De 
asemenea, camera de filmat poate fi considerată corespondentul cinematografic al 
uşii prin care noi, spectatorii, pătrundem în lumea ficţională. Relaţia dintre ficţiunea 
cinematografică şi realitatea spectatorilor a devenit una meta-artistică. Filmul în sine 
este un parergon
20, un act preluat suplimentar în raport cu acela al comunicării 
nonconvenţionale dintre privitori şi regizori. Aceştia din urmă sunt elemente 
intrinseci ale spectacolului şi îi provoacă pe spectatori cu adevărat parteneri ai 
comunicării artistice. Lentila camerei de filmat devine graniţa estetică. Aceasta are 
funcţia unei ferestre sau cea a unei uşi ori a unui alt tip de suprafaţă reflectantă 
întâlnite în pictură şi în arhitectură. În fapt, ne confruntăm cu trezirea conştiinţei de 
sine a unei noi categorii de filme. Aceasta se concentrează asupra a trei caracteristici 
convergente şi impulsuri artistice: iluzia reprezentării, tema vanităţii aplicată unui 
act de creaţie şi aspectul metareferenţial al reprezentării artistice. Astfel, lentila 
camerei scoate în evidenţă hiatul existent între două tentative spirituale diferite de 
abordare a artei cinematografice. 

Tipologia personajelor feminine în teatrul Sofiei Nădeje1 
 
 
Abstract 
Sofia Nădejde (1856 – 1946), an important personality of Romanian society in the 
19th century who became famous by participating in the campaign for the 
emancipation of woman, had a long activity as writer, journalist, translator. The 
drama of the author is important because the plots of the plays are full of tipical 
feminine characters, that can be found in all her literary creation. Because Sofia 
Nădejde was a moralist author and she used the drama to popularize feminist ideas, 
her plays became a picture of the women’s world at the end of 19th century and the 
beginnig of the 20th century. 
Keywords: Feminism; Feminine literature; 19th century literature; Romanian 
drama; Female characters. 
  
 În literatura românească a secolului al XIX-lea, personajul feminin nu ocupa 
un loc privilegiat, scriitorii nefiind interesaţi de zugrăvirea unei ipostaze feminine 
veritabile. Cu toate acestea, sunt semnalate câteva excepţii în romanul Elena, de 
Dimitrie Bolintineanu, în nuvela Doamna Chiajna, de Alexandru Odobescu, în 
drama Răzvan şi Vidra şi nuvela Duduca Mamuca, de Bogdan Petriceicu-Hasdeu, în 
ciclul Chiriţelor, de V. Alecsandri, în care personajul feminin ocupă un loc 
important, fiind surprinse diverse ipostaze ale feminităţii, specifice unor epoci 
diferite.  
 Abia la pragul dintre secole, personajul feminin câştigă cu adevărat teren 
faţă de cel masculin, o cauză fiind şi procesul de modernizare a societăţii româneşti, 
în care femeia va juca un rol din ce în ce mai important.  
 Cercul socialiştilor de la Iaşi, din jurul „Contemporanului”, a fost primul 
care a acordat atenţie publicului feminin, reprezentanţii acestuia fiind conştienţi de 
faptul că femeile reprezintă un procent semnificativ în rândul cititorilor2. Lucrarea 
de faţă îşi propune să prezinte personajul feminin în teatrul Sofiei Nădejde, una 
dintre cele mai importante personalităţi ale grupării de la Iaşi. Interesul nostru cade 
asupra perspectivei din care autoarea priveşte femeia, în general, dar şi în particular, 
în rolul ei de mamă, soţie, fiică, logodnică, slujnică – acestea fiind tipuri de personaj 
feminin ce se regăsesc în toată opera autoarei, nu doar în teatru. Este cunoscut faptul 
că autoarea a fost o militantă pentru drepturile femeii, şi opera sa este marcată de 
                                           
1
 Sofia Nădejde (1856 – 1946) a fost scriitoare, publicistă, traducătoare, care s-a afirmat în 
campania de emancipare a femeii. Alături de soţul ei, Ion Nădejde, a condus mişcarea socialistă 
formată la Iaşi, publicând constant în revistele şi ziarele vremii: „Femeia română”, „Basarabia”, 
„Contemporanul”, „Evenimentul literar”, „Adevărul”, „Universul” etc. În opera sa literară se 
resimte influenţa discursului său publicistic, autoarea preferând o tematică ce vizează situaţia 
femeii în societatea contemporană (O iubire la ţară, Iaşi, 1895; Patimi, Bucureşti, 1903; Robia 
banului, Bucureşti, 1906; Părinţi şi copii, Bucureşti, 1907). A fost considerată cea mai erudită 
femeie româncă a secolului al XIX-lea. 
2
 C. Mille, „Femeia şi literatura”, în Evenimentul literar, an I, nr. 8, 7 febr. 1894, p. 1.  

ideologia feministă. Acest lucru este evident nu numai prin personajele sale 
feminine, ci şi prin dezvoltarea unor teme specifice: tema maternităţii, tema 
paternităţii, fameia fatală, prostituţia, dandy-ul etc.  
 Ca autor dramatic, Sofia Nădejde a fost cunoscută mult mai puţin decât ca 
prozatoare sau publicistă, teatrul ei având o caracteristică texto-centristă, piesele sale 
nefiind jucate niciodată. Deşi semnează patru piese de teatru, apărute în volum, 
Sofia Nădejde a debutat în acest domeniu doar pentru pionierat şi pentru a arăta cum 
ar trebui, în viziunea cercului de la „Contemporanul”, să se scrie teatru şi la noi. 
Autoarea respectă principiile grupării lui Gherea, contribuind la dezvoltarea dramei 
rurale, arătând interes pentru psihologia ţăranului în drama O iubire la ţară. Ideile 
naturaliste care dominau sfârşitul de secol se regăsesc la Sofia Nădejde mai ales în 
dramele citadine Vae victis! Vai de învinşi şi Fără noroc. Drama Ghica Vodă – 
Domnul Moldovei se înscrie în şirul de drame istorice scrise în acea epocă, căreia îi 
va fi servit drept model V. Alecsandri. 
 Cea mai cunoscută operă dramatică a autoarei este piesa O iubire la ţară3, 
apărută mai întâi în paginile „Contemporanului” (nr. 6, 7, 8 1887/1888). Drama în 
trei acte şi trei tablouri este tipărită în volum abia în 1895. 
 Această piesă a prezentat cel mai mult interes criticii, datorită prezentării în 
mod veridic a vieţii satului şi, în special, a femeii de la sat, a cărei existenţă era 
influenţată de factorii sociali principali din comunitate: primarul, preotul, 
preceptorul, boierul. În această piesă, Sofia Nădejde îşi alege ca personaje feminine 
femei din mediul rural românesc şi nu încearcă să transfigureze realitatea, ci să 
prezinte obiectiv o situaţie destul de frecventă în acea perioadă. Subiectul dramei 
este inspirat din perioada Războiului de Independenţă, un moment istoric care s-a 
regăsit frecvent atât în articolele autoarei, cât şi în opera literară, întrucât experienţa 
tragică a războiului a lăsat foarte multe soţii văduve, fără apărare, fete tinere aflate în 
faţa unor opţiuni şi situaţii incerte, constrânse să accepte situaţii de compromis 
social. Personajele feminine din această dramă sunt tipuri ale femeii române, ţărănci 
simple, fără carte şi deschidere, neprevăzătoare la pericole şi naive. Toate sunt 
victime. Sunt construite într-un mod simplist, sunt plate, caracterizate doar printr-o 
trăsătură de caracter. 
 Personajul principal este Ilinca, o tânără îndrăgostită de flăcăul Niţă, luat la 
oaste. Cu toate că, înaintea plecării lui, aceasta îi promite că-l va aştepta, soarta şi 
împrejurările nefaste o vor face să-şi încalce promisiunea. Rămasă singură, marcată 
şi îndurerată de moartea tatălui, înconjurată de sărăcie zilnică, Ilinca cedează 
insistenţelor mamei şi ale babei Irina şi merge să lucreze la curtea boierului, cu toate 
că ştie dorinţele ascunse ale acestuia, de a-i întina trupul şi sufletul. Drama fetei este 
iminentă şi va lăsa urme adânci în sufletul acesteia care, însărcinată fiind, în final va 
intra într-o stare de alienare. Spiritul justiţiar al autoarei se manifestă prin atitudinea 
lui Niţă, care îl va pedepsi pe vinovat, ucigându-l. 
 Ilinca întruchipează tânăra cu aşteptări şi naivă la promisiunile celorlalţi. Ea 
este împinsă de la spate de către mama ei să accepte compromisul. Cu toate că 
reprezintă o proiecţie a autoarei, aceasta exprimându-şi prin ea ideile, finalul este 
unul necruţător pentru personaj; este un personaj pozitiv, dar cu o încărcătură 
negativă prin gândurile exprimate şi intenţii: vrea să se sinucidă şi îşi va lăsa copilul 
să moară când înnebuneşte. Vitalitatea personajului este dată de transformarea lui, 

Ilinca evoluând de la tânăra stăpână pe ea, la concubină şi mama singură. Finalul 
acestui personaj este specific unui personaj naturalist, comportamentul şi acţiunile 
lui fiind determinate de cauze ereditare (tatăl,de asemenea, înnebuneşte), de instincte 
şi obsesii. 
 Deşi la început Ilinca pare o tânără stăpână pe sine, trăind viu prin 
convingerile ei, încetul cu încetul se dovedeşte şi ea o fată săracă cu duhul, crezând 
în vise de noapte care-i slăbesc convingerea că Niţă se va întoarce de la oaste: îl 
visează pe flăcău „mort într-o biserică întunecoasă”.  
 Pentru a avea o structură armonioasă şi pentru a da viaţă personajelor 
feminine, autoarea inserează în dialog personaje şi fapte care n-ar fi încăput pe 
scenă4. Calităţile Ilincăi sunt astfel potenţate prin antiteze subtile create de autoare 
cu alte personaje feminine, absente, cu soţia boierului sau cu „fata Bălaşei” – amanta 
boierului din sat. Soţia boierului este un personaj absent, aceasta ducându-şi viaţa la 
Paris, departe de soţul ei, ceea ce-l determină pe boier să se distreze româneşte. 
Personajului absent, dar care prinde viaţă prin această antiteză şi prin replicile 
celorlalte personaje la adresa sa, trebuie remarcat, acest lucru fiind o noutate în 
dramaturgie, de care Sofia Nădejde s-a folosit, ce-i drept, dar fără să-i dea 
consistenţă, pentru a se impune ca un personaj tipic, fiind un simplu personaj 
artefact. 
 „Fata Bălaşei, un boţ cu ochi”, actuala amantă a boierului, este, în viziunea 
babei Irina, net inferioară Ilincăi, inferioritate cauzată de frumuseţea fetei. Dar se va 
dovedi că frumuseţea nu va fi un leac care să-l facă pe boier şi să se despartă de 
femeia lui, Ilinca nefiind pricepută să-l joace pe degete, neacceptând rolul de sirenă, 
de seducătoare. Ea se deosebeşte şi de fetele satului, care mergeau la boier folosind 
diferite tertipuri pentru a nu fi recunoscute: „în amurgul serii o vedeam mergând la 
curte cu tulpănaşul tras pe ochi”.  
 De dragul fratelui mai mic şi al mamei, Ilinca va accepta să meargă la 
moşie, la munca câmpului, deşi o sperie gândul că se vor adeveri spusele vrăjitoarei 
– la care a mers să-i ghicească – că va trece o cumpănă mare. Vrăjitoarea, o 
categorie mitică, este doar menţionată în operele Sofiei Nădejde, nefiind un personaj 
evidenţiat în opera sa, rolul acesteia fiind preluat de moaşă, de baba satului. 
 Zamfira, mama Ilincăi, personaj feminin secundar, este un personaj-
marionetă, care asigură demonstraţia autoarei, cum că mamele au un rol esenţial în 
viitorul fetelor, cel mai adesea ele fiind cauza nefericirii lor. De asemenea, tema 
maternităţii este dezbătută, rolul de mamă nefiind limitat la a da viaţă unui copil; nu 
numai acest aspect este important. Poate fi considerat un personaj negativ, Zamfira 
eşuând atât ca soţie, cât şi ca mamă. Mamele, adesea neştiutoare şi superstiţioase, 
sunt vinovate pentru sfârşitul tragic al copiilor lor; încredinţată de reuşita 
vrăjitoriilor, îşi pierde în final şi soţul (care moare), şi fiica (sfârşind nebună). În 
final este cuprinsă de remuşcări pentru că şi-a minţit fiica trimiţând-o la curte, cu 
toate că ştia că boierul o doreşte pentru el, nu pentru muncă. Din punct de vedere 
social, ea este tipul văduvei, iar autoarea prezintă cu compasiune statutul acestor 
femei, înţelegând că, de rămâi văduvă, nu mai ştii după a cui cap să te cârmuieşti, 
după cum însăşi Zamfira spune.  
 Marghioala, mama lui Niţă, este tipul mamei, dar, la fel ca Zamfira, se 
dovedeşte impulsivă şi neraţională. O crede pe Ilinca o golancă, îşi descântă băiatul 

 Valentin Silvestru, Personajul în teatru, Bucureşti, Editura „Meridiane”, 1966, p. 183. 
Studii şi cercetări ştiinţifice. Seria Filologie, 30/2013 
62 
crezându-l bolnav şi pentru a-i veni de leac; în fond, băiatul era doar îndrăgostit. 
Când află de peţirea Ilincăi, merge supărată la casa Zamfirei să-şi caute băiatul şi o 
acuză pe aceasta că vrea neapărat să-şi vadă fata măritată cu Niţă, bănuind-o că-i 
face farmece.  
 Irina, „baba” satului, moaşa satului, este un tip uman pe care autoarea îl 
condamnă. Se poate observa că moaşele în opera Sofiei Nădejde sunt personaje 
negative. Şi în această piesă moaşa satului este prezentată ca fiind „băboiul”, 
„codoaşca satului”, „îl are pe Nichiduţă”.  Ea este tipul „mijlocitoarei”, propunând 
numai lucruri rele, iscodind şi deformând adevărul lucrurilor. Deşi merge la casa 
Ilincăi să spună intenţia lui Niţă de a o peţi, îi spune şi vorbele grele ale mamei lui, 
Marghioala, că Ilinca este „o golancă”. Răul pe care îl produce este cauzat nu numai 
de incultură şi practici băbeşti, ci şi de intenţii rele, mijlocind în folosul boierului, 
pentru cauze condamnabile. Prin ea autoarea îşi exprimă ideea că prin minciună şi 
disimulare nu se poate ajunge la un final fericit. Ea cunoaşte viaţa ascunsă a satului 
şi cârmuieşte cu pricepere orice situaţie în folosul ei. La ea apelează oamenii aflaţi în 
necaz, precum preceptorul, care o cheamă să-i vindece copila de bube dulci. Este un 
personaj negativ, putând fi asociat cu tipul vrăjitoarei sau al sfătuitoarei din literatura 
clasică. Acest tip de personaj se regăseşte în celelate piese ale autoarei. 
 Cea de-a doua piesă de teatru, publicată în volum în 1888, este piesa Fără 
noroc
5
. Titlul este unul emblematic, ţinând cont că toate personajele feminine ale 
autoarei au un destin „fără noroc”. Toate personajele feminine sunt realizate după 
aceeaşi schemă şi pot fi regăsite în piesa O iubire la ţară. Ceea ce diferă este mediul 
citadin în care se petrece acţiunea, autoarea încercând să prezinte mediul feminin din 
Bucureşti. Personajele feminine joacă rolul de fiică, nevastă, prietenă, rudă, 
aristocrată, servitoare şi vecină, iar toate aceste indicaţii ale statutului lor vin să 
exprime clar relaţiile dintre personajele feminine şi tipul lor. 
 Şi în această piesă, tot o dramă, personajul principal este o tânără fată, Nina. 
Pe parcursul dramei, personajul evoluează de la o fire inocentă, în primul act, la o 
femeie cu sufletul îndurerat, în tabloul final. Nina este o tânără orfană de mamă, 
lipsită de sfaturile bune ale acesteia, ceea ce o face să fie uşor influenţată în luarea 
deciziilor importante în viaţa sa. Tânăra de „19 ani, brunetă, de o frumuseţe rară, cu 
ochi dulci, melancolică”, se consideră „fără noroc”, aflându-se într-o situaţie 
financiară precară, datorată în special tatălui, Tache Sirion, care pierde toţi banii la 
jocul de cărţi, inclusiv casa. Un vechi coleg de şcoală al lui Tache, Panait Mătăsaru, 
„mare bancher”, obţine casa familiei Sirion, dar nu purcede la evacuarea lor din 
casă, fiind atras de frumuseţea Ninei. Deşi este căsătorit, Mătăsaru insistă ca Nina 
să-i accepte iubirea.  
 Nina este protagonista, tânără, portretul ei fiind unul eminescian. Este 
pretenţioasă asemenea unei zeiţe: frumoasă şi capricioasă. Este cultă şi tinde mai 
mult spre visare, cărţile citite sporindu-i această stare. Citeşte Ofelia şi asta 
prevesteşte finalul ei tragic. Are poze cu ea şi una dintre ele ajunge la Mătăsaru. 
Devine dama de companie; mamă, lipsită de frumuseţea iniţială, acum este elegantă, 
înrobită şi bolnavă. În final, Nina, bolnavă de oftică, moare în casa unei vecine, 
Smărăndiţa, femeie de mahala, care se îndură de ea, de copilul ei bastard şi de tatăl 
lipsit de noroc, lipsit de casa luată de Mătăsaru. 
                                           
5Sofia Nădejde, Fără noroc, Bucureşti, Tipografia „Lumea nouă”, 1888. 

 Un personaj feminin bine conturat în această dramă este Siţa, o rudă 
„binevoitoare” a Ninei, „femeie grasă, [...] 45 ani, cu privirea şireată; îmbrăcată 
cochet, dar fără gust. Cu o rochie grenat, cu pelerină de catifea neagră, cu o capelă 
încărcată cu pene şi flori”. Ea este tipul mijlocitoarei, sfătuitoarei, asemenea „babei” 
din drama O iubire la ţară. Aceasta o sfătuieşte pe Nina să-l accepte pe Mătăsaru, 
deşi este însurat, ca să scape de sărăcie. Este ancorată în realitate, ştie mersul 
societăţii şi principiile după care se guvernează ea. Replicile ei reflectă „gura lumii” 
şi se alătură ei, ducând vorba de la un om la altul, totul spre folosul ei. Se 
îndeletniceşte cu favorurile pe care le face oamenilor înstăriţi, şi nu se opreşte chiar 
dacă vede că ele sfârşesc rău. Are mereu soluţii şi sfaturi pentru orice situaţie şi mai 
ales când ştie că miza lucrurilor sunt banii. De asemenea, o ceartă pentru banii 
aruncaţi pe lecţiile de pian şi pe cărţi: „Ai mai cetit romane; alea v-ameţesc, de nu 
vedeţi lumea cum ie. [….] Poftim, bani daţi pe gârlă!”   
 Din păcate, dorinţa acesteia ca Nina să-i sucească minţile lui Mătăsaru, să-şi 
lase nevasta şi copiii şi să-i ofere bani nu se împlineşte, cu toate că Nina îşi încalcă 
principiile şi în final va avea un copil cu acesta. Leila, prietena Ninei, este cea care 
va stârni interesul bancherului, fiind mereu „sprintenă, vioaie, glumeaţă, tipul fetei 
ştrengăreţe care, dacă nu-i încă, are să fie”, în timp ce Nina devine pe zi ce trece tot 
mai slabă şi palidă ştiind că fiul ei este un bastard. Leila are o personalitate 
duplicitară, stă în umbră, pare a fi un personaj raisonneur. Este vie în primul act prin 
replicile unei fete din societatea bucureşteană, o fată rebelă, fără griji şi vise mari, 
învăţând din experienţele prietenelor. Este conştientă că pentru o fată „singura 
carieră tot măritatul rămâne”, iar viaţa sentimentală merge după un astfel de traseu şi 
sub un dicton ce îndeamnă la repetir: „Cosi va il mondo!” 
 Zoe, soţia bancherului, este o femeie „zbârcită, slabă, urâtă”. Are totuşi 
inteligenţă feminină şi înţelege că toată căsnicia ei a fost un coşmar, iar Siţa e o 
mijlocitoare, nu în afaceri cu bani, ci în distrugerea căsniciilor. Suferinţa ei este 
datorată şi faptului că Mătasaru n-a iubit-o cu adevărat, ci a luat-o de soţie datorită 
averii pe care o deţinea. Neputinţa fizică pricinuită de boli o fac să asiste neajutorată 
la gesturile de infidelitate ale bărbatului ei – când acesta cumpără flori pentru Nina.  
 Aproape toate personajele feminine ale dramei sunt stăpânite de avariţie: 
Siţa mijloceşte multe întâlniri, urmărind totuşi să beneficieze în urma 
aranjamentelor; Leila e peţită de Grigoriu, un băiat bun, dar cam sărac pentru 
gusturile ei, sau mai bine zis pentru „struggle for life” („lupta pentru supravieţuire”), 
după cum ea însăşi spune; până şi slujnica Lina are un amant, iar legătura lor e 
guvernată de bani, întâlnirile fiind posibile doar dacă acesta are câţiva bani.  
 Aristocrata este un personaj figurant în aceasta dramă, dar care exprimă 
starea societăţii la acea vreme, când sărac sau bogat, iubirea sau căsniciile au un 
singur motor – banul. Ea este misterioasă şi asupra ei autoarea nu se îndreaptă cu un 
tot moralizator.  
 Ce frapează în dramele Sofiei Nădejde este că pe cât de militantă este ea în 
articole, pe atât de sumbru este viitorul personajelor sale feminine. Dacă tonul 
articolelor sale este unul care aduce o viziune deschisă viitorului feminin, în opere, 
implicit în dramele sale, personajele feminine sunt prezentate într-o societate ostilă, 
în care sfârşesc tragic. 

 Piesa Vae Victis! Vai de învinşi6 este o dramă în trei acte şi un tablou, 
publicată în 1902. Titlul acesteia aminteşte, încă de la început, de personajele piesei 
Fără noroc, atmosfera pesimistă a întâmplărilor fiind sugerată de la început. Titlul 
ne prezice destinul nefavorabil al personajelor, între care se va remarca, personaj 
principal, tot o femeie.  
 Dea Dumitriu este personajul principal. Autoarea îi acordă o atenţie 
deosebită, ca şi celorlalte personaje feminine principale, realizând prin indicaţiile 
scenice un adevărat portret al personajului: 
 
„27 de ani; îmbrăcată elegant, dar simplu, c-o rochie blue-pale; Dea e 
brunetă, faţa delicată, ovală, palidă, ochii negri, adânci, privire melancolică. 
E pieptănată cu tâmple-creţe, ceea ce îi arată figura şi mai ovală. Înfăţişarea 
ei, în totul, fină, gingaşă, mai mult suflet decât trup”. 
 
Ea este înconjurată de oameni care, cu a lor mentalitate, o vor conduce spre un 
deznodământ tulburător. Şi acest personaj, deşi este plasat într-un mediu citadin, 
înconjurat de personaje surprinzătoare, are o construcţie destul de previzibilă.  
 Încă din actul întâi, autoarea pune accent pe descrierea vieţii citadine de la 
începutul secolului al XX-lea. Într-un cerc format din avocaţi, doctori, funcţionari 
etc., Dea Dumitriu seamănă mult cu eroina lui Ibsen, din piesa Nora, autoarea 
considerând piesa un model drept de urmat7. Preocupările acesteia ne sunt dezvăluite 
cu prilejul unei petreceri date de soţii Dumitriu în cinstea zilei de naştere a fiicei lor, 
Corina. Dea pare a fi doar un personaj pasiv care participă la jocul de cărţi, şuete, 
cancanuri, când, de fapt, gelozia şi fidelitatea în viaţa de familie constituie mobilul 
acţiunii.  
 Alături de Dea sunt prezentate şi alte personaje feminine: Corina, fata ei, 
Didina, prietena ei, şi cucoana Maria, soacra. În descrierea personajelor feminine, 
autoarea insistă asupra vestimentaţiei. Corina era „cu o rochie decoltată de mătase 
albă, un fel de rochie empire, dar încinsă mai sus decît talia cu-n colan auriu, un fel 
de haină antică; părul negru, creţ, lăsat pe spate”. Didina este „blonda, voinică, cu 
rochie gris-perle, foarte veselă şi vioaie; are evantaliu cu pene. Vorbeşte repede şi 
face gesturi multe”. Soacra este „cu rochie închisă, cu o capelă cu flori; faţa trecută, 
destul de grasă; mersul cam legănat; vorbeşte tare, cu autoritate”.  
 Dea este, aşa cum era de aşteptat, o tânără soţie şi mamă. Dacă în ceea ce 
priveşte rolul de mamă drama nu dezvoltă niciun conflict secundar, ca soţie, 
personajul feminin trebuie să îndure din partea soţului ei, Mitică, multe insulte, 
scandaluri, indiferenţă şi infidelitate. Apare ceva specific dramelor de familie, şi 
anume tema triunghiului conjugal. Doctorul Sache, prietenul lui Mitică Dumitriu, 
este îndrăgostit de Dea, încă demult, dar sentimentele nu-i sunt împărtăşite. Deşi 
viaţa îi este tristă, Dea mai găseşte putere să nu-şi înşele bărbatul şi să se consoloze 
în iubirea declarată a doctorului Sache.  
 De ziua Corinei, toţi invitaţii îl aşteptau pe Mitică, dar el întârzia să vină de 
la muncă. Acesta ajunge acasă cu trei prieteni (Lache Săulescu, Ion Musceleanu şi 
Gogu Alexandrescu) şi îşi exprimă prin fapte şi vorbe „dispreţul adînc pentru 
femeie”, implicit faţă de soţia lui. Personajul Mitică creat de autoare reprezintă tipul 
                                           
6
 Sofia Nădejde, Vae victis! Vai de învinşi, Bucureşti, Tipografia „Gazeta Săteanului”, 1902. 
7
 „Calea noastră”, în Evenimentul literar, an I, nr. 1, 20 dec. 1893, p. 1. 

de bărbat din societatea respectivă, care se opunea emanicipării femeii, frecvent 
combătut în publicistica Sofiei Nădejde. El se dovedeşte un tată iresponsabil când îşi 
îndeamnă mama să le dea alcool copiilor, spre disperarea doctorului Sache, prezent 
la petrecere. El aduce şi muzicanţi, ceea ce o supără pe Dea. Pentru a evita o ceartă, 
îşi ia prietenii în birou să joace cărţi şi să asculte muzică. 
 Didina reprezintă un alt tip de femeie decât prietena ei, Dea. Aceasta nu se 
arată geloasă când doctorul Sache îi menţionează că bărbatul ei, Nicu Popescu, făcea 
curte unei blonde la Gambrinus. Ea susţine că nu-i pasă, considerând gelozia ceva 
absurd, acest sentiment necaracterizându-o nici înainte de căsătorie. Nu acelaşi lucru 
se poate spune despre Dea, trăsătura dominantă a acestui personaj fiind chiar 
gelozia. 
 Un alt personaj tipic, feminin, în opera autoarei este peţitoarea. Cucoana 
Maria povesteşte cum a încercat să-l însoare pe doctorul Sache, dar, din cauza 
răzgândirilor repetate, mereu nu a reuşit. Autoarea nu pune accent pe statutul ei de 
soacră, ci pe rolul de mediatoare şi sfătuitoare în relaţiile de iubire. Pe Dea, aceasta o 
învinovăţeşte că nu-şi ţine bărbatul în frâu, spunându-i: „Soarta femeii este teribilă! 
Fie o sfântă, ori o Magdalenă, tot nenorocită e!” Mai aproape de convingerile 
autoarei este replica Didinei, care consideră că: „Femeia să fie drăguţă, şireată şi 
gospodină. Bărbaţii dispreţuiesc pe cele savante. Nu pe toţi îi încântă femeie cu 
leafă; bărbatul la slujbă, femeia la slujbă, copiii de izbelişte, pe mâna servitorilor!”  
 Dacă jocul de cărţi, şuetele şi cancanurile la care participă Dea nu au alt 
efect asupra ei decât de a adânci tristeţea şi de a scoate la iveală mai multe defecte 
ale soţului, singura ocupaţie care-i aduce soţiei o mângâiere este pianul. Catrenul pe 
care îl tot repetă reprezintă destinul pe care şi-l alege: „Cum s-au trecut acestea 
toate/ Eu nu pot şti, nu pot ghici;/ Dar tot ce ştiu şi pot a-ţi spune:/ Eu te-am iubit, n-
oi mai iubi...” De asemenea, buna dispoziţie îi revine când vorbeşte despre modă: 
are un „jurnal de modă”, în care urmăreşte pălării nostime şi rochii cu flori. 
 Autoarea pune mereu accent pe condiţia femeii în calitatea ei de soţie. 
Trăsătura de caracter care o defineşte pe Dea este fidelitatea. Cu toate că acţiunea 
este plasată într-un mediu citadin, Dea preferă exilarea sa în conştiinţa-i guvernată 
de principiile soţiei fidele. Prezenţa şi insistenţele doctorului Sache, care tot timpul 
insinuează disponibilitatea sufletească pe care o are de aceasta nu-i provoacă 
acesteia decât priviri mustrătoare. Dea nu se abandonează nici trecutului, unei 
experienţe de iubire din trecut, cu toate că menţionează că a iubit cândva pe cineva 
pe nume Nicu.  
 Gelozia care o stăpâneşte pe Dea creşte pe zi ce trece şi este alimentată de 
convingerea că Mitică o înşală. Ideea existenţei unei rivale îi este comunicată Deei 
de către „cineva”, această abordare a introducerii personajului absent fiind foarte 
vag prezentată. Această secvenţă a piesei aduce pe de-o parte puţin mister, dar şi 
neverosimilitate. Spre deosebire de drama O iubire la ţară, în care personajul absent, 
rivala (soţia boierului plecată la Paris), este cât de cât conturat, în piesa de faţă rivala 
este mai mult insinuată.  
 Suferinţa care o stăpâneşte este unanim recunoscută şi comentată de 
cunoscuţi. Coana Tiţa – o „grasă, tipul mahalagioaicei îmbogăţită. Rochie de mătase 
verde, foarte încărcată, fără gust, strînsă în corset; bărbia şi sînul aproape s-ajung; 
părul castaniu; ceas de aur cu lanţ, se răsfaţă pe piept şi burtă, degetele pline de inele 
cu pietre colorate. Tip de îngîmfată parvenită – gălăgioasă, vorbeşte repede şi 
ascuţit, se crede mai deşteaptă decât toată lumea” – îi mărturiseşte Deei din 

experienţele ei conjugale şi cum reuşeşte să-şi ţină în frâu soţul. Unchiul său, Nenea 
Nicu, şi soacra sa, Cocoana Maria, încearcă să-i schimbe concepţiile şi să-i aline 
suferinţa, dar inutil. Soacra o sfătuieşte să „treacă cu vederea”, să nu-şi exprime 
gelozia, în această privinţă dorindu-şi o altfel de noră. 
 Mitică pleacă în repetate rânduri de acasă, nesuportând scenele de gelozie 
ale soţiei. Într-un moment de confesiune, Mitica îi destăinuie lui Sache nevoia de 
senzaţii noi, dar refuză, din gelozie, să divorţeze, înţelegând că Sache o iubeşte pe 
Dea. Dându-şi seama de sentimentele doctorului faţă de soţia lui, Mitică va găsi în 
aceasta prilej de a contracara gelozia Deei, justificată la vederea scrisorii unei 
amante, cu reproşuri disproporţionate. 
 Cu acest prilej, autoarea va dezvolta tema divorţului, Dea preferând divorţul 
unei înşelări, în timp ce Mitică refuză, gândindu-se la avere: „Mitică: De ce sunt 
astăzi atîtea divorţuri? Fiindcă femeilor le-a intrat în cap ideea că trebuie să fie egale 
bărbaţilor, fiindcă le lipseşte frica de bărbat. Pentr-o nimică sar să te ia în unghii şi-
apoi tot ele cu jalba la tribunal”. Replicile celor două personaje reprezintă poziţiile 
diametral opuse ale femeii şi bărbatului în societate, ajunşi în pragul divorţului. În 
finalul situaţiei, răsună concluzia Deei, care opune femeii europene (egală cu 
bărbatul) pe cea orientală: „evoluăm spre idealul haremului”.  
 Actele de infidelitate ale lui Mitică ies la iveală din greşeală, când ajunge 
acasă o rochie comandată de domnul avocat Dimitriu sau când Nicolae Ştefănescu-
Sfârlează, un client al lui Mitică, o anunţă pe Dea că soţul ei se abate pe la casa 
surorii lui. Aflată în poziţia clară de soţie înşelată şi demoralizată şi mai mult de 
cuvintele doctorului Sache, „Mitică e nevrednic de iubirea ta”, Dea îl va surprinde 
pe Mitică cu riscul asumat de a fi bătută de acesta, lucru petrecut, de altfel. 
Întâmplarea nefericită reprezintă opţiunea unei femei care nu ştie să aleagă dragostea 
unui bărbat care o iubeşte cu adevărat; replica doctorului Sache este ca o sentinţă: 
„Femeile... vor manifestările exagerate şi le preferă, ele nu înţeleg o iubire, care nu 
se manifestă prin beţie de cuvinte şi nu caută a se încredinţa de statornicia celui ce le 
jură amor etern, lor le place să fie iubite nebuneşte”. 
 Pentru a anticipa finalul nefast, este prezentat visul funebru al protagonistei: 
un cortegiu înainta, iar pe panglici scria: „Dea, regrete eterne.” Moartea speranţelor 
eroinei o conduce pe aceasta în delir şi, în final, într-un ospiciu.  
 Gelozia este sentimentul care predomină în toată piesa: gelozia 
protagonistei, dar şi a doctorului Sache. Aşa cum ne-am fi aşteptat, Dea nu recurge 
la manifestări extreme, ci preferă să sufere în tăcere, ceea ce-l face pe soţ să nu 
conştientizeze viitoare alienare a soţiei.  
 Tonul moralizator al autoarei se face simţit în replicile personajelor, care îşi 
acceptă destinul de oameni „învinşi” în urma compromisurilor făcute. Dea este o 
învinsă în aşteptările sale, că Mitică poate deveni un soţ iubitor; doctorul Sache este 
un învins deoarece Dea nu-i răspunde la sentimente. Până şi Nenea Nicu este 
nefericit deoarece, spune el, „femeia iubită m-a înşelat”.  
 Finalul aduce în discuţie destinul unui alt personaj feminin din piesă, asupra 
căruia este proiectat acelaşi destin de „învins”, şi anume Corina, fiica familiei 
Dumitriu. Nenea Nicu susţine că lipsa mamei a condus-o pe Dea la acest sfârşit: „vai 
de fata care n-are mumă s-o povăţuiască!” Anticipează astfel un sfârşit tragic şi 
pentru Corina. 

 Între dramele Sofiei Nădejde, piesa Ghica-Vodă – Domnul Moldovei8, 
apărută în volum în 1899, ocupă un loc aparte prin tema istorică abordată. Aşa cum 
singurul ei roman, Tragedia Obrenovicilor, va reprezenta o noutate, aşa şi această 
dramă istorică trebuie privită cu mult mai mult interes, piesa neîncadrându-se în şirul 
pieselor sau operelor ispirate din viaţa de zi cu zi a autoarei. 
 Dorinţa de a reconstitui istoria în mod obiectiv se observa în menţionarea 
surselor de ispiraţie în cazul acestei drame istorice, actul de creaţie semănând foart 
mult cu o tehnică ştiinţifică. Totuşi, Sofia Nădejde scrie această dramă istorică, cu 
subiectul plasat în anul 1777, la Iaşi, deoarece de pe vremea lui Ghica-Vodă este 
păstrată prima atestare documentară a Nedejdeştilor de la Certieni, înaintaşii din care 
descind părinţii lui Ioan Nădejde9.  
 Cu toate că domnitorul ar fi trebuit să fie personajul principal al piesei, în 
drama istorică Ghica-Vodă – Domnul Moldovei, tot personajele feminine sunt mult 
mai bine conturate, chiar mai bine decât în celelalte drame: Ecaterina – Doamna 
Moldovei, Evghenia, Smaragda şi Florica – fete din casa Doamnei, roaba Safta şi 
alte fete de casă. Dintre toate personajele se desprinde personajul Smaragda – o 
tânără fată de la curtea domnitorului.  
 Smaragda este o tânără fecioară de la curtea lui Ghica-Vodă ce o 
acompaniază pe Ecaterina Doamna. Trăieşte o iubire imposibilă şi sortită unui final 
tragic – dragostea pentru tânărul turc Edhem. Mama sa vrea să o ducă la Petersburg 
pentru a o mărita cu un polcovnic bătrân, dar bogat. Întrevederile celor doi tineri 
sunt aproape imposibile, fata fiind urmărită mai mult la fereastra iatacului ei. Tânăra 
este dorită şi de tânărul Alecu, care vrea s-o fure chiar.   
 În descrierea acestor personaje, autoarea pune accent pe elementul 
vestimentar, moda orientală fiind specifică femeilor în timpul stăpânirii turceşti. 
Influenţele orientale în vestimentaţia personajului îl plasează pe acesta în tipul  
femeii exotice, asemenea personajului Aişa, al lui Duiliu Zamfirescu.  
 Feminitatea firii ei este exprimată de tânărul turc, care o vede o „femeie 
vicleană, supusă schimbării”. El preferă moartea decât despărţirea de femeia pe care 
o iubeşte. În schimb, Smaragda preferă  mănăstirea, aceasta fiind pentru ea singura 
şansă de a-şi păstra ascunsă iubirea neîmpărtăşită. Printre cuvintele de dragoste, 
femeile fac şi ceea ce ştiu ele mai bine: să spioneze şi să afle informaţii în favoarea 
domnitorilor. În final, Ehmed este ucis, iar Smaragda fuge la mănăstire.  
 Evghenia este soţia boierului trădător Canta. Este îmbrăcată elegant în haine 
leşeşti şi impresionează prin lux şi dorinţa de a se detaşa de doamnele de la curtea 
domnitorului, nedorind să se îmbrace în blănuri de oaie sau de lup. În ea sunt văzute 
cauzele nemulţumirilor boierilor, care recurg la intrigi şi doresc să parvină deoarece 
soţiile îi îndeamnă la risipă. Este ironizată de soţ pentru aspiraţiile ei şi implicarea de 
care dă dovadă în treburile domneşti: „dacă şi găinile încep să cânte în ţara 
                                           
8Sofia Nădejde, Ghica-Vodă – Domnul Moldovei, Bucureşti, Tipografia „Gazeta Săteanului”, 
1899.  
9Tot în documentele istorice ale lui T. Codrescu autoarea îşi găseşte sursa de inspiraţie pentru 
această piesă, folosind pe lângă Uricariul si alte documente istorice, pe care le menţionează pe 
coperta interioară a volumului: Letopiseţele Moldovei – Ediţia Kogălniceanu, Istoria românilor, 
de A. D. Xenopol, Cronica Huşului, de Episcopul Melchisedec, pp. 290 – 301, Acte şi fragmente 
cu privire la istoria românilor adunate din depozitele de manuscrise ale Apusului, de N. Iorga, 
Istoria românilor – curs făcut la Facultatea de Litere din Bucureşti de V. Urechea. 

Moldovei! Vezi-ţi, jupâneasă, de-ale gospodăriei [...] Nu duce grija domniei, astea 
sunt lucruri prea grele la cuprins pentru un cap de femeie”.  
 Doamna Ecaterina este un personaj emblematic în paleta personajelor 
feminine ale Sofiei Nădejde. Fiind primul personaj istoric al autoarei, aceasta are o 
măreţie aparte, evocarea ei fiind conformă cu sursele de inspiraţie ale autoarei. 
Culoarea locală este dată de prezentarea camerei, iatacului şi a domniţelor care o 
însoţesc. Modul în care îşi petrece timpul este lucrând de mână şi rugându-se. 
Singurele care o însoţesc sunt jupâniţele şi slujnicile, printre care se remarcă Safta, 
bătrâna dădacă, cea care, la bine şi la rău, a fost alături şi de mama Ecaterinei. 
Asemenea babelor şi moaşelor din celelalte piese, Safta are puterea de a prezice 
viitorul, cu ajutorul cărţilor şi de a face vrăji puternice împotriva duşmanilor: „Un 
suflet am, de-ar fi nevoie cu drag l-aş închina Satanei! Să pot alina durerea ori să-
ntorn menirea soartei! (a întins cărţile, faţa i se întunecă). Am să mai cerc una. Să-mi 
dai semn de la Măria Ta şi de la Domnul, semn din unghii tăiate în cele trei zile de 
sec. O să merg în puterea nopţii în pădure să leg şi să trimit relele pe capul 
duşmanilor. Voi meni toate duhurile, voi face vraja vrăjilor. Am slăvită Doamnă o 
vrajă ce-o ştiu de la bunica, e lucru greu; dar vom zdrobi pe duşmani”.  
 Ecaterina este o fire puternică, care nu doreşte să i se ascundă adevărul. 
Aceasta apelează la previziunile Saftei pentru a putea împiedica nenorocirile pe care 
le presimte. Până şi roibul domnitorului se opune plecării acestuia spre tabăra 
turcească, rupând zăbalele şi căpăstrul, ceea ce-i dă certitudine doamnei că o 
nenorocire se apropie: uciderea domnitorului. 
 Prin redarea detaliată a replicilor din acea scenă, Sofia Nădejde oferă 
cititorului întreaga percepţie a societăţii asupra femeilor. Deşi venite din partea unui 
domnitor, replicile acestuia se regăsesc în întreaga operă a autoarei, reliefând modul 
de raportare a bărbatului dintodeauna faţă de femeie: „[...] Femeile caută mereu 
prilej de jale, unele râd prea mult, altele prea mult plâng! Unei Doamne se cuvine a 
fi mai cuminte! [...] Mintea e tot aceeaşi la femei, poarte ele coroană ori broboadă! 
[...] Femeia şi calul veşnic sunt năzarnici! Lui îi pui ochelari, ce să-i faci femeii?”   
 La început, când femeile nu aveau drepturi, cel mai important rol printre 
prezenţele feminine l-au avut soţiile domnitorilor. Acestea aveau un statut aparte, de 
care s-au bucurat în urma căsătoriilor cu domnitorii. Pierderea acestui statut 
privilegiat este, potrivit lui Vodă, cauza tânguirilor doamnei sale: „Eşti plină de 
mândrie, ţi-i frică să nu pierzi rangul de Doamnă! Mărirea şi slava deşartă 
ademenesc femeia ca floarea pe albine. Toată boala de care suferi îţi vine din frica să 
nu fiu mazilit! Crezi oare că o ticăloasă teamă femeiască să împiedice prietenia de la 
datorie ori omenia şi curajul să nu mai fie tovarăşele firii mele? Tu, nu-l cunoşti încă 
pe Ghica! El nu se-nduplecă în cale-i nici de trunchii falnici, nici de nălucirile 
femeieşti”.   
 Imaginea Ecaterinei care îşi blestemă duşmanii este la fel de impunătoare ca 
aceea a doamnei Chiajna. Ecaterina este îndemnată în final de Smaragda să meargă 
cu ea la mănăstire şi să se roage pentru iertarea duşmanilor ei şi ai neamului 
românesc, evidenţiind sfârşitul tipic al vieţii soţiilor de domnitori, care şi-au petrecut 
în mănăstiri ultimii ani din viaţă.  
 Privind numărul mare de personaje feminine ce se regăsesc în opera 
autoarei, se poate remarca dorinţa de a crea personaje feminine memorabile. Cu 
toate acestea, Sofia Nădejde nu a reuşit să impună niciun personaj feminin, nici prin 
dramaturgia sa. Ca şi alte scriitoare-femei, autoarea a surprins mai mult femei cu  

stări mai curând nevrotice, maladive, confuze, nerealizând personajele de referinţă10. 
În inventarul de personaje feminine prezente nu lipsesc mame, fiice, văduve, soţii, 
amante, concubine, moaşe, copile, slujnice, ceea ce dovedeşte că autoarea este 
interesată de aspectul social şi moral al personajului. Obsesia redării vieţii actuale 
transformă opera Sofiei Nădejde, dincolo de ideologia feministă intrinsecă, în 
panorama societăţii româneşti şi a moravurilor femeilor de la începutul secolului al 
XX-lea. În realizarea acesteia autoarea se foloseşte şi în piesele de teatru, de replicile 
moralizatoare ale personajelor, participând astfel la îngroşarea aspectelor imorale 
din viaţa oamenilor. Deşi cam întunecată, opera ei, implicit teatrul, rămâne o 
fotografie a lumii femeilor de atunci. 

Abstract 
The aim of this paper is to showcase representations of the carnival and the 
grotesque (from a Bakhtinian perspective) in the following Shakespearean movies: 
Titus (1999), Shakespeare in Love (1998), and The Merchant of Venice (2004). By 
using Mikhail Bakhtin’s concepts of the “carnival and the grotesque” I aim to prove 
that the use of costumes represents a successful method by which authority is 
challenged and imposed. 
Key-words: Mikhail Bakhtin, William Shakespeare, carnival, grotesque, film, 
authority, cross-dressing, costume. 
 
 The meaning of the word “carnival” is typically associated with a series of 
festivities which “precede Lent in the festive calendar of Early Modern Europe”1. 
However, the term’s meaning extends beyond that of a celebration, and Mikhail 
Bakhtin cleverly underlines the relationship between these festivities and the desire 
to transcend social boundaries. In a world where social classes were clearly 
delimited, the customs of dressing up and appointing a king or queen of the carnival, 
provided a temporary opportunity for people to change their social status. The 
sudden and normally unlawful change of rank brought about an increased level of 
power, as well as the ability to undermine authority, which is encouraged by the use 
of costumes. 
The aim of this paper is to showcase representations of the carnival and the 
grotesque in the following Shakespearean movies: Titus (1999), Shakespeare in 
Love (1998), and The Merchant of Venice (2004). I will argue by using Mikhail 
Bakhtin’s concept of the “carnival”, that the use of costumes and cross-dressing 
represent successful methods used to subvert authority. Similarly, using Mikhail 
Bakhtin’s concept of the “grotesque”, which stems from practices associated with 
carnivals, I will argue that the mutilation of bodies is another way in which authority 
is not only challenged, but also imposed.  
As mentioned above, the concept of “carnival” is closely tied to the 
festivities which took place in the Middle Ages. Bakhtin stresses the importance 
these celebrations had in people’s lives, due to their ability to overturn social order. 
This is particularly noticeable during practices such as the election of “a king and a 
queen to preside at the banquet”2, or dressing up to imitate tournaments and to 
initiate knights. The rituals which comprised the carnival are distinct from the 
“serious official, ecclesiastical, feudal, and political cult forms and ceremonials”3, 
                                           
1
Dentith, Simon, Bakhtinian Thought: An Introductory Reader, London, Routledge, 1995, p. 63. 
2
Bakhtin, Mikhail, Rabelais and his World, Bloomington, Indiana University Press, 2009, p. 5. 
3
Ibidem. 

and construct a second world which exists separately from the one officially 
established by the law. In a time in which social classes were clearly marked, the 
carnival blurred the differences between peasants and noblemen, due to its purpose 
of involving everyone in the community. Bakhtin also underlines the fact that there 
is no difference between an actor and a spectator: people did not see the carnival as a 
spectacle, but they “live in it”4. 
Costumes are an important aspect of the carnival because, by dressing up, 
people temporarily changed their social status. For example, peasants could become 
knights, aristocrats, or royalty for as long as the festivities lasted. Similarly, cross-
dressing allowed for a change in status, but also a change in freedom. However, 
what is interesting is the fact that there were many instances in which people cross-
dressed outside the time typically allotted to a carnival. This practice was 
particularly frowned upon during William Shakespeare’s time, as seen by “the 
publication of two political tacts Hic-Mulier and Haec-Vir”5, which discuss this 
habit at length, while suggesting that it was taken up by women who transgressed 
social and gender boundaries, whether they cross-dressed for protection on the 
streets, or out of necessity.  
Cross-dressing is prominently featured in the adaptations which I intend to 
discuss. In Shakespeare in Love (1998), this practice represents the plot device of the 
film, which brings together the two main characters, Viola de Lesseps and a fictional 
version of William Shakespeare himself. The movie also highlights several 
historical aspects of cross-dressing, which include the practice of having men 
dressed up as female characters, since women were not allowed to act on the stage at 
the time. Due to society’s constraints, Viola de Lesseps dresses as a man in order to 
pursue her dream. Her new disguise challenges the law of the time (women who 
were found dressed as men were beaten and sent to jail), but it also allows her to 
enjoy the type of freedom which would have been impossible for her to have as a 
woman. In a time in which the “state regulated dress in early modern England […] 
to keep people in the social places to which they were born”6, Viola’s actions clearly 
subvert the authority of the Crown. 
In the 2004 adaptation of The Merchant of Venice, Portia dresses herself as a 
man to help Antonio, her husband’s friend, who could not pay back the money he 
had borrowed from Shylock, a Jewish moneylender. She enters the courthouse 
disguised as a “doctor of the law” and adapts her behaviour and discourse 
accordingly. Shylock cites the law, which allows him to take a pound of Antonio’s 
flesh. However, using a clever trick (that of taking exactly one pound of flesh 
without spilling blood), Portia manages to save Antonio, take Shylock’s property, 
and force the latter to convert to Christianity. Normally, according to the law, Portia 
would not have been allowed to enter and speak in the courthouse. However, by 
cross-dressing, which gives her the opportunity to turn Shylock’s words against him, 
Portia manages to challenge the authority of the Venetian law.  
In Titus, the 1999 adaptation of the play Titus Andronicus, there are two 
significant instances in which dressing up is used as a way to impose and to 
                                           
4
Ibidem, p. 7. 
5Howard, Jean E., “Crossdressing, The Theatre, and Gender Struggle in Early Modern England”, 
in Shakespeare Quaterly, Vol. 39, No. 4 (Winter 1988), p. 420. 
6
Ibidem, p. 421. 

respectively challenge authority. Tamora, the Queen of the Goths and current 
Empress of Rome, disguises herself as the spirit of Revenge together with her sons, 
Demetrius and Chiron (who are dressed as the spirits of Murder and Rape). She uses 
this disguise as an attempt to impose her authority over Titus Andronicus, who 
wishes to avenge the deaths of his sons and the rape of his daughter, for which 
Tamora and her sons are responsible. Her ultimate aim is to convince him to 
postpone his attack on Rome by granting him revenge over his enemies. However, 
her attempt is unsuccessful. Titus pretends to agree with Tamora by planning to 
organize a feast to celebrate their reconciliation. He then asks for her sons to stay 
behind, after which he kills and uses their bodies to turn them into pies for Tamora 
and her husband.  
The scene mentioned above is closely connected to the climax of the story, 
in which Titus dresses himself as a cook and serves Tamora and Saturninus. Titus’ 
behaviour is in accordance to his new costume and status. As a cook, he presents 
himself in a humble manner, seeking reconciliation and aiming to serve. However, 
he uses this disguise, not only to have his revenge, but also to challenge authority, 
by dethroning Saturninus and Tamora. 
In addition to this, the feast is also an important element of the carnival, a 
time of celebration, “a suspension of all hierarchical rank”7, and a moment in which 
all the members of a community could partake and indulge in food and the pleasures 
of the flesh. Bakhtin highlights the difference between the carnival and the official 
feast. Unlike the carnival, the official feast emphasizes order, laws, and social 
hierarchy. Thus, the feast from Titus is clearly portrayed as an official one: Tamora 
and Saturninus are occupying the positions at the head of each table, dedicated to 
those of the highest rank. The rest of the officers and council members occupy the 
remaining chairs. Titus Andronicus, on the other hand, who has dressed himself as a 
cook, a member of a lower social class, does not sit at the table, emphasizing his role 
to serve those who represent the law.  
On the other hand, in The Merchant of Venice, the feast in which Portia and 
Bassanio celebrate their engagement is a celebration which places it in the category 
of carnival feasts. Everyone is invited to partake in the celebration, from friends to 
servants. It is interesting to note that the director presents Venice itself as a city in 
which the carnivalesque atmosphere is permanent, due to the excesses which are 
typically associated with such festivities: excesses of food and drink and pleasures 
of the flesh (as shown in the opening scene, where prostitutes roam the town freely, 
while religious men protest Venice’s depravity). In the movie Titus, the rule of 
Saturninus and Tamora is also characterized by excess and opulence, as seen by the 
numerous parties which they organize at their residence. The director of Titus 
chooses to present numerous scenes in which these characters preside over large 
parties, while their guests engage in depraved practices. The clothes picked for these 
particular scenes are suggestive, the director and costume designer opting for a 
depiction of the Jazz Age, a period which was well-known for its excesses and 
opulence. 
However, it must be observed that carnivals also consist of a series of 
grotesque practices. These grotesque elements are, according to Bakhtin, primarily 

Bakhtin, Mikhail, Rabelais ..., op. cit., p. 10. 
Studii şi cercetări ştiinţifice. Seria Filologie, 30/2013 
74 
associated with the body and they reflect a phenomenon of “death and birth”8 and 
“an expression of a mighty awareness of history and historic change”9. In the movie 
Titus, grotesque images are a common occurrence. The first grotesque image is 
shown to the viewer when Titus Andronicus decides to sacrifice one of Tamora’s 
sons, in order to celebrate the victory against the Goths and appease the deaths of his 
own sons. Tamora’s son is killed and his intestines are thrown in a fire, as a way to 
appease death and to celebrate victory, authority, and a new beginning for the 
empire. Similarly, Lavinia’s rape and the deaths of two of Titus’ sons are instances 
in which Tamora, imposes her own authority over Titus and showcases the historic 
change which occurred during the movie, that of her becoming empress. Later on, 
Titus challenges Tamora’s authority by stabbing her, after having killed her last two 
sons and having baked them into pies. 
Bakhtin also underlines that, while the grotesque is closely tied to the body, 
there are several body parts which are emphasized: “the open mouth, the genital 
organs, the breasts, phallus, potbelly, nose”10. In Titus, Lavinia is raped and her 
tongue is cut off, Chiron, Demetrius and Tamora’s throats are slit (allowing the 
blood to flow freely from their mouths), and Saturninus is killed by inserting a 
spoon into his mouth and chocking him. Furthermore, Bakhtin highlights the 
connection between the grotesque and the carnival by associating them with “the 
principle of laughter”11. In his opinion, the grotesque is a “funny monster”12, a view 
which can be applied to Titus, particularly during the scene in which Tamora eats 
her sons’ flesh in the shape of a pie. That particularly grotesque scene includes a 
form of twisted humour, and sometimes even elicits laughter, especially when one 
takes into consideration Tamora’s behaviour throughout the entire film. The director 
suggests the humorous trait of the scene from the beginning, by presenting the pies 
as a commercial, with the song Vivere playing in the background. The choice of 
music successfully links both life and death.  
 All in all, it is easy to observe the manner in which both the carnival and the 
grotesque can be used to challenge authority. Even though the carnival has its 
origins in the Middle Ages, the three movies I have discussed show that this festivity 
and its practices have unleashed a series of influences which can be felt in the 
present, in modern festivities and also filmmaking. As previously mentioned, the 
party scene in Titus, makes clear references to the Jazz Age and its opulent and 
indulgent lifestyle, whereas the presentation of the pies in the feast scene clearly 
references modern-day commercials. The idea of the carnival and the feast as a 
period of excess has been perpetuated to this day, just as much as the notion of 
dressing up to change one’s identity for a particular event.  

Abstract 
This paper “The vulnerabilities and social risks of communication in virtual 
medium” looking the necessity and influence system of communication new media 
in the varieties fields of social life. The role of virtuals comunities, electronics 
medium and social network for human life are esential of this paper. The 
development of new media generated special risks to contemporany society. The 
aim of paper is analized effects of online media to social life: aggressive advertising, 
unlawful utilization of information, cybercriminality, cyberaddiction. New media 
touched the social categories and determinated value of mass communication in our 
society. 
Key-words: social interactions, new media, social media, virtual comunities, 
cyberspace.  
 
1. Consideraţii introductive 
În ultimele decenii, apariţia şi diseminarea reţelei internet în spaţiul public 
au generat dezvoltarea unui sistem complex şi omniprezent de comunicare şi 
interacţiune socială online aflat în beneficiul maselor de oameni de pretutindeni. 
Anii ’90 au reprezentat o piatră de hotar, un moment decisiv în dezvoltarea relaţiilor 
sociale interactive odată cu realizarea conexiunilor internet la sistemele mass-media 
reprezentate de: presa scrisă, radio, televiziune. Spectatorii au putut vizualiza 
programele mass-mediei  tradiţionale prin intermediul internetului.  
Serverele şi reţelele internet permit accesarea informaţiei într-o formulă 
accesibilă şi facilă, valabilă în cazul tuturor utilizatorilor. Ambivalenţa circulaţiei 
informaţiei în  mediul virtual determină premisele unor factori de vulnerabilizare, cu 
impact sociocultural evident. La nivelul spaţiului social interactiv al Internetului, 
utilizatorii pot beneficia de servicii şi activităţi diversificate: informaţii libere care 
circulă pe site-uri sau portaluri de profil, bloguri, reţele sociale, de asemenea pot 
deveni parte integrantă a acestor realităţi online.  
În acelaşi timp, există o serie de riscuri sau vulnerabilităţi la care sunt expuşi 
utilizatorii. Ar fi necesar să enumerăm o serie de astfel de situaţii:  accesare 
necontrolată, atacuri cu viruşi informatici, utilizarea unor programe informatice 
ilegale.  Ne propunem, în continuare, să analizăm o serie de factori generatori de 
vulnerabilizare în spaţiul reţelelor electronice, prin argumente şi cercetări de profil 
existente pe plan naţional şi internaţional.  
 
2. Riscuri şi vulnerabilităţi specifice 
2.1. Forme  necontrolate de marketing electronic 
Modalităţile de promovare prin intermediul sistemelor de marketing 
electronic s-au diversificat în ultimii ani prin dezvoltarea tehnologiilor avansate în 
domeniu. Promovarea produselor sau serviciilor în mediul electronic prezintă o serie 

de avantaje în principal legate de gradul ridicat de ordonare şi sistematizare a 
informaţiei. Reclamele promovate în sfera Internetului şi a noilor media dezvoltă un 
element de susţinere şi afirmare a mecanismelor de atragere a clientelei sau 
consumatorilor de bunuri şi servicii, oferindu-le oportunităţi diversificate în 
condiţiile facilităţii accesării şi utilizării specifice mediului electronic. Strategiile de 
campanie publicitară pe internet sau în noile media au devenit o prioritate în ultimii 
ani, în condiţiile dezvoltării acestor reţele la nivelul a miliarde de utilizatori. 
Modelarea audienţelor1 prin intermediul mass-mediei electronice, online, a devenit 
un obiectiv fundamental în cadrul campaniilor promoţionale. 
Realitatea virtuală reflectă un univers complex, de raţiuni şi semnificaţii, 
utilitatea şi aplicabilitatea tehnologiilor new media în viaţa socială sunt o modalitate 
concretă de influenţare a diverselor categorii de public. Publicitatea online, 
marketingul viral ca formulă de susţinere sau interacţiune electronică,  reţelele de 
socializare sau grupurile de bloggeri transgresează frontiere politice, economice, 
sociale sau culturale.  
Accesibilitatea, facilităţile, interecţiunile sociale create sunt un reper şi un 
factor de noutate pentru omul contemporan. Internetul este astăzi un vector de 
promovare într-un mediu social, caracterizat de ubicuitate şi complexitate. 
Utilizatorii obişnuiţi, comunităţi sau grupuri online, bloggeri sau jucători în reţea, 
reţele sociale sau activităţi de tip electronic – advertising, fiecare dintre cei 
menţionaţi este vizibil în mediul virtual, online. 
Există vulnerabilităţi specifice campaniilor promoţionale în mediul reţelelor 
net. Riscurile ca un utilizator să devină o ţintă a unor campanii de promovare de 
natură a genera un prejudiciu, material sau moral sunt foarte mari: 
1. utilizarea de informaţii  false, trucate, de natură a înşela consumatorul; 
2. promovarea de produse sau servicii contrafăcute, necunoscute unui utilizator 
de reţea Internet; 
3. folosirea în campaniile dezvoltate în mediul virtual a unor nume comerciale 
recunoscute, de asemenea de natură a induce în eroare utilizatorul. 
Strategiile de campanie publicitară în mediul electronic pot crea o direcţie de 
manipulare prin advertising, cu alte cuvinte pot sugestiona şi influenţa în mod 
deliberat fals segmente sau grupuri de utilizatori de internet. 
 
2.2. Utilizarea ilicită a mediilor electronice, online 
Dezvoltarea tehnologiei informatice, cu precădere odată cu apariţia 
sistemului www (world wide web), a generat potenţialul de risc specific apariţiei 
acestor noi medii electronice. În aceeaşi ordine de idei a dispărut garanţia 
anonimităţii prin utilizarea Internetului, mesajele transmise sunt uşor de identificat, 
raportat la utilizatorii interesaţi. Monitorizarea traficului de Internet prin 
identificarea adresei de IP sau adresă de e-mail a devenit o obişnuinţă a controlului 
social electronic practicat de autorităţi şi operatorii de servere electronice. Această 
practică a apărut ca urmare a situaţiilor de intruziune în baze de date ale unor 
instituţii, firme sau organizaţii de pretutindeni.  
O altă formulă de monitorizare electronică a mesajelor web este realizată de 
marile companii industriale, bancare, de servicii interesate în protejarea secretelor 
                                           
1
 Scott, Merrman, David, The new rules of marketing and PR, New Jersey, John Willey & Sons, 
Inc, Hoboken, 2007. 

specifice. În acelaşi timp este urmărit modul în care se comportă angajaţii sau 
personalul specializat şi se realizează direcţiile de acţiune pentru promovarea şi 
protejarea secretelor profesionale. A avea un control
2
 operaţional asupra entităţilor 
din subordine este un scop în sine şi elimină eventuale tendinţe de risc provocate de 
angajaţi aflaţi în subordine. 
 
2.3. Forme de criminalitate informatică 
Dezvoltarea internetului şi noilor media a creat dincolo de oportunitatea şi 
deschiderea accesării şi utilizării în scopuri constructive şi pacifiste a spaţiului 
cibernetic  perspectiva din ce în ce mai vizibilă a utilizării în scopuri distructive, 
antisociale a  mediei electronice. În practica analizelor şi studiilor de criminologie 
informatică3 există o serie de situaţii sau speţe concrete identificabile: 
1. atacuri îndreptate împotriva structurilor militare, informaţionale, dar şi a 
celor politice, administrative, decizionale; 
2. atacuri îndreptate împotriva companiilor şi afacerilor private; 
3. atacuri în sfera financiar-bancară; 
4. atacuri teroriste sau cu un asemenea caracter. 
5. atacuri comise de angajaţi sau foşti angajaţi ai unor companii. 
6. atacuri criminale provocate de persoane având conduite cu caracter deviant. 
Perfecţionarea acţiunilor de crimă cu caracter informaţional la nivel mondial 
a generat riscuri şi vulnerabilităţi cu grad ridicat de periculozitate. În continuare, 
analizăm elemente concrete care definesc criminalitatea informatică. 
 
2.3.1. Fraude sau furturi financiare realizate prin intermediul sistemelor 
electronice 
Cazuistica infracţionalităţii cu caracter informatic a devenit diversificată în 
ultimii ani datorită apariţiei a diverse programe informatice pirat sau a falsificării 
unora deja existente. În materie de securitate electronică a datelor bancare, 
evidenţiem situaţiile în care se înregistrează furturi de pe carduri bancare sau din 
conturi aflate în bănci. Hackerii, piraţii electronic, au devenit foarte agresivi şi s-au 
perfecţionat în mod corespunzător cu evoluţia tehnologiei web.  
 
2.3.2. Furtul de informaţii din sisteme securizate 
Strategiile de capturare şi sustragere a informaţiilor care aparţin diverselor 
organizaţii au devenit o practică constantă a piraţilor informatici, inclusiv prin 
deturnarea unor informaţii cu caracter secret sau de interes pentru recomercializare 
specifică.  
Trebuie să exemplificăm, prin susţinerea unor dezvoltări strategice în 
protecţia sistemelor militare4. În cazul sistemelor cu caracter militar au fost 
dezvoltate unităţi specializate pentru protecţia datelor cu caracter clasificat, misiunea 
principală a cyber-războinicilor, după cum sunt cunoscuţi astfel de specialişti, este 
acţiunea în situaţii-limită, de atac informatic de orice natură. În acest caz, aplicaţiile 
                                           
2
Dunnighan, James, F., Noua ameninţare mondială. Cyber terorismul, Bucureşti, Editura „Curtea 
Veche”, 2010, p. 142. 
3
Amza, Tudor; Amza, Petronel, Cozmin, Criminologie – tratat de teorie şi politică criminologică, 
Bucureşti, Editura „Lumina Lex”, 2005, pp. 445-449. 
4
Dunnighan, F, James, op. cit., p. 168. 

cu caracter militar au servit la apărarea acestor sisteme şi au fost preluate şi în 
practica altor domenii.  
 
2.3.3. Expunerea la producţii electronice de pornografie infantilă 
Platformele electronice sau site-urile având conţinut cu caracter obscen au 
roluri nefaste în influenţarea opiniei publice, mai ales a tineretului. Toate aceste 
forme de criminalitate pornografică necesită măsuri severe de protecţie a datelor şi 
informaţiilor prezentate. Parolarea, semnăturile electronice ale vocii sunt câteva 
modalităţi de combatere a riscurilor de acest gen şi înţelegem prin această afirmaţie 
blocarea sau obstrucţionarea persoanelor vulnerabile în speţă: copii şi adolescenţi la 
astfel de site-uri. 
 
2.4. Dependenţa de internet şi jocuri online 
Ascensiunea la nivel planetar a internetului şi mass-mediei electronice în 
ultimele decenii a determinat accentuarea fenomenului de dependenţă în cazul 
diverselor categorii de public utilizator. Reţeaua internet are un grad ridicat de 
complexitate, iar aceasta nu înseamnă doar existenţa site-urilor şi portalurilor sau a 
programelor informatice, ci şi a altor forme de interacţiune proprii mediei 
electronice, de pildă reţelele de socializare şi blogurile. 
Dezvoltarea tehnologiilor informatice moderne a determinat apariţia 
primelor programe de calculator axate pe divertisment. Dacă jocul de calculator este 
o creaţie a ultimelor decenii, jocul ca formă de petrecere a timpului liber, în mod 
agreabil este o realitate cu adevărat milenară. 
În ultimii ani s-au lansat o serie de ipoteze privind implicaţiile create de o 
serie de jocuri violente sau cu caracter violent apărute pe piaţă, care ar fi de natură a 
influenţa într-o formă negativă cu precădere publicul tânăr.  
Aprofundarea problematicii impactului produs de jocuri de calculator asupra 
tinerilor a determinat focalizarea cercetărilor în ceea ce priveşte existenţa unor efecte 
de scurtă sau lungă durată în cazul jocurilor de calculator  violente. O astfel de 
cercetare s-a realizat de către Craig Anderson şi Karen A. Dill5. Autorii studiului s-au 
raportat la ceea ce este definit drept GAM sau Modelul General al Agresivităţii. 
Potrivit acestui model dezvoltat în psihologie, există posibilitatea anticipării 
comportamentelor pe termen lung ale unei persoane, în funcţie de evoluţia avută 
într-un interval de timp limitat. Raportat la ceea ce priveşte rezultatele obţinute în 
această cercetare, expunerea la jocuri de calculator violente determină următoarele 
caracteristici comportamentale în cazul utilizatorilor: 
1. există o corelaţie intensă între agresivitate şi expunerea la jocuri violente, iar 
aceasta afectează preponderent subiecţii de sex masculin; 
2. violenţa produsă de jocurile de calculator are efectul de desensibilizare, iar 
aceasta înseamnă un grad de empatie mai scăzut şi un risc de violenţă 
crescut; 
3. jocurile de calculator pot fi asociate cu filme violente, iar reacţiile 
determinate de vizualizarea unui film violent pot fi corelate cu reacţii de tip 
emoţional, adică irascibilitate şi agresivitate din jocurile video violente. 
                                           
5
Anderson, A. Graig, “Violent Video-Games: Myth, Facts and Unanswered questions”, 
2002, în Tarasov, Alexandru, Psihologia jocurilor de calculator, Iaşi, Editura „Lumen”, 
2007, p. 62. 

Concluzionăm cu analiza efectelor negative produse de jocurile de calculator 
prezentând un studiu realizat în ţara noastră6 în anul 2007, privind impactul produs 
de internet şi de jocurile pe calculator asupra tinerilor. Rezultatele acestei cercetări 
arată faptul că un tânăr practicant de jocuri de calculator interacţionează intens cu 
mediul online, iar această participare se va materializa prin transpunerea în viaţa 
cotidiană a unor comportamente şi valori învăţate în cadrul unui joc. Apariţia acestei 
situaţii în viaţa unui adolescent sau tânăr are consecinţe nefaste din punct de vedere 
social, respectiva persoană dezvoltă un comportament atipic în relaţiile de zi cu zi. 
 
 
Concluzii 
Asistăm, în zilele noastre, la fenomenul de propagare şi diseminare a 
reţelelor online în toate sferele vieţii socioumane, atât la nivel de ansamblu social, 
cât şi în plan microsocial, individual. Tehnologia informaţională are un impact 
deosebit asupra diverselor categorii de public, dar cu precădere în cazul segmentului 
tânăr de populaţie. Din această cauză, şi nu numai, interesul pentru cercetări de acest 
gen este în creştere în mediile specializate. 
Mediul online are un efect profund asupra vieţii sociale sau pentru fiecare 
individ în parte, în funcţie de interese, oportunităţi şi aspiraţii dintre cele mai 
diverse, sistemul mass-media online este o formă de consum social caracterizat de o 
serie de elemente specifice: programe şi site-uri informatice, reţele de socializare 
online, jocuri de calculator în reţea. 

Abstract 
This paper represents an investigation into Romanian phraseological corpus of an 
onomasiological field from a cultural perspective, in a context where, it is only more 
recently that the cultural foundation of phraseology has been duly noticed as playing 
an important role. We agree with the statement made by Piirainen (2007) according 
to which there can be no adequate description of phrasemes and the way they 
function in a language without regard to culture, since in many cases culturally 
based concepts govern the inference from literal to figurative. 
This paper represents an answer to the lack of investigations into Romanian 
phraseology of an onomasiological field from a cultural perspective, in a context 
where, at the moment, there are still few studies trying to cope with such questions 
in European languages.  
In this article, we shall attempt to analyze the way in which representations related 
to the food instruments, on which Romanian phraseological structures rely, generate 
real paradigms of signification depending on the position that these objects occupy 
in the popular mind. This will be possible by understanding the phraseological 
meaning as two-stage-process: the stage of the literal meaning, witch is 
conventional, lexicalized, accessed automatically (Ariel 2002) and the stage of 
phraseological meaning, “derived” and “figurative”, based, in generally, on 
metaphor or metonymy, the key-elements in the phraseology of all languages (cf. 
Lakoff, Turner, 1980, Kövecses 1986, Gibbs 1995, Dobrovol’skij, Piirainen 2005). 
We understand the term “figurative” in the sense that Dobrovol’skij/Piirainen (2005) 
give to this phrase. A relation is figurative only if it contains an image component. 
By image component the authors understand “a specific conceptual structure 
mediating between the lexical structure and the actual [=phraseological] meaning of 
figurative units” (p. 14). Just these “traces of literal meaning” which are inherited by 
the figurative meaning of phrasemes are very important in our approach because 
they incorporate the “knowledge about things”, fundamental into investigation of 
phraseology from a cultural perspective. In order to investigate into phrasemes of 
this kind, a consistent metalinguistic apparatus is needed that we shall shape by 
drawing on the information provided by mythology, folklore, ethnography, 
sociology, the history of mentalities.  
In this article, we intended to show the specific methods of the Romanian food 
instruments phrasemes to sensitise a representation or an attitude, as well as to 
identify the effects of the communication of primary mental forms, as related to 
regional and general patterns.  
The corpus of Romanian phraseological structures that is based on our study has 
been taken from Iuliu Zanne’s (1895-1912) monumental collection Proverbele 
românilor din România, Bucovina, Ungaria, Istria şi Macedonia. Proverbe, zicători, 

povăţuiri, cuvinte adevărate, asemănări, idiotisme şi cimilituri cu un glosar 
româno-frances, vols. I-X, together with both the old and new series of most 
important work of Romanian lexicography, Dicţionarul limbii române.  
Key-words: Romanian phraseological corpus, onomasiological field, food 
instruments, cultural-semiotic approach. 
 
1. Introduction 
Many recent studies demonstrate that the modern phraseology
1
 research is 
unthinkable without taking cultural knowledge into account (cf. Dobrovol’skij 1998, 
Piirainen 2007, Mieder 2008).  
Phrasemes reflect the most important dimensions of the culture, which have been 
theorized in the scientific literature, such as: culture as the mode of experiencing the 
world, of conceptualizing and evaluating it as offered by language (cf. John-Laird 1983: 
10), as the shared modes of social behavior which may also comprise certain collectively 
held stereotypes, values and attitudes perceived as personality traits defined at the level 
of groups or even as “national character” (cf Berry/Poortinga/Marshall/Dasen 2002: 87-
88, 96-97) and as the shared traditions, which have accumulated historically and are part 
of its collective memory (Kramsch 1998: 7). Dobrovol’skij & Piirainen (2005) 
distinguish between five types of cultural aspects underlying figurative units: (a) aspects 
of culture-based social interaction, (b) material culture, (c) textual dependence, (d) pre-
scientific conceptions of the world and (e) cultural symbols. 
The phraseological structures whose literal level refers to the elements of 
everyday life like food instruments express all dimensions of culture mentioned 
above. This paper represents an answer to the lack of investigations into Romanian 
phraseology of an onomasiological field from a cultural perspective, in a context 
where, at the moment, there are still few studies trying to cope with such questions 
in European languages.  
 
2. Corpus, aims and method  
If “a corpus is a collection of pieces of language that are selected according 
to an explicit criteria in order to be used as a sample of a language” (Sinclair 1996: 
4), a method and a linguistic discipline with valuable results in setting up a research 
corpus is onomasiology. Designed by German linguists as a discipline studying the 
names of concepts in a certain language, onomasiology combines with the fields 
method to delineate lexical class (paradigm) within which they can rigorously 
analyze the semantic relationships. These methods contribute to the delimitation of 
our research corpus, including the Romanian phrasemes founded on images of food 
instruments.  
In this article, we shall attempt to analyze the way in which images of the 
food instruments, on which Romanian phraseological structures rely, generate real 
paradigms of signification depending on the types of shared cultural knowledge that 
emerged to underlie conventional figurative units. This will be possible by 
understanding the phraseological meaning as two-stage-process: the stage of the 
literal meaning, witch is conventional, lexicalized, accessed automatically (Ariel 
2002) and the stage of phraseological meaning, “derived” and “figurative”, based, in 
                                           
1We want discarding the dichotomy of “phraseology” and “paremiology” in favor of the single 
term “phraseology”. 

generally, on metaphor or metonymy, the key-elements in the phraseology of all 
languages (cf. Lakoff&Turner 1980, Kövecses 1986, Gibbs 1995, 
Dobrovol’skij&Piirainen 2005). We understand the term “figurative” in the sense 
that Dobrovol’skij&Piirainen (2005) give to this phrase. A relation is figurative only 
if it contains an image component and an additional naming. By image component 
the authors understand “a specific conceptual structure mediating between the 
lexical structure and the actual [=phraseological] meaning of figurative units” (p. 
14). Just these “traces of literal meaning” which are inherited by the figurative 
meaning of phrasemes are very important in our approach because they incorporate 
the “knowledge about things”, fundamental into investigation of phraseology from a 
cultural perspective. In order to investigate into phrasemes of this kind, a consistent 
metalinguistic apparatus is needed that we shall shape by drawing on the 
information provided by mythology, folklore, ethnography, sociology, the history of 
mentalities.  
The corpus of Romanian phraseological structures that is based on our study 
has been taken from Iuliu Zanne’s (1895-1912) monumental collection Proverbele 
românilor din România, Bucovina, Ungaria, Istria şi Macedonia. Proverbe, zicători, 
povăţuiri, cuvinte adevărate, asemănări, idiotisme şi cimilituri cu un glosar 
româno-frances2, vols. I-X, together with both the old and new series of most 
important work of Romanian lexicography, Dicţionarul limbii române.  
 
3. Food instruments as images component of phrasemes 
Food, housing and clothing belong to the most elementary requirements of 
all human beings, representing structures of everyday life (Braudel, 1984: 112-205).  
Manufacturing food tools, and working with them may constitute an image of 
human evolution not only in terms of the material dimension of life but even in 
terms of spiritual manifestations. It is obvious that peculiarities of instruments food 
have left important traces in conventional figurative language. In this article the 
question will be investigated of how the conceptualization of the food instruments 
such RECIPIENTS manifest themselves in Romanian phrasemes. The motivating 
links between the frame of RECIPIENTS and the figurative meanings of many 
conventional expressions are provided by the knowledge of the specifics and 
functions of these tools. When setting up the symbolic values of vessels (recipients) 
in general, several factors brought their contribution: the material they are made of, 
their shape, their usual content, their practical or ritual destination.  
 
The pot a round vessel of any size, made of earth, metal, or glass, used for 
holding liquids, cooking or preserving food, was, perhaps, the element belonging to 
the food instrumentation with the most complex practical and ritual uses.  
As image component of phrasemes, the POT proves a great versatility.  
Romanian phraseological structures can be organized along two directions of 
signification, the first one related to the structures containing the image of the POT 
                                           
2
Concerning the phraseological structures taken from Iuliu Zanne’s collection, we have 
generally used the author’s explanations who, for his part, has frequently made use of those 
given by the sources he used, respectively by the references that communicated them to him. 
For these reasons, the explanations reflect different styles.  

as recipient and the second one referring to those relying upon the recipient as a 
metonymic image for content.  
A. The first direction of signification direction of the term pot takes into 
consideration the two contexts for using the object, the daily and the ritual context.   
a) The pot as daily recipient – part of material culture, of “natural experience” 
1. POT – term of comparison  
The shape and size of the vessel constitute images that turn the POT into a 
comparison term in similes such as: cât o oală de praznic (mare) (as large as a pot) 
“very big”, a fi goală ca o oală (to be as empty as a pot) “(about houses) to be 
meager”, Casa-i goală ca o oală, de n-are de ce se prinde mâţa (The house is as 
empty as a pot, the cat has nothing to cling to) (Zanne, P III, 81), a se feri ca de oala 
mălaiului (to keep away as if from a pot of millet) “to guard against almost 
everything” (Zanne, P IV, 24).  
2. POT – image of a sad reunion 
As a recipient, the pot may receive different content, that is why it functions as an 
image of reunion, most of the times a sad reunion: a pune (toate) în aceeaşi oală [to 
put (all the things) into one pot] “to mix (very) different things, issues etc. and thus 
to cause misunderstandings, confusions” (cf. DLR, VII/2).  
3. POT – image of lack of resistance, of transience 
Moreover, the pot may function as an image of man generally, most common of all 
being the idea of weakness: Oala fără de mănuşă / Ajunge după uşă (The pot 
without its glove / Is left behind the door) “for beggars and old people who are no 
longer able to work”, Când se lovesc două oale se sparg amândouă (When two pots 
collide, both of them are broken) “is said about weak persons”, Se laudă oala că va 
sparge căldarea (The pot brags about cracking the pail) “when a weak person 
challenges a stronger person that will defeat him” (Zanne, P IV, 6-7).  
The same image of lack of resistance can be extrapolated to other elements as well: 
Oala dogită în zadar o mai legi (One vainly mends a broken pot) “tatty things are 
vainly mended” (Zanne, P IV, 6), Ajunge un ciomag (sau o bâtă, o măciucă) la un 
car de oale [A club (or a stick, or a bludgeon) is enough for a carload of pots] “one 
word is enough for those who wish to see; not much effort is required to overset 
something that is weak, amateurish” (cf. DLR, VII/2). 
4. Broken POT - image of mistake 
The broken pot is, in this context, generally an image for a mistake: Oala s-a spart 
în capul meu (The pot was broken into my head) “meaning that I was found guilty, 
but the blame was not mine” (Zanne, P IV, 12), Să n-am parte de oale sparte (I shall 
never enjoy broken pots again) “meaning a bad thing that does not suit one’s book; 
jocose oath to state something that may not be true”, a plăti oalele sparte de alţii (to 
pay for the pots that somebody else broke) “to be left holding the sack” (Zanne, P 
IV, 21-23). 
5. POT – image of accessible space 
The pot is the place where food is at man’s disposal, that is why it can be an image 
for everything that is accessible: a prinde (sau a lua, a ridica pe cineva) ca din oală 
[to catch (or take, lift someone) as if from a pot] “to catch somebody easily, with no 
difficulty; to take somebody by surprise” (Zanne, P IV, 24). 
b) The pot as ritual recipient – subsumed under the label “fictive conceptual 
domain” (Dobrovol’ski 236). 

Dobrovol’ski & Piirainen understand by “fictive conceptual domain” the knowledge 
such folk theories of ancient times, pre-scientific conceptions o the world (including 
religion, superstition, common belief, etc.). 
To the area of superstitions belongs the idiom a-i pune (cuiva) oala [to set (the pot) 
for somebody] “to charm somebody, to cast spells upon somebody” (cf. DLR, 
VII/2). The value of ritual object is transparent and its image functions as a 
metonymy for spell. The pot is the main recipient in most spells (Candrea, 1999: 
379), as all religions use various vessels for sacrificial rites generally during love 
feasts or Holy Communion ceremonies.  
To the same ritual space belongs the idiom a se face (sau a fi) oale şi ulcele 
(sau ulcioare) [to turn into (or, to be) pots and jugs (or jars)] “to be long dead” (cf. 
DLR, VII/2), for which Stelian Dumistrăcel suggests, together with an interpretation 
of extrapolation of the Biblical text of Genesis, “Dust thou art and into dust thou 
shalt return”, an alternative for decoding the structure as a possible evocation of urn 
cremation, eventually of the practice of deposing the deceased into a ceramic vessel 
(Dumistrăcel, 2001: 271-276). Part of the same register is also the idiom sună a oală 
(he sounds like a pot) “he is very ill, he is dying” (Zanne, P IV, 25). 
The same suggestion of cremation by deposition into a pot might also be carried, 
according to the same author, by the idiom a pune (pe cineva) în oală [to place 
(somebody) into a pot] “to defeat, to conquer somebody” (Dumistrăcel, 2001: 276-277), 
or i s-a spart oala (his pot has been smashed), “meaning that his life was broken, he 
died” (Burada, 2006: 19). The significance of the last phraseme is based on a 
reminiscence of urn cremation, the custom recorded by Teodor T. Burada of breaking a 
pot, sometimes full of ash, at someone’s tomb (Burada, 2006: 19). This gesture is very 
well accounted for on the level of superstition: “When the corpse is taken out of the 
house, somebody throws a pot after the dead person so as to destroy all evil” (Gorovei-
Ciauşanu, 2000: 199).  
Să-ţi astupi oalele de el (Cover your pots in front of him) “about a man that 
talks or swears a lot, about the ill-behaved or the filthy” (Zanne, P IV, 12-14). The 
last structure evokes the beliefs concerning the vessel’s capacity to attract evil 
forces, the most favorable occasion of these to enter the human body being by means 
of food and drinks (Candrea, 1999: 101). With an opening at the top, the pot can 
catch evil influences: “Where a woman has just given birth to her child, the pots are 
turned upside down to keep the witch away” (Niculiţă-Voronca, I, 1998: 136). 
 
c) The pot as recipient – image of social interaction (cultural models, social 
conventions, taboos, gestures 216-223) 
To this category belong the idioms a mâncat din oală (s/he ate from the pot) “s/he 
lost her virginity ”; a gustat la oala cu chişleag (she tasted from the pot of yoghurt) 
“(especially about young girls) she lost her virginity, she went wrong” (Zanne, P III, 
522), correlated with the saying Să nu mănânci din oală că-ţi plouă la nuntă (Do not 
eat directly from the pot for it will rain on your wedding day) (Zanne, P IV, 23). 
Eating directly from the pot, meaning “to help oneself to the food” before the proper 
time, may constitute the euphemistic image for losing one’s virginity; “Romanians 
believe that it will rain on the wedding day of the girl that has not been fair” (Zanne, 
P IV, 23), that is why one should not eat from the pot for it ill rain on wedding day. 
So, the motivation of these idioms is also the result of a social model: in 
conservative societies, on the wedding day, the girl must be virgin. 

These phrasemes are an example for the “blending of cultural phenomena in 
figurative units” (240), they are based on knowledge about social interactions, 
fictive conceptual domain and material culture.  
B. The second significant direction of organizing the phraseologies that contain the 
image of the pot is the one in which the vessel is a metonymic suggestion for the 
content, consequence of natural experience.  
POT – image of of the self. 
If the verb to boil is used with the meaning of “to annoy, to nag”, the same registry 
integrates the idiom a-i da oala în foc (his pot boiled over) “to get angry, to blow 
one’s top”, i-a dat oala în foc (his pot overboiled) “he got angry over nothing” 
(Zanne, P IV, 25). In this context, the pot, seen first of all in terms of its content, 
becomes a mark of the self and it can be related with conceptual metaphor namely 
ANGER IS THE HEAT OF A FLUID IN A CONTAINER (Lakoff & Johnson 
1980, 1999; Lakoff 1987, 1990, 1993; Lakoff & Turner 1989). 
POT – image of propriety  
Each will make sure that nobody meddles in what is considered to be his: Nu-ţi băga 
nasul unde nu-ţi fierbe oala (Do not stick your nose where your pot is not boiling) 
(Zanne, P IV, 16), a se amesteca (sau a-şi băga nasul) unde nu-i fierbe oala [to 
interfere (or to stick one’s nose) where one’s pot is not boiling] “to interfere with 
something without having been invited, to interfere in somebody else’s business” 
(cf. DLR, VII/2), Se amestecă unde nu-i fierbe oala (he interferes where his pot is 
not boiling) “he interferes with somebody else’s business” (Zanne, P IV, 14).  
POT - image for the vice of drinking 
Another metonymic use of the term pot is the one referring to the drink represented 
by the recipient: a sufla în fundul oalei (to blow into the bottom of the pot) “to get 
drunk, to be drunk”, Îi trage cu oala / Ca să treacă boala (He hits it with the pot / 
So the illness may go away) “for the hard drinker”, a fi bolnav de oală (to be 
suffering from the pot) “he drinks too much, he suffers from boozing” (Zanne, P IV, 
24).  
 
Unlike the pot, the bowl, strachină, in Romanian, a vessel made out of burnt clay, 
lightly scooped, that is meant for individual usage, possesses marks of the self more 
pregnantly. The phraseology fully illustrates it.  
BOWL – image of the owned thing 
The bowl constitutes itself as a representation of the owned thing that somebody else 
takes advantage of or that is shared with somebody else as a sign of friendship: a-i 
mânca cuiva din strachină (to eat out of somebody’s bowl) “to take material 
advantage of someone” (cf. DLR, X/5), a mânca dintr-o strachină (to eat from the 
same bowl) “to live together, to be very good friends, to be of the same kidney” 
(Zanne, P IV, 130). Eating out of the same vessel is synonymous with establishing a 
relationship, placing oneself on the same level with someone else and that is why 
rude behavior can be represented by the idiom: parc-am mâncat dintr-o strachină cu 
el (it’s not like he and I ate from the same bowl) “is said about rude people” (Zanne, 
P IV, 131).  
Broken BOWL – image of of mistake 
The bowl, just like other brittle vessels, represents a way of illustrating clumsiness, 
errors generally: a călca în străchini (to step into bowls) “to have love affairs; to 
walk carelessly, clumsily; to commit blunders”, a fi un calcă-n străchini (to be a 

stepper-into-bowels) “to be clumsy”, a călca în străchini verzi (to step into green 
bowls) “to behave badly” (Zanne, P IV, 129-130). 
BOWL – image of accessible space 
Just like the pot, the bowl, as a recipient that allows effortless access to food 
contributes to illustrating the accessible act: a-l lua ca din strachină (to pick 
somebody up as if from a bowl) “meaning easily, effortlessly” (Zanne, P IV, 130). 
A kind of bota bag, ploscă in Romanian, a round and flat recipient made out of 
wood, burnt clay, (wrought) metal, with a small capacity, with a short and narrow 
neck, used for keeping and carrying water or other drinks is a vessel of relationships 
par excellence. This bota bag is used for long trips and the close ones are offered to 
drink from it, it is taken when going match-making, when an engagement is settled 
and the wedding guests are invited to the wedding the bota bag is drank from.  
These values of the object have also left their mark on the level of phraseology. 
A. Bota bag as image component of phraseme can be motivated by the “natural 
experience” having the following values:  
1. BOTA BAG - mark of vice 
The bota bag is a mark of conviviality and, to he same extent, of vice: ai noştri de la 
gura ploştii (our people from the mouth of the bota bag) “greeting formula among 
drunkards” (cf. DLR, VIII/3), Când e plosca la mijloc, / Mare, mic, e cu noroc, 
(When the bota bag is in the middle, / Big, small, there is luck) “for drunkards” 
(Zanne, P IV, 94), Umblă cu plosca la nas (He walks with the bota bag next to his 
nose) “he enjoys drinking” (Zanne, P IV, 93). 
2. BOTA BAG - image of rumor spreading, of versatility 
Like a consequence of conviviality, the bota bag can also be an image of rumor 
spreading, of manipulation: a umbla cu plosca (to walk with the bota bag) “to 
chatter, to spread the news” (Zanne, P X, 237), Te poartă ca plosca (It carries you 
like a bota bag) “meaning, in all directions” (Zanne, P IV, 94).  
B. The motivation of bota bag as image component of phraseme is based on 
knowledge about social interactions 
Phrasemes like a se duce (sau a veni) cu plosca [to go (or to come) with the bota 
bag] “to go (or to come from) match-making”, S-a băut plosca (The bota-bag has 
been drunk) “is said when an engagement is over” (cf. DLR, VIII/3) are motivated 
by the social conventions of match-making or commercial engagements. 
 
Today’s generic term for kitchen vessels, Romanian blid “dish”, initially meant, 
according to Tudor Pamfile, a “tin plate” that was made by craftsmen settled in the 
wood glades (Pamfile, 1910: 387).  
The phraseologies of this term show most of the times negatively marked directions 
of signification, been also the result of lack of individualization. 
1. Empty DISH - image of poverty 
The empty dish, as a recipient that does not fulfill its designation, is an image of 
poverty, of lack generally: Când e blidul gol, se bate lingura cu el (when the dish is 
empty the spoon will strike against it) “when man lacks what he needs, he will fight 
those of his own house; if the head of the family is not capable of running his house, 
the children will go over his head” (Zanne, P III, 476), n-are ce pune în blid (he has 
nothing to put in his dish) “poverty stricken” (Zanne, P III, 478).  
2. DISH – image of togetherness 

Nevertheless, the dish is also an image of togetherness: Amândoi mănâncă dintr-un 
blid (they both eat from the same dish) “hail-fellows”, Amândoi se spurcă într-un 
blid (they both get besmirched in the same dish) “hail-fellows; especially about the 
bad and the evil-minded” (Zanne, P III, 478). 
3. DISH – image of clumsiness 
The dish, as a generic term for kitchen vessels that are most often brittle, occurs as 
an image in the context of illustrating a flaw, such as clumsiness: A intrat nora în 
blide (The daughter-in-law has entered the dishes) “when somebody breaks 
everything that he touches, hunts the things like heck” (Zanne, P III, 479). The 
“natural experience” combines whit social model of daughter-in-low 
4. DISH – image of insignificant profit 
Also, representing vessels that contain only scraps of food, the term dish can 
contribute to constructing the image of the profiteer: a linge blide (to lick dishes) “to 
dine at somebody else’s, to live off somebody else’s work” (Zanne, P III, 478). 
In conclusion, as image component of phrasemes, the generic terme, blide, “dish” 
brings into signification elements related to natural experience: the material they are 
made of, their content and their practical destination. 
 
Conclusion 
If the motivation is understood as possibility of un interpretation of the 
mental image in a way that makes sense of the use of phrasemes, the motivating 
links between the frame of RECIPIENTS and the figurative meanings of many 
conventional expressions of Romanian language are provided by natural experience 
and cultural knowledge, elements which govern the inference from literal to 
figurative. 

Giorge Pascu sau zidirea prin cuvânt1 
 
 
Résumé 
Parmi les philologues roumains, Giorge Pascu occupe une position controversée 
dans la mesure où l’aspect des relations interhumaines est concerné plutôt que la 
direction purement scientifique de ses préoccupations. De l'étude de son œuvre 
linguistique littéraire et ainsi que des entretiens avec sa fille, Corina Tîrnăveanu 
(professeur de langue et littérature roumaine, dont la résidence est à Târgu Mureş ), 
il résulte qu'une réévaluation de sa contribution au développement de la philologie 
roumaine serait nécessaire. Les composantes de sa personnalité scientifique (il s’est 
manifesté comme linguiste, spécialiste en dialectologie et en folklore) et sa 
profession (professeur dans l’enseignement supérieur à Iaşi et directeur de la 
Bibliothèque centrale universitaire «Mihai Eminescu» Iaşi) sont en cours de 
réexamen visant la multiplication, la diversification et la réconsidération de 
l’information dans le domaine des sciences du langage dans les dernières décennies. 
Mots-clés: personnalité controversée, sciences du langage, contributions durables, 
réévaluation valoriques, histoire de la culture. 
 
Există oameni care îşi asumă crezul cel mai complex cu putinţă: al 
cuvântului, în istoricitatea lui adevărată, dar şi în artisticitatea lui intrinsecă. De 
aceea astfel de intelectuali sunt dificil de catalogat, întrucât ni se înfăţişează ca 
lingvişti devotaţi, dar şi ca analişti literari pasionaţi de coeziunea straturilor de 
comunicare estetică. 
Giorge Pascu ilustrează această râvnită logodnă dintre matematica 
inventarelor lexicale şi sclipirea inteligenţei metaforice a poporului român. Cele 
două conţinuturi şi-au aflat drumuri paralele, dar un autor de sinteze le-ar putea 
aduce în aceeaşi matcă. Concret, din multitudinea laturilor personalităţii sale (istoric 
literar, traducător, folclorist, istoric al religiilor, editor, lingvist, filolog, dialectolog, 
publicist), exigenţa utilizatorilor textelor semnate G. Pascu a selectat două lucrări 
fundamentale – „Sufixele româneşti” şi, respectiv, „Despre cimilituri”. Aceasta nu 
înseamnă că în cuprinsul celorlalte contribuţii ale sale nu există aspecte valabile, 
chiar şi fragmentar, în definirea specificului spiritual al românilor. 
Receptarea operei lui Giorge Pascu a cunoscut discontinuităţi, în legătură 
sau nu cu caracterul controversat al calităţii relaţiilor umane pe care le-a promovat în 
mediul academic ieşean îndeosebi. Un portret adecvat al celui în cauză îi aparţine lui 
I. D. Lăudat, fost student al său şi deci observator obiectiv al realităţilor sociale şi 
profesionale derulate în faţa sa. În 1975, acesta a redactat o broşură sub genericul 
                                           
1
 Versiunea în limba franceză, în volumul ”Contemporary Perspectives on European Integration 
between Tradition and Modernity” (Ed. Iulian Boldea, Cornel Sigmirean), Târgu-Mureş, Editura 
Universităţii „Petru Maior”, 2013. 

„Din istoricul catedrelor Facultăţii de Filologie de la Universitatea «Al. I. Cuza» 
Iaşi”, cu titlul „G. Pascu – întâiul profesor de istoria literaturii române vechi”. Iată 
primele două enunţuri din lucrare, menite a aşeza cadrul general al Iaşiului 
universitar interbelic: „Aruncându-mi privirile cu mult timp în urmă – acum 40 de 
ani –, când începeam studiile universitare la fosta Facultate de Litere şi Filozofie, 
specialitatea limba şi literatura română, îmi amintesc că erau doar câteva cadre 
didactice la specialitatea amintită. Literatura română era predată de doi profesori: G. 
Ibrăileanu şi G. Pascu, estetica literară de Octav Botez, iar lingvistica de Iorgu 
Iordan, care i-a urmat lui Alexandru Philippide. [...] Asistenţi universitari erau 
Grigore Scorpan la istoria literaturii române vechi, Gheorghe Agavriloaei la istoria 
literaturii române moderne şi Gheorghe Ivănescu la lingvistică”2. Din descrierea care 
urmează se deduce că G. Pascu a primit aprecierea totală a fostului său magistru, 
care l-a considerat cel mai potrivit pentru a preda o nouă disciplină. „Universitatea 
ieşeană – faţă de Universitatea din Bucureşti – a introdus pentru prima oară, în 
planul de învăţământ, studiul istoriei literaturii române vechi, la stăruinţa marelui 
lingvist Alexandru Philippide, unul dintre cei mai vechi profesori ai Facultăţii de 
Litere şi Filozofie. Titularul noii discipline a fost G. Pascu, elev al lui Philippide. 
Trecându-şi doctoratul la scurt interval după obţinerea licenţei, G. Pascu a desfăşurat 
o valoroasă activitate ştiinţifică încă din primii ani după obţinerea titlurilor 
academice amintite”3. 
Ordinea apariţiei portretelor in extenso în dicţionare, enciclopedii, istorii 
literare, broşuri, anale universitare poate fi o dovadă a discontinuităţii în receptare, 
despre care vorbeam. Unul dintre acestea îi aparţine lui Lucian Predescu, redactat 
pentru „Enciclopedia României”, apărută în 1940. Deşi cu opt ani înainte tipărise la 
Turnu-Severin o broşură critică la adresa lui Giorge Pascu4, autorul celei mai 
cunoscute lucrări de informare de până la perioada interbelică realizează un portret 
                                           
2I. D. Lăudat, G. Pascu – întâiul profesor de istoria literaturii române vechi, [Iaşi], f.e., 
1975, p. 1. Broşura este multiplicată la Reprografia Universităţii ieşene. După 
dactilografierea textului, la corectură, I. D. Lăudat a scos un nume de după cel al lui 
Alexandru Philippide. Locul de pe pagină a rămas gol. 
3
Ibidem. 
4
Lucian Predescu, „Giorge” Pascu şi „Istoria literaturii române” sau O nulitate 
universitară, Turnu-Severin, Artele Grafice „Datina”, 1932, 14 pagini. (În „Addenda” la 
„Enciclopedia României” – [p. 960], rezervată prezentării autorului, Lucian Predescu, apare 
Craiova, în loc de Turnu-Severin.) Prin bunăvoinţa doamnei Corina Tîrnoveanu, fiica lui 
Giorge Pascu, profesoară de limba şi literatura română în Târgu-Mureş, deţinem exemplarul 
de lucru al universitarului ieşean, cu adnotările în creion ale acestuia pentru aproape fiecare 
observaţie a lui Lucian Predescu la cele patru volume din „Istoria literaturii române” (1921-
1927). În replică, Iorgu Iordan şi Giorge Pascu au tipărit în 1933, la Iaşi, broşura „Sat fără 
câini. Cazul Lucian Predescu”, răspunzând punctual la acuzaţiile aduse. Peste patru ani, la 
Iaşi apărea broşura „Un caz nenorocit şi trist: Cazul Giorge Pascu” (Tipografia „Lumea”, 
1937, 146 pagini + indice de nume şi anexe), în care sunt expuse reproşuri severe din partea 
unui grup de intelectuali ieşeni. Nu dispunem de exemplarul de lucru al lui Giorge Pascu şi 
nici nu ne propunem deocamdată să comentăm această lucrare. Textul este redactat de o 
singură persoană, iar pe coperta a doua apare menţiunea: „Pentru tot ce conţine această 
broşură răspund D-nii: P. ANDREI, C. BALMUŞ, DAN BĂDĂREU, ŞT. BÂRSĂNESCU, 
I. BOTEZ, O. BOTEZ, TR. BRATU, IORGU IORDAN, I. M. MARINESCU, I. MINEA, 
PAUL NICORESCU, A. OŢETEA, M. RALEA” (Ibidem). 

obiectiv, după algoritmul celorlalte texte din „Enciclopedie”: date biografice, 
activitatea profesională şi opera5. (Sunt citate circa 40 de lucrări aparţinând lui 
Giorge Pascu, suport pentru toţi autorii de sinteze care i-au urmat.) 
În 1965, Dicţionarul enciclopedic român îi rezervă un medalion cuprinzând 
anii între care a trăit (cu o eroare: 1949, în loc de 1951, anul morţii), identităţile 
intelectuale: „lingvist şi istoric literar român”, „profesor la Universitatea din Iaşi” şi 
referiri la lucrările reprezentative: „Sufixele româneşti” (1916), „Dicţionar 
etimologic macedo-român” (1925) şi „studii privind istoria literaturii române din 
sec. XVI-XVIII”6. 
În anii ’70 se constată un interes special pentru „cazul Giorge Pascu”, 
determinat probabil de apariţia în buletinul oficial al Universităţii „Al. I. Cuza” a 
portretului semnat de Ilie Dan, la împlinirea a 90 de ani de la naşterea, la Bacău, a 
filologului. Textul apare cu o întârziere de doi ani, dar are meritul de a fi primul 
medalion complex dedicat universitarului ieşean7. În prima propoziţie se 
menţionează că Giorge Pascu este „unul dintre filologii ieşeni de prestigiu”8, iar în 
ultima, se precizează: „Lucrări precum Etimologii româneşti, Despre cimilituri, 
Sufixele româneşti şi Dictionnaire étymologique macédoroumain reprezintă însă 
contribuţii importante în lingvistica românească”9. 
În 1975, I. D. Lăudat face publică cea mai importantă lucrare destinată 
informării complete cu privire la personalitatea lui Giorge Pascu. Este practic o 
schiţă monografică, dacă luăm în calcul dimensiunile (101 pagini) şi cuprinsul: 
„Printre primii profesori ai actualei Facultăţi de Filologie” (p. 1), „Mediul familial” 
(pp. 2-4), „Formaţia lui George Pascu”10 (pp. 4-13), „La conducerea Bibliotecii 
Centrale Universitare” (pp. 13-20), „Profesor universitar” (pp. 21-30), „Istoricul 
literar” (pp. 30-70), „Note” (pp. 71-90), „Bibliografie” – „Opera istoricului literar” 
(pp. 91-92), „Opera lingvistului” (pp. 92-94), „Varia” (pp. 94-95), „Indice de nume 
şi titluri” (pp. 96-98). La acestea se adaugă cuprinsul şi două pagini „Din lucrările 
publicate de I. D. Lăudat”, între care patru cursuri universitare de „Istoria literaturii 
române vechi”, la Editura Didactică şi Pedagogică (I – 1962, 312 p.; II – 1963, 296 
p.; III – 1968, 155 p.; IV – 1967, 192 p.), precum şi două ediţii din „Metodica 
predării limbii şi literaturii române” (Iaşi, 1971, 1973, în colaborare). „Ca om – ţine 
să evidenţieze I. D. Lăudat, el însuşi universitar la Filologia ieşeană –, G. Pascu era 
de o inteligenţă vie. [...] Intuiţia etimologiilor, clasificările înăuntrul studiilor 
                                           
5
Idem Enciclopedia României, Bucureşti, Editura „Cugetarea” – Georgescu-Delafras, 1940, 
s.v. PASCU, Giorge (ediţie anastatică, Bucureşti, Editurile „Saeculum I.O.” şi „Vestala”, 
1999). 
6
Academia R.P.R., Dicţionar enciclopedic român, vol. III, K-P, Bucureşti, Editura Politică, 
1965, s.v. Pascu, George (în loc de Giorge). 
7
Ilie Dan, G. Pascu, în „Analele ştiinţifice ale Universităţii Al. I. Cuza din Iaşi” (serie nouă), 
secţiunea III, e. Lingvistică, tomul XX, anul 1974, pp. 159-162. 
8
Ibidem, p. 159. 
9
Ibidem, p. 162. În loc de macédo-roumain. De remarcat adversativul „însă”, care 
atenţionează asupra respectării adevărului privind valoarea ştiinţifică a operei universitarului 
ieşean. 
10I. D. Lăudat preferă forma „George”, în loc de „Giorge”, poate şi ca reflex al ironizării 
fonetismului/grafismului de către Lucian Predescu în broşura sa despre filologul ieşean: 
„Există la Iaşi un profesor universitar, numit Giorge (sic i!), Pascu, care deţine catedra de 
istoria literaturii române vechi” (Lucian Predescu, op. cit., p. 3). 

lingvistice, folclorice, literare sunt pătrunzătoare. Prindea uşor latura slabă a 
argumentării într-o chestiune, de orice natură ar fi fost. Dispreţuia pe îngâmfaţi, se 
apropia cu prietenie de oamenii sinceri. Nu-i putea suferi pe arivişti”11. 
Autorul unui ciclu de lucrări din seria „Personalităţi ieşene” îi consacra încă 
din volumul al III-lea (1978) lui Giorge Pascu o descriere pe trei pagini, sintetizată 
în primul enunţ: „Profesor la Universitatea din Iaşi, conducător de revistă, director al 
Bibliotecii Centrale Universitare din Iaşi, George Pascu s-a manifestat vreme de 
decenii ca lingvist, filolog şi istoric literar”12. Din caracterizarea lui Ionel Maftei 
reţinem că ciclul de cursuri semnate de Giorge Pascu „sunt în majoritatea lor primele 
cursuri universitare de istoria literaturii române vechi şi se foloseau în cele trei 
universităţi româneşti din acea vreme: Bucureşti, Iaşi şi Cluj”13. De asemenea, 
preluând informaţii şi fragmente din medalionul lui Ilie Dan (numit la „Referiri”), 
Ionel Maftei nu face trimitere la cele două lucrări pro şi contra lui Giorge Pascu, 
singura carte citată fiind aceea semnată de I. D. Lăudat. 
Deşi au avut la îndemână cele două lucrări antitetice („Un caz nenorocit şi 
trist: Cazul Giorge Pascu”, 1937 şi, respectiv, „G. Pascu – întâiul profesor de istoria 
literaturii române vechi”, de I. D. Lăudat), singurele pe care le citează la rubrica 
„Bibliografie de referinţă”14, autoarele Dicţionarului de lingvişti şi filologi români 
acordă aproape o treime din spaţiul medalionului zonei negre din biografia lui 
Giorge Pascu, chiar cu unele nejustificate îngroşări. Încheierea este de asemenea 
defavorabilă celui prezentat15. 
Dicţionarul cronologic „Literatura română” din 1979, coordonat de I. C. 
Chiţimia şi Al. Dima, cuprinde o singură referire la Giorge Pascu: „1951, apr. 16. 
Moare la Zlatna Giorge Pascu (n. 1882), lingvist, istoric literar şi folclorist”16. 
Urmează reproducerea câtorva titluri („Despre cimilituri”, „Istoria literaturii şi 
limbii române...”). Lipseşte informaţia corelativă privind ziua, luna şi locul 
naşterii17, deşi se deduce că este o personalitate de care trebuie să se ţină seama, câtă 
                                           
11I. D. Lăudat, op. cit., p. 2. Sublinierea sintagmei Ca om îi aparţine, precum şi fonetismul 
oltenesc laturea. 
12
Ionel Maftei, Personalităţi ieşene, III, Iaşi, Comitetul de Cultură şi Educaţie Socialistă al 
judeţului Iaşi, 1978, pp. 245-247. Ca şi I. D. Lăudat, autorul preferă forma cu e, deşi una dintre 
personalităţile artistice ieşene avea nume aproape identic: George Pascu, muzicolog. 
13
Ibidem, p. 245. 
14În Dicţionar, după articolul-medalion, apare prescurtarea „Bibl. ref.”, fără a fi decodificată 
în „Argument” (pp. 8-10) sau în lista de „Abrevieri” (pp. 11-13). Noi am interpretat-o drept 
„bibliografie de referinţă”, pentru că include lucrările dedicate lingvistului sau filologului 
prezentat mai sus. 
15
Jana Balacciu, Rodica Chiriacescu, Dicţionar de lingvişti şi filologi români, Bucureşti, 
Editura „Albatros”, 1978 (Cuvânt-înainte, acad. Al. Graur; referenţi ştiinţifici: prof. dr. doc. 
Boris Cazacu, conf. dr. Francisc Király), s.v. „PASCU, Giorge (1 dec. 1882, Bacău – 16 apr. 
1951, Zlatna)”. La „Bibliografia” finală, sunt citate „Beiträge zur Geschichte der 
Rumänischen Philologie”, de Giorge Pascu (Leipzig, 1920) şi „Revista critică” (1927-1940), 
editată de acelaşi Giorge Pascu. 
16I. C. Chiţimia, Al. Dima (coordonatori), Literatura română. Dicţionar cronologic, 
Bucureşti, Editura Ştiinţifică şi Enciclopedică, 1979, p. 466. 
17În dreptul anului 1882, sunt menţionaţi ca veniţi pe lume Marcu Beza, Romulus Cioflec, 
Ion Petrovici, Const. Rîuleţ, Ion Agârbiceanu, Natalia Negru. Realizatorii secţiunilor 
respective sunt Emil Manu şi Nicolae Mecu (pentru intervalul 1866-1900) şi I. Oprişan 
(pentru intervalul 1944-1979). 

vreme la „Bibliografia generală” sunt citate toate istoriile literare ale lui Giorge 
Pascu (cele din 1921, 1922, 1924, 1926, 1927)
18. Se înţelege că autorii Dicţionarului 
au utilizat datele din aceste lucrări. 
În anii ’80 sunt de notat două prezenţe editoriale şi publicistice. Prima îi 
aparţine dialectologului Ştefan Giosu şi este o sinteză desăvârşită a contribuţiilor 
omului de ştiinţă Giorge Pascu la dezvoltarea filologiei româneşti. Lipsesc total 
accentele polemice şi referirile la alte lucrări şi studii decât cele care îndreptăţesc 
propoziţia introductivă: „G. Pascu (1. XII. 1882 − 16. IV. 1951) a avut o activitate 
multilaterală şi valoroasă, unele dintre lucrările sale ştiinţifice putând fi citite şi 
astăzi cu mult folos”19. A fost probabil cel mai potrivit text pentru a-l omagia pe 
fostul discipol al lui A. Philippide la centenar
20
. A doua este Micul dicţionar 
enciclopedic din 1986 (Ediţia a III-a, revăzută şi adăugită), care preia în grabă, 
probabil din Dicţionarul apărut în 1965, anul morţii, transcriindu-l pe 4 în 1: 
„PASCU, GIORGE (1882-1919, n. Bacău), lingvist şi filolog român”21. Ca atare, la 
eroarea din 1965 (anul morţii apare ca fiind 1949), se adaugă cea din 1986. 
În primul deceniu al actualului mileniu, sunt consemnate cinci prezenţe ale 
lui Giorge Pascu în lucrări lexicografice. Astfel, în anul 2001, al treilea volum din 
„Dicţionarul scriitorilor români” coordonat de Mircea Zaciu, Marian Papahagi şi 
Aurel Sasu include un amplu portret al filologului, sub semnătura Georgetei 
Antonescu. Trei secvenţe din caracterizarea sa merită reproduse: 1. „Foarte harnic şi 
stăruitor, înzestrat pentru minuţia filologică, dar şi înclinat spre polemici 
necruţătoare, care i-au alienat simpatia confraţilor, P[ascu], preţuit şi promovat în 
mod consecvent de Al. (sic!) Philippide, a fost unul dintre savanţii reprezentativi 
pentru lingvistica şi istoria literară veche din ţara noastră la începutul secolului al 
XX-lea. Lucrările sale se numără printre primele sinteze româneşti în aceste 
discipline, prezentând materialul în mod limpede, sistematic, cu multe referinţe 
bibliografice şi adesea cu puncte de vedere proprii”; 2. „Contribuţiile sale la 
studierea operelor lui Miron Costin, a vieţii şi operei lui D. Cantemir sau încercarea 
– reluată mai târziu pe baze similare de P. P. Panaitescu – de a separa textul original 
al lui Grigore Ureche de cel al interpolatorilor nu pot fi totuşi neglijate”; 3. „Pentru 
primele decenii ale secolului al XX-lea şi ca lucrări cu ţel didactic, cărţile sale 
constituie şi un bun exemplu de conştiinciozitate, ordine şi disciplină a 
documentării”22. Prima referinţă critică pe care o consemnează Georgeta Antonescu 
este şi cea potrivită pentru doritorul de informare obiectivă: „Publicaţiile ştiinţifice 
ale dr. G. Pascu, docent la Universitatea din Iaşi, directorul Bibliotecii Centrale 
Universitare din Iaşi, membru al Societăţii Internaţionale de Dialectologie 
Romanică din Bruxelles-Hamburg, şi aprecierile făcute asupra lor de savanţii 
                                           
18În acest context, reproducerea de trei ori a formei cu e, „Istoriea...”, capătă nuanţă ironică. 
19Ştefan Giosu, Giorge Pascu (1882-1951), în Ministerul Educaţiei şi Învăţământului, 
„Universitatea A. I. Cuza Iaşi”, f.e., 1982, p. 14. 
20Volumul, avându-i în colectivul de redacţie pe Vasile Arvinte şi Dumitru Irimia, este un 
buletin informativ al Universităţii ieşene. La rubricile „Comemorări” şi „Aniversări”, sunt 
tipărite articole omagiale pentru Petru Dragomirescu (1882-1971), jurist, Giorge Pascu 
(1882-1951), filolog, şi Ion Atanasiu (1882-1949), geolog, şi respectiv Isac Davidsohn, 
Adolf Haimovici şi Gheorghe Ivănescu (n. 1912).  
21
* * * Mic dicţionar enciclopedic, Bucureşti, Editura Ştiinţifică şi Enciclopedică, 1986, s.v. 
22
G[eorgeta] A[ntonescu], PASCU Giorge, în „Dicţionarul scriitorilor români”, vol. III, M-Q, 
Bucureşti, Editura „Albatros”, 2001, s.v. 

Bartoli, Berneker, Gamillscheg, Gaster, Jirecek, Jud, Philippide, Russo, Sandfeld 
Jensen, Triemer”, 191523. Totodată, autoarea medalionului citează cele două lucrări 
defavorabile lui Giorge Pascu („Un caz nenorocit...” şi „Istoriografia...” lui Marin 
Bucur), dar şi micromonografia lui I. D. Lăudat, preluând cu înţelepciune informaţia 
onestă.  
În 2004, apar două lucrări de interes pentru subiectul nostru: „Dicţionar 
enciclopedic”, care combină datele din acelaşi gen de lucrări tipărite în 1965 şi 
1986
24: Giorge Pascu nu mai este doar „lingvist şi istoric literar român” (MDE, 
1986), ci „lingvist, istoric literar şi filolog român” (2004). În acelaşi an, Eugen 
Budău aduce cea mai bogată etichetare a personalităţii lui Giorge Pascu: „Lingvist, 
istoric literar, publicist, traducător. Profesor universitar. Doctor în litere şi docent în 
filologie română”25, dar se lasă condus de tonul lucrărilor negativiste, deschizându-i 
portretul cu sintagma „Contestata activitate ştiinţifică” şi încheindu-l cu calchierea 
titlului uneia dintre lucrările citate: „Giorge Pascu – un caz tipic de paranoia 
literară”26. 
În 2006, Dicţionarul general al literaturii române se apropie de stilul unei 
lucrări similare – „Dicţionarul Zaciu” –, deşi medalionul din „Dicţionarul Eugen 
Simion” este semnat de un cercetător mai puţin cunoscut – Dumitru Vlăduţ. În cele 
trei coloane, este ilustrată contribuţia importantă a lui Giorge Pascu la dezvoltarea 
filologiei româneşti, incluzând aici lingvistica, istoria literară, folcloristica şi chiar 
traducerile. Unicul reproş transmis peste timp şi prezentat de Dumitru Vlăduţ este că 
„Dictionnaire étymologique macédoroumain” din 1925 „a fost primit cu rezerve 
tocmai cu privire la etimologii”27. Lucrarea monumentală din 2006 este singura care 
demonstrează că autorul medalionului chiar a citit istoriile literare prezentate, iar din 
aprecierile operei lui Giorge Pascu a preluat pasaje semnificative.  
Anul 2008 marchează apariţia a două lucrări de importanţă pentru 
cunoaşterea spiritualităţii locale, la 600 de ani de atestare documentară a 
municipiului Bacău. În prima enciclopedie dedicată judeţului, informaţia despre 
Giorge Pascu, fără comentarii evaluative, este adaptată după „Bacăul literar”28, iar în 
„Personalităţile Bacăului”, Cornel Galben realizează o bună sinteză, cu trimiteri 
bibliografice de ultimă oră29. 
                                           
23Am eliminat virgula de după cuvântul Sandfeld, întrucât în original este un singur nume: 
Sandfeld Jensen (docent la Universitatea din Copenhaga – 1909). Pentru că e unicul nume 
compus în această înşiruire, Georgeta Antonescu a considerat că este o eroare de punctuaţie. 
24
* * * Dicţionar enciclopedic, vol. V, O-Q, Bucureşti, Editura Enciclopedică, 2004, s.v. 
25Eugen Budău, Bacăul literar, Iaşi, Editura „Universitas XXI”, 2004, s.v. 
26
Ibidem. 
27
[Dumitru Vlăduţ], Pascu, Giorge, în Academia Română, Dicţionarul general al literaturii 
române, P-R, Bucureşti, Editura „Univers Enciclopedic”, 2006, s.v. La lista de semnături mai 
trebuia aşezată monograma G. P. (Cf. Mihail Straje, Dicţionar de pseudonime, Bucureşti, 
Editura „Minerva”, 1973, s.v.). 
28Cf. E[ugen] B[udău], I[oan] D[ănilă], Pascu, Giorge, în „Enciclopedia judeţului Bacău” 
(coord., Emilian Drehuţă), Bacău, Editura „Agora”, 2008, s.v. 
29
Cornel Galben, Pascu, Giorge, în „Personalităţile Bacăului”, Bacău, Editura „Corgal Press”, 
2008, s.v. Câteva greşeli de corectură (Zlatna, nu Zladna; judeţul Alba, nu  Arad; Gheorghe Zane, 
nu Grigore Zanc) nu scad din valoarea lucrării. Informaţii primare se găsesc şi în „Geografie 
spirituală băcăuană”, de Măndica Mardare şi Liliana Cioroianu, Bacău, Editura „Studion”, 2003. 

Inexplicabilă este absenţa medalionului datorat lui Giorge Pascu din foarte 
cunoscutul dicţionar tipărit în 1979 de Institutul de Filologie Română „Alexandru 
Philippide” din Iaşi, deşi limitele temporale asumate („de la origini până la 1900”) 
obligau la aceasta
30
. De la Mihai Pascaly (1830-1882; autor dramatic şi traducător) 
se trece direct la Mihai Pastia (1860-1928), publicist şi traducător. Conţinutul 
dicţionarului este reluat în 2002 de două edituri, fără nicio modificare faţă de ediţia 
din 1979
31. În schimb, lucrările de istorie literară ale lui Giorge Pascu (din 1921, 
1922, 1927, 1938) sunt citate la „Bibliografie”, argument al faptului că informaţiile 
cuprinse în acestea au fost utilizate pentru elaborarea articolelor, cu atât mai mult cu 
cât zona explorată şi evaluată era aceeaşi: literatura română din secolele XVI, XVII, 
XVIII. De asemenea, sunt citate lucrările lui Giorge Pascu focalizate pe scriitorii 
vremii – Grigore Ureche, Miron Costin, Dimitrie Cantemir. Pentru acesta din urmă, 
este citată lucrarea despre viaţa şi opera sa doar la finalul articolului-titlu, nu şi în 
secţiunea „Bibliografie”. Totodată, sunt menţionate la subcapitolul „Periodice, 
culegeri, antologii”, din cadrul „Bibliografiei”, publicaţiile conduse de Giorge 
Pascu: „Cetatea Moldovei, Iaşi, 1940 ş.u.” şi „Revista critică, Iaşi, 1927 ş.u.”32 
Pentru a avea o imagine pertinentă asupra calităţii celei mai importante 
lucrări din cariera unui om de ştiinţă – teza de doctorat –, reproducem un fragment 
din „Prefaţa” la „Despre cimilituri” (1909), semnată de A. Philippide: „O lucrare de 
mare valoare, care va face onoare atât autorului, cât şi universităţii noastre [...], un 
studiu atât de complet şi de original asupra cimiliturilor româneşti, precum, după 
ştirea noastră, un altul nu există asupra aceluiaşi subiect în nicio literatură”33. 
Filolog total, pionier în câteva domenii care fără aportul său ar fi întârziat 
nedrept dezvoltarea ştiinţelor umaniste în România, Giorge Pascu îşi reclamă dreptul 
la o reconsiderare sine ira et studio. Extras din contextul social-politic al 
interbelicului de la noi, despărţit de inerentele inimiciţii consemnate în mediul 
academic din capitala Moldovei mai ales, el rămâne ca unul dintre cei mai de seamă 
lingvişti şi folclorişti români. „Iaşiul nu l-a uitat pe G. Pascu – imposibil, de altfel, 
de ignorat în lingvistica românească, în pofida multor boli ale societăţii şi 
învăţământului superior românesc” (prof. univ. dr. Dumitru Irimia; corespondenţă cu 
prof. Corina Tîrnăveanu, 27 martie 1996). 

Homo aestheticus, homo fausticus. 
„Cazul” Leverkühn şi ereziile modernităţii 
 
 
Résumé 
Adrian Leverkühn – le héros de Thomas Mann, dans le roman Docteur Faustus – 
évoque, par son épineux parcours de vie et de création, l'un de grands thèmes de la 
conscience moderne: homo aestheticus se révèle être homo fausticus. Ce leitmotiv 
de la modernité repose sur de très anciennes croyances collectives, les mythes 
«dualistes» y compris. Dans le roman de Thomas Mann, Durchbruch – mot d'ordre 
dans la poétique de l' innovation absolue, qu'assume à tout prix Leverkühn – a un 
sens qui croise le penchant «hérétique» de l'art moderne et de la nouvelle gnose. 
Durchbruch, ça veut dire, chez Thomas Mann, transgression à l'instar de Faust, un 
défi à la médiocrité dans la création et dans la vie.  
Mots-clés: Faust, mythe, nouvelle musique, dualisme, gnose, hérésie, romantisme, 
Dionysos, Karamazov, Durchbruch, Goethe, Thomas Mann, Dostoïevski, García-
Márquez. 
 
„[E]xistă posibilitatea unei arte antiumane şi, la extrem, una diabolică sau nihilistă, 
care practic poate fi deosebită numai foarte greu de arta adevărată prin măsura 
estetică, dar este lesne decelabilă doar prin lipsa ei de semnificaţie umană. Această 
artă inumană exercită o fascinaţie periculoasă asupra spiritelor epocii noastre.” 
(Hans Sedlmayr
1
) 
 
Într-un eseu din 1888, Nietzsche – care l-a influenţat mult pe Thomas Mann 
– lua în discuţie, cu admiraţie măsurată, „cazul Wagner”2. Inovaţiei wagneriene – pe 
care Nietzsche o elogiază şi denunţă totodată, ca pe simptomul unui muzician genial, 
dar nu mai puţin al unei lumi în declin – îi corespunde, în Doctor Faustus (1947), 
obsesia lui Adrian Leverkühn pentru Durchbruch. Cuvântul capătă un sens 
contextual, ce întâlneşte filonul eretic al artei moderne: transgresare faustică spre un 
Dincolo imprecis cartografiat. În fapt, o breşă în paradigma estetică a începutului de 
secol XX
3
. 
                                           
1
Cf. Hans Sedlmayr, Pierderea măsurii. Arta plastică a secolelor XIX şi XX, ca simptom şi 
simbol al vremurilor, trad. rom. de Amelia Pavel, Bucureşti, Editura „Meridiane”, 2001, p. 
197. 
2
Cazul Wagner. Nietzsche contra Wagner, 1888 – 1889. 
3Anticipând atmosfera şi problematica din romanul lui Thomas Mann, dar şi, în bună parte, 
virajul estetic şi politic al Europei, Nietzsche a profeţit cu destulă exactitate: „Orice muzică 
adevărată, originală, este un cântec de lebădă. Poate că şi ultima noastră muzică, oricât de 
atotstăpânitoare şi dornică de stăpânire este, mai are doar un scurt răgaz de trăit: căci a 
izvorât dintr-o cultură al cărei teren se scufundă cu repeziciune, dintr-o cultură ce va fi 
curând apusă. [...] Epoca războaielor naţionale, [...] tot acest caracter de antract, care 
corespunde actualelor stări de lucruri din Europa, pot să procure de fapt o glorie subită unei 

 Într-o carte4 consacrată artei plastice „ca simptom şi simbol al vremurilor”, 
Hans Sedlmayr constata în 1948: „În epoca modernă, pictura este arta cea mai lipsită 
de frâu. [...] Pictorul modern este cel mai periclitat dintre artişti, rupt de realitate, 
având adesea o existenţă disperată”5. Adevărat şi nu, câtă vreme orice conştiinţă 
„modernă”, livrată secolului, alimentată şi deopotrivă devorată de acesta, e una 
„periclitată”. Personajele-artişti (scriitori, muzicieni) din opera lui Thomas Mann – 
mistuiţi pe dinăuntru de focuri nu mereu sfinte, însă cuminecătoare – confirmă 
radiografia modernităţii, aşa cum o dă Jaspers6, în termeni de „risc”, singurătate, de 
joc „ambiguu” şi cutezanţă rece, luciferică. Artiştii lui Thomas Mann (Aschenbach 
sau Leverkühn7) balansează riscant între patologie şi har. Sublim şi sordid, Adrian 
Leverkühn focalizează perspectiva romanescă asupra secolului XX şi a conştiinţei 
sale estetice. Orgolios şi ireverenţios faţă de trecut, e – tot pe atât  – torturat de 
propriile căutări şi de o reuşită care, în lipsa unei recunoaşteri, rămâne incertă. 
Leverkühn leapădă modelul vechii arte umaniste (croită după tipare fireşti, sub 
ochiul – nevăzut, dar complice al lui Dumnezeu) şi coboară în golul lăuntric, unde 
numai flacăra daimonică  luminează.  
 Proiectul lui Adrian Leverkühn – Durchbruch – înseamnă faustică sfidare a 
limitelor: depăşire a timpului său prin refuzul locurilor comune şi experimentarea 
unui nou limbaj muzical. Dar puterile proprii, omeneşti nu-i mai sunt de ajuns. 
Demersul său vine pe fondul crizei de la începutul secolului XX şi al proliferării 
ideologiilor totalitare. (Ascensiunea şi declinul  nazismului formează, în Doctor 
Faustus, fundalul istoric al rescrierii mitului). Durchbruch faustic, de care se 
ataşează Adrian Leverkühn, e demersul unei sensibilităţi şi conştiinţe moderne, care-
şi caută mijloace de expresie adecvate. Durchbruch implică, aici, transgresarea unor 
limite şi convenţii culturale, a unor posibilităţi mediocre de existenţă şi creaţie. 
(„Omenesc, prea omenesc” – se lamentează Leverkühn, împrumutând vorbele lui 
Nietzsche.) 
 Faust goethean repudiază natura umană, dar apoi, în vorbe testamentare (un 
fel de mea culpa, înaintea morţii), o reabilitează şi se smereşte: „Rămâi în cercul 
tău, căci lumea/ Pentru cel vrednic nu e mută./ Nevoie nu-i de-a hoinări prin 
veşnicie. Ce-apropiat cunoşti, uşor cuprinzi./ Cutreieri astfel firea pământeană [...]. 
Să-ţi afli chinul, fericirea-n-naintare”. Răzbat aici ecouri ale neoumanismului 
german şi ale Sturm-und-Drang-ului. Pentru Faust goethean, menirea omului este 
„naintarea” – devenire, ameliorare continuă, tendinţă asimptotică spre ideal, cu 
înţeleapta resemnare din final, că acesta nu poate fi atins de „firea pământeană”. 
                                                                                                             
asemenea arte, ca aceea a lui Wagner, fără însă a-i garanta prin aceasta un viitor. Germanii 
înşişi nu au viitor...” (cf. Friedrich Nietzsche, „O muzică fără viitor”, în Cazul Wagner. Nie-
tzsche contra Wagner, 1888 – 1889, trad. din limba germană şi prefaţă de Alexandru Leahu,  
Bucureşti, Editura Muzicală, 1983, p. 94). „De asemenea, am interpretat muzica lui Wagner 
ca o expresie a unei puteri dionisiace a sufletului; în ea parcă auzeam cutremurul din 
adâncuri, cu care o forţă primară a vieţii acumulate din vechime iese în sfârşit la suprafaţă, 
indiferent dacă tot ce se numeşte astăzi cultură începe să se clatine  astfel o dată cu aceasta” 
(cf. Friedrich Nietzsche, „Noi, antipozii”, în op. cit., p. 95). 
4
Cf. Hans Sedlmayr, op. cit. 
5
 Ibid., p. 101. 
6
Cf. Karl Jaspers, Die geistige Situation unserer Zeit, Berlin, 1933, ap. Hans Sedlmayr, op. 
cit., p. 101. 
7
 Gustav von Aschenbach din Moartea la Veneţia şi Adrian Leverkühn din Doctor Faustus. 

Pentru Leverkühn, „naintarea” înseamnă tocmai „spargerea” (Durchbruch) 
„cercului” goethean al finitudinii asumate, forţarea lui spre o alternativă inedită – 
dincolo de banalitatea condiţionării psihologice, dincolo de rutina expresiei 
muzicale. „Limitele lumii mele sunt limitele limbajului meu”, spunea Wittgenstein. 
Leverkühn îşi lărgeşte faustic lumea – o dezmărgineşte –, forţând posibilităţile 
limbajului muzical clasic.  
 Leverkühn se automutilează. Muzica îl împinge la mortificare, o sinucidere   
lentă, prin contaminare voluntară cu o bacterie fatală; primeşte astfel, printr-un troc 
atroce, puterea de creaţie în schimbul vieţii şi al afectivităţii. (Ceea ce e o variaţiune 
pe tema clasică a pactului faustic.) Combustia vizionară a spiritului îi este alimentată 
de boala ce-i creşte în carne. Trăieşte în osmoză cu un rău dorit şi asumat. Unul care 
îl devorează pe măsură ce îl împlineşte, îi macină trupul pentru a-i aduce spiritul la o 
stare (aptă de Durchbruch) în care clarviziunea se învecinează cu nebunia, apoteoza 
cu prăbuşirea. Năzuieşte să descopere, în muzică, o dimensiune neştiută; drumul 
spre ea duce însă în neant. Leverkühn caută un fel de „necuvinte” muzicale, din 
credinţa că ele pot descoperi o realitate inedită; „înnoirea expresiei rezultă din 
străduinţa de a face incomunicabilul din nou comunicabil“ – spunea Eugène 
Ionesco
8. De aici, stranietatea a ceea ce compune Leverkühn. Regândind limbajul 
muzical, el deschide o cale (Durchbruch) spre ceea ce Adorno – prieten, interlocutor 
privilegiat şi, în cele din urmă, detractor9 al lui Thomas Mann – numea „noua 
muzică”. 
 Faust goethean reabilitează omul şi se mântuieşte prin asumarea 
omenescului. Leverkühn aminteşte de Supraomul lui Nietzsche. Aspiră la o ordine 
ezoterică (riguros cerebrală, nu psihologică), ce emană din ierarhiile numerice ale 
armoniei pitagoreice şi suprimă vibraţia carnal-sentimentală – „bovină”, spune el – a 
vieţii.  Antipsihologismul po(i)eticii lui Leverkühn  face ecou la cel al lui Arnold 
Schönberg: psihologismul muzical nu-i – după  Schönberg – decât „hedonism 
odios”10. Între freamătul cald, comun al omenescului şi zonele rarefiate ale spiritului, 
                                           
8„Înnoirea expresiei este distrugerea clişeelor, a unui limbaj ce nu mai vrea să spună nimic; 
înnoirea expresiei rezultă din străduinţa de a face incomunicabilul din nou comunicabil“ (cf. 
Eugène Ionesco, Note şi contranote, trad. şi cuvânt introductiv de Ion Pop, ediţia a II-a, 
Bucureşti, Editura „Humanitas”, 2002, p. 174). 
9E vorba, aici, de faimoasa problemă a plagiatului lui Thomas Mann – acuză de care 
romancierul a încercat să se apere dezvăluindu-şi, în urma scandalului de după publicarea lui 
Doctor Faustus, sursele. De pildă, în caseta explicativă ce însoţeşte reeditarea romanului. 
Delictul plagiatului este ambiguu, câtă vreme marele merit al cărţii nu e neapărat acela de a 
enunţa programatic principiile noii estetici muzicale, cât de a le integra într-o meditaţie 
asupra artistului modern, văzut ca un avatar faustic. E adevărat că Thomas Mann 
încorporează romanului său ideile inovatoare ce animau muzica experimentală a începutului 
de secol XX. E la fel de adevărat că autorul se arată, la prima publicare a cărţii, atât de 
„discret” în privinţa surselor/ influenţelor, încât devine lesne suspect de plagiat şi e în mare 
dificultate de a-şi proba inocenţa. Totuşi, ceea ce, peste păcatele omeneşti ale autorului, 
ridică romanul la înălţimea unei capopdopere este forţa cu care, pe fundalul unei lumi 
crepusculare, se decantează o personalitate creatoare, aceea a lui Adrian Leverkühn, a cărui 
sfidare nihilistă creşte din disperare şi a cărui (de)cădere stârneşte „mila şi groaza”, precum 
eroul tragic, în viziunea Stagiritului.  
10
Cf. Luc Ferry, Homo aestheticus. Inventarea gustului în epoca democratică, trad. şi note de 
Cristina şi Costin Popescu, Bucureşti, Editura „Meridiane”, 1997, p. 285. 

pe care numai aventura solitară, extremă, le poate descoperi, Leverkühn se 
abandonează celor din urmă. Pare tributar unui model cultural ce asociază boala şi 
iluminarea, slăbiciunea fizică şi vitalitatea – sporită de suferinţă – a spiritului. 
Precum poeţii damnaţi, sub auspiciile cărora se deschide modernitatea, Leverkühn 
încarnează, în aliaj, maleficul şi angelicul, viciul şi nostalgia inocenţei, chinul şi 
iluminarea. Boala pare să-i fie garanţia retragerii definitive în turnul de fildeş al 
creaţiei; şi-o cauzează cu bună ştiinţă. 
 Diavolul, interlocutor privilegiat al lui Faust-Leverkühn, e rudă bună cu cel 
ce-l interpelează pe Ivan Karamazov. Nu mai puţin, prin ambiguitatea influenţei sale 
– ducând deopotrivă la creativitatea şi alienarea eroului, primul José Arcadio – 
seamănă cu atotştiutorul Melchiade din Veacul de singurătate al lui García-
Márquez. Diavolul face nietzschean apologia entuziasmului, sub aspectul lui 
inspirat-dionisiac. Îi dă lui Leverkühn o lecţie emblematică pentru arta modernă. 
După Schönberg, arta aparţine inconştientului. Ceea ce trimite la critica nietzscheană 
a cogito-ului şi e foarte aproape de poveţele Diavolului pentru Leverkühn. Precum 
prometeismul la Shelley, faustismul este, în romanul lui Thomas Mann, ambivalent: 
demonic şi cristic. Demonicul apare ambiguu. Posesiunea demoniacă – extaz, 
enthousiasmos, formă de „nebunie” divină, potrivit lui Platon –  are, în Doctor 
Faustus, un statut incert, între boală şi inspiraţie: „e necesar totdeauna să fi fost 
careva bolnav şi nebun, ca să nu mai trebuiască să fie şi ceilalţi. Iar pe de altă parte, 
unde începe nebunia să devină boală, nimeni nu află chiar atât de uşor”11. Mai mult, 
„o atare inspiraţie nu-i de la Dumnezeu, care prea lasă multe în seama raţiunii, e 
numai de la diavol, adevăratul domn şi stăpân al entuziasmului”12.  
 
„Crezi tu că există una ca asta, un ingenium care să n-aibă de-a face cu 
infernul? Non datur! Artistul e frate cu criminalul şi cu nebunul! Îţi închipui 
tu că s-a putut crea vreodată o operă care să placă fără ca plăsmuitorul ei să 
fi avut de-nvăţat ce-i aceea o existenţă de criminal şi de nebun? Bolnav, 
sănătos, ce-s astea? Fără un element morbid, n-ar fi răzbit viaţa [...] 
Autentic, neautentic, ce-nseamnă asta? [...] Noi nu creăm lucruri noi – asta-i 
treaba altora. Noi doar descătuşăm, eliberăm. [...] Cu un pic de hiperemie, 
spulberăm, suprimăm  oboseala – şi cea mică, şi cea mare, şi cea a 
oamenilor, şi cea a vremii”13.  
 
A „descătuşa”, a „elibera” sunt atribuţiile lui Dionysos, zeul entuziasmului. Opoziţia 
apolinic/ dionisiac – consacrată de Nietzsche şi valorificată de Thomas Mann în 
Moartea la Veneţia – este înlocuită, în Doctor Faustus, prin apolinic/ faustic 
(ultima, datorată, cum se ştie, lui Spengler). Diavolul, componentă faustică, îşi arogă 
prerogative dionisiace: „Noi descătuşăm, eliberăm”. Altfel spus, regenerăm spiritele 
obosite de devenirea individuală şi de istoria colectivă. „Artistul e frate cu criminalul 
                                           
11
 Ibidem, p. 272. 
12
 Ibidem, p. 274. 
13
 Cf. Thomas Mann, Doctor Faustus: Viaţa compozitorului german Adrian Leverkühn, 
povestită de un prieten. Cum am scris Doctor Faustus: Romanul unui roman, trad. din limba 
germană de Eugen Barbu şi Andrei-Ion Deleanu, Bucureşti, RAO International Publishing 
Company, p. 273. 

şi cu nebunul”, în opinia musafirului diabolic din Doctor Faustus; ceea ce evocă 
problematica din Fraţii Karamazov.   
 Daimonul e, în Doctor Faustus, încarnarea unor forţe lăuntrice excepţionale 
ale individului
14. Acesta e chemat să le gestioneze, cu riscul de a fi răpit vieţii, 
ridicat astfel împotriva lui însuşi. Osmoza lui Leverkühn cu daimonul iluminativ 
care-l locuieşte  îi revelează rostul vizionar, eliberator al „primitivului entuziasm”, 
sursa unei spiritualităţi elementare. Dialogul lui Leverkühn cu Diavolul e un 
solilocviu mascat, ca în Fraţii Karamazov. La Dostoievski, miza este etică şi 
teologică. (Aici găseşte Gide un punct de plecare pentru teoria actului gratuit, 
fundamentată pe ideea karamazoviană că „totul este permis”). La Thomas Mann, 
semnificaţia dialogului cu Diavolul e, în primul rând, una estetică; dar el capătă şi 
alte valenţie, pe fondul  crizei  germane de la începutul secolului al XX-lea. Pentru 
Leverkühn, pactul cu Diavolul (obiectivare, proiecţie a propriului potenţial de 
creaţie) este un pact cu el însuşi. Ceea ce explică incertitudinea lui Leverkühn, ca de 
altfel, aceea a lui Ivan Karamazov, în privinţa dedublării/ identificării demonice. 
Scriitura polifonică – a lui Dostoievski şi Thomas Mann, traducând percepţiile 
idiosincrazice ale celor două personaje, Ivan Karamazov şi Adrian Leverkühn – nu 
clarifică însă fără rest „vedeniile” celor doi: dialog sau solilocviu? Ceea ce pare a fi 
un efect premeditat. 
 Condiţia creatorului modern – pare să reiasă din versiunea Thomas Mann a 
mitului faustic – este iremediabil damnată. Talentul nu mai înseamnă „har”, sau, în 
tot cazul, harul nu mai e „dumnezeiesc”, ci – după „moartea” lui Dumnezeu, căreia 
îi supravieţuieşte modernitatea  – e, cel mult, luciferic. Nu altceva lasă de înţeles 
Diavolul însuşi:  
 
„Ceea ce-au putut, eventual, să aibă unii ca ăştia în evul clasic, astăzi numai 
noi putem oferi. Şi noi oferim ceva mai bun, noi şi numai noi oferim ce-i 
drept, şi potrivit, şi adevărat – ce-ţi permitem noi să afli [...] nu-i deloc 
clasicul, e arhaicul, e arhiprimitivul, e ceva ce de mult n-a mai fost gustat. 
Cine mai ştie astăzi, cine mai ştia chiar în evul clasic ce-i aceea inspiraţie, 
ce-i aceea autenticul, străvechiul, primitivul entuziasm, entuziasmul 
nevătămat de nicio critică, de nicio chibzuire paralizantă, de niciun control 
ucigător al raţiunii – cine mai ştie ce-i aceea divinul extaz? Am chiar 
impresia că diavolul trece azi drept omul criticii dizolvante. Calomnie [...]. 
Dacă diavolul detestă ceva, dacă există, în toată lumea asta, ceva ce el nu 
poate să înghită e critica dizolvantă. Ceea ce vrea, ceea ce promovează el e 
tocmai triumful împotriva ei, nechibzuinţa irupând strălucitoare!”  
 
 Faust al lui Goethe are, aşa cum remarca Tudor Vianu15, evidente trăsături 
prometeice (spiritul constructiv şi, finalmente, filantropic, care-l mântuieşte de 
osânda veşnică). Faustus-Leverkühn pariază, şi el, pe vocaţia creatoare, sprijinită 
oarecum  paradoxal, pe un violent impuls nihilist; ceea ce aminteşte de motivul 
                                           
14
Converg, aici, semnificaţiile daimonului la vechii greci, la Socrate în special, la Goethe etc. 
O sinteză a problemei există la Lucian Blaga, „Daimonion”, în Opere VII: Eseuri, ediţie 
îngrijită de Dorli Blaga, Bucureşti, Editura „Minerva”, 1980, pp. 285 – 354. 
15
Cf. Tudor Vianu, „Faust”, în Studii de literatură universală şi comparată, ediţia a II-a, 
Bucureşti, Editura Academiei, pp. 249 – 267.  

Demiurgului secund din miturile gnostice. Dar spre deosebire de eroul goethean, 
Leverkühn nu se leapădă de aspectul egoist al luciferismului16. 
 Leverkühn revelează astfel un moment din conştiinţa modernităţii: homo 
aestheticus se descoperă homo fausticus. Diavolul apare, la Goethe şi Thomas 
Mann, ca un catalizator al creaţiei, al conştiinţei de sine, un „rău necesar”. Atare 
ambiguitate a demonicului – sursă a răului, adversar al Creatorului, dar, totodată, 
colaborator al acestuia la edificarea lumii şi a omului – leagă interpretarea 
versiunilor Goethe şi Thomas Mann ale mitului faustic de cosmogoniile dualiste. Cu 
origini străvechi, încă neelucidate, în ciuda numeroaselor ipoteze formulate în 
această privinţă, şi răspândite pe o arie culturală extrem de largă (la fino-ugrici, 
uralo-altaici, iranieni, slavi, amerindieni şi chiar, în era creştină, la eretici europeni 
precum catarii şi bogomilii), miturile dualiste reprezintă o „enigmă a istoriei 
religiilor”17. Practicile, credinţele şi reprezentările dualiste au influenţat, în Occident, 
mai mult decât istoria religioasă şi socială.  În măsura în care ele au contaminat 
istoria ideilor, urme ale lor, răstălmăcite sau nu, pot fi identificate în operele literare. 
E ştiută teza – una printre altele – influenţei catare asupra poeziei trubadurilor. 
Sturm und Drang şi romantismul german prezintă – confirmate de Ioan Petru 
Culianu, între alţii – simptome gnostice (dualiste), ceea ce ar putea explica 
restructurarea tramei faustice şi a semnificaţiilor ei, după Marlowe şi Lessing, de 
către Goethe. De altfel, în Gnozele dualiste ale Occidentului, Culianu rezumă astfel 
un capitol derulat în secole, din istoria împletită a ideilor şi credinţelor:  
 
„Începând cu Marcion, dualismele Occidentului vor supune Biblia unei 
exegeze dualiste. [...] Dualismul continuă să funcţioneze timp de secole în 
alte curente de gândire...  În secolul al XVII-lea, drumurile Occidentului se 
încrucişează din nou cu cele ale dualismului. Prin ocolişuri bizare, gnoza 
ajunge la Goethe, apoi la Hegel. [...] Romanticii sunt, în acelaşi timp, 
creatori de mituri de aparenţă gnostică şi exegeţi oarecum marcionişti ai 
Bibliei”. 
 
                                           
16„[E]gocentric până la monstruozitate, Leverkühn e stigmatizat de la început prin ‘răceala’ 
lui, această caracteristică ‘infernală’ care-i aduce şi maxima suferinţă: interdicţia oricărei 
afecţiuni şi care simbolizează şi incapacitatea sa de a se dărui. Astfel, Faustul contemporan 
nu e Prometeu: năzuinţa sa e a unui solitar şi porneşte dintr-un orgoliu pur, gratuit-luciferic.” 
(cf. Mariana Şora, „Thomas Mann”, in Unde şi interferenţe, Bucureşti, Editura pentru 
Literatură, 1969, p. 113). „Utilizarea forţelor infernale pentru scopuri umane – sau inumane – 
pune în cauză titanismul omului modern, de la Renaştere încoace, definindu-l pe acesta ca 
‘faustic’ prin excelenţă” (cf. Ibid., p. 112). 
17„Meritul de a fi semnalat pentru prima dată existenţa acestei enigme a istoriei religiilor, 
constând în reactivarea repetată, după instalarea erei creştine, a miturilor dualiste, care par să 
vină din vremuri străvechi, îi revine lui Ugo Bianchi. El este cel care a pus în legătură figura 
‘Demiurgului-Trickster’ sau viclean, prezent în unele ‘culturi primitive’, cu mai multe 
personaje mitice din marile religii şi, în special, cu acelaşi demiurg gnostic rău pe care-l vom 
regăsi, până la începutul secolului al XV-lea, la catharii din Italia de nord. Acest grup de 
mişcări religioase [...] le vom numi, în lipsa unei formule mai bune, ‘dualismele 
Occidentului’ (căci, direct sau indirect, au afectat istoria religioasă şi socială a Occidentului, 
în anumite perioade” (cf. Ioan-Petru Culianu, Gnozele dualiste ale Occidentului. Istorie şi 
mituri, ediţia a doua, trad. rom de Tereza Culianu-Petrescu, cuvânt-înainte al autorului, 
postfaţă de H.-R. Patapievici, Iaşi, Editura „Polirom”, 2002, p. 25).  
Studii şi cercetări ştiinţifice. Seria Filologie, 30/2013 
107 
 Rezumând, ereziile estetice ale modernităţii reiau oarecum mai vechile 
erezii ale credinţei. Variantele Goethe şi Thomas Mann ale mitului faustic aşază 
creaţia şi morala într-o relaţie instabilă, mereu negociată. E aceeaşi ierarhie relativă, 
despre care vorbeşte Blaga în Cenzura transcendentă18: „într-un sistem existenţial în 
care nu mai e posibilă nicio creaţie, morala poate desigur să reprezinte valoarea cea 
mai înaltă; dar într-un sistem în care mai e încă posibilă o creaţie, valoarea cea mai 
înaltă e creaţia”19. 
 
Bibliografie 
Balotă, Nicolae, Literatura germană de la Sturm-und-Drang la zilele noastre, Cluj, 
Editura „Dacia”, 2002. 
Blaga, Lucian, „Daimonion”, in Opere VII: Eseuri, ediţie îngrijită de Dorli Blaga, 
Bucureşti, Editura „Minerva”, 1980. 
Blaga, Lucian, Cenzura transcendentă, Bucureşti, „Humanitas”, 1993. 
Culianu, Ioan Petru, Arborele gnozei. Mitologia gnosticã de la creştinismul timpuriu 
la nihilismul modern, trad. de Corina Popescu, ediţia a doua, Iaşi, Editura „Polirom”, 
2005. 
Culianu, Ioan Petru, Gnozele dualiste ale Occidentului. Istorie şi mituri, ediţia a 
doua, trad. rom. de Tereza Culianu-Petrescu, cuvânt-înainte al autorului, postfaţă de 
H.-R. Patapievici, Iaşi, Editura „Polirom”, 2002. 
Dabezies, André, Le Mythe de Faust, Paris, Armand Colin, 1972. 
Ferry, Luc, Homo aestheticus. Inventarea gustului în epoca democratică, trad. şi 
note de Cristina şi Costin Popescu, Bucureşti, Editura „Meridiane”, 1997 
Ianoşi, Ion, Thomas Mann. Temă cu variaţiuni, Bucureşti, Editura „Trei”, 2002 
Ionesco, Eugène, Note şi contranote, trad. şi cuvânt introductiv de Ion Pop, ediţia a 
II-a, Bucureşti, Editura „Humanitas”, 2002 
Mann, Thomas, Doctor Faustus: Viaţa compozitorului german Adrian Leverkühn, 
povestită de un prieten. Cum am scris Doctor Faustus: Romanul unui roman, trad. 
din limba germană de Eugen Barbu şi Andrei Ion Deleanu, Bucureşti, „RAO 
International Publishing Company”, 2005. 
Martini, Fritz, Istoria literaturii germane, trad. de Eugen Filotti  şi Adriana Hass, 
cuvânt înainte de Liviu Rusu, cu un studiu critic de Tudor Olteanu, Bucureşti, 
Editura „Univers”, 1972. 
Nietzsche, Friedrich, Cazul Wagner. Nietzsche contra Wagner, 1888 – 1889, trad. 
din limba germană şi prefaţă de Alexandru Leahu, Bucureşti, Editura Muzicală, 
1983. 
Popa Blanariu, Nicoleta, «Identité et double aliénation. Un paradoxe chez les 
modernes: imaginaire gnostique et vision nihiliste», in Croisements culturels. 
Langues et stratégies identitaires. Publication du groupe de recherche «Espace(s) de 
la fiction», vol. 2, Bacău, Editura „EduSoft”, 2007, pp. 365 – 381. 
Popa Blanariu, Nicoleta, „Homo aestheticus, homo fausticus. 'Cazul' Leverkühn şi 
ereziile modernităţii”, in Vitraliu (Revista Centrului Cultural „George Apostu”, 
Bacău),  no. 3-4, 2005, pp. 28 – 29. 
Popa Blanariu, Nicoleta, „Mentalitate şi structură lingvistică. Reminiscenţe ale 
imaginarului cosmo şi antropogonic”, in Distorsionări în comunicarea lingvistică, 
                                           
18
Lucian Blaga, Cenzura transcendentă, Bucureşti, Editura „Humanitas”, 1993, p. 185. 
19Într-o primă variantă, articolul nostru a apărut în revista Vitraliu,  no. 3-4, 2005, pp. 28 – 29. 
Studii şi cercetări ştiinţifice. Seria Filologie, 30/2013 
108 
literară şi etnofolclorică romanească şi contextul european, volum îngrijit de 
Luminiţa Botoşineanu, Elena Dănilă, Cecilia Holban, Ofelia Ichim, Iaşi, Institutul de 
Filologie Română „A. Philippide” şi Editura „Alfa”, 2009, pp. 297 – 304.  
Rădulescu-Motru, C., Nietzsche, Cluj, Editura „Eta”, 1990. 
Schröter, Klaus, Thomas Mann, trad. de Carmen Oniţi, Bucureşti, Editura 
„Universitas/ Teora”, 1998. 
Sedlmayr, Hans, Pierderea măsurii. Arta plastică a secolelor XIX şi XX, ca simptom 
şi simbol al vremurilor, trad. rom. de Amelia Pavel, Bucureşti, „Meridiane”, 2001. 
Şora, Mariana, „Thomas Mann”, in Unde şi interferenţe, Bucureşti, Editura pentru 
Literatură, 1969. 
Vianu, Tudor, „Faust”, in Studii de literatură universală şi comparată, ediţia a II-a, 
Bucureşti, Editura Academiei, 1963. 
Studii şi cercetări ştiinţifice. Seria Filologie, 30/2013 
109 
Dr. Cristina Popescu 
 
 
 
Trup și literă în „falsulˮ jurnal al lui Gheorghe Crăciun 
 
 
Abstract 
The present paper investigates the occurences of the body and the letter within The 
Body Knows Better..., Gheorghe Crăciunʼs second diary. The two concepts, 
considered to be essential for his entire work, are the central themes of reflection, 
turning the author into a contemporary language philosopher. Although regarded 
from different perspectives, the body mostly means liveliness, vitality and haptic 
sense, as long as the letter may coincide with syntax, concept, cultural prosthesis or 
even a sample of aphoristics. The relation between body and thought is also 
recontextualized in this diary and the fact places the author in the center of the 
literary and scientific explorations from the last decades; asserting, hard upon 
Wittgenstein, the corporality of thought, he infers the major cognitive 
descentralization and intuits thinkingʼs understanding as ʻprocess devided between 
multiple command pointsʼ. Such a conception leads body beyond pure animality 
and, although it conserves the sensory dimension, makes him coparticipator in the 
cognitive activity. 
Key-words: Gheorghe Crăciun, diary, corporality, thought, contemporary literature, 
postmodernism. 
 
Trupul știe mai mult. Fals jurnal la Pupa russa (1993 – 2000) este publicat 
în anul 2006 și cuprinde notațiile diaristice de pe parcursul a șapte ani. Titlul, ca 
element paratextual esențial, face însă mai mult decât să fixeze niște coordonate 
temporale. El introduce în paginile cărții obsesia auctorială, identificată deja ca 
supratemă a întregii opere: relația tensionată dintre trup și literă. Mai exact, 
subordonează și acest text amplu aceluiași ax tematic ce legitimează abordarea 
ansamblului de scrieri ca sistem dualist. 
De fapt, nu numai că readuce în discuție conflictul dintre trup și literă, dar 
dă și un verdict: trupul știe mai mult, deci trupul este superior literei. Mai mult decât 
atât, subtitlul insinuează că și romanul ce urmează a fi scris este intenționat ca un 
verdict ficțional la aceeași dilemă omniprezentă: trupul, adică viața trăită nemijlocit, 
pe culmile senzorialității și ale asumării integrale, și nu litera, sau viața filtrată prin 
limbaj, scrisul ca formă secundă de a trăi.  
O altă problemă pe care o ridică titlul este aceea a speciei în care încadrează 
textul. Nu avem de-a face cu un jurnal, ci cu un fals jurnal, deci respectarea 
convențiilor, atâtea câte există, este de pe acum compromisă. Alături de titlu, „deja 
simpla răsfoire a paginilor cărții ne face să observăm că, în notele sale, Gheorghe 
Crăciun se abate de la poetica tradițională a jurnalului intimˮ1, adaugă Gheorghe 
Glodeanu. În același timp, falsul jurnal atrage atenția asupra acelui discurs ascuns 
                                           
1
Gheorghe Glodeanu, În căutarea trupului pierdut (Gheorghe Crăciun), în Narcis și oglinda 
fermecată. Metamorfozele jurnalului intim în literatura română, Iași, Editura „Tipo Moldova”, 
2012, p. 647. 

despre care vorbea Michel Foucault, sugerând că nu discursul manifest, adică ceea 
ce textul spune efectiv, este important, ci mai ales ceea ce nu spune. O primă 
concluzie ar putea fi: esențial nu este faptul că trupul știe mai mult, ci că litera nu 
știe mai mult, orientând lectura în negativ către limitele limbajului, explorate și în 
Mecanica fluidului... După sugestia oferită în titlu, jurnalul ar putea fi citit și ca o 
monografie a neștiinței literei, nu numai ca o pledoarie despre potențele cognitive 
ale trupului. Cu atât mai mult cu cât asocierea trupului (de cele mai multe ori înțeles 
de Gheorghe Crăciun ca ansamblu responsabil de funcționarea senzorială a omului) 
cu verba cogitandi, nu sentiendi, trezește suspiciuni. 
Citit integral, subtitlul care, asemenea Falsului tratat de vânătoare, declară 
că textul este un fals jurnal la Pupa russa, direcționează atenția către autor; dacă nu 
e un jurnal al operei, trebuie să fie un jurnal al autorului. Fapt recunoscut în text:  
 
„mult mai important mi se pare să scrii despre tine, cu sentimentul că într-
adevăr asta faci și nu poți să te minți. Iată, de o vreme încoace, singurul meu 
proiect serios – pentru că Păpușa rusească rămâne deocamdată o fantasmă – 
e chiar acest caiet rezultat din intermitențe. Scriu aici despre mine...ˮ2 
 
Pacte și principii încălcate: autobiografie, referențialitate și sinceritate  
Trupul știe mai mult... nu e un jurnal cu acte în regulă, care să respecte ad 
litteram clauzele, principiile și legile genului. Pactul autobiografic, legitimat de 
Philippe Lejeune, care declară identitatea autor – narator – personaj, suferă adaptări 
datorate, în primul rând, modului particular în care Gheorghe Crăciun înțelege 
narațiunea.  
După cum am văzut, a nara înseamnă de fapt a descrie, deoarece lumea și 
ființa nu pot fi povestite, ci numai surprinse de un ochi cu veleități de grandangular 
și apoi transcrise, în măsura în care permit limitele limbajului. 
Narațiunea, în sens de mythos, este în esență un demers teleologic, de 
învestire a lumii cu finalitate, coerență, linearitate și de transformare a vieții 
individului în destin. Or, un hermeneut al suspiciunii, cum este Gheorghe Crăciun, 
alungă din raza tehnicilor sale narative epicul pur și îl suplinește prin descriere, 
mulțumit fiind să înregistreze diversitatea fenomenală. Jurnalul devine astfel o 
descriere a interiorității autorului și nu o povestire a vieții sale exterioare: „scriu în 
acest caiet ca într-un fel de transă, prostit de fantasma corporalității, și tot ceea ce 
privește existența mea civilă e lăsat deoparteˮ3. Pentru a putea discuta de un pact 
autobiografic la un asemenea scriitor, trebuie operată o primă modificare în triada 
identitară: autor – descriptor – personaj.  
Și în ceea ce privește natura personajului trebuie făcute anumite precizări: 
rezumându-se la biografia interiorității, nu avem de-a face cu un personaj propriu-
zis, în sensul de actant, de personaj care acționează. El este doar dublul reactant al 
acestuia, deoarece jurnalul transcrie reacțiile sale cognitive, senzoriale, afective, și 
nu actele efective: „nu apar în acest caiet urme ale existenței mele sociale. Mă 
interesează acest concret, dar nu aiciˮ4. 
                                           
2
 Gheorghe Crăciun, Trupul ştie mai mult. Fals jurnal la Pupa russa (1993 — 2000), Piteşti, 
Editura „Paralela 45”, 2006, pp. 65 – 66. 
3
 Ibidem, p. 64. 
4
 Ibidem, p. 98. 

Cât despre autor, știm deja de la Roland Barthes că, după Dumnezeu, și 
autorul a murit; scrisul autoreferențial, oricât s-ar strădui auctorele să se întoarcă în 
text, e o formă de ficțiune. Este o realitate pe care o recunoaște și Gheorghe Crăciun: 
„din când în când răsfoiesc acest caiet, recitesc unele notații și nu-mi vine să cred că 
ele îmi aparțin. Nu le recunosc, nu mă recunosc aproape deloc în eleˮ5. Realitate 
pentru care are și o cvasiexplicație: „ceea ce devine public încetează să-ți mai 
aparțină, dar ți se atribuie în continuareˮ6. 
Pactul referențial, teoretizat de același Philippe Lejeune, trebuie discutat în 
legătură cu principiul sincerității, pentru că, angajându-se să spună adevărul și să 
ofere imaginea realului, nu efectul de real, scriitorul se angajează să fie sincer.  
În această privință, Gheorghe Crăciun mărturisește:  
 
„ieri am dactilografiat primele 20 de pagini ale acestui caiet (...). Le-am 
intitulat Mic tratat de impudoare (...). M-am întrebat dacă noțiunea de 
impudoare acoperă materia notațiilor mele. (...) Am reușit să fiu tot timpul 
sincer? Dar cum poți să fii sincer atunci când nu te ai în vedere pe tine, ca 
om în carne și oase? Trupul, sufletul, sensibilitatea apar rar aici. Și chiar și 
atunci când apar, ele sunt niște abstracțiuniˮ7.  
 
Așadar, sinceritatea este subscrisă impudorii; or, știm, scriitorul aparține paradigmei 
rușinii. Adrian Lăcătuș consideră că „numai pentru o ființă cu o mare concentrație 
psihică de pudoare trupul poate deveni o obsesie, o temă atât de importantăˮ8, în 
timp ce Dan-George Botezatu observă că „rușinea împânzește acest jurnal, pândește 
în aproape fiecare paginăˮ9. 
De aceea, mărturisirea scriitorului este și o asumare a nesincerității, nu ca 
act neapărat premeditat, ci ca o consecință a limitelor limbajului: deși trupul face 
subiectul jurnalului, prin scris el se abstractizează. Universalia sunt nomina. 
Atunci când nu este o repercusiune a generalizării și abstractizării, 
nesinceritatea se motivează prin obligația de a inventa un limbaj care să desemneze 
o realitate cel puțin incertă: 
 
„marea dificultate a literaturii la persoana I nu constă în curajul de a fi sincer 
și onest cu tine însuți până la capăt, ci în tehnica inventării și analizării 
acestei atitudini. A vorbi despre propria ta interioritate înseamnă a vorbi 
despre ceva care nu există, pentru că nu are un limbaj propriu. De aici vine 
toată metafizica, toată eroareaˮ10. 
 
Însă, în spiritul dualismului caracteristic, Gheorghe Crăciun explorează și 
posibilitatea ca nesinceritatea să fie o chestiune de curaj, despre care mărturisește 
                                           
5
Ibidem, p. 71. 
6
Ibidem, p. 92. 
7
Ibidem, p. 89. 
8Adrian Lăcătuș, „Insinuată în fibra vieții lui zilnice...”, în Vatra, nr. 1 – 2/2007, p. 9. 
9
Dan-George Botezatu, „Gheorghe Crăciun și limitele literaturii”, în vol. Trupul și litera. 
Explorări critice în biografia și opera lui Gheorghe Crăciun. Conferința Națională Gheorghe 
Crăciun – Viața și opera, Brașov, 12 iulie 2012, Bodiu, Andrei; Moarcăș, Georgeta 
(coordonatori), Cluj-Napoca, „Casa Cărții de Știință”, 2012, p. 205. 
10
 Gheorghe Crăciun, Trupul știe mai mult..., p. 106. 

sincer că-i lipsește: „toată ipocrizia mea de om care n-are curajul să fie sincer până 
la capăt se ascunde aici, în acest caietˮ11. Falsul jurnal poate fi înțeles nu neapărat ca 
antijurnal, ci ca aproape-jurnal, întrucât este incomplet, întrucât dezvăluirea sinelui 
este parțială. 
Adept al discursului ascuns, scriitorul se pune la adăpostul limbajului, știind 
că un deficit de signifié poate fi onorabil compensat printr-un surplus de signifiant:  
 
„cu cât spun mai multe cuvinte, cu cât sunt mai mult în stare să fac fraze 
complicate, cu atât fug mai mult de mine. Vorbim frumos, profund, 
inteligent tocmai pentru a scăpa de ceea ce n-avem niciodată curajul să 
spunem. Suntem slabi, proști, mărginiți, ticăloși, lași. Noroc cu limbajul care 
totdeauna ne salvează de rușinea acestor recunoașteriˮ12. 
 
Așadar, ca și în Mecanica fluidului..., nu-și asumă, decât cu jumătate de 
măsură, principiul sincerității, din moment ce nu dezvăluie eul în integralitatea lui 
(dublă), ci se limitează, cu toate riscurile, la jumătatea lui profundă: „nu voi mai 
putea înțelege nimic despre mine dacă-mi voi ocoli în continuare, cu aceeași 
îndârjire, biografia exterioarăˮ13. Iar în anumite condiții, abaterea de la norma 
devoalării de sine devine normă:  
 
„am ajuns să scriu ceea ce scriu aici pentru că mi-am impus să nu scriu 
despre familia mea, despre viața mea socială, despre dilemele mele de eseist, 
despre obsesiile mele sexuale, politice, culturale, didactice, cotidiene, despre 
dorința de a mă exila într-o altă țară, despre continua lipsă de bani, despre 
frivolitățile mele de cafenea etc., etc.ˮ14 
 
Exhibarea acestor dimensiuni ale eului, a căror existență o recunoaște, ar 
însemna pentru un diarist realmente pudic o monstruozitate. Căci „ce înseamnă a fi 
monstruos? A-ți exhiba sistemul de valori, a te arăta așa cum ești, a arăta fără milă 
cum sunt în realitate ceilalți. Orice exigență e la urma urmelor monstruoasă, 
inumanăˮ15. Și mai ales, exigența sincerității în jurnal. 
De aceea, Trupul știe mai mult... este „mărturisire (formă de apărare a unei 
condiții de inculpat)ˮ și nu „mărturie (și atunci cel care scrie e martorul care apără 
adevărul)ˮ16. Confesiunea, în cazul în care s-ar înfăptui plenar, ar fi o formă de 
atriție, considerată de către Jean de Delumeau17 a denumi destăinuirea ca reacție la 
monstruozitatea propriului păcat.  
 
Calendaritate, fragmentarism și nonsimultaneitate 
Din punct de vedere structural, Trupul știe mai mult... conține notațiile 
făcute pe o perioadă de șapte ani. Și totuși, clauza calendarității nu este respectată; 
                                           
11
Ibidem, p. 114. 
12
Ibidem, p. 7. 
13
Ibidem, p. 114. 
14
Ibidem, p. 137. 
15
Ibidem, p. 51. 
16
Ibidem, p. 62. 
17
Jean Delumeau, Mărturisirea și iertarea. Dificultățile confesiunii. Secolele XIII – XVIII, 
traducere de Ingrid Ilinca, Iași, Editura „Polirom”, 1998. 

nu numai că nu scrie zilnic, dar nici nu-și organizează notațiile pe zile, ci pe luni, iar 
inconsecvențele sunt frecvente. Spre exemplu, anul 1993 este prezent în jurnal doar 
prin notațiile de aproximativ o pagină acordate lunii februarie, pe când 1996 are 
rezervate în jur de 160 de pagini. Astfel de inconsecvențe sunt asumate și apoi 
motivate: „în februarie 1993 chiar credeam că sunt foarte bolnav și într-un fel mă 
așteptam să mor. [...] Cred că mi-era frică să scriu, frică de trupul meu bolnav, pe 
care mi-ar fi fost imposibil să-l menajez, să-l ignorˮ18.  
În stil caracteristic, Gheorghe Crăciun își explică pauza din scris tot prin 
complexitatea relației dintre trup și literă, căci actul scrierii este condiționat de 
sănătatea trupului; pentru a se oferi în întregime literei, trupul trebuie redus la 
tăcerea pe care numai perfecta lui funcționare o poate da. 
Însă încălcarea legii Blanchot are diverse cauze: uneori, presiunile la care 
obligă principiul sincerității sunt diminuate prin ignorarea calendarității: „scrisul are 
și o importantă funcție de demascare, el te obligă să-ți smulgi masca de pe față și 
asta poate fi de multe ori insuportabil. Ar trebui să-ți descrii neputințele, spaimele, 
aprehensiunile, durerile. Și nu ești în stare, simți asta și evițiˮ19. Conștient, în unele 
momente, că „cine se confesează, minteˮ20, Gheorghe Crăciun alege ca variantă de 
compromis amânarea actului de a scrie.  
Alteori, inconsecvențele sunt pur și simplu provocate de lene: „dar nu scriu 
zilnic despre viața mea din lene, comoditate și plictiseală. M-am plictisit de mine, 
viața mea nu mai are de mult niciun hazˮ21. Chiar și așa, legătura dintre calendaritate 
și sinceritate este conștientizată: „intermitența acestor notații, lipsa mea de 
consecvență arată cât de artificial e totulˮ22. 
Dualitatea viziunii, abilitățile ei de a performa răsturnări bruște conduc la 
puncte de vedere reversibile, niciodată definitive, oricât de categoric ar fi exprimate. 
Funcționând ca mostre de gândire autentică, netrucată astfel de perspective duble 
sunt frecvente la Gheorghe Crăciun, însă nu alterează nota de veridicitate, ci creează 
impresia că jurnalul, neintenționat ca o construcție, este o genuină radiografie a 
minții, permanent preocupată de variatele interacțiuni dintre trup și literă.  
Spre exemplu, calendaritatea, ca imperativ al notației zilnice, promovează 
percepția jurnalului ca specie contractuală, îndatorantă. Însă pentru Gheorghe 
Crăciun, uneori, jurnalul nu obligă în niciun fel: „zile întregi în care nu scriu nimic. 
Scrisul nu e pentru mine o datorieˮ23, pentru ca alteori să se transforme în opusul 
său: „a doua dimineață din această săptămână când, cu puțin înainte de ora 7, 
deschid caietul ca pentru a-mi face o mică datorieˮ24. 
Spre deosebire de Mecanica fluidului..., unde chiar și fragmentarismul 
diaristic era atenuat prin inserția contrapunctuală și arhitecturală a prozelor scurte și 
a Fișierelor, Trupul știe mai mult... se supune acestei legi care cultivă hiatusul 
textual. Fapt mărturisit și explicat astfel: 
                                           
18Gheorghe Crăciun, Trupul știe mai mult..., p. 38. 

 „fragmentarismul acestui caiet îmi convine. Sunt patetic din frică de 
rigiditate, sunt poate construit prea simplu și simt nevoia să fug de ridicolul 
filosofării. Intermitența notării mi se pare, și ea, satisfăcătoare. Însă senzația 
acută că nu am despre ce să scriu, că și ce scriu aici arată că, de fapt, nu 
vreau să scriu despre ceva anume...ˮ25. 
 
Explicația se referă, probabil, la faptul că specia jurnalului este una dintre 
cele mai puțin constrângătoare din genul intimismului și nu declanșează astfel frica 
de rigiditate; cât despre ridicolul filosofării, acesta poate fi eliminat prin dispunerea 
fragmentară a confesiunilor, care contravine unei construcții sistemice. Mărturisirea 
este însă importantă mai ales pentru că pune fragmentarismul în legătură cu alte 
două convenții diaristice, calendaritatea și sinceritatea, pe care le anulează; pe prima 
prin intermitența notațiilor, pe a doua prin referința la acel discurs ascuns sau 
invitația la lectura în negativ a textului. 
Cel mai bine se explică fragmentarismul textului prin faptul că el trebuie să 
noteze viața, care este la Gheorghe Crăciun o sumă de intermitențe: „trăiesc din 
intermitențe, din orice fel de intermitențe (psihice, de lectură, sexuale, muzicale)ˮ26. 
La rândul lui, caietul devine „un inventar de fisuriˮ, „o colecție de răni deschise, 
imposibil de vindecatˮ27 în absența unui text arhitectural care să-și recapete funcția 
de mythos. 
Și, chiar dacă într-un carnețel din 1977, din care transcrie selectiv în jurnal, 
găsește notația că „discontinuitatea eului creează continuitatea textului și inversˮ28, 
din 1993, când începe jurnalul, discontinuitatea eului creează discontinuitatea 
textului și invers. De asemenea, dacă în același carnețel nota: „cuvântul eu nu este 
altceva decât metafora corporalității noastre fragmentate de limbajˮ, din jurnal 
reiese că eul este iremediabil fragmentat și în limbaj și în afara lui. 
În altă ordine de idei, fragmentarea iremediabilă a eului face imposibilă 
transcrierea lui simultană și integrală, chiar și dacă ar exista această intenție. De 
aceea, „tot ce adun aici sunt dejecții, rămășițe, urme, umbre ale vieții mele. Nici nu 
poate fi altfel, chiar dacă aș ajunge să scriu minut de minut. Scrisul, cu evidența lui 
compactă și cu înlănțuirea lui în forță, pe zeci și sute de pagini, asta și spune: că el 
nu exprimă un continuum al existenței, ci doar îl mimează. Compactitatea scrisului, 
coerența și coeziunea substanței lui propoziționale arată cu precizie că el aparține 
imaginarului, un spațiu în esența lui construit. El se construiește din resturi, dejecții, 
efulgurații, urme ale ființei tale viiˮ29. 
Dacă pentru pasionații absurdului, „existenţa e o dejecţiuneˮ30, pentru 
Gheorghe Crăciun existența în pagina de jurnal este o dejecțiune, deoarece e 
inconsistentă. Funcția metonimică a scrisului acționează în detrimentul notației 
diaristice, care nu rămâne decât un dublu sărăcit la forma de umbră, a vieții reale. 
Litera este, în această interpretare, un construct fără substanță reală, rezultat al unui 
mimesis ratat cu nuanțe thanatice, și intră în opoziție cu viața trăită plenar.  

Simultaneitatea este o clauză care, așa cum spunea Eugen Simion, nu poate 
fi îndeplinită decât în teorie. „În realitate, această perfectă simultaneitate nu există. 
Există întotdeauna un decalaj între actul de a scrie și evenimentul care se oferă 
scriituriiˮ31. Sau există, ca la Gheorghe Crăciun, o relație mult mai radicală, de 
opoziție extremă, care duce la excludere: „Lucruri importante, mici revelații pe care 
nu le pot niciodată nota, numai și numai pentru că în momentul acela scrisul mi-e 
profund indiferentˮ32. Momentele revelatorii sunt manifestări ale trupului, în sensul 
de viață trăită intens; atingând punctul maxim, ele exclud litera și anulează astfel 
simultaneitatea. Acesta este un adevăr personal pe care îl notează încă din 1977: 
„pentru a trăi, trebuie să poți să ignori posibilitatea de a scrie (despre) ceea ce 
trăieștiˮ33. 
În concluzie, falsul jurnal scris de Gheorghe Crăciun nu respectă convențiile 
speciei în mod absolut. Există, ca și în Mecanica fluidului..., un mod particular de 
raportare la aceste pacte, care presupune adaptarea lor la interioritatea celui care 
scrie. Iar pentru acesta, „pactul cel mai important e acela cu trupulˮ34. 
 
Caietele-jurnal 
Compozițional, Trupul știe mai mult... este alcătuit din trei caiete, cu 
titulatură cromatică, ca și în cazul modelului wittgensteinian; după Caietul albastru, 
capitol al romanului Frumoasa fără corp, autorul introduce în jurnal Caietul negru 
(1993 – noiembrie, 1996), Caietul verde (decembrie, 1996 – 1999) și Caietul maro 
(2000). O interpretare a semnificațiilor cromatice (culorile sunt, după Bedros 
Horasangian, „sobru-pretențioase și foarte anglo-saxone pentru lumea de «haine 
nemțești» a culturii/literaturii române a ultimilor aniˮ35) ar fi totuși de domeniul 
speculației, deși în Caietul negru, secvența cea mai consistentă, sugestiile funerare 
sunt foarte frecvente. Optăm totuși pentru abordarea denotativă a titlurilor și datorită 
confesiunii auctoriale, potrivit căreia titulatura este, ca și în cazul Caietului albastru 
al lui Wittgenstein, dată de culoarea agendei în care notează: „Am cumpărat o 
agendă cu copertă verde. Cea de fațăˮ36. 
Spre deosebire de Mecanica fluidului..., în Trupul știe mai mult... textul este 
curățat de orice artificiu compozițional, astfel încât răspunde rigorilor diaristice ale 
notației personale fragmentare. Reamintim aici că în jurnalul anterior dimensiunea 
intertextuală era semnificativ prezentă prin constantele secvențe intitulate Fișier, ce 
reproduceau citate din autori cu care reflecțiile lui Gheorghe Crăciun veneau în 
atingere, după cum el însuși mărturisește: „obiceiul de a-mi intersecta propriul 
discurs cu alte lungimi de undă pe care le simt aproape de mineˮ37. 
Probabil, ca reminiscențe ale acelor fișiere, caietele de față sunt precedate de 
câte un motto ce esențializează, în spirit clasicist, problema relației dintre ființă 
(trup) și limbaj (literă). Ele se pretează a fi analizate, deoarece oferă o imagine 
sintetică a variantelor de soluționare a conflictului dintre trup și literă și, deși nu 
                                           
31
 Eugen Simion, Ficțiunea jurnalului intim. Există o poetică a jurnalului?, p. 119. 
32
 Gheorghe Crăciun, Trupul știe mai mult..., p. 87. 
33
 Ibidem, p. 56. 
34
 Ibidem, p. 18. 
35
 Bedros Horasangian, Fiziologia și etiologia scrisului la Gheorghe Crăciun, în „Observator 
culturalˮ, nr. 329/iulie, 2006. 
36
 Gheorghe Crăciun, Trupul știe mai mult..., p. 161. 
37
 Ibidem, p. 23. 
Studii şi cercetări ştiinţifice. Seria Filologie, 30/2013 
116 
aparțin autorului, aceste intertexte sunt selectate în funcție de preferințele sau 
credințele personale. 
Caietul negru este anunțat de un fragment aparținând lui Roland Barthes, 
care avertizează asupra structurii de adâncime a limbajului: „este scriitor cel pentru 
care limbajul constituie o problemă, cel care îi simte profunzimea, și nu 
instrumentalitatea sau frumusețeaˮ.  
Există aici sugestia unei înțelegeri superioare, ce ține de filosofia limbajului 
și accentuează ideea de integralitate și autonomie a acestuia. Căci, așa cum explică 
Eugeniu Coșeriu, „faptul că funcția primordială a limbajului este o funcție 
semnificativă este în mod general acceptat și nimeni nu-l pune la îndoială. Dar când 
trebuie determinată mai îndeaproape această funcție, adeseori apare riscul de a 
echivala funcția cu instrumentalitatea. De aici tendința de a reduce limbajul la alte 
activități, adică de a-l considera un fenomen nonautonomˮ38. 
Concepția coșeriană asupra autonomiei limbajului se revendică, așa cum 
mărturisește autorul, în primul rând de la cea aristotelică, în care limbajul este numit 
enérgeia, activitate liberă, creatoare. „Or, o activitate «liberă» este o activitate al 
cărei obiect este în mod necesar infinitˮ39. Ceea ce înseamnă că profunzimea pe care 
o intuiește Roland Barthes este tocmai capacitatea infinită de inovație. Posibilitățile 
de combinație creativă pe care le permite limbajul sunt nelimitate, însă mai ales 
scriitorul este cel care simte această potențialitate și o poate transforma în act. 
Scriitorul intuiește ceea ce lingvistul și filozoful limbajului deliberează după o 
riguroasă cercetare: „limbajul nu este, în primul rând, întrebuințare, ci creație de 
semnificate și, de aceea, nu este nicio simplă producere de semne materiale pentru 
semnificații deja date, ci este creație de conținut și de expresie în același timpˮ40. 
Realitate cunoscută și recunoscută și de Gheorghe Crăciun: „Importantă este energia 
(subl. n. – C. P.) cuvântului, nu sensul său lingvisticˮ41. 
Verdictul din titlul jurnalului, care decide că trupul știe mai mult, nu pare să 
fie încă dat în momentul în care reflecția barthiană este selectată ca reprezentantă a 
Caietului negru. Mottoul sugerează că încrederea în limbaj există și persistă, că 
limbajul constituie o problemă, că Gheorghe Crăciun îi simte profunzimea, deci este 
scriitor, iar litera nu a pierdut încă războiul. 
Nu același lucru se poate spune despre mottoul Caietului verde, un fragment 
aparținând lui Carl-Gustav Jung: „m-am lămurit că nicio limbă, oricât de desăvârșită 
ar fi ea, nu înlocuiește viața. Dacă încearcă să înlocuiască viața, nu se deteriorează 
doar ea, ci și însăși viațaˮ.  
Raportul de forțe nu mai pare a fi în favoarea limbajului, iar nuanța 
beligerantă prezentă nu prevestește victoria literei. Important în acest citat este 
faptul că adevărul nu este obținut în urma unei revelații, ci apare ca o consecință a 
unui proces îndelungat. Aidoma, Trupul știe mai mult... vine ca o concluzie a unei 
investigații îndelungate, care spune că viața trebuie trăită cu cea mai acută 
senzorialitate și nu detașat, la adăpostul distanței câștigate prin scrierea ei. 

Punctul de vedere este susținut și în text, printre altele, într-un pasaj cu urme 
de umor negru: „nedumerirea și compătimirea babei lui Călinescu («Tot mai citești, 
maică?») e motivată. Din momentul în care ai depășit adevărurile esențiale [...], ai 
trecut într-un spațiu la fel de suspect ca și cel anterior dobândirii oricărei cunoașteri 
sigure. Relativitatea adevărului (rod al cititului prea mult) e la fel de pernicioasă ca 
și ignoranțaˮ42. Relativitatea adevărului este însă și o consecință a lichidității 
gândirii, obișnuită, prin practica limbajului (citit/scris), să investigheze orice 
problemă din cât mai multe perspective. 
De aceea, nici acest punct de vedere, potrivit căruia litera îi este inferioară 
trupului, nu este unul definitiv, iremediabil, deși devine aici emblematic. El 
reprezintă doar un moment de glorie, supus răsturnării în orice moment în care se 
reia reflecția, dintr-o altă perspectivă și pornind de la premise diferite: „mitul 
gândirii dincolo de cuvinte, iată ce ne inhibă și ne face superficiali și plicticoși. 
Pentru mine lucrurile sunt clare: numai prin asumarea limbajului se poate gândi și 
simți ceva cu adevăratˮ43. 
Citatul care introduce Caietul maro aparține lui Ludwig Wittgenstein, 
filosoful care apare frecvent în reflecțiile lui Gheorghe Crăciun: „este cu neputință 
să scrii despre tine însuți mai autentic decât «ești» tu însuți. Aceasta este însă 
diferența dintre scrisul despre sine și cel despre obiectele exterioare. Despre tine 
scrii de la înălțimea ta. Nu stai pe catalige sau pe o scară, ci numai pe picioareˮ.  
Nici această opinie nu este o recunoaștere a omnipotenței limbajului; 
autenticitatea stă în trup, iar litera poate cel mult să o redea, în niciun caz să o 
construiască. În mărturisirea lui Wittgenstein, scrierea autoreferențială este 
defavorizată deoarece nu beneficiază de perspectiva din afară, mai exact de 
deasupra. Numai că priveliștea din extra muros oferă obiectivitate, iar redarea 
maximei autenticități presupune surprinderea maximei subiectivități. 
Fragmentul este însă important, deoarece readuce în discuție câteva 
coordonate importante pe care le dezvoltă relația trup – literă în viziunea lui 
Gheorghe Crăciun: limita superioară a potențelor limbajului fiind stabilită (acesta nu 
poate elimina trupul și nici nu poate suplini lipsa lui), rămâne ca autorul să mediteze 
asupra gradelor de intensitate prin care poate reda trupul. Moment ce declanșează 
fantasma scriitorului: aflarea acelui limbaj care să îi descrie autentic (nu mai 
autentic) trupul, adică interioritatea unică, irepetabilă, inimitabilă. 
Se poate spune că există la Gheorghe Crăciun o lege internă căreia trebuie să 
i se supună intertextul; mai exact, acesta trebuie să fie interiorizat, trecut prin filtrul 
propriei gândiri și sensibilități; și mai important, intertextul trebuie să-l reprezinte. 
Selecția lui se face în funcție de afinitățile personale și de coordonatele propriei 
gândiri. Acestei legi se supun și mottourile ce deschid cele trei caiete, motiv pentru 
care pot fi considerate repere sintetice ale traiectoriei pe care va evolua relația dintre 
trup și literă în jurnal. 
 
Trupul și litera – supratemă a operei  
Faptul că trupul și litera, ca limite între care se naște scriitura, rămân 
obsesiile principale și în acest jurnal este mărturisit chiar de autor. Numai că, spre 
deosebire de Mecanica fluidului, în Trupul știe mai mult... perspectiva este 

modificată. În primul rând, există această privire retrospectivă, cu tendință 
evaluatoare, care pare să declare eșecul demersului scriptural: „Am crezut la început 
că limbajul e totul, că adevărul, credibilitatea lumii stau în limbajˮ44. Distanța 
temporală nu reprezintă un avantaj deoarece concluzia este negativă: „Astăzi totul 
mi se pare deriziune, spectacol, mistificare. Astăzi totul e artificiuˮ45. 
Constatarea că „limbajul nu este totulˮ reprezintă mai mult decât consideră 
Adina Dinițoiu, „un drum, am zice, previzibil, de la superbia tinerească a investiției 
în limbaj la declinul iluziilor lingvistice de la maturitateˮ46. Este vorba despre o 
dramă a pierderii suportului intim care susținea credința în limbaj; drama degradării 
trupului, așa cum explică Dan-George Botezatu: „Trupul era garantul lumii, garantul 
sensului lumii. Dar falsul jurnal la Pupa russa va descoperi trupul care îmbătrânește, 
trupul obosit, trupul bântuit de boală și de moarte, trupul care se descompune, trupul 
cadavru. Odată cu el, atât lumea, cât și limbajul, vor intra într-un proces de 
degradare, de despiritualizareˮ47. 
Dar chiar dacă atât trupul, cât și litera par să fi eșuat, ele continuă să 
funcționeze ca supratemă a jurnalului, contextualizată în funcție de noi centre de 
interes precum timpul, boala, bătrânețea sau moartea, pe un ton „pesimist, 
apocaliptic, aproape cioranianˮ48, cum ar spune Gheorghe Glodeanu. Scriitorul este 
încă obsedat de „acea relație care a devenit emblematică pentru opera lui Gheorghe 
Crăciun, relația dintre trup și literăˮ49; el încă studiază interacțiunea care naște 
scriitura, numai că acum o valorizează în mare parte negativ. Este timpul ca scrisul 
să fie investigat și din perspectiva inversă, iar funcțiile lui să se completeze cu 
intense accente thanatice, pentru ca tematica să fie epuizată. 
Prin urmare, ne propunem în continuare să analizăm contextele în care sunt 
rediscutate conceptele pentru a evidenția sensurile cu care acestea se îmbogățesc. 
 
Trupul exterior și trupul interior. Trupul viu și trupul mort 
În continuitate cu viziunea din Mecanica fluidului..., trupul este asociat cu 
vietatea, cu starea de a-fi-viu, și rămâne, în același timp, indefinibil:  
 
„Am vorbit deseori despre trup ca despre ceva invulnerabil, departe de 
pozitivismul anatomic, ca despre un dat misterios care se prezintă conștiinței 
într-o deschidere continuă, stranie, imposibil de cuprins în totalitate. Trupul 
este, de fapt, indicibilul, ceea ce nu poate fi spusˮ (subl. n. – C. P.)50.  
 
Expresie a inexprimabilului, trupul ajunge, din dorința epuizării perspectivelor 
interpretative, și la polul opus, semnificând, așa cum observă Naomi Ionică, 
„ascunzișul unui adevăr personal, singurul care merită spus, după ce s-a vorbit 
totulˮ51. 

Dominanta rămâne însă condiția sa de entitate cu viață: „De fapt, nu trupul 
mă interesează, ci expresia lui, felul lui de a fi viu (subl. n. – C. P.), carnea care 
produce ceva, o senzație. O senzație mi se pare întotdeauna, atunci când o 
conștientizez, mai inexplicabilă decât un gând. Gândirea pare să funcționeze de la 
sine, ea e un sistem organizat de reacție la lume. Dar lumea e chiar senzația. Eu nu 
pot trece dincolo de ceea ce simt. [...] Ea se confundă cu ochii, auzul, limba, 
degetele meleˮ52. Disociat de gândire, trupul se identifică, în acest context, cu 
dimensiunea senzorială a ființei, cea mai în măsură să vorbească despre statutul de 
a-fi-viu.  
Concepția exhibată aici denotă, dacă ne este permis să spunem astfel, un 
solipsism de natură haptică, în sensul complex al hapticului pe care Gheorghe 
Crăciun îl folosește în accepția lui Herbert Read, ca „reprezentare(a) tactilo-vizuală-
energeticăˮ53. Așadar, hapticul nu mai este un simplu simț tactil, ci un simț de ordin 
superior, cel care înștiințează despre vietatea ființei și despre intensitatea vitalității 
sale. Or, prin identificarea lumii cu acest tip de senzație totală, inclusivă, scriitorul 
condiționează în mod solipsist existența realului de propria existență. 
Numai că o astfel de viziune este posibilă doar în măsura în care trupul este 
pe deplin funcțional; odată cu degradarea lui se perturbă și concepția asupra lumii și 
ființei; eul nu mai este măsura tuturor lucrurilor, ci își pierde centralitatea și puterea 
de conținere a lumii: „Dar să revin la trup. Nu înțelegi nimic decât prin durere și 
degradare. Cât ești tânăr, viața e o sumă de superficii și nu crezi decât în palpabilˮ54. 
Însă, „când ești bolnav, nu te mai interesează mare lucru. (...) Nu mai pot să scriu, 
mi-e rău, simt cum mă usuc pe picioare, nu mai am chef de nimic, am uitat ce 
înseamnă plăcerileˮ55. Trupul nu mai înseamnă aproape nimic pentru că și-a pierdut 
vitalitatea, intensitatea trăirii; din această cauză nici lumea, nici scrisul nu mai 
înseamnă aproape nimic. 
Conceptul de trup conține în sine, în afară de dialectica sănătate – boală, și o 
formă extremă a acesteia: opoziția viață – moarte, detectabilă mai ales în înțelegerea 
lui anatomică: „Da, sentimentul ăsta că trupul meu e altceva decât îmi arată 
anatomia l-am avut. (...) N-am văzut niciodată în trupul meu scheletul. Nu m-am 
surprins niciodată gândindu-mă la mine ca la o carne care învelește celebrul schelet, 
un simbol al morții de un sinistru prost gustˮ56.  
Biologia nu-și propune să investigheze, așa cum promite prin etimologie, 
viața corpului; cel puțin nu în sensul vitalității, considerată definitorie de Gheorghe 
Crăciun. Deci corpul anatomic nu înseamnă viață, ci moarte, înseamnă cadavru 
(corpse), ca obiect al disecției. El este, mai mult decât „«ultima frontieră» a 
postmodernitățiiˮ57, cum crede Alexandru Mușina, „prima noastră limită, limita 
fundamentalăˮ58. 
Deși este orientată către funcționalitatea internă a organismului uman, 
biologia propune, în mod paradoxal, o abordare exterioară a acestuia. Or, condiția 
                                           
52
 Ibidem, p. 96. 
53
 Idem, Literatura și corpul (anexaVIII), în vol. Trupul și litera..., p. 294. 
54Gheorghe Crăciun, Trupul știe mai mult..., p. 19.  
55
 Ibidem, p. 12. 
56
 Ibidem, p. 19 – 20. 
57
 Alexandru Mușina, Gheorghe Crăciun: de la sintaxa realității la singurătatea ontologică, în 
„Transilvaniaˮ, nr. 1/2013, p. 22. 
58
 Gheorghe Crăciun, Trupul știe mai mult..., p. 63.  
Studii şi cercetări ştiinţifice. Seria Filologie, 30/2013 
120 
scriitorului este „a celui care încearcă să-și cunoască trupul din interior, ca un 
ignorantˮ59. O astfel de cunoaștere nu poate fi științifică, ci intuitivă, luciferică, cum 
ar spune Lucian Blaga, deci profundă. În același timp, nu poate fi nici definitivă, ci 
tranzitorie, contextuală, fulgurantă: „Există și o percepție interioară a chipului 
nostru. Ea e legată de stări, situații, momente. Te poți simți frumos, distrus, 
inteligent, idiot și ești convins că toate aceste stări ți se pot citi pe față. Dar și 
senzații care-ți spun că ai deodată capul mai mare, nasul mai umflat, ochii mai 
bulbucați, fruntea mai luminoasă etc.ˮ60 
Cunoscut din interior, trupul nu este o instanță stabilă, imuabilă și rezistentă 
la factorul timp. Dimpotrivă, „trupul este dispersia însășiˮ61, adică perisabilitatea. 
Ceea ce pare fix și definitiv în trup/chip ține de exterioritate, de anatomie și implicit 
de moarte: „Masca. Stările tale de spirit sunt de fapt niște măști care ți se lipesc în 
nesfârșite variante de față. În realitate, fața nu există. Ea e doar suportul măștilor. 
Acel visat grad zero al fizionomiei tale este o utopie. Fizionomia își garantează 
individualitatea doar prin continua ei putere de metamorfoză. Fără așa ceva, singura 
posibilitate care mai rămâne e masca morții. Gradul zero al fizionomiei este 
moarteaˮ62. 
 
Raportul trup – gândire 
Raportul dintre trup și gândire este la Gheorghe Crăciun la fel de complex 
ca și cel dintre trup și literă, cu care, în anumite contexte, se identifică. Însă ceea ce-
l caracterizează în ansamblu sunt tocmai fluiditatea, instabilitatea, provizoratul. 
Faptul este explicabil tot prin tipul de gândire al autorului, predispusă a aplica 
oricărei dileme aceeași hermeneutică a suspiciunii. Relația dintre trup și gândire nu 
este înțeleasă în mod static, ci privită din cât mai multe perspective care să-i verifice 
consistența. 
O primă astfel de perspectivă se referă la ceea ce criticii au numit „intuiția 
majorăˮ a prozei de ficțiune și de idei a lui Gheorghe Crăciun: „confirmată în tot mai 
mare măsură de cercetările contemporane din domeniul neuroștiințelorˮ, aceasta 
constă, așa cum spune Caius Dobrescu, în „caracterul distributiv al gândirii în raport 
cu corpul. Altfel spus, în centrul creației sale se află o provocare lansată imaginii 
clasice a unui sediu (cartier general) al gândirii sau, mai larg spus, lansată unei 
reprezentări a gândirii ca expresie prin excelență a centralismului ierarhic al 
conștiinței și ființei noastre. Ideea că întreg trupul participă la reflecție și că reflecția 
însăși este un proces distribuit între mai mulți centri somatici de comandă îl scoate, 
fără îndoială, pe Gheorghe Crăciun din orbita obsesiilor glossocentrice (ironizate și 
de Toma Pavel în Mirajul lingvistic) și îl proiectează în centrul viu al explorărilor 
cognitiviste contemporaneˮ63. 
Opinia este importantă, deoarece face parte din cele mai recente receptări 
critice ale operei lui Gheorghe Crăciun, expuse cu ocazia celei de-a doua ediții a 

Conferinței Naționale „Gheorghe Crăciun – Viața și operaˮ, organizată la Brașov, pe 
12 iulie 2012, grație efortului depus de colegii săi universitari, în special Andrei 
Bodiu, Adrian Lăcătuș și Alexandru Mușina. În cadrul aceluiași eveniment, ideea 
descentralizării gândirii ca revelație ce îl pune pe scriitor în relație cu cele mai 
recente cercetări științifice revine prin expunerea lui Alexandru Mușina, care 
evidențiază nu numai originalitatea operei sale, ci și „plasarea sa în centrul 
explorărilor literaturii și științei de vârf din ultimele deceniiˮ64. El accentuează în 
legătură cu prozatorul „intuirea unei noi dimensiuni pe care abia în ultimii ani o 
explorează cognitivismul și neuroștiințele: «perceperea» (și exprimarea) realității e 
condiționată și determinată de structura, patternurile din creierul uman, extensie și 
nex al unui corp «nou», care depășește pura animalitateˮ65. 
Concepția pornește de la niște premise wittgensteiniene, potrivit cărora 
„gândirea este în esență activitatea de a opera cu semne. Această activitate este 
executată cu mâna, atunci când gândim scriind; cu gura și laringele, atunci când 
gândim vorbind. (...) Dacă vorbim iarăși despre locul în care se află gândirea, avem 
dreptul să spunem că acest loc este hârtia pe care scriem sau gura care vorbeșteˮ66. 
Ideea dispersiei spațiale a gândirii enunțată de Ludwig Wittgenstein îl 
preocupa pe Gheorghe Crăciun încă din 1977, când nota: „În fond, Wittgenstein 
punea o problemă perfect legitimă: suntem într-adevăr convinși că locul unde se 
situează gândirea e capul?ˮ67 
În spiritul gândirii sale predispuse la epuizarea problemei, scriitorul pare să 
răspundă, în anumite contexte, afirmativ la această întrebare: „Corpul mi se adună în 
cap. Gesturi, gânduri, intenții, senzații, iluzii și nervi – toate acestea se regăsesc într-
o tensiune dulce, energică, letală, ce-mi înconjoară craniul, pielea capului și se 
topește electrică în fiecare fir de părˮ68. Nu numai gândirea este localizată în cap, ci 
întreg corpul, compus, pe lângă gândire, din gesturi, intenții, senzații, iluzii, nervi. 
Mai exact, întreaga ființă, cu toate dimensiunile sale, indiferent de perechea 
dihotomică cu care operăm; trup – suflet, trup – spirit, trup – minte, toate sunt 
prezente în sugestie în această pseudodefiniție enumerativă a trupului. 
Or, tocmai aici este diferența; deși pare, la rigoare, să se dezică, susținând că 
locul gândirii este în cap, scriitorul investighează de fapt o altă perspectivă a 
paradigmei, combinând alte elemente pentru a construi o ipoteză diferită: poate fi 
capul locul unde se situează trupul? 
În mod integral interogativ de astă dată, Gheorghe Crăciun continuă 
investigarea paradigmei, schimbând parametrii: „Sunt situații de tensiune 
intelectuală, când corpul pare să dispară ca prezență (nu-l mai simțim (...)), pentru că 
totul e în noi idee, încordare, actualitate a gândirii. Devine astfel corpul idee, se 
transformă el în gândire?ˮ69 Problema ridicată aici nu mai este de localizare spațială, 
ci de identitate structurală: se poate pune semnul egal între corp și gândire? În cazul 

în care se poate, ne reîntoarcem la ipoteza lui Wittgenstein, potrivit căreia gândirea 
este corporală, deci realizată corporal. 
Într-o altă interpretare, gândirea se află într-un raport de complementaritate, 
de intercondiționare cu trupul, ceea ce, prin definție, exclude identitatea dintre cele 
două dimensiuni: „Nici gândirea nu este independentă și pură. Ea e condiționată, în 
primul rând, de buna funcționare a trupuluiˮ70. E un alt fel de a spune că gândirea și 
trupul sunt entități distincte care depind una de cealaltă și, datorită acestei 
dependențe, se intersectează parțial și temporar, dar nu se suprapun. 
Aceeași nonidentitate face posibilă diferența dintre om și animal: „Vorbesc 
atât de mult despre trup. Cred în corporalitate mai mult decât în orice altă 
dimensiune umană și totuși, faptul că există ființe care trăiesc fără nevoia unei 
conștiințe manifeste mă șochează de câte ori îl descopăr71. Conștiința manifestă 
reprezintă aici gândirea, această complexă facultate umană prin care se înfăptuiește 
saltul de la natură la cultură și care, odată făcut, stârnește nostalgia regăsirii 
naturalului nepervertit. 
Cum ne-am obișnuit deja, nici nonidentitatea dintre trup și gândire nu este 
definitivă și imuabilă; este o nonidentitate sporadică, mereu susceptibilă de a se 
transforma în reversul său: „Și ce este gândirea, dacă nu tot atâtea forme de înflorire 
a trupului în fenomene imponderabile, abstracte?ˮ72 Înflorirea este o cale de 
metamorfoză, de transformare a trupului în gândire, prin schimbarea (al)chimică a 
stărilor de agregare ale eului. Însă ea reprezintă doar o stare din acelea care „fac 
viațaˮ73, nu starea, unica, definitiva, ireversibila. Starea este doar un moment 
punctual, un moment de sincronie din șirul celor care compun diacronia unei vieți și 
de aceea este fluctuantă. 
Astfel, concluzia că, „de fapt, trupul nu poate gândi, cum îmi place mie să 
credˮ, devine posibilă și rămâne creditabilă, întrucât introduce o nouă nuanță, 
investighează dintr-o nouă perspectivă, le chestionează pe cele anterioare și așteaptă 
la rândul ei să fie chestionată: „Sau ceea ce i se întâmplă lui (trupului, adăug. n. – C. 
P.) nu se poate numi gândire. Spun gândire, pentru că aș vrea să găsesc în trup ceva 
la fel de tare ca și gândireaˮ74. 
Cauza acestor răsturnări analitice sau puncte de vedere paradoxale constă în 
relația dinamică în care intră subiectele gândirii. Ele se condiționează și se 
transformă reciproc, se combină și se permută, astfel încât curg unele din altele, iar 
această curgere este nesfârșită. „De fapt, totul trebuie privit în acțiune, în 
intercondiționare, în relația eului cu exteriorul. Corpul însuși e social, afectivitatea la 
fel. Să nu mai vorbim de gândireˮ75. Or, în condițiile în care atât parametrii externi, 
cât și cei interni sunt variabili, nici rezultatele nu pot fi definitive.   
Într-una din paginile jurnalului, autorul mărturisește că nu poate înțelege 
teoria lui Gabriel Marcel despre trup datorită faptului că raportul trup – spirit este, 
din punctul său de vedere, singura cale de accedere către Dumnezeu. Faptul se 
explică prin configurația demersului analitic, care este diferită, întrucât conceptele 

de trup și spirit intră într-o relație combinatorie distinctă, cu variabila numită 
Dumnezeu. Traiectoria gândirii este redirecționată. În același timp, această viziune 
nu este decât una posibilă între multe altele. Autorul însuși ne atenționează: „chiar și 
viziunile pot să difere în cadrul unei mari paradigmeˮ76, pentru a ne feri de riscul 
încarcerării în vreo formulă cu pretenții de ireversibilitate și exhaustivitate. 
 
Litera ca sintaxă 
Unul dintre sensurile canonizate ale literei era în Mecanica fluidului... acela 
de sintaxă. El se păstrează și în Trupul știe mai mult..., urmând a fi secondat de 
altele. Cu avantajul distanței temporale și al privirii retrospective, scriitorul se 
confesează în legătură cu începuturile relației sale cu litera: „Marea mea revelație 
asupra a ceea ce trebuie să fac pentru a fi un scriitor adevărat s-a produs în anii 
studenției, grație cursurilor de lingvistică generală ale Sandei Golopenția. Atunci am 
simțit esențialul. Habar n-aveam ce vreau, dar am simțit plăcerea, fascinația 
mecanismelor limbajului, cu toată organicitatea lor funcționalăˮ77. 
Confesiunea este validată și de colegul său de generație Alexandru Mușina:  
 
„Nu întâmplător, Gheorghe Crăciun și-a dat licența cu Sanda Golopenția-
Eretescu, cu o lucrare de sintaxă generativ-transformațională (...). Mai mult, 
primele lui creații – poezii, dar și proză – își propun să exprime realitatea 
fără a face apel la metafore, utilizând dimensiunea strict denotativă a 
cuvintelor și explorând limitele și posibilitățile sintaxei. E o proiecție a 
metodei generativ-transformaționale asupra realității, din aplicarea ei 
rezultând o nouă formulă, un nou tip de literaturăˮ78. 
 
Așadar, începuturile scripturale, în care litera este asociată cu sintaxa, 
propun o valorizare pozitivă, o încredere majoră în potențele mecanismelor 
sintactice de a produce structuri noi și, în același timp, o intuiție a dimensiunii 
sistemice a limbajului. Sistemul limbii, așa cum este el teoretizat de Eugeniu 
Coșeriu, este, după cum am văzut deja, singurul în măsură să susțină relația dintre 
real(izat) și virtual în materie de tehnică lingvistică. Or, ambiția tânărului Gheorghe 
Crăciun este tocmai depistarea, prin supralicitarea proceselor sintactice, a acelor 
zone sistemice neconcretizate încă în vorbire. Totul, de dragul tranzitivității pe care 
o va teoretiza în Aisbergul poeziei moderne, ca o consecință a deferenței sale 
structurale față de real, fenomenologic și vizibil. 
Ipoteza de la care pornește este, după Alexandru Mușina, „una realmente 
originală (cel puțin în spațiul nostru cultural)ˮ și constă în credința că „la fel cum 
există o rădăcină, o sintaxă a limbii, există o sintaxă similară – dacă nu identică – a 
lumii vizibile, fenomenale, de care numai prima poate da seama cu adevăratˮ79. Ceea 
ce înseamnă că surprinderea autentică a lumii fenomenale este un act care trebuie să 
se consume în interiorul limbajului. Aceasta este intuiția care va declanșa o relație 
permanentă și permanent tensionată a autorului cu limbajul. Pentru că, vom vedea, 
nici în epoca decăderii sale, litera nu-l eliberează. Deși nu-l mai fascinează, deși și-a 

exhibat impotențele, limbajul rămâne un modus vivendi: boala, bătrânețea, iminența 
morții sunt experiențe ale trupului, dar și ale literei. 
În mod dualist, Gheorghe Crăciun contrabalansează începuturile eroice cu 
eșecul ulterior: „De atunci și până azi n-am făcut nici măcar un pas mai departe. Am 
crezut într-o metafizică inexistentă. Totul trebuie construit, pus în termeni sintactici. 
Între filosofia de până la Wittgenstein și literatură nu e nicio diferență esențială. 
Diferă gradul de abstractizare a limbajului, atâta totˮ80. Sintaxa limbii nu reușește să 
dezvăluie sintaxa lumii, astfel încât scriitura nu poate fi decât construcție, invenție, 
abstractizare. Mirajul tranzitivității absolute este demistificat: „Limbajul este 
imaginarul. Atunci de ce mai există literatura? Avem nevoie de o redundanță în 
plus?ˮ81, se întreabă amar cel care, în ciuda a tot, continuă să scrie. 
Continuă să scrie pentru că sintaxa (litera) supune și se impune în fața celui 
care doar aparent o mânu-iește (dacă e să-i dăm crezare lui Ludwig Wittgenstein) 
atunci când scrie: 
 
„De câte ori recitesc eseuri sau articole de-ale mele mai vechi, am senzația 
că nu eu am gândit acele propoziții, acele argumente. Ele par să aparțină 
unui implacabil retoric, logic, demonstrativ, ascuns în chiar sintaxa textului 
pe care l-am produs. Descopăr afirmații care mă miră, ca și cum ele ar 
aparține altcuiva, dar îmi dau seama că aceste afirmații mi-au ieșit, că ele 
stau bine acolo, în pagină, mă reprezintă ca stil. Senzația e că adevărul lor e 
mai degrabă unul formal. Substanța e importantă, dar pare inutilă. Poate că 
aș fi vrut să spun ce am spus cu totul altfel, să fiu mai simplu, mai spontan, 
mai consistent, mai puțin rigid, mai puțin deștept. Dar această retorică ce 
pare să gândească în locul meu există, funcționează tot timpul. (...) Ea, 
această retorică, operează selecția ideilor, le înlănțuie, le îngheață. Degeaba 
spontaneitatea gândurilor încearcă să lupte cu ea (...) Sunt de fiecare dată 
învins. Textul se construiește singur. Încet încet ideile devin necesare, încep 
să mă supunăˮ82. 
 
În fond, litera îl supune; litera câștigă, de data aceasta, în defavoarea 
trupului, în defavoarea lumii, în defavoarea fenomenalului interior și exterior, în 
măsura în care viziunea scriitorului permite această distincție. Pentru că „totul e 
învelit în pelicula implacabilă a limbajului, precum carnea în pielițăˮ83.  
Până la urmă, este legitimă ipoteza pe care o sugera Alexandru Cistelecan, 
„ipoteză conform căreia obstinata insistență exegetică/hermeneutică asupra temei 
«trupul care știe mai mult» ar putea conduce, la un moment dat, pe un drum închis. 
N-am putea interpreta proza lui Crăciun și – invers – din perspectiva unei 
(disimulate printre rânduri) obsesii a spiritualității?ˮ84 Nu neapărat datorită faptului 
că reciproca ar putea conduce pe un drum închis, ci mai ales pentru că este evident 

că obstinația de a scrie trupul este, mai întâi de toate, o obstinație de a scrie, deci o 
vocație a literei. 
Oricât ar încerca să ne convingă de contrariu (sau cu atât mai mult cu cât 
încearcă), Gheorghe Crăciun nu alege să trăiască trupul, nu se rezumă la a fi un 
hedonist individualist și anonim, ci, dimpotrivă, alege să trăiască prin scris, în mod 
spiritualizat, luptându-se cu alteritatea limbajului în care încearcă să-și înscrie 
trupul:  
 
„Dacă ești scriitor adevărat, limbajul nu te obsedează ca obiect improvizat al 
căutării tale, ca paleativ al adevăratelor teme. Dimpotrivă, mie mi se pare că 
spunerea e o temă care le condiționează pe toate celelalte. (...) Te 
concentrezi asupra limbajului atunci când i-ai simțit deficiențele, 
insuficiențele, neputințele, convenționalitatea mincinoasă. Îl examinezi cu 
speranța că este cu putință să depășești limitările lui sintactice și lexicale, tot 
ceea ce în el ține de déjà connu, déjà dit. (...) Și nu poți să nu te oprești 
asupra limbajului atâta vreme cât simți că el nu e al tău, ci al celorlalțiˮ85. 
 
Depășind această digresiune, observăm că în Trupul știe mai mult... 
identitatea literă – sintaxă este, cel mai adesea, valorizată negativ. Uneori, se 
întâmplă datorită insuficienței de a reda latura durativă a lumii și a omului, cauzată 
de „opacitatea constitutivă a limbii, arbitrarietatea semnelor ei și lipsa de 
procesualitate a sintaxeiˮ86. Limbajul este astfel insuficient, echivoc și limitat, 
incapabil să cuprindă complexitatea și diversitatea realului, care se manifestă 
întotdeauna pe mai multe paliere. 
Alteori, sintaxa este valorizată negativ pentru că are funcție eufemistică: 
„Am inventat sintaxa pentru a domestici nevoia noastră irepresibilă de exprimare. 
Orice sintaxă arată, de fapt, dorința de a îmblânzi ceea ce avem de spusˮ87. Fiind un 
bun comun, o cale a individului de a accede la ceilalți indivizi, sintaxa este și o 
măsură de protecție a celorlalți, vulnerabili, în propria lor unicitate, față de unicitatea 
celui care scrie. Domesticirea este un proces de adaptare a ființei proprii la ființa 
celorlalți; sintaxa este, de aceea, modalitatea de a verbaliza mai mult ceea ce ne 
aseamănă decât ceea ce ne diferențiază. În lupta cu litera, ființa iese deseori 
domesticită, iar individualitatea eufemizată, atenuată. 
Indiferent de caz, invitația subtextuală de a citi și discursul ascuns, nu numai 
pe cel manifest, persistă și reamintește, atunci când e cazul, că litera este 
consubstanțială ființei scriitorului, un cromozom înscris în harta sa genetică, așa cum 
el însuși ne sugera în calitate de personaj al romanului Frumoasa fără corp. Sau 
cum ne mărturisește aici: „Scrisul face parte din sângele meu...ˮ88 
 
Litera – concept, „proteză culturalăˮ sau aforism 
O altă ipostază depreciativă în care vedem litera din Trupul știe mai mult... 
este aceea de concept. Odată întâlnirea produsă, litera preia și semnificațiile sale 

principale: abstracțiune, speculație, irealitate, uscăciune, imaginar, invenție, fals 
etc. Incompatibilitatea cu trupul atinge, în astfel de momente, maxima vizibilității:  
 
„Lumea va fi distrusă de concepte. Ele nu anulează viața, pentru că nu au 
cum. Dar îi transformă fenomenalitatea în logică, materia în abstracțiune, 
procesualitatea în eternitate noțională. Conceptul e o ficțiune grandomană, 
de care oamenii au nevoie pentru a putea închide liniștiți ochii în fața 
realitățiiˮ89. 
 
În același mod paradoxal cu care ne-a obișnuit, conceptualizarea lumii, deci 
distrugerea ei, nu este întotdeauna negativă. Sau, chiar dacă nu este valorizată 
pozitiv, conceptualizarea își justifică măcar prezența, căci „lumea materială nu este 
doar imposibil de suportat. Ea este și inferioară, vulgară, lipsită de sensul propriei 
existențeˮ90. De aceea „aspirația mea spre concepteˮ este „fuga mea de realˮ91. 
Înțelegerea inconstantă, reversibilă a rostului conceptualizării ține de 
viziunea dualistă a celui care scrie, mai mereu supus clivajului între dimensiunea de 
prozator și cea de teoretician: „Viața prozatorului din mine e continuu bruiată de un 
gânditor mediocru, ambițios dar limitat, speriat de ideea că existența, propria lui 
existență, ar putea trece pe lângă el, fără să se transforme în concepteˮ92. 
Conceptualizarea devine astfel una dintre formele posibile de eternizare, de scoatere 
a subiectului uman în afara acțiunii timpului. 
Referințele la cele două dimensiuni sunt frecvente în cadrul jurnalului și cel 
mai adesea prozatorul este mai important decât teoreticianul, care, dintr-un sever 
complex de inferioritate, își subminează în permanență dublul, sărăcind scrisul de 
seva vitală, accentuând limitele limbajului sau exacerbând voința ordonatoare din 
individ, responsabilă de schematizarea realului. În astfel de cazuri, ne vedem nevoiți 
în calitate de lectori să ne trădăm scriitorul și să nu recunoaștem însemnul 
mediocrității cu care se autoînvestește autorul Aisbergului.... Recunoaștem însă 
tensiunea ivită din confruntarea celor două dimensiuni și urmele pe care aceasta le 
lasă în scris. 
Tot o evaluare depreciativă primește litera atunci când este asociată cu ceea 
ce Alexandru Mușina numea „«proteze» deja existente: figuri retorice, simboluri, 
coduri culturale etc.ˮ93 Gheorghe Crăciun mărturisește într-o pagină din jurnal: „Am 
devenit o brută livrescă, un monstru de lecturi și simboluri culturale, un om care 
poate vorbi despre orice. Nu mai sunt în stare să tacˮ94. Tăcerea este aici sinonimă 
cu păstrarea identității; într-o lume în care cultura a devenit a doua natură a omului, 
cum însuși spunea, identitatea naturală nu poate fi protejată decât prin tăcere, adică 
prin refuzul de a scrie și refuzul de a citi; căci știm, la Gheorghe Crăciun, lectura 
este o etapă premergătoare scrierii; ambele constituie un mod de a trăi. 
Or, transformarea în brută livrescă este iminentă în aceste condiții. În mod 
paradoxal, dar inevitabil, scriitorul matur ajunge să pună în practică tocmai ceea ce 

tânărul entuziast voia să pună între paranteze. Intenția celui din urmă este explicată 
de Alexandru Mușina:  
 
„Avem de-a face cu o transgresare a limitelor admise ale gramaticalității, pe 
care nici aparent radicalii tel-quel-iști nu au făcut-o. Gramaticalizarea, la ei, 
se referea la discursul teoretic; în literatură, gramaticalizarea era, mai 
degrabă, textuare, o țesătură care folosea «proteze» deja existente (...). Exact 
ceea ce Gheorghe Crăciun își propunea să pună între paranteze, să excludă 
din demersul literar-scriptural. (...) toate figurile retorice, simbolurile, 
codurile culturale preexistente sunt nu doar inutile, ci și sursă de eroare, sunt 
un balast în efortul de explorare a noii lumiˮ95. 
 
Însă tocmai noua lume obligă la reconstrucția culturală a propriei identități. 
Natura este învelită în succesive straturi de cultură care încep să fuzioneze într-un 
intens proces de acomodare, până când simțul propriei substanțe este pierdut. Mai 
ales în cazul unui scriitor precum Gheorghe Crăciun, căruia îi lipsește dimensiunea 
ludică a intertextuării postmoderniste. Spre deosebire de Mircea Cărtărescu, spre 
exemplu, el își asumă la modul grav intertextul, îl internalizează, îl transformă în 
substanță proprie. Or, după o astfel de profundă consubstanțializare, este imposibil 
ca, retroactiv, natura să fie separată de cultură. Post factum, nu se mai pot distinge, 
la rigoare, protezele externe de grefele interne. Bruta livrescă reprezintă punctul 
maxim de culturalizare; este o cultură deposedată de natură. 
Cu sensul de aforism litera se îmbogățește abia în acest jurnal, deși 
sugestiile unei preocupări pe tema gândirii speculative existau încă din Mecanica 
fluidului... Nici așa însă conceptul nu reușește o evoluție din punct de vedere 
axiologic: „Aforistica nu înseamnă înțelepciune, ci simț speculativ, uneori pur 
lingvistic. Neputințele noastre se văd cel mai bine aici, în această ambiție de a 
formula adevăruri profunde, fie ele și paradoxaleˮ96. 
Este în această mărturisire – care survine între câteva pagini bune de 
practică aforistică – un fel de resemnare gravă vizavi de posibilitățile omenești de a 
reda lumea prin cuvânt. Varietatea și diversitatea infinită a realului rezistă 
întotdeauna asaltului de a fi inventariate, clasificate și, inevitabil, schematizate prin 
limbaj. În pură descendență nietzscheeană (vizibilă și în desele trimiteri din cărțile 
rămase în fază de proiecte manuscrise, și publicate în volumul Trupul și litera... 
grație efortului depus de Carmen Mușat, v. pp. 281 – 297), Gheorghe Crăciun este 
un pasionat observator al diversității fenomenale.  
Pe urmele filosofului nihilist, și el susține că „tot ceea ce este simplu este 
numai imaginar, nu este «adevărat». Însă ceea ce este real, ceea ce este adevărat nu 
este nici unitate și nici nu poate fi redus la unitateˮ97. Cei doi adepți ai multiplicității 
se întâlnesc și în concepția nominalistă asupra limbajului. Pentru Friedrich 
Nietzsche, „unitățile, așadar, există în mod real numai ca organizări ale multiplului. 

În orice alt sens, ele au doar o existență nominalăˮ98. Ceea ce la Gheorghe Crăciun 
se exprimă astfel: „Orice există e mai mult decât se poate suporta. De aceea avem 
probabil limbajul, ca să simplificămˮ99. 
Evaluată când ca pedeapsă, când ca binecuvântare, simplificarea prin 
verbalizare atinge o cotă extremă în discursul de tip aforistic. De aceea el pare „cel 
mai insuportabil gen de discursˮ100. Dar chiar și depreciat, aforismul este un mod al 
viziunii dualiste prin care voința ordonatoare din ființă reacționează la multiplicitate, 
evitând, în același timp, să o reducă la unitate. Deși schematizant, aforismul 
încearcă, prin includerea paradoxului, să redea ambele fațete ale dilemei. Eroarea sa 
(inevitabilă) este că suspendă infinitatea de nuanțe posibile, punându-le între două 
limite extreme. Astfel, orice diversitate e făcută să încapă între termenii unei 
opoziții. 
Neputința de a verbaliza diversitatea infinită a lumii este rudimentar reparată 
prin apelul la cuvinte duble, la formulări duale, la enunțuri paradoxale, care, deși 
reductive, nu neagă măcar că „tot ceea ce pare a fi «unul» – așadar unitatea, 
identitatea, simplitatea – este doar o iluzie, ceva derivat dintr-un fenomen complex. 
Orice doctrină despre «unul» este prin definiție «rea»ˮ101. 
De aceea, chiar dacă, aforistic vorbind, „adevărul stă în analiză. Orice 
sinteză e o speculațieˮ, deseori scriitorului i „se pare că noțiunea de gândire 
speculativă spune totul despre noi. Alt tip de gândire nici nu existăˮ102. 
 
Panta rhei. Stările de agregare ale substanței umane și scrisul coloidal 
O primă concluzie care s-ar putea trage în legătură cu ocurența conceptelor 
de trup și literă în acest jurnal este că ele mai apar foarte rar în mod separat. Dacă 
Mecanica fluidului..., reprezentativă pentru începuturile scripturale și, implicit, 
pentru eforturile întru limpezirea conceptuală, mai oferea exemple de definții, mai 
mult sau mai puțin riguroase, ale celor două noțiuni, în Trupul știe mai mult... astfel 
de cazuri sunt foarte rare. Cel mai adesea, conceptele sunt, fie prezente metonimic în 
text, numite prin trăsături ale lor, ca, de exemplu, litera prin sintaxă, retorică, 
aforism etc., fie topite, împreunate în noțiunea de scris, întotdeauna privită ca o 
încercare de a reuni trupul cu litera. Mai mult decât un fals jurnal despre trup și/sau 
literă, acesta este un jurnal despre scris.  
Referințele la procesul de transformare a trupului în literă fac adesea apel la 
vocabularul chimic al stărilor de agregare ale substanțelor. Pornind de la premisa 
scriitorului potrivit căreia „stările (subl. n. – C. P.) noastre fac viațaˮ103, se pot 
cerceta contextele în care sunt folosite astfel de vocabule pentru a vedea dacă scrisul 
nu este cumva, mai mult decât metaforic, un proces de agregare, de unire, de alipire 
a trupului cu litera. 
În primul rând, știm din Mecanica fluidului... că eul e lichid, din moment ce 
scriitorul consideră, argumentându-și titlul, că „fluidul acesta e propria lui identitate, 

eul său, cum se spuneˮ104. Însă eul este o instanță superioară, imposibil de definit 
irevocabil. Pentru Gheorghe Crăciun, eul pare să aibă în scriitura sa două coordonate 
majore: trupul și gândirea. 
Scriitorul apelează mai ales la vocabule ce trimit la starea solidă de 
agreagare a substanței, atunci când se referă la trup, fie că o face în mod interogativ 
(„Este corpul doar o specie de materie solidă, mai grea sau mai ușoară, pe care o 
tragem (o purtăm sau o târâm) după noi?ˮ105), fie enunțiativ (trupul este „materia în 
care se învelesc stările noastre sufletești sau mentaleˮ106). 
În altă ordine de idei, atunci când se referă la gândire, există, cel mai adesea, 
sugestia imponderabilității, care ar putea trimite la starea gazoasă de agregare a 
substanțelor: „Și ce este gândirea, dacă nu tot atâtea forme de înflorire a trupului în 
fenomene imponderabile, abstracte?ˮ107 De aceea, starea gazoasă a gândirii are 
repercusiuni și asupra trupului solid: „Un om care gândește ar trebui să fie mai ușor. 
Iată doar populara convingere că mortul e mai greu decât omul viu. Cadavrul părăsit 
de spirit e redus dintr-o dată numai la ponderalitatea sa materialăˮ108. 
Pentru a completa tabloul (al)chimic, trebuie să observăm că scrisul, ca și 
eul pe care trebuie să-l fixeze, este mai ales un proces lichid. Încă din Mecanica 
fluidului..., „autorul ieșea din armura primei sale sintaxe, el căuta o scriitură mai 
fluidă, cu o lizibilitate sporităˮ109. În același sens, al curgerii scripturale, el se 
întreabă în Trupul știe mai mult...: „Nu te sperie viteza cu care cuvintele curg unul 
după altul, de parcă ele ar fi scrise deja aici, în pagină, invizibile, dar ghidându-ți 
gesturile? Nu te sperie senzația că nu mai gândești? Să iasă oare scrisul direct din 
carnea ta?ˮ110 
Nu putem răspunde la această întrebare, dar putem observa obstinația cu 
care autorul caută o metodă de a face posibil transferul, în sens denotativ, al eului în 
scris. Căci, deși viteza curgerii nu poate fi menținută constantă în permanență, 
demersul fluid este mereu practicat: „Am devenit un om mult prea încet pentru 
această lume extrem de dinamică. Scrisul meu cedează în fața ei. Lentoarea lui e 
anacronicăˮ111.  
Chiar și atunci când capătă nuanțe negative, scrisul își păstrează consistența 
lichidă: „Scrisul e un fel de vomă compusă din substanțe imposibil de digerat și de 
aceea eliminate prin spasmeˮ112. Mai mult decât atât, dacă simte nevoia 
decorporalizării scrisului, autorul trebuie să recurgă la un gest de deposedare a 
textului de lichidul vital: „E în mine o grabă ininteligibilă de a mă abstractiza, de a-
mi deshidrata scrisul (subl. n. – C. P.), de a fugi de imediat, de concretˮ113. Cât 
despre ininteligibilitatea acestei pulsiuni, poate că ea apare ca dublu ascuns, recesiv, 

care sporadic iese în lumină și-și cere drepturile la vizibilitate, în virtutea 
funcționalității duale. 
În aceeași ordine de idei, atunci când scrisul își trădează autorul și nu-i mai 
cuprinde lichiditatea vie „e doar un țesut uscat pe care îl îmbibă lichidul vital al celui 
care, întâmplător, a avut răbdarea să zăbovească în fața acestor propozițiiˮ114. 
Funcția cea mai importantă a scrisului este pentru Gheorghe Crăciun 
(re)câștigarea consistenței. Obsesiile inconsistenței, ale imaginarului, irealității lumii 
și ființei sunt prezente în orice tip de discurs. Limitându-ne la Trupul știe mai 
mult..., remarcăm regretul că „totul și-a risipit în ochii mei consistențaˮ115. De aceea, 
„rostul acestui caiet? Consistențaˮ116. 
Ne putem întreba în acest moment dacă starea lichidă este cea mai în măsură 
să satisfacă nevoia de consistență și dacă nu ar fi fost mai nimerit să găsim în text 
vocabule ale stării solide drept indici ai consistenței.  
În primul rând, trebuie avut în vedere faptul că lichiditatea este o metaforă a 
modernității, în sensul etimologic de epocă a lui acum (din adv. lat. modo). Din 
această perspectivă, Zygmunt Bauman se întreba retoric, într-o lucrare explicit 
intitulată Modernitatea lichidă, dacă „nu a fost modernitatea încă de la început un 
proces de «lichefiere»? (Dacă) «topirea solidelor» n-a fost tot timpul principala sa 
reușită? (Dacă), altfel spus, n-a fost modernitatea lichidă încă de la apariția ei?ˮ117. 
Pe aceeași direcție, Horia-Roman Patapievici consideră că „sunt două mari principii 
în lume: substanța și transformarea. Și două mari tipare după care se produce și 
reproduce oricare imaginație conceptuală: existența în spațiu și existența în timpˮ118. 
Bineînțeles, în opoziție cu epoca ce a precedat-o, modernității îi corespunde cea de-a 
doua categorie – metamorfoza și obsesia temporalității, ambele asociabile cu ideea 
de lichiditate. Căci, așa cum ne invită mai departe autorul, „să nu uităm că 
Leviathan-ul, figura simbolică a modernității politice, poartă numele unui animal 
marin, nu al unuia de uscatˮ119. 
Restrângând însă perspectiva la viziunea particulară a lui Gheorghe Crăciun, 
trebuie evidențiat că, pentru un astfel de hermeneut al suspiciunii, faza lichidă, ca 
fază intermediară între solid și gazos, este maximul compromis care se poate face cu 
realitatea evidentă a precarității și temporarității omului. 
În plus, lichidul cu care se asociază trupul este unul special, pe care însuși 
autorul îl numește „suspensie coloidalăˮ. Coloidul, provenit din limba greacă (Kolla 
= clei și eidos = aspect), este un termen care satisface prin sugestia unui lichid ce 
lasă urme, prin care propoziția se poate apropia de „forma fixă, definitivăˮ120, cea 
care contează atât de mult pentru scriitor. Scrisul este actul prin care se poartă „lupta 
cu risipirea vieții mele, lupta cu dezintegrarea (asta și este viața, o continuă 
                                           
114
 Ibidem, p. 97. 
115
 Ibidem, p. 86. 
116
 Ibidem, p. 60. 
117
 Zygmunt Bauman, Liquid Modernity, trad. n., Polity Press in association with Blackwell 
Publishing Ltd., U.S.A., 2000, pp. 2 – 3. 
118
 Horia-Roman Patapievici, Omul recent. O critică a modernității din perspectiva întrebării 
„Ce se pierde atunci când ceva se câștigă?ˮ, București, Editura „Humanitas”, 2006, pp. 151 – 
152. 
119
 Ibidem, p. 153. 
120
 Gheorghe Crăciun, Trupul știe mai mult..., p. 99. 
Studii şi cercetări ştiinţifice. Seria Filologie, 30/2013 
131 
dezintegrare)ˮ121. Textul este rezultatul unui demers invers, de coagulare, de anulare 
a dezintegrării. Una dintre nuanțele thanatice ale scrisului care apare în acest jurnal 
despre iminența morții este deja vizibilă: dacă a te dezintegra înseamnă a trăi, atunci 
a te reintegra prin scris înseamnă a muri. Scrisul capătă deseori conotațiile morții în 
acest jurnal care valorifică multiple teme din același registru semantic: bătrânețea, 
boala, degradarea, oboseala. 
Revenind, viața înseamnă risipire, dezintegrare, pentru că „trupul este 
dispersia însășiˮ122. Cu toate acestea, în stilul dualist care-l caracterizează, Gheorghe 
Crăciun mărturisește: „Nici acum, când am deja sentimentul că nu mai pot și nu mai 
merită să vorbesc despre trup, nu cred că există un element cu o mai mare forță de 
coagulareˮ123. 
Coagularea, închegarea este însă posibilă doar prin scris, prin acest act care 
transformă ființa într-un hibrid solido-lichid, cleios, gelatinos, ce îi poartă urma. În 
Mecanica fluidului..., scriitorul explica în acest sens:  
 
„Scrisul meu (...) n-are un subiect, în afară de propria materie somatică (...) 
Un fel de a fugi de sine și de ce e în jur, pentru a ajunge imediat să se lege 
de propria sa carne și de ceea ce o înconjoară, dar fundamental altfel, lăsând 
în urmă semne ale prezenței sale, ca un melcˮ (subl. n. – C. P.)124.  
 
În ipostaza de dublu al trupului, scrisul (litera), născut ca o consecință a 
fricii de moarte, înregistrează o evoluție față de întruparea arhaică în formă de 
umbră, cum apărea în teoria lui Otto Rank: de la umbră, el accede la statutul de 
urmă, urmând un parcurs invers față de dublul arhaic, care tindea către 
decorporalizarea absolută, către suflet. Într-o contemporaneitate traumatizată de 
inconsistență, destabilizată de moartea lui Dumnezeu și saturată de peripluri 
metafizice inutile, sufletul-eter nu mai prezintă niciun interes. Orice promisiune a 
vieții de după moarte, care se vrea luată în seamă, trebuie să ofere o minimă garanție 
a concreteței materiale. Pentru Gheorghe Crăciun, aceasta este urma, dâra ce face 
dovada prezenței ființei în această lume. 
Miza crește odată cu trecerea timpului și apropierea morții; urma trebuie să 
devină, în Trupul știe mai mult..., și mai consistentă, melcul trebuie să fie surclasat 
de o metaforă superioară – păianjenul:  
 
„Și totuși, urmele mele sunt peste tot. Scriu și plasa ființei mele e tot mai 
întinsă, tot mai deasă. Să dispar așa, ca un păianjen care lasă în urma lui o 
plasă impenetrabilă, inutilă, în care cândva se va prinde o victimă pe care nu 
mai are cine să o devoreˮ125. 
 
Însă, înainte de a se prinde lectorul-victimă sau „hyphologistulˮ, dacă am deriva 
termenul de la hyphologie (căci hyphos este țesătura și pânza de păianjen), numele 
inventat de Roland Barthes pentru teoria textului, se prinde scriitorul: „cufundat în 
                                           
121
 Ibidem, p. 64. 

 Ibidem, p. 22. 

 Ibidem, pp. 22 – 23. 

 Idem, Mecanica fluidului..., p. 52. 

acest țesut – în această textură – subiectul se destramă, precum un păianjen care s-ar 
descompune el însuși în secrețiile constructive ale propriei pânzeˮ126. 
Dizolvându-se pe sine prin scris, textul devine o substanță coloidală, un 
lichid ferit de pericolul evaporării totale, un hibrid din care partea solidă rezistă, mai 
mult decât agenților termici, rezistă agentului timp. Sau, cum spune chiar scriitorul: 
„Ce altceva e scrisul dacă nu un lichid, chimic și organic în același timp, un fel de 
suspensie coloidală în care a fost macerată toată carnea trupului tău, cu creier cu 
tot!ˮ127 

Jocul de limbaj – „punere în scenă” a alterităţii 
 
Résumé 
La définition de l’altérité à l’âge postmoderne est liée à la problématique des 
relations d’ordre linguistique instituées entre les acteurs de la communication 
sociale. Suivant le modèle instauré dans la philosophie du langage par Wittgenstein, 
Jean François Lyotard constate les jeux de langage propres à la dynamique de la 
société actuelle. Les jeux de langage sont, en fait, autant de projets discursifs 
suggérant des noyaux communicationnels au niveau des groupes humains: activités, 
acteurs, contextes, protocoles (rites) de communication. 
Mots-clés: jeu de langage, communication, postmodernisme, altérité, réseau social. 
 
1. Exotism şi alteritate 
Conceptul de alteritate subliniază o permanentă relaţionare a sinelui cu 
celălalt, cu un altul diferit, la care se raportează în permanenţă, definindu-se şi cons-
truindu-se
1. Aflat în dialog cu Jean Baudrillard, Marc Guillaume afirmă existenţa 
unui nivel de alteritate constitutivă a omului, dar recunoaşte o altă formă de alteri-
tate, „radicală”, care se dovedeşte „inasimilabilă, incomprehensibilă şi chiar 
inimaginabilă”2. Alteritatea radicală apare ca un corelativ al exotismului descris de 
Victor Segalen în Eseu despre exotism la începutul secolului XX. Pentru Segalen, 
exotismul nu se reduce la alteritatea îndepărtată, la clişeele asociate „tropicalismu-
lui”, ale cărui mărci erau „palmierul şi cămila, casca colonială, pielea neagră şi soa-
rele galben”3. Autorul reface aria geografică şi culturală a exotismului. Se poate vor-
bi, în opinia lui Segalen, şi de alte forme de exotism: exotisme spaţiale (Segalen 
remarcă insistenţa pe exotismul tropical, care pune într-un con de umbră „exotismul 
polar”), exotisme temporale (exotismul civilizaţiilor de altădată), exotisme definite 
de grupul social sau cultural (chinezii, indienii, tahitienii prin raportare la europeni) 
ori de diferenţa biologică a genului (exotismul celuilalt sex resimţit - şi exprimat - de 
către bărbaţi). Exotismul poate depăşi frontierele umanului, incluzând aici sentimen-
tele pe care le trezeşte interacţiunea cu mediul mineral, vegetal sau animal. O altă 
formă a exotismului este corelată cu experienţa sensibilă: senzaţiile vizuale sunt 
„străine” experienţelor auditive sau olfactive. De aici derivă, după Segalen, un exo-

Termenii celălalt şi altul din limba română, care, în afara diferenţierii morfologice (pronume 
demonstrativ vs pronume nehotărât), trimit la două tipuri de alteritate, au drept corespondent, în 
limba franceză, pronumele autrui şi autre. Traducătorul Figurilor alterităţii precizează într-o notă 
că autrui „nu cunoaşte formă de plural, el desemnând un altul generic, fiind deseori sinonim cu 
les autres” şi că termenul este utilizat numai în cazul fiinţelor umane sau al unor fiinţe (p. 10). De 
notat că Emanuel Lévinas desemnează prin autrui alteritatea absolută. 
2
Jean Baudrillard, Marc Guillaume, Figuri ale alterităţii, Piteşti, Editura „Paralela 45”,  2002, p. 
6. 
3
Victor Segalen, Essai sur l’exotisme, Fata Morgana, 1978, p. 22, apud Tzvetan Todorov, Nous et 

tism al artelor: muzicienii resimt pictura ca „exotică”. O variantă a acestei forme de 
exotism pătrunde în interiorul unei arte anume, în cadrul căreia se disting diferite 
stiluri de manifestare. Pentru Segalen, definiţia lărgită a exotismului va include tot 
ceea ce e diferit, „exotismul universal” stând la baza „exotismului esenţial: acela al 
obiectului pentru subiect”. Exotismul şi alteritatea sunt, pentru Segalen,  sinonime, 
după cum afirmă Tzvetan Todorov 4. 
Recunoaşterea alterităţii în societatea actuală este, după Marc Guillaume, 
„spectrală”. Reducerea „diferenţelor” în numele civilizaţiei poate însemna, de fapt, 
rizibilitatea lor, anularea diversităţii autentice devenind un fenomen caracteristic 
pentru epoca globalizării, marcată de o expansiune a comunicării de masă, prin care 
altul este „redus” la celălalt (autrui)5. Tratate mecanicist, industrial, „diferenţele” 
atestă mai curând o eliziune, dispariţia celuilalt, decât prezenţa lui: „consumul, co-
municarea, transportul şi urbanizarea de masă obligă miriade de ceilalţi să coabiteze, 
să se învecineze fără să se vadă, să facă schimburi fără să aibă de-a face unii cu alţii, 
să se întâlnească fără să se înfrunte”6. Sinele este prins astfel într-o reţea complexă şi 
mobilă a circuitelor de comunicare şi se construieşte, în fapt, prin interacţiunea „jo-
curilor de limbaj”7. Logocentrismul caracteristic, după Jacques Derrida, pentru so-
cietatea contemporană, se imprimă şi asupra gândirii despre alteritate. 
 
2. Alteritate, logocentrism şi cultură postmodernă 
Cultura postmodernă recunoaşte disoluţia subiectului autarhic al 
modernităţii, care s-a dezintegrat într-un „flux de intensificatori”, devenind „euforic 
şi fragmentat”8. Caracterul fragmentat al experienţei contemporane cuprinde şi sfera 
vieţii sociale. În ultimele decenii, diverse mişcări politice s-au ocupat de chestiunea 
rasei, a genului, a etnicităţii. Teoriile postmoderne vizează grupurile şi indivizii 
marginalizaţi, arătând, pe de o parte, specificitatea poziţiei lor, pe de altă parte valo-
rizând diferenţele faţă de alte grupuri sau indivizi. Politicile postmoderne pot fi ast-
fel grupate fie în jurul identităţii, fie în jurul diferenţei. Asistăm la drumul invers, al 
muntelui către Mahomed: în societatea informaţională, bazată pe cunoaştere şi co-
municare, activitatea economică este orientată către client, către servicii, activitatea 
medicală către pacient, organizaţia şcolară este centrată pe elev, administraţia locală 
se declară „în slujba cetăţeanului”. „Condiţia postmodernă” a afirmării identităţii se 
traduce fie prin construirea identităţii sociale sau politice pe fondul cultural şi istoric 

Ibidem, pp. 358-359. 

Termenii autre et autrui trimit la regimuri de alteritate distincte: după Marc Guillaume, în fiecare 
autre există autrui, ceea ce este diferit de mine, dar pe care eu pot să-l înţeleg; Guillaume constată 

Ibidem, p. 8.  
7
Jean-Francois Lyotard, Condiţia postmodernă, Cluj-Napoca, Editura „Idea Design&Print”, 2003, 
p. 32. 
8
Mihaela Constantinescu, Forme în mişcare. Postmodernismul, Bucureşti, Editura „Univers 
Enciclopedic”, 1999, p.75. 

al individului, respectând specificul de gen sau de etnie, fie prin clamarea unei 
identităţi represive ce transformă eterogenul în omogen, minimalizând diferenţele 
radicale
9
. 
Jean-François Lyotard califică epoca tradiţiei ca pe o epocă a marilor 
naraţiuni, alcătuite, la rândul lor, din povestiri. Pentru Lyotard, proiectul postmodern 
este un proiect discursiv, discursul fiind o modalitate de cunoaştere, dar şi un mod 
de existenţă. Ştiinţa postmodernă devine, ea însăşi, discurs. Criza demersului ştiinţei 
este una de legitimare, pe care o dobândeşte la nivelul unui metadiscurs filosofic. 
Postmodernitatea se descrie prin „neîncrederea în metapovestiri”10, printr-o 
„pragmatică a particulelor lingvistice”. 
Metoda propusă de Lyotard, jocurile de limbaj, este împrumutată de la Witt-
genstein. În Cercetări filosofice, jocurile de limbaj (Sprachspiele) sunt prezentate, 
prin analogie cu alte comportamente umane, drept moduri de folosire a limbajului / a 
cuvintelor în contexte specifice, cu o intenţionalitate particulară şi de către utilizatori 
specifici: „eu voi numi şi întregul: limbajul şi activităţile cu care se împleteşte el, 
«joc de limbaj»”11. Limbajul verbal este doar unul dintre „materialele” care stau la 
baza comunicării umane: „expresia «joc de limbaj» trebuie să evidenţieze aici că 
vorbirea limbajului este o parte a unei activităţi, sau a unei forme de viaţă”12. 
Precum în cazul dihotomiei saussuriene langue / parole, vorbirea limbajului trimite 
la paradigma acţiunii prin limbaj, aşa cum te poţi raporta la un joc fiind actor al său 
ori descriind-ul. Teoria actelor de limbaj, anunţată de filosofia târzie 
wittgensteiniană, va distinge între enunţurile care descriu realitatea şi cele care o 
construiesc, performativ, prin acţiunea de limbaj (performanţă). Inventarul jocurilor 
de limbaj propus de Wittgenstein include:  
„A da ordine şi a acţiona potrivit ordinelor -  A descrie un obiect după 
înfăţişarea lui sau după măsurători - A construi un obiect pe baza unei 
descrieri (desen) - A relata un eveniment - A formula presupuneri despre un 
eveniment - A formula şi testa o ipoteză - A prezenta rezultatele unui exper-
iment în tabele şi diagrame - A născoci o poveste şi a o citi - A juca teatru - 
A cânta melodii ale unor dansuri - A dezlega ghicitori - A face o glumă; a o 
spune - A rezolva o problemă de aritmetică practică - A traduce dintr-o 
limbă în altele - A ruga, a mulţumi, a blestema, a saluta, a se ruga”13.  
În fiecare dintre aceste moduri enunţiative se constată existenţa anumitor 
roluri, proprietăţi şi utilizări, tot aşa cum funcţionarea jocului de şah este 
reglementată după un set de reguli care descriu proprietăţile pieselor. 
Teoria jocurilor de limbaj, în accepţiunea conferită de Wittgenstein, pune 
accent pe latura pragmatică şi pe contextul comunicaţional, încorporând limbajul 
între formele de viaţă, „situaţiile trăite” fiind concepute ca „situaţii lingvistice”14. 
Lyotard observă, în continuarea lui Wittgenstein, că jocurile de limbaj sunt 
guvernate de reguli a căror modificare implică modificarea jocului; că jocurile de 

 Ibidem, p. 76. 

 Jean-François Lyotard, Condiţia postmodernă, op. cit., p. 11. 

 Ludwig Wittgenstein, Cercetări filosofice, Bucureşti, Ed. „Humanitas”, traducere de Mircea 

 Ibidem, p. 104. 

 Ibidem, p. 105. 

 Alexandru Boboc, Limbaj şi cunoaştere, Bucureşti, „Cartea universitară”, 2005, pp. 112-113. 
Studii şi cercetări ştiinţifice. Seria Filologie, 30/2013 
138 
limbaj presupun existenţa unui „contract”, explicit sau implicit, între cei care 
participă la ele şi că un enunţ poate fi considerat o „mutare” în cadrul unui joc15. 
Diferitelor tipuri discursive pe care le constată în cadrul societăţii 
informaţionale, Lyotard le asociază componenta pragmatică, ce include producătorii 
de mesaje şi destinatarii acestora. Într-o societate în care acţiunea comunicaţională 
devine din ce în ce mai importantă, are loc o diseminare a socialului în reţele suple 
de jocuri de limbaj, în care atomii sunt plasaţi în intersecţia de relaţii pragmatice. 
Construcţia postmodernă a identităţii se revendică de la această structură relaţională: 
„sinele (…) nu e izolat, ci e prins într-o textură de relaţii mai complexă şi mai 
mobilă ca niciodată. El este situat întotdeauna, tânăr sau bătrân, bărbat sau femeie, 
bogat sau sărac, în «noduri» ale circuitelor de comunicare, oricât de infime ar fi 
ele”16.  
În accepţiunea gânditorului francez şi în viziunea postmodernismului, jocu-
rile de limbaj se suprapun cu problematica legăturilor sociale. Structura minimală a 
unui joc de limbaj, care include actul de limbaj, pe cel care îl produce, pe cel care îl 
receptează şi referentul său sugerează, deja, o reţea socială, în care individul e prins 
încă de la naştere. Legăturile din cadrul acestei reţele sunt legături lingvistice: „fie şi 
numai prin numele pe care-l primeşte, copilul este plasat deja în poziţie de referent 
al istoriei pe care o povestesc cei din jurul său şi în raport cu care va trebui să 
evolueze mai târziu”17. 
 
3. Alteritate socială şi colaborativă 
Experienţele trăite de individ se realizează în cadrul reţelei familiale, ami-
cale sau de vecinătate, reţeaua permiţându-i persoani să nu îşi distrugă identitatea. 
Reţeaua socială presupune instalarea unui raport de recunoaştere activă şi reciprocă 
între indivizi printr-o socializare continuă a membrilor ei. În cadrul societăţilor 
tradiţionale, marcate de pauperitate, ca şi în cadrul grupurilor marginale, periferice 
(„băieţii de cartier”, comunităţile de emigranţi arabi sau asiatici din vestul Europei), 
reţelele sociale favorizează accesul la cunoaşterea şi participarea la activităţi mul-
tiple prin orientarea informaţiei cu caracter formal înspre informal. Atmosfera 
colocvială ce caracterizează reţeaua socială, apartenenţa la grup ca şi recunoaşterea 
acestei apartenenţe de către grup, climatul afectiv intens, toate acestea sunt susţinute 
prin practici festive, sportive şi ludice (meciul de fotbal duminical, o agapă cu prie-
tenii). Reţeaua se constituie ca o alternativă a realizării sociale a persoanei: impli-
când solidaritate şi complicitate, sentimentul apartenenţei la grup poate genera 
siguranţă în contextul unor realităţi materiale sau morale dificile18. 
Sistemele colaborative instituie jocuri de limbaj (în sensul discutat de Lyo-
tard) în care reţelele sociale sunt structurate cu ajutorul noilor tehnologii ale 
informaţiei şi comunicării. În acest context, alteritatea colaborativă defineşte modul 
în care Celălalt este construit utilizând sistemele colaborative. Mediul virtual 
antrenează, prin însăşi structura sa, depersonalizarea şi uniformizarea reprezentărilor 
alterităţii. Alteritatea colaborativă, concept operaţional în sistemele colaborative 
                                           
15
 Jean-François Lyotard, Condiţia postmodernă, op. cit., p. 24. 
16
 Ibidem, p. 32. 
17
 Ibidem, p. 33. 
18
 André Lucrèce, „Excluderea şi legătura socială în societatea din Martinica”, în Gilles Ferréol 
(coord.), Identitatea, cetăţenia şi legăturile sociale, Iaşi, Editura „Polirom”, 2000, pp. 159-172. 

utilizate în educaţie, evidenţiză polimorfismul reprezentărilor celuilalt, care includ, 
alături de componentele informaţionale, componente umane19.  
Definirea identităţii şi alterităţii în mediul virtual este un proces complex, 
incluzând elemente de ordin analogic şi digital20. În spaţiul virtual, o infinitate de 
utilizatori simt că interacţionează unii cu alţii, construind un dialog similar celui 
real. Şi, precum în dialogul real, nivelul cotextului, al coreferinţei este actualizat prin 
utilizarea deicticelor. Formula „Daţi click aici” se concretizează prin acţionarea bu-
tonului corespunzător de pe ecranul utilizatorului. Sistemul deictic aici şi acum, care 
delimitează reperele spaţio-temporale ale utilizatorului real, descriu, în lumea 
virtuală, o situaţie de enunţare care se multiplică în alte universuri, în alte dimensiu-
ni
21
. 
În situaţia educaţiei la distanţă, celălalt apare ca un rol social şi colaborativ, 
instituit, în manieră repetitivă, de student sau de profesor. Studenţii pot colabora în 
vederea realizării unor proiecte comune în echipe virtuale, iar evaluarea realizată de 
profesor poate fi optimizată în urma monitorizării susţinute a activităţii studenţilor. 
 
Nodurile de reţea pot fi asociate rolurilor sociale cu care este investit 
individul. Dramaturgia socială promovată de Goffman ilustrează confruntarea dintre 
identitatea asumată şi imaginea socială vizată. Reţeaua socială astfel descrisă este o 
entitate aflată în continuă mişcare şi transformare, informaţiile care străbat traseele 
comunicaţionale influenţând, în permanenţă, comportamentele subiecţilor. Reţeaua 
socială instituie plenar alteritatea. 

RECENZII 
 
 
O abordare teoretico-didactică a folclorului literar românesc 
 
 
Dintre toate speciile epicii populare, basmul pare să întreţină interesul larg 
al cercetătorilor de pe toate meridianele şi din toate timpurile. Motivaţia este de 
natură estetică în primul rând şi se circumscrie atenţiei speciale acordate relaţiilor, 
puţin vizibile, între culturi. Comparatismul, dependenţa şi originea speciilor literare, 
viabilitatea filonului filosofic şi capacitatea de a conserva şi perpetua eşantioanele de 
oralitate au determinat multiplicarea şi diversificarea studiilor în domeniul basmului 
în general. 
La noi, informaţiile primare nu sunt relevante sub raportul tipologiei 
esenţiale (basm popular – basm cult) şi nici sub raportul conţinutului. DEX-ul 
(2012) şi MDA-ul (2001) dau caracter facultativ primei categorii: „Naraţiune 
(populară) cu elemente fantastice supranaturale...“ MDE (1986) excludea categoria 
cultă, precum şi varianta în versuri: „Specie în proză a epicii populare...“ Mai 
aproape de adevăr e o lucrare de la mijlocul secolului trecut: „Naraţiune (de obicei 
creaţie populară)...“ (DLRLC, 1955). Cât priveşte orientarea faptică a personajelor, 
definiţia ar fi trebuit să includă un coordonator disjunctiv şi nu unul copulativ: „... 
forţele binelui şi ale răului în lupta pentru şi împotriva fericirii omului“ (DEX, 
MDA), în loc de „sau împotriva...“ Termenul basm e întâlnit la Grigore Ureche, dar 
şi în „Chrestomaţia română“ a lui M. Gaster (1891). 
O teză de doctorat („Stilistica şi poetica basmului popular românesc“), 
devenită acum lucrare editorială – „Basmul popular – orizonturi stilistice“ (Bacău, 
Editura „Alma Mater“, 2012) –, vine să clarifice multe dintre elementele alcătuitoare 
ale conceptului de basm şi să particularizeze cu pertinenţă şi acribie filologică 
expresivitatea corpusurilor de texte. Autoarea este pe deplin îndrituită să abordeze 
tema: lucrarea de licenţă a avut drept obiect o chestiune de etnologie – „Totem şi 
tabu în Căluş“ (coordonator, prof.univ.dr. Petru Ursache) –, pe baza a mai multe 
investigaţii pe teren, iar cea de disertaţie (din domeniul Literatură comparată şi 
antropologie), „Elemente sacrificiale, în cadrul obiceiurilor populare“ (coordonator, 
cerc.ştiinţ.princ. gr.I dr. Lucia Berdan). 
Competenţele ştiinţifice etalate au drept fundament şi pregătirea din 
învăţământul preuniversitar, cu dascăli precum Mariana Moldoveanu, dr. Aurel 
Stanciu (la Colegiul Naţional de Artă „George Apostu“ Bacău – clasa de sculptură) 
sau Gheorghe-Jan Iscu, în gimnaziul de la Poduri. 
Deşi aflată pe teritoriul a două discipline – etnologia şi teoria literaturii –, 
autoarea izbuteşte să păstreze un echilibru constant în prima parte, pentru ca în final 
să privilegieze – cum era de aşteptat – componenta pur artistică a subiectului. Au 
remarcat aceasta evaluatorii tezei, în 2009: coordonatorul secund, prof.univ.dr. 
Eugen Munteanu, preşedintele comisiei, prof.univ.dr. Mihaela Cernăuţi-Gorodeţchi, 
precum şi referenţii ştiinţifici – conf.univ.dr. Lucia Cifor (Universitatea „Al. I. 
Cuza“ Iaşi), prof.univ.dr. Mihai Moraru (Universitatea din Bucureşti - Facultatea de 
Litere) şi cerc.ştiinţ.princ. gr.I dr. Lucia Cireş (Institutul de Filologie Română „A. 
Philippide“ Iaşi). Mai mult decât atât: abordarea teoretică a fost convertită, în cea 

mai mare parte a lucrării, în manieră structuralistă, care la rândul ei se poziţionează 
în vecinătatea formulelor didactice. 
Un lector avizat va decodifica relativ uşor viziunea sistemică a actului de 
limbaj, fie el şi artistic, ca în cazul basmului. Pentru început, identificăm ecouri din 
studiul lui Tudor Vianu „Dubla intenţie a limbajului şi problema stilului“, când se 
discută generalităţile supreme: „Prin dialog, personajele comunică şi se comunică, 
stabilind relaţii între ele, cu naratorul şi ascultătorul“ (3.2.2.). Acelaşi dialog, „dublat 
de elemente nonverbale, dinamizează acţiunea, are o funcţie fatică şi aduce explicaţii 
din partea naratorului cu privire la gesturile personajelor“ (ibidem). 
Nu doar funcţia fatică este actualizată, ci şi celelalte cinci, aşa cum le 
păstrăm de la Roman Jakobson, dar nuanţate prin contribuţiile semioticienilor 
(Rifaterre, D. Irimia ş.a.): „Folclorul ca act de comunicare presupune apariţia şi 
realizarea unei comunicări cu ajutorul unui cod tradiţional alcătuit din: emiţător 
(cântăreţ, povestitor), receptor (publicul), mesaj (cântarea sau povestirea propriu-
zisă), codul comunicării (formula)“ (2.2.). În afară de aceasta, importante în 
comunicarea narativă devin „funcţia conativă (facilitează cunoaşterea unor lumi şi 
universuri umane noi) şi funcţia estetică (dialogul este şi o modalitate artistică prin 
care se evidenţiază trăsăturile personajelor“ (3.2.2.). Ierarhia se modifică în cazul 
basmului cult, unde „accentul se deplasează spre funcţiile cognitivă, metalingvistică 
şi expresivă, iar în plan secundar trec funcţiile conativă şi fatică“ (4.1.). 
În diverse puncte ale lucrării, descoperim analize minuţioase, derulate în 
numele logicii nivelurilor limbii. Stratul fonetic, de pildă, este discutat în relaţie cu 
potenţialul său expresiv, evidenţiat de un semnal aparent neînsemnat: „lungirea 
vocalelor şi a consoanelor cu rol afectiv, sugerând diferite stări sufleteşti şi atitudini 
ale personajelor: ironie, nemulţumire“ sau, dimpotrivă, „satisfacţie, admiraţie“ (4.2.) 
(în basmul cult). Schimbările fonetice (asimilarea, apocopa, sincopa, disimilarea, 
epenteza, afereza) pot reliefa „interesul povestitorului faţă de acţiunea basmului“ 
(2.4.). 
Stratul morfologic are reprezentări globale sau particulare: „Adverbul de 
mod bine, precedat de conjuncţia coordonatoare adversativă dar şi urmat de o 
interogaţie retorică, prefaţează exprimarea părerii diferite a împăratului la auzul 
rugăminţii lui Făt-Frumos de a primi darul promis la naştere – tinereţea veşnică“ 
(3.3.1.). 
Nivelul sintactic este strâns legat de fenomenul oralităţii (trăsătură 
distinctivă a basmului popular), prin forme specifice: construcţii incidente, topica 
subiectivă, anacolutul, elipsa, clişeele propoziţionale, construcţiile dubitative ori 
tautologice (2.4.). Regăsindu-le în economia generală a lucrării Elenei Simionescu-
Zaharia, ni le-am amintit noi înşine când, în 1985, am participat la o culegere de 
folclor în Munţii Apuseni. După câteva zile de căutări, am găsit o bătrână care, 
păzindu-şi vacile, a avut vreme să ne povestească pe îndelete basme auzite de la 
bunicii ei. Banda magnetică e mărturie a originalităţii rostirii şi a fenomenelor 
fonetice ori gramaticale discutate aici. Este punctat acest adevăr într-un capitol 
introductiv, în care se vorbeşte despre „informaţiile referitoare la mediile de povestit 
legate de munca desfăşurată la şezători, clăci, păzitul animalelor“ (subl. ns.) (1.1.3. 
Teoriile „originii“ – funcţiile basmului). 
Lucrarea Elenei Simionescu-Zaharia este importantă din mai multe 
considerente. Mai întâi, pentru că este o contribuţie demnă de luat în seamă în 
domeniul folcloristicii şi, indisolubil legat de aceasta, al stilisticii. În condiţiile în 

care se caută instrumente pentru a susţine viziunea integratoare în abordarea textului 
artistic (cartea lui Gabriel Ţepelea „Corelaţia limbă - literatură“ este doar un 
început), autoarea demonstrează cu numeroase argumente că, de pildă, o consoană 
fricativă ori o vocală anterioară este suportul pentru a comunica spre cititor impresia 
derizoriului, a perisabilului ori chiar a amoralităţii. Dimpotrivă, o consoană ocluzivă 
(puternică, autoritară) ori vocala deschisă poate însoţi o intenţionalitate constructivă, 
optimistă. Din această perspectivă cercetătoarea nu se sfieşte să se detaşeze de 
poziţia unor teoreticieni ai literaturii importanţi: de exemplu, în „Estetica basmului“, 
George Călinescu „nu manifestă interes pentru o analiză stilistico-poetică 
aprofundată“ (1.1.3.). 
Ceea ce rezultă este un tablou cvasicomplet al poeticităţii implicite în 
basmul popular, devenită explicită prin consecvenţa cu care autoarea se lasă condusă 
de logica subterană a discursului, în numele dublei identităţi a acestuia: coerenţa şi 
coeziunea. 
 
 Ioan Dănilă 
 
 
* * *
 
Cartea cu ruşi 
 
 
 Preocupat de relaţiile literaturii cu societatea şi cunoscut îndeosebi prin 
volume de sociologie a literaturii – Literatură şi societate (1982) şi Critica 
sociologică (1983) –, Ion Vasile Şerban rămâne cel mai important teoretician român 
al criticii de această orientare. Din cauza morţii sale relativ premature, au rămas 
nefinalizate câteva mari proiecte şi neadunate între copertele unor cărţi: numeroase 
studii asupra prozei ruse, introduceri la traduceri româneşti ale unor mari romane din 
ultimele două secole, precum şi alte articole şi eseuri diverse de mare actualitate nu 
numai la acea vreme, publicate în ziare şi în revistele culturale. O bună parte dintre 
aceste texte, recuperate în culegerea Studii despre literatura rusă şi alte eseuri (Ed. 
Universităţii din Bucureşti, 2013), întregesc profilul intelectual al unuia dintre 
distinşii profesori ai universităţii bucureştene, graţie eforturilor depuse de soţia sa, 
Zemira Şerban, şi de reputatul critic şi istoric literar Ion Bogdan Lefter (care 
semnează şi prefaţa).  
 Titlul ales de îngrijitorii ediţiei este motivat de faptul că Ion Vasile Şerban 
avea în intenţie să-şi publice în volum studiile despre prozatorii ruşi. Dar, reţinându-
se pentru sumar şi un text al profesorului despre poezia lui Serghei Esenin („Sunt 
ultimul poet cu satu-n glas”), s-a preferat extinderea referinţei din titlu. Multe dintre 
articolele recuperate au apărut în volume colective, în revistele didactice şi în cele 
literare şi de cultură. Este prezent şi un studiu inedit, scris de cândva proaspătul 
absolvent de facultate Ion Vasile Şerban, despre culegerea Poezii populare din 
Transilvania, alcătuită în 1893 de I.G. Bibicescu.  
 Textele alese de editori sunt grupate în şapte secţiuni, pe criterii de 
omogenitate tematică, şi sunt intitulate adecvat: „Spiritul rus în timpuri mai vechi şi 
mai noi” (L.N. Tolstoi, I.S. Turgheniev, Bulat Okudjava, Artiom Vesiolîi, Mihail 
Bulgakov, Alexandr Soljeniţîn, Valentin Rasputin); „Despre critici, istorici literari, 

teoreticieni, comparatişti” (D. Caracostea, Emilian I. Constantinescu, Adrian 
Marino, Al. Piru, Dumitru Micu, Gelu Ionescu, Ion Coteanu); „Despre poeţi şi 
poezie” (Alfred de Vigny, M. Eminescu, Alexandru Vlahuţă, Tudor Arghezi, Nichita 
Stănescu, Serghei Esenin); „Studii teoretice”; „Metodica predării literaturii în 
şcoală” (noţiuni de critică, teorie şi istorie literară adecvate); „Istoriografie şi 
folclor”; „Articole de opinie” (citez câteva titluri: Ideea naţională la românii din 
mileniul trei, Politică şi tehnocraţie, Orizontul ratării, Europa şi cei şapte ani de-
acasă, Rătăciţi în tranziţie, Între inerţii şi iluzii). 
 Prefaţa la Sonata Kreuzer şi alte povestiri, de L.N. Tolstoi (De la romanul 
realist tradiţional la începuturile prozei moderne), unde sunt radiografiate marile 
crize de conştiinţă provocate marelui prozator de nedreptăţile sociale, prevesteşte 
osatura a ceea ce Ion Vasile Şerban îşi numea în proiect „cartea cu ruşi”. Studiile 
prezente în prima secţiune a culegerii – pe marginea căreia voi face un minimum de 
consideraţii – se remarcă prin documentarea cu acribie, prin interpretările pertinente 
şi îndeosebi prin atitudinea simpatetică faţă de copleşitoarele realizări ale spiritului 
rusesc, ale literaturii ruse nu o dată aflate în cumpăna vremii. Prin consecinţele sale 
dezastruoase pe plan social, politic şi cultural, Marea Revoluţie din Octombrie (să o 
numim tot astfel) a frânt destinul de excepţie al literaturii ruse, care a rezistat totuşi 
„unei asemenea hemoragii mortale” până la sfârşitul anilor ’20, când s-au impus 
temeinic noile norme dirijate hege(de)monic din sfera a ideologiei. Dintr-o proză a 
lui Mihail Bulgakov (Săptămâna de culturalizare) aflăm că „De pildă, 
implementarea programului revoluţionar de răspândire a culturii în mase duce la 
excluderea aberantă a ştiutorilor de carte din sălile de spectacol. Ridicolul izbucneşte 
în contrastul dintre libertatea actului de cultură şi desfăşurarea cazonă a proiectului 
amintit, într-o cazarmă, unde soldaţii analfabeţi sunt obligaţi să meargă săptămânal 
la operă, la concert şi la teatru, opriţi totodată să-şi satisfacă dorinţa de a vedea un 
spectacol de circ” (p. 106). 
 Sinuciderea (potrivit unor cercetări şi constatări), în 1930, a lui Vladimir 
Maiakovski este considerată pe drept cuvânt de Ion Vasile Şerban a fi o dată 
simbolică pentru literatura rusă, redenumită sovietică (am evitat cuvântul 
„rebotezată”, pentru a nu implica şi gravele conotaţii mistice pe care le comportă, 
deloc pe placul ideologiei comuniste). Este anul după care se va intra în „hibernarea 
lungă”, presărată cu experienţe artistice novatoare, dar şi cu situaţii tragice. Autorul 
studiilor conturează cu fidelitate atmosfera vieţii literare sovietice/ruse, obligată să 
intre în iureşul unor transformări dureroase şi încercând la modul disperat să 
supravieţuiască.  
 Astfel, celebrul roman Arhipelagul Gulag, al lui Alexandr Soljeniţân, 
rămâne proba sigură – transpusă între coordonatele unui univers imaginar adevărat, 
închipuit ca o realitate certă – a acestei „excrescenţe maligne a spiritului uman” 
întruchipată de comunism: „Sunt sigur că dialogul nostru despre Arhipelagul Gulag 
nu trece nefiresc dincolo de literatură./ Totuşi, cineva ne-ar putea bănui de o nu cu 
totul fondată rătăcire emoţională. Întâmplările din Arhipelag ţin toate de cotidianul 
lumii noastre, mai mult sau mai puţin obişnuit, evocând stări şi evenimente comune, 
deşi nu fac parte dintr-o experienţă proprie: arestări, anchete, sentinţe judiciare 
nedrepte. Pe multe le ştim din memoria unui trecut nu prea îndepărtat ca să intre 
efectiv în istorie, rămas ca un fel de prezent deja trăit, ale cărui consecinţe le 
resimţim încă în viaţa de fiecare zi; în parte, sunt aici anii războiului cu toate 
nenorocirile lui, cu privaţiunile de tot felul ce i-au urmat, între care mai ales 

cutremurul politic şi social al unei dictaturi necunoscute până atunci. Închisorile, 
deportările, fuga din ţară, evacuările din case şi domiciliile forţate, marginalizarea 
socială ca o moştenire de familie, sărăcia mai greu de suportat lângă îmbogăţirile 
perverse, presiunea tăcută dar devastatoare a poliţiei cu feţe diferite au fost realitatea 
timpului nostru până nu demult: fără să fim implicaţi noi înşine (cei aflaţi direct sub 
tăvălugul maşinăriei rămân într-o altă clasă), n-a fost poate nimeni exclus de la 
canonul acestui destin colectiv./ Tocmai de aceea intrarea în gulag nu surprinde, iar 
drumurile lui le descoperim bătătorite de oameni aflaţi de atâtea ori în vecinătate. 
Diferenţa vine din impactul direct.” (p. 110). 
 Culegerea de faţă încearcă să completeze un profil de critic şi teoretician al 
literaturii (preocupat în profunzime de concepte, curente, ideologii şi genuri), 
restituind editorial, între coperte de carte, şi texte publicate în periodice sau ca 
prefeţe, postfeţe ori contribuţii în volume colective. Şi totodată îl (re)legitimează ca 
pe unul dintre cei mai importanţi exegeţi români ai literaturii ruse, alături de Ion 
Ianoşi, Valeriu Cristea şi Lucian Raicu (exceptându-i, desigur, pe slaviştii de 
„meserie”).  
 Cunoscând, încă de pe când îi eram student, temeinica pregătire 
profesională, autoritatea scrisului, seriozitatea intelectuală şi nejucata modestie a 
exigentului profesor Ion Vasile Şerban, apreciez ca fiind binevenită publicarea – 
întru totul recuperatorie – a unor scrieri postume, cuprinse în culegerea Studii despre 
literatura rusă şi alte eseuri, editată de Zemira Şerban şi Bogdan Lefter. 
         
        Vasile Spiridon
 
  
 
